
ĮŽANGA 


Viduramžių laikais Venecijos Respublika, „jūrų val- 
dovė“, buvo lyg ir pasaulio civilizacijos centras. Venecie- 
čiai prekiavo su visomis šalimis. Venecijoje klestėjo tur- 
tinga pramonė, menas ir mokslas. XIV amžiuje Veneci- 
jos galybė pasiekė aukščiausią ribą. Be Italijos sričių, 
Venecijai priklausė Dalmacija, Kreta, Kipras ir kitos sa- 
los. Tūkstančiai Venecijos prekybinių laivų raižė visas 
jūras ir lankė pačius tolimiausius kraštus. Didžiulis karo 
laivynas saugojo Venecijos viešpaiavimą jūrose. 

Prekyba nepaprastai praturtino Veneciją. Pramonė pa- 
sakiškai augo. Venecijos mezginiai, šilko ir medvilnės 
audiniai neturėjo sau lygių pasaulyje. Krištolo dirbinių 
ir brangakmenių apdirbimas buvo veneciečių specialy- 
bė. 

Turtingoji Venecija garsėjo ne tik materialiniais tur- 
tais, bet ir intėlektualine kultūra. Ji — humanizmo židi- 
nys, garsių poetų, istorikų, tapytojų ir architektų tėvy- 
nė. Veneciečių indėlis į meno istoriją yra labai dide- 
lis, . : 

Romantiškaš Venecijos miestas, pastatytas lagūnose, 
daugybėje salų su kanalais vietoj gatvių, su tiltais tarp 
namų, su archilektūros šedevrais, didingais rūmais ir baž- 
nyčiomis, yra vkų amžių poetų apdainuotas. 

Nuo pat Venecijos Respublikos įsikūrimo valdžia pa- 
teko į turtingų: pirklių ir bankininkų rankas. Jie sudarė 
naujosios aristėkratijos luomą. Respubliką valdė dožas 
(vadas), renkamas iš senos aristokratų giminės. Dožas 
svarbesnius klausimus svarstydavo kartu su aristokratų 
taryba. Tik retkarčiais karo dr taikos klausimui spręsti 
buvo šaukiami liaudies susirinkimai. 


Dožai siekė neribotos valdžios, aristokratai stengėsi jų 
valdžią apkarpyti savo naudai. Jiems pagaliau pasisekė 
tai padaryti, įsteigus vadinamąsias Didžiąją ir Mažąją Ta- 
rybą ir Senatą. 

Venecija tapo aristokratiška oligarchine Respublika. 

Vėliau savo valdžiai ir privilegijoms apsaugoti bei tvar- 
kai palaikyti aristokratai organizavo „Dešimties Tarybą“ 
ir inkvizitorių kolegiją. Visi valdžios priešininkai turėjo 
būti naikinami „kardu ir ugnimi“. Bet sąmokslai, riau- 
šės, bruzdėjimai ir sukilimai buvo įprastas reiškinys Ve- 
necijoje. Įvairios aristokratų grupės, giminės ir paskiri 
asmenys varžėsi dėl valdžios. Stiletas, nuodai, slapias žu- 
dymas — tai anų laikų kovos priemonės. Tokios sąlygos 
sudarydavo puikią dirvą iškilti visokiems avantiūristams, 
ir Venecija jų turėjo iki valios. 

Žemesnioji visuomenės klasė — liaudis — buvo aristo- 
kratų negailestingai išnaudojama ir engiama, Liaudis vi- 
sa siela nekentė žiaurių, ištvirkusių engėjų ir svajojo 
apie tą dieną, kada nusikratys jų jungo. Todėl tarp pap- 
rūsių Venecijos žmonių buvo labai populiarūs visokie 
„svieto lygintojai“, „keršytojai už. liaudies skriaudas“. 

Didelis Prancūzijos ir Italijos viduramžių istorijos ži- 
novas rašytojas M. Zevakas savo romane dinamiškai vaiz- 
duoja anų laikų Venecijos gyvenimą. 

Skaitytojas neatsitraukdamas seka romano veikėjų nuo- 
tykius, gyvena jų džiaugsmais ir liūdesiu. 

iaurūs viduramžių papročiai, klasta, kerštas ir kartu 
taurios ir kilnios žmogaus sielos apraiškos, kova už Iais- 
vę ir teisybę — visa tai tarytum kinematografo juosta 
slenka prieš skaitylojų akis. 

„Rolando meilė“ — vienas geriausių M. Zevako roma- 
nų, kuris vdizdų ir tipų ryškumu bei intrigos įdomumuų 
net pralenkia kitus to paties autoriaus romanus. 


MEILĖS ŠVENTĖ 


Rolandas! Leonora! 


Visa Venecija tą pasakišką 1509 m. birželio 5 dienos 
vakarą skambėjo šitų dviejų, visų numylėtinių, vardų 
aidu. : 

Šiuos vardus entuziastingai užsidegusi Venecija kėlė 
į padanges, garbino kaip kokį laimės talismaną. 

O, Venecijai. 

Kokie puikūs tavo vakarai liaudies švenčių metu! Kaip 
iškilniai tu keli aukštai iš vandenų savo didingą karališ- 
ką veidą tuo metu, kai nuostabiai gražus dangus ir mė- 
nulis, ta paslaptinga prieblandų saulė, plaukia aukštai 
ties tavimi! | 

Jūrų karalienė Venecija tą vakarą buvo panaši į kaž- 
kokį rytų sapną, susivysčiusį purpuro rūkuose, 

Minios grūdosi... 

Tūkstančiai gondolų plaukiojo Didžiajame Kanale, vi- 
sur skambėjo dainų aidai. Jūrininkai, žvejai, visa Ve- 
necijos liaudis buvo išėjusi iš namų. 

Tuose šūkawimuose; kurie skambėjo aplink didžiulius 
Tūškanus kunigaikščių rūmus, toje visuotinėje linksmy- 
bėje kartu galima buvo jausti ir didelį nepasitikėjimą. 

Aukštai, nuo kunigaikščių rūmų terasos, virš kanalo, 
buvo nutįsę dviejų Žmonių šešėliai, kurie atsidėję sekė 
šitą visuotinę šventę. Du vyriškiai baimingais žvilgsniais 
sekė šią triukšmingą pramogą, šį triukšmingą džiaugs- 
mą. 


Venecija svaigsta nuo meilės. Venecija dainuoja. Ve- 
necija laimina ir linki visokiausios laimės jaunajai po- 
rai — Rolandui ir Leonorai. 

Rytoj turi įvykti jaunosios poros sužadėtuvės. Rytoj 
kunigaikščių rūmuose Rolandas su Leonora pasižadės vie- 
nas kitam, ir tai bus dvejų metų jų karštos meilės viešas 
išpažinimas. 

Rolandas, dožo Kandiano sūnus, visų nuskriaustųjų 
viltis ir paguoda. Rolandas buvo tas žmogus, apie kurį 
visi kalbėjo, kad tik jis gali sukelti despotų kompani- 
jos — baisiosios Dešimties Tarybos narių širdyse nerimo 
šiurpulį, kad jis jau ne sykį išplėšė iš Tarybos nagų ne 
vieną jos numatytą auką. 

Leonora! Jos gražumu didžiavosi visa Venecija. Ji 
buvo garbingos Dandolų giminės duktė. Leonorą vargšai 
vadino visų mergelių mergele. Leonora neleido vienam 
dailininkui tapyti jos paveikslo, pareikšdama, kad tik 
jos sužadėtinis drauge su ja galės įsigyti ir jos paveiks- 
lą. 

Dešimties Tarybos terorizuojama, likdama po nežabo- 
tos tironijos jungu, Venecija šventė lyg ir išsilaisvinimo 
pradžią — savo būsimo dožo sužadėtuves su Dandolų gi- 
minės dukterimi. 

Šita santuoka turėjo būti dviejų giminių sąjunga, pa- 
jėgianti stoti prieš Dešimties Tarybos despotizmą. Be abe- 
jonės, šios vedybos turėjo būti garantija, kad netrukus 
Rolandas, liaudies viltis, ir Leonora, vargšų globėja bus 
pakelti į kunigaikščių aukštybes. 

Sventojo Morkaus aikštėje tarpais nutildavo minios 
šūkavimai, ir trumpam įsiviešpataudavo tyla. 

Tomis akimirkomis prie skundų urnos prieidavo vie- 
nas šnipas, įmesdavo pranešimą ir vėl tylėdamas pasi- 
traukdavo. 

Dėl skundo kažkieno likimas turėjo būti išspręstas ar- 
timiausiomis dienomis. 

Bet aikštėje vėl staiga pradėdavo aidėti šūkavimai, 
atsimušdami į kunigaikščių rūmų sienas, už kurių dožas 
Kandianas ir dožė Silvija drebėjo dėl savo sūnaus, ku- 
ris, būdamas populiarus, galėjo pakliūti į budelio ran- 
kas. 

— Kristau! Kristau! — šnabždėjo motina, klūpodama 
prieš milžinišką Kančią,—— apsaugok mano sūnų nuo pra- 
žūties! 


O senas, žilas Dandolas su giliai tikinčio žmogaus uo- 
lumu kartojo: 

— Viešpatie, jei tas džiaugsmas ir linksmybė turi 
būti išpirkta kančiomis, tai leisk tik man vienam atken- 
tėti! 

Už langų minios džiūgavimo garsai aidėjo rūstaus 
griaustinio dundėjimu. 

Terasoje stovėję du vyrai godžiai klausėsi tų garsų. 

— Staukite, vergai! Rytoj ašarosite kruvinomis ašaro- 
mis! Klausyk, Bembai! Ar girdi jų šūkavimus? Šūkauja 
savo Rolando garbei! Prakeiktas tas vardas! Sminga jis 
man į smegenis! Klausyk! Klausyk! 

— Girdžiu, pone Altieri, girdžiu. Pripažįstu, kad Ro- 
lando ir Leonoros vardai visiškai gerai vienas prie kito 
dera. ' 

— Tylėk! | 

— Argi mio rytdienos juodu nebus sužadėti? Argi ne 
už savaitės jų sutuoktuvės? Puikus bus santuokos ry- 
šys! ; 

— Būčiau laimingas, kad galėčiau prieš tai juodu sa- 
vo stiletu perverti. 

— Argi taip labai savo bičiulio Rolando neapkenti? 

— Nekenčiu jo, nes myliu ją! Ak, ta meilė, mano 
mielas Bembai, ta meilė smaugte smaugia mane. Neįma- 
noma kentėti daugiau, negu aš kenčiu! Ak, Leonora, kam 
aš tave išvydau? Kam pamilau tave? Tebūnie prakeiktos 
mano motinos įsčios, kurios paleido mane į pasaulį to- 
kioms kančioms. 

Tai kalbėdamas Altieris, galingiausias Venecijos pat- 
ricijus, žiauriausias Dešimties Tarybos narys, tas Altie- 
ris, kuris, važiuodamas per miestą, skleidė aplink save 
baimę ir išgąštį, šitas žmogus užsidengė rankomis veidą 
ir pradėjo verkti. 

Bembas, ironiškos šypsenos perkreiptu veidu, žiūrėjo 
į jį susimąstęs. 

— Paklausyk, pone Altieri— tarė jis. 

Iš Didžiojo. kanalo pusės plaukė moterų dainos gar- 
sai. 

Ir toje aistringoje ir karštoje dainoje taip pat skam- 
bėjo ištikimos Rolando mylimosios vardas: 

Altieris su nepalaužiamo ryžto išraiška veide pasuko 
prie laiptų. 


— Kur eini, pone kapitone? — sušuko Bembas, pasto- 
damas kelią. 

Altieris nieko neatsakė, tik parodė į stiletą, kurį ne- 
ramiai gniaužė rankoje. 

— Juokauji, pone, — šnibždėjo Bembas.— Juokauji, po- 
ne. Jei nešioji Altierio vardą, jei vadovauji dvidešimties 
tūkstančių armijai, jei norį nuversti dožą ir užsidėti ku- 
nigaikščio vainiką, jei vienu piršto pamojimu gali šluoti 
žmonėms nuo pečių galvas, jei savo saujoje turi visą 
Dešimties Tarybą, tai leisk man, pone, pasakyti, kad vai- 
kiška būtų šalinti meilės varžovą stiletu ir dar savo ran- 
komis. Esi Venecijos dievaitis, o nori tapti paprasčiausiu 
avantiūristu. Taigi ne nuo stileto turi žūti Leonoros su- 
žadėtinis Rolandas Kandianas. 

— O kaip tai turiu suprasti? — grikštelėjo dantimis 
kapitonas. 

Bembas nutvėrė jį už rankos ir nusivedė į kitą tera- 
sos galą. Persisvėręs per baliustradą, ištiesė ranką ir, ro- 
dydamas į miestą, tarė: 

— Žiūrėk, pone! 

Altieris pažvelgė rodoma kryptimi. 

Venecijos dalis, į kurią jis pažvelgė, stūksojo tamsi, 
rūku apsitraukusi. 

Nakties tamsumoje buvo matyti tuščių, apsiblaususių, 
be gondolų kanalų neryškūs bruožai. 

Iš tos pusės nesigirdėjo nei dainų, nei šūkavimų. Vie- 
name kanalo šone stūksojo kunigaikščio rūmai, o kitame 
juodavo rūstaus pastato fasadas. Tai buvo didžiojo ka- 
lėjimo rūmai. 

Tuos du pastatus — tironijos rūmus su kančių rūmais 
jungė virš kanalo pakibęs, dengtas, lyg koks sarkofagas, 
tiltas. 

Altierio žvilgsnis apsistojo ties tuo kabančiu karstu. 

Staiga jis atšoko ir su šiurpulingų pasibaisėjimu su- 
šuko: 

— Atodūsių tiltas! 

— Mirties tiltas! — atsakė Bembas šaltu kaip ledas bal- 

— kas juo eina, tas turi atsisveikintį su viltimi, su gy- 
Venimu ir su meile. 

Altieris nusišluostė nuo veido prakaitą ir, lyg sąžinės 
paskutinės kibirkšties pažadintas, tarė: 

— Pretekstas! Surask man pretekstą jį areštuoti! 

— Nori preteksto? — kurčiai tarė Bembas.— Eik pas- 
kui mane, pone Altieri! 

— Kur mane vedi, demone?! 

Bembas dabar pasuko į kitą terasos galą. Kaip ir pir- 
miau persisvėrė per baliustradą, ištiesė ranką ir parodė 
į tolį. 

— Žiūrėk! 

Jis parodė į rūmus, kurių marmuro kolonada atsis- 
pindėjo Didžiojo kanalo vandens veidrodyje. 

— Tai kurtizanės Imperijos rūmai,— tarė pašnabždo- 
mis Altieris. 

Bembas truktelėjo jį už rankos. 

— Ieškai preteksto? Tai rasi jį čia. Imperija, žiaurioji 
kurtizanė, atiduas tau jį į rankas. 

— Argi ji jo nekenčia? 

— Myli. Šiandien kurtizanė Imperija kenčia kaip kan- 
kinys, kenčia vigai taip, kaip tu, pone. Kurtizanė Impe- 
rija myli Rolandą taip karštai, kaip jaunasis patricijus 
myli Leonorą. Jos meilė yra tokia pat staigi, kaip ir tavo. 
Jos meilė, kaip ir tavo meilė, atidarys vartus į neapy- 
kantos karaliją. Skubėk, pone, skubėk pas kurtizanę Im- 
periją! 


II 


ĮSIMYLĖJUSIŲJŲ PORA 


Nuaidėjo paskutiniai triukšmingų iškilmių aidai. 

Veneciją apgąubė miegas. Ramūs kanalai sroveno sa- 
ivo juodus vandenis. Pakrančių marmuriniai rūmai rūška- 
noje mėnulio šviesoje žėrėjo pasakiškomis spalvomis. 
: Visos durys užsidarė... Visa paskendo sapne... Miestas 
ilsėjosi. Paliko atviri tik vieni skundų urnos, lyg kokios 
hepasotinamos pabaisos, nasrai, 

Už Motinos Švenčiausiosios bažnyčios plytėjo nedide- 
ė Olivolo salelė. Tai buvo meilės sala, nes čia kasmet 
kdavo dvylikos mergaičių, kurias pasirinkdavo Vene- 
ijos Respublika, sutuoktuvių iškilmės. 

Toje saloje augo puikus sodas. 

Po šakotais kedrais, tarp žydinčių rožių, jazminų ir ge- 
ranijų krūmų, ant marmurinio suolelio, sėdėjo jaunojį, 
pora. 

Leonora žydėjo kažkokia nuostabia žavinga grožybe. 
Jos judesiai, jos dailumas traukė visų dėmesį. Leonoros 
subtili, didinga galva, sunkios kasos, didelės tamsios akys, 
drąsūs, kupini jautrumo, narsa dvelkiantys žvilgsniai ro- 
dė aukštą, senos giminės kilmę. 

Rolandas puikiai tiko jai į porą. Net visiškai ramus 
būdamas, jis spinduliavo drąsumu ir jėga. Rolandas bu- 
vo vidutinio ūgio, jo gražios lūpos spindėjo ironiška šyp- 
sena. Iš jų galima buvo numatyti, kad Rolandas baisų 
pyktį gali pakeisti dideliu nuolaidumu, kad jo širdyje 
nėra vietos pavydui, kad jo gyslose teka to meto did- 
vyrių kraujas. 

Rolandas su Leonora buvo nuostabiai darni pora. Dėl 
to poetiškai nusiteikusi Venecijos liaudis šią idealią porą 
praminė „Venecijos numylėtiniais“, tarytum juose būtų 
įsikūnijusi jėga ir galia jausmų, kuriuos norėjo pareikšti 
gražiosios ir vienintelės Venecijos — Jūrų Karalienės — 
gyventojai. 

Sėdėdami po kedrais, juodu linksmai kalbėjosi. Apie 
meilę nekalbėjo, nes... kam tai? Jų meilė ir taip tryško iš 
kiekvieno judesio, žodžio, žvilgsnio. Kartkartėmis jų ran- 
kos siekė viena kitos ir jungėsi karštam paspaudimui. 

Išmušė vidurnakčio valandą. Suvirpėjo abudu, nes tą 
valandą buvo papratę skirtis. Kartojosi tai jau trys mė- 
nesiai, t. y. nuo to laiko, kai Rolandui buvo leista lan- 
kytis Leonoros namuose. Pakilo iš vietos. 

— Dar porą minučių...— sušnabždėjo Leonora. 

— Ne,— švelniai šypsodamas tarė Rolandas.— Kilnusis 
Dandolas, tavo tėvas, privertė mane pasižadėti, kad vi- 
durnaktį su tavimi išsiskirsiu. Palauksime dienos, kuri 
dabar jau taip arti, o tada joks debesėlis neužtemdys mū- 
sų laimės. 

— Sudie, mano mielasis mano mylimasis! Iki ryto- 
jaus! Ak! Nusibos to ryto laukti. 

— Klysti, brangioji! Rytoj mano tėvo rūmuose, viso 
mūsų patriciato akivaizdoje, apsikeisime simboliškais žie- 
dais, o po dešimties dienų santuokos ryšiai sujungs mu- 
du amžinai. Dabar jau eik ir ramiai miegok, o mano mei- 
lė saugos tave, kaip žvaigždės saugo mėlynąjį dangaus 
skliautą. 

— Kalbėk, dar kalbėk! 

— Užmik ramiai ir greitai, kad tavo sapnai aplankytų 
mane, o Mano tave. 

— Kalbėk dar, brangusis! Kodėl turime taip ilgai lauk- 
ti, kol amžinai liksime vienas šalia kito. Rolandai, kiek- 
vieną vakarą drebu iš baimės dėl galimo išsiskyrimo. 
Šiandien labiau negu anksčiau mane kankina nerimas ir 
bloga nuojauta. Man atrodo, kad mudviejų meilės pa- 
vydi net dangus ir kad šią nuostabią naktį nelaimė su- 
kinėjasi aplink mus. 

— Vaikelį mano,— nusišypsojo Rolandas.— Nebijok 
nieko. Tikėk savo vyro laimės žvaigžde, 

— Mano vyro! Ak, koks saldus tas žodis. Pirmą kar- 
tą jį ištarė tavo, Rolandai, lūpos, ir jis mane svaiginte 
svaigina. . . 

Sustojo prie sodo vartų. 

Rolandas atidarė mažuosius vartelius. 

Pažvelgė vienas į kitą, ir abudu nutilo. 

Jų širdys buvo sklidinos meilės. Virpančios rankos iš- 
sitiesė viena prie kitos; mylinčios lūpos siekė mylinčių 
lūpų ir pagaliau susiliejo pirmam bučiniui, 

O toli, po senu kedrų, pradėjo čiulbėti lakštingala, 
lyg pritardama jų meilės giesmei. 

Leonora pagaliau nuėjo visa virpėdama, apsvaigusi 
nuo kažkokio nesuprantamo jutimo. Prie savo lūpų dar 
tebejautė mylimojo lūpas. 

Rolandas uždarė sodo vartelius ir lėtais žingsniais pa- 
suko į savo gondolą. 

Tik staiga nakties tamsumoje pasigirdo šauksmas: 

— Gelbėkitel/ Gelbėkite! Mane žudo! Gelbėkite! 


III 


KURTIZANIŲ KARALIENĖ 


Rolandas staiga sudrebėjo, kaip nelauktai iš miego 
pažadintas žmogus. . 

Apsidairė. Už kokių dvidešimties žingsnių, prie ka- 
nalo, judėjo kelių žmonių šešėliai. Čiupo jis į rankas sun- 

kų kardą, su kuriuo niekada nesiskyrė, ir šoko prie- 
kin. 

— Drąsiau! — šaukė.— Drąsiau! 

Akimirksniu pribėgo prie kažkokios moters, kuri klū- 
pojo ant žemės ir ties kuria buvo pasilenkę keli valka- 
tos. Jie plėšė moters brangenybes. 

— Gelbėkite! — dar sušuko nepažįstamoji ir krito apal- 
pusi. 

— Šalin, galvažudžiai! Šalin, šakalai! 

Banditai atsisuko į jį, iškėlę viršum galvų stiletus, ir 
pradėjo urgzti kaip pasiutę šunys, 

— Pasitrauk pats! — riktelėjo vienas galvažudys, tik- 
ras milžinas, raumeningomis rankomis ir krauju pasru- 
vusiomis akimis. 

Ir visi apstojo jaunuolį, kuris gynėsi kardu, sukdamas 
jį aplinkui galvą. 

Tą pačią akimirką iš po debesų išplaukė šviesus mė- 
nulis. 

Banditai staiga pasitraukė, 

— Rolandas Kandianas,— pradėjo šnibždėti banditai — 
Rolandas Stiprusis... Bėkim kas gyvas... 

Visi pasileido bėgti. | 

Liko tik vienas, milžiniško stuomens ir, atrodo, mil- 
žiniškos jėgos vyras. 

— Al —nusijuokė.— Tai tave vadina Rolandu Stip- 
riuoju? O aš esu Skalabrinas, 

Skalabrinas buvo garsus ano meto banditas, kuris prieš 
kelerius metus, t. y. 1504 metais, savo narsumu nustebino 
visą Veneciją. Tų metų balandžio 15 dieną buvo šven- 
čiamos dvylikos mergaičių, Venecijos Respublikos išrink- 
tųjų, tradicinės sutuoktuvių iškilmės, 

Pagal senovišką paprotį merginos buvo aprengtos si- 
dabro šarvais, kaklus pasipuošusios perlų vėriniais ir ki- 
tomis brangenybėmis iš valstybės iždo. 

Skalabrinas kartu su penkiasdešimt savo draugų išli- 
po ant kranto priešais Motinos Švenčiausiosios bažnyčią 
tuo metu, kai brangiai išpuoštos išrinktosios ėjo iš baž- 
nyčios. Nieko nelaukdamas jis užpuolė palydovus, su- 
kėlė baisų sąmyšį, ir banditai, sučiupę jaunąsias, nusiga- 
beno jas į nelaisvę. 

Po aštuonių dienų Skalabrinas grąžino merginas į Ve- 
neciją, nepažeidęs jų garbės, bet atėmęs visas brange- 
nybes ir sidabrinius šarvus. 

2 ii "——— 

Išgirdęs, kad turi reikalą su banditu, Rolandas įsikišo 
kardą į makštį, lyg ir duodamas jam suprasti, kad, kovo- 
damas su banditu, nenori vartoti kardą. 

Milžinas puolė jį stiletu. 

Nespėjo jis žengti nė žingsnio, kai apsvaigo nuo sun- 
kaus kumščio smūgio per galvą. Stiletas iš sustingusios 
bandito rankos iškrito. 

Bet tą pat akimirką jis atsikvošėjo, šoko į kovą ir 
suspaudė Rolandą savo geležinių rankų glėbyje. 

Kova truko labai trumpai. Po valandėlės milžinas jau 
gulėjo ant žemės, o Rolandas, prispaudęs keliu jo krū- 
tinę, buvo užsimojęs ties jo galva stiletu. 

Skalabrinas suprato, kad atsidūrė mirties akivaizdoje. 
Tačiau pagal to meto papročius pralaimėjusio priešinin- 
ko likimas priklausė nuo nugalėtojo malonės ar nema- 
lonės. 

Sudėjo rankas ant krūtinės ir drąsiai pažvelgė Ro- 
landui į akis. 

— Esi stipresnis... tai nužudyk mane! 

- Rolandas atsistojo, įsikišo stiletą į makštį ir tarė: 

— Jei mirties nebijai, tai dovanoju tau gyvybę. 

Skalabrinas atsistojo ir sustingo iš nustebimo. 

Paskui žemai nusilenkė ir tarė: 

— Pone... pasakysiu tau visą teisybę. 

— Eik! Darau tau malonę, dovanodamas gyvybę... 

— Šviesusis pone!.. 

— Eik, sakau tau! 

Milžinas metė į jaunuolį kupiną nusistebėjimo žvilgs- 
nį. Tame žvilgsnyje galėjai įžiūrėti gimstančią simpatiją 
ir atjautimą. Paskui numojo ranka ir greitai nuėjo. 

Rolandas pasilenkė ties moterimi, kurią išvadavo iš 
banditų nagų. 

Nors jo mintys ir širdis priklausė tik Leonorai, tačiau 
įgimtas vyriškumas vis tiek darė jį jautrų ir kitos moters 
grožiui. 

Išvydęs nepažįstamosios veidą, negalėjo susilaikyti ne- 
sušukęs: ; 

— Nuostabus grožisl 

Tuo metu nepažįstamoji atvėrė akis. 

Pažvelgė į Rolandą ir paraudo. Rolando padedama pa- 
sikėlė nuo žemės, o ranka, kurią jam ištiesė, degė kaip 
ugnis. Ir kai pažvelgė į jį, žvilgsnis buvo toks karštas, 
kad bematant sužadino Rolando jausmus. 

Paskui nepažįstamoji apsižvalgė, lyg būgštaudama, ar 
nėra kur netoliese užpuolikų. 

— Būk rami, ponia, — tarė jaunuolis.— Tie niekšai jau 
nebegrįš. 

Ir vėl pažvelgė į jį savo aksominėmis akimis. Jų žvilgs- 
nis buvo nuostabiai malonus. 

— Tai jūs! — tarė skardžiu balsu— Jūsų pagalba yra 
dvigubai brangesnė. 

Įsikabino į jo ranką ir sušnabždėjo: 

— Bijau! Ak, kaip aš bijau! Tikiuosi, kad neatsisa- 
kysite mano draugystės. Palydėsit mane iki pat namų. 

— Nebūčiau vertas savo vardo, jei atsisakyčiau jus 
globoti. 

— Dėkoju, širdingai dėkoju, — tarė karštai. 

Ir nusivedė jį prie kanalo, kur jos laukė puiki gon- 
dola. Užėmė vietas po baldakimu, išsiuvinėtu auksu. Gon- 
dolininkas nubietis, aprengtas balto šilko toga, pradėjo 
vairuoti. 

Plaukė tylėdami. Jis svajojo apie Leonorą, o ji, Im- 
perija, garsi Romos kurtizanė, turtingiausio veneciečio, 
Dešimties Tarybos nario Dovilo atgabenta į Veneciją, sva- 
jojo apie Rolandą. 

Rolandas jos nepažinojo. Bet kai gondola sustojo prie 
puikiųjų, visiems veneciečiams žinomų rūmų, jis bema- 
tant suprato, kokiai moteriai suteikė pagalbą. 

Ji pastebėjo jo sumišimą ir truktelėjo už rankos: 

— Būk kilniaširdis iki galo ir teikis pagerbti mano 
namus savo apsilankymu, priešingu atveju aš turėsiu ma- 
nyti, kad išgelbėjai mane tik tam, kad paskui pažemin- 
tum... 

Jos balsas buvo toks maldaujamas, kad jaunuolis pri- 
ėmė jos prašymą. 

Sekdamas paskui kurtizanę, pirmiausia perėjo mar- 
muru išklotą prieangį, paskui pradėjo lipti laiptais, iš- 
puoštais brangiomis vazomis, kuriose augo egzotiški au- 
galai. Perėjo daugybę puošniai apstatytų salių. Atrodė, 
kad šie rūmai — tai ištaigingos puikybės ir meilės bu- 
veinė. 

Pagaliau Imperija įvedė savo svečią į salę, kuri buvo 
pilna puikiausių gėlių; sienos išklotos gobelenais ir in- 
diškais kilimais; akį traukė marmurinės statulos, daugy- 
bė brangių, garsiausių tapytojų paveikslų; ant stalų sto- 
vėjo auksiniai kandeliabrai; viskas buvo įrengta labai 

skoningai ir tikrai meniškai, nors visa tai surijo daugiau 
kaip tris ketvirtadalius didžiųjų Dovilo turtų. 

Rolandas nesėdo, o liko stovėti ir buvo pasirengęs 
kuo greičiausiai atsisveikinti su namų šeimininke. 

Rankos mostelėjimu Imperija davė tarnaitėms ženklą 
išeiti. 

— Kodėl nesėdi? — paklausė virpančiu balsu. 

— Jūs esate namie, ir joks pavojus negresia. Ilgiau 
pasilikdamas išnaudočiau jūsų svetingumą, juo labiau kad 
mano patarnavimas per daug menkas, kad būtų vertas to- 
kio atpildo. 

— Per daug menkas! Tamsta kalbi kaip beširdis. Žo- 
džiai rodo, kad nenori įžiūrėti mano akyse to, kas skau- 
džiai vargina mano širdį. 

Rolandas pajuto, kad po valandėlės turės prasidėti 
kažkoks svarbus pokalbis ir maloniai tarė: 

— Mūsų gyvenimo keliai tokie skirtingi. Leiskite man, 
ponia, atsisveikinant išsinešti malonų atminimą apie jūsų 
gražumą ir drąsumą, taip pat pareikšti nuoširdų dėkin- 
gumą už man parodytą malonų prielankumą ir svetin- 
gumą. 

Bet ji pastojo jam kelią ir aistringai sušuko: 

— Ar nematai, kad tave myliu, kad tau aukoju karš- 
tą širdies meilę ir aistringą kūną! Nejaugi nenori to ma- 
tyti!? Nepastebėjai turbūt, kad jau tris mėnesius seku 
tave kaip neatskiriamas šešėlis. 

— Atsigodėk, ponia! 

— Ar žinai, kodėl aš apleidau Romą, savo trejus rū- 
mus, savo poetus, artistus, visus mane garbinančius Ro- 
mos gyventojus? Ar žinai, kodėl atlydėjau Džovanį Do- 
vilą į Veneciją? Ogi todėl, kad tave pamačiau, kai anuo- 
met atvykai pas popiežių kaip tremtinys. Ar žinai, kodėl 
liepiau pastatyti šiuos rūmus ant Didžiojo Kanalo kran- 
to? Todėl, kad iš jų kasdien galėčiau matyti tavo gon- 
dolą, kuria plaukioji pro mano namus. Ar žinai, kodėl 
išleidau -milijonus šitiems rūmams papuošti? Ogi todėl, 
kad norėjau juoše įrengti mudviejų meilės šventovę. Ak, 
Rolandai, kokį skaudų paniekinimą matau tavo akyse, 
Tuo paniekinimu užmuši mane! 

— Neniekinu jūsų, — atsakė ryžtingai, — užjaučiu jus... 

— Užjauti mane! Verčiau man tavo panieka... Bet ne! 
Gali mane užjausti, bet niekas nebuvo toks nelaimingas, 
kokia aš dabar esu. Užjausk mane, bet mane kankina pa- 

vydo kančia, kai atsimenu tą, kurią tu myli, kai atsi- 
menu tą Leonorą, kuri... 

— Nelaimingoji! — sušuko garsiai Rolandas. 

Jis išblyško, rankas pakėlė aukštyn, tarytum norėda- 
mas užčiaupti lūpas, kurios išdrįso dergti šventą jam var- 
dą. 
Bet pakeltos rankos vėl sunkiai nusviro. 

— Lik sveika, ponia! — tarė staiga pasikeitusiu bal- 
su. 

Ir išbėgo iš rūmų. 

Imperija pradėjo plėšyti savo drabužius, garsiai rau- 
doti, o paskui pusnuogė krito ant grindų patiesto liūto 
kailio ir pradėjo kandžioti savo ranką, kad susilaikytų 
ir visu balsu nešauktų. 

Tik staiga ji pamatė prie durų stovintį vyriškį. Su- 
nėręs ant krūtinės rankas, vyriškis, nieko nesakydamas, 
žiūrėjo į ją. Jis galėjo turėti apie keturiasdešimt metų, 
buvo puikiai nuaugęs, ir jo veidas švietė išdidumu. Prie 
šono kabojo puikus kardas, briliantais išpuošta rankena. 
Sunki auksinė grandinė, kabojusi ant kaklo, aiškiai at- 
sispindėjo jo juoduose aksomo drabužiuose. 

Imperija pašoko iš vietos ir sušuko: 

— Džovanis Dovilas! 

Ir pradėjo artintis prie jo. 

— Tu viską matei?! 

— Mačiau! 

— Ir girdėjai?! 

— Girdėjau! 

Ji nusikvatojo lyg pamišėlės juoku, o jis, šaltu kaip 
ledas tonu, toliau kalbėjo. 

— Žūsi nuo mano rankos. Norėdama matyti Rolandą 
Kandianą, tu atvykai su manim į Veneciją. Stebiuosi ta- 
vo begėdiškumu ir mano gera lemtimi, kuri apsaugojo 
Dovilų giminę nuo dar didesnės gėdos ir visiško žiugi- 
mo. Argi tam mano protėviai liejo kraują, argi tam jie 
savo laivais plaukė per jūras ir vandenynus, argi tam 
jie įrašyti į Respublikos aukso knygas, kad vieną gražią 
dieną jų palikuonis taptų pasileidėlės žaislu ir visos Ve- 
necijos pajuoka? O aš, kvailys, nevertas savo giminės 
atmata, svajojau apie tai, kad padarysiu tave patricijaus 
žmona! Argi tam iššvaisčiau savo motinos turtus, kad 
pastatyčiau nešvarios meilės šventovę, kurioje pramo- 
gautum su atsitiktiniais meilužiais?! 

— Taip, šventovę! — sušuko lyg pamišusi ir kratyda- 
ma galvą. Jos gražūs plaukai, lyg sunki banga, pasileido 
ant pečių. 

— Teisingai pasakei! Eikš ir pažvelk! 

Ji prišoko prie sunkios užuolaidos, už kurios buvo 
slaptos durys, ir įbėgo į kambarį. Džovanis Dovilas nu- 
sekė paskui. Ir sustingo, tarytum išvydęs nepaprastą, fan- 
tastišką reginį. 

Kambarėlis buvo mažas, paslaptingas. Sienos išmuštos 
auksu išsiuvinėtu šilku. Jokių baldų kambaryje nebuvo, 
išskyrus auksinius kandeliabrus. Įstatytos į juos žvakės 
skleidė į akis besismelkiančią šviesą. Gilumoje žibėjo 
ugnelė, o ties ja smilko brangūs, svaiginantys smilkalai. 
Šalia ant sidabrinio trikojo aukso rėmuose stovėjo Ro- 
lando Kandiano paveikslas, nutapytas garsiausio italų ta- 
pytojo. 

Pusnuogė, virpėdama, Imperija puolė ant kelių ir iš- 
kėlė į portretą savo puikias, kaip alebastras, rankas. 

— Prakeiktas padare! Ženk į pragarą ir ten baik savo 
begėdišką adoravimą! — sušuko pykčio iškreiptu veidu 
Dovilas. 

Ir puolė ją, iš susijaudinimo vos laikydamasis ant ko- 
jų, su stiletu rankoje. 

— Žūk! —kriokė — bet mirdama atsimink, jog tavo 
kūną atiduosiu Venecijos budeliui, kad jis jį išniekin- 
tų, prieš įmesdamas suryti žuvims į Orfano kanalą. 

Iškelta ranka su stiletu švystelėjo žemyn. Bet tą pa- 
čią akimirką Imperija kaip žaibas ją sulaikė, suleidusi į 
ją savo dantis, 

Stiletas iškrito iš rankos. Pačiupo jį Imperija ir iki 
pat rankenos suvarė į Džovanio Dovilo krūtinę. 

Ir sugriuvo jis kaip maišas, neatsiliepęs nė vienu gar- 
su. Gulėjo negyvas po dideliu paveikslu, kurio auksiniai 
rėmai mirgėjo žibintų liepsnoje. 

Imperija išplėstomis akimis žiūrėjo į krauju paplūdu- 
sį meilužio lavoną ir pradėjo palengva trauktis prie du- 
Tik staiga ant jos peties nusileido kažkieno ranka. 

Atsisuko išsigandusi, pasiryžusi padaryti naują žmog- 


žudystę. Jos žvilgsnis atsimušė į išblyškusį nepažįstamo- 
jo veidą, kuriame klajojo šlykšti šypsena, 

SUŽADĖTUVĖS 


Kitą dieną, apie devintą vakaro, kunigaikščio rūmai 
nušvito tūkstančiais žiburių. 

' Visa Venecija susirinko prie rūmų. Kanalai buvo pil- 
ni gondolų. Minios dainavo kaip ir vakar, ūžė kaip vie- 
sulo sukeltas okeano paviršius. Niekas nežinojo, kokia 
to visuotinio sąjūdžio priežastis. 

Laiptų viršuje, svečių salės prieangyje, stovėjo dožas 
Kandianas. Apsirengęs jis buvo riterio apdaru ir nepap- 
rastai mandagiai priiminėjo svečius — visą Venecijos ir 
provincijos patriciatą. 

Šalia jo stovėjo ir dožė Silvija, išblyškusi, susimąs- 
čiusi. 

Paslėpto nerimo kupinais šypsniais ji dėkojo svečiams 
už linkėjimus. Savo žvilgsniais, rodos, stengėsi atspėti, 
ką manė apie jos sūnų susirinkusieji — ar jie nujaučia 
laimę, ar nesėkmę. 

Bembas atvyko vienas pirmųjų. Sveikindamas namų 
šeimininkę, tarė: 

— Sutuoktinių dienai sukūriau dievišką poemą, kurios 
nesigėdytų ir pats Ariostras. Be abejonės, man pavy- 
dės. 

Svečiai atrodė puikiai. Vietoj paradinių špagų, prie 
šonų buvo prisikabinę sunkius kardus. Po šilkiniais ap- 
siaustais matėsi šarvai. Moterų šypsenos slėpė baimę. 

Sunku buvo nusakyti, ką visa tai reiškia. 

Leonora ir Rolandas sėdėjo didžiojoje salėje, spindu- 
liuodami meile ir laime. Svečiai sveikino juodu džiaugs- 
mingomis šypsenomis. 

Kilniaširdis Dandolas, to paties vardo dožo palikuo- 
nis, kuris pirmasis aprašė Venecijos istoriją, stovėjo ša- 
lia savo dukters, bet ir jo akyse matėsi tas pats neri- 
mas. 

Rolandas vis tiesė ranką kiekvienam atvykstančiam 
svečiui, dėkojo ir pats negalėjo suprasti to nerimo jaus- 
mo, kuris smaugte smaugė jį. 

Atsiminė savo kūdikystės dienas, atsiminė savo jau- 
nystės dienas, kai žaidė su savo vienmečiais, pagaliau, 

kai susitiko su Leonora, atsiminė pirmuosius žvilgsnius, 
kuriais juodu apsikeitė. 

Jautė, kad tikrosios sužadėtuvės įvyko jau tada. 

Ir štai dabar jo išrinktoji, jo brangiausia mergaitė, 
sėdėjo šalia jo savo tėvų namuose. 

Buvo toks laimingas, kad tai galėjo pastebėti kiek- 
vienas iš susirinkusios puošnios minios, 

— Linkiu tau laimės, mano Rolandai,— tarė vienas 
svečias, tiesdamas laimingajam sužadėtiniui ranką. 

— Brangusis Altieri, dėkoju! Dėkoju tau!.. Myliu ta- 
ve, nes esi mano tikriausias draugas. 

— Aš taip pat tave myliu. Būk laimingas! 

— Ką aš regiu? Mielasis Bembai! Ir tu atvykai? Drau- 
ge rašysim balades ir poemas. Sutinki? Juk tu taip gra- 
žiai rašai. 

—- Gerbiamasis pone,— tarė Bembas nusilenkdamas.— 
Per daug esįi-man malonus. Bet ką aš matau! — sušuko 
staiga, — kur tu sėdi? Ak! Juk tai blogas ženklas! 

Ir parodė: ranka į vieną sienos nišą, kurioje kabėjo 
Venecijos dožų paveikslai. Vienoje iš tų nišų nebuvo pa- 
veiklo, tik užrašas. Po juo ir sėdėjo Rolandas. 

Užrašas buvo toks: 
„Hic est locus Marini Falieri de capitati procrimini- 
bus“. 

Kai Rolandas atsigręžė į Bembą, tas jau buvo dingęs 
minioje. 

— Koks baisus pranašavimas,— patylomis tarė virpan- 
ti Leonora. 

— Mano brangioji, argi verta rimtai priimti to pus- 
galvio Bembo pokštus? Nusiramink! Štai prieina tėvas su 
motina. Leonora, pagaliau atėjo laimės valanda, ir mudu 
apsikeisime žiedais... 

— Brangusis, esu tavo... 

Tą pat akimirką ginkluota sargyba pasirodė visose 
duryse. Milžiniškoje iškilmių salėje įsiviešpatavo pasibai- 
sėtina tyla. 

Dviejų palydovų lydimas vyriškis išėjo priekin ir pa- 
keltu balsu pareiškė: 

— Aš, Foskaris, didysis valstybės inkvizitorius, skel- 
biu, kad tarp susirinkusiųjų yra piktadarys, maištininkas, 
konspiratorius, kurį, Respublikos labui, privalau suimti! 


* Čia yra dožo Marino Falierio, nužudyto už piktadarystes, pa- 
reikslo vieta (Jol.). 

Foskaris buvo vyras pačiame amžiaus gražume. Jo 
žvilgsnis atrodė kaip aro, o veidas spinduliavo galia. Jis 
įtariai žvalgėsi aplinkui. Susirinkusieji, išvydę jį, bega- 
linės baimės apimti, bematant prasiskyrė, duodami jam 
kelią. 

Pamatęs inkvizitorių, dožas Kandianas išblyško, pa- 
balusiose lūpose blykstelėjo įsiutimas, ir jis sušuko: 

— Toks skandalas mano namuose! Kad ir kas būtų kal- 
tinamasis, bet šiandien jis yra mano svečias! Ar girdi, 
pone Foskari!? Prisiekiu Kristaus žaizdomis! Niekas ne- 
gali apkaltinti nė vieno iš Kandianų, kad jie kada nors 
būtų prasilenkę su svetingumo teise. 

Foskaris iškilmingai išsitiesė ir peržvelgė susirinku- 
siuosius. Atrodė, kad jame įsikūnijo visa Venecijos tei- 
sė. O Venecijos-teisė buvo įtarinėjimų ir įdavinėjimų tei- 
sė, kuri negailestingai pasiekdavo kiekvieną įskųstąjį. 

Netoliese stovėjęs Bembas buvo visiškai ramus ir, at- 
sigręžęs į Altierį, kažką jam pašnibždėjo į ausį. 

Altieris valandėlę svyravo, bet pagaliau ryžosi ir sma- 
giais žingsniais nuėjo prie Rolando. 

— Gerbiamieji kunigaikščiai, jokia jėga nesukliudys 
man atlikti būtinus valstybės labui veiksmus. Primenu, 
kad visi dožai yra paklusnūs teisei, todėl neprivalo prie- 
šintis tam, kas įvyks. 

Kandianas apžvelgė visus nusistebėjimo kupinu žvilgs- 
niu. 

Visi stovėjo kaip nebyliai, išsigandę. Salėje įsiviešpa- 
tavo tyla, tik už lango buvo girdėti minios triukšmas. 

Dožas pajuto, kad jis yra bejėgis ir užsikirsdamas pa- 
klausė: 

— O kuo vardu kaltinamasis? 

— Rolandas Kandianas! — nuskambėjo per salę didžio- 
jo inkvizitoriaus atsakymas. 

Dvi moterys sielvartingai sušuko. Silvija ir Leonora, 
motina ir sužadėtinė, šoko prie jaunuolio, apkabino jo 
kaklą ir šaukė: 

— Neleisim jo iš mudviejų rankų išplėšti! 

Kartu ir dožas Kandianas sušuko: 

— Mano sūnus! Sakai, kad mano sūnus yra sąmoksli- 
ninkas ir išdavikas? 

— Pranešimas yra aiškus... įsakmus! 

— Tai niekšybė ir melagystė! 

Ir senis Kandianas nusiplėšė nuo galvos kunigaikščio 
vainiką. 

— Greičiau šitas aukso vainikas pavirs geležimi, ne- 
gu aš leisiu savo akyse suimti mano sūnų, kuris yra ne- 
kaltas! 

Visoje salėje pasigirdo pikti šauksmai, Dožas griebėsi 
sunkaus kardo, 

Staiga Altieris priėjo prie Rolando ir pradėjo šnibždėti 
jam į ausį: 

— Tavo tėvo priešai suorganizavo šią sceną, kad pa- 
stumtų jį į beviltišką nusiminimą ir pražudytų. Pasiduok, 
Rolandai! Už tavo gyvybę aš atsakau. Už valandos vis- 
kas bus išaiškinta. : 

Tuos žodžius išgirdo Silvija ir Leonora. Visi puikiai 
žinojo, kokią :reikšmę ir įtaką turėjo Altieris Dešimties 
Taryboje, ir visi tikėjo jo prielankumu dožo sūnui. 

Abi moterys atsitokėjo ir paleido Rolandą iš savo 
glėbio, o Rolandas sučiupo Altierio ranką ir tarė: 

— Ištikimapis drauge! Savo prielankumu išgelbsti ma- 
no tėvą. Nug: šios dienos gali laikyti mane savo broliu. 
Esu tau atsidavęs, kol gyvas būsiu! 

Ir pribėgo“prie tėvo tą akimirką, kai šis buvo iškėlęs 
kardą, kad pakviestų prie savęs tuos, kurie jautė jam sim- 
patiją. ! 

— Tėve mano! — sušuko. 

Kandianas atsigręžė, sūnaus akivaizdoje jo pyktis vir- 
to skausmingu sielvartu, sugriebė jį į glėbį, garsiai kūk- 
čiodamas. , 

Foskaris ramiai, kaip šaltas akmuo, žiūrėjo į tą sCce- 
ną, o didikų „minia, susigėdusi dėl to, kad savo abejin- 
gumu, rodos, ;, „prisidėjo prie to nelemto įvykio, nusigrę- 
žė, negalėdama stebėti seno dožo kančios. 

Rolandas tuo tarpu kažką kalbėjo tėvui į ausį. 

- Matyt, jį perkalbėjo, nes senasis Kandianas atsigręžė 
į didįjį inkvizitorių ir tarė: 

— Pone Foskari, mano sūnus, kuris yra visiškai ne- 
kaltas, pageidauja, kad jo nekaltumas būtų paskelbtas 
per Tarybą. Todėl atlik savo pareigą. Tegul kuo greičiau 
susirenka Tribunolas. 

— Tribunolas jau laukia! — šaltai atsakė Foskaris. 

Dožas sudrebėjo: viskas jau buvo parengta teismui! 

Kas kaltas dėl įskundimo? Kupinu sielvarto ir įtarimo 
žvilgsniu apžvelgė visus susirinkusiuosius. 

— Vargas niekšui išdavikui! — sumurmėjo piktai.—- 
Surasiu jį, kad ir kažin kaip gerai jis būtų pasislėpęs! 
Tegul dreba, nes mano kerštas bus dar baisesnis negu jo 
įskundimas! 

Atsigręžė į sūnų ir garsiai tarė: 

— Eik, sūnau mano! Prašei, kad turėčiau kantrybės 
vieną valandą. Eik. Po valandos laukiu tavęs. namie! 

— Pone Foskari,— pareiškė Rolandas,— patikiu jums 
mano kardą. Esu pasirengęs stoti prieš Tribunolą. 

Didysis inkvizitorius davė ženklą, ir dvylika sargy- 
binių priėjo prie jaunuolio, o karininkas patraukė jį už 
rankos, bet tą pačią akimirką susmuko ant žemės su kru- 
vina žaizda veide: Rolandas jį savo smūgiu, kaip žaibu, 
nutrenkė. 

Minia sujudo. Karininkas pakilo ir pasitraukė, šluos- 
tydamasis kruviną veidą. 

— Pone inkvizitoriau! — tarė Rodandas piktai šypso- 
damasis.— Turi priešais save laisvą žmogų. Savo valia 
noriu stoti prieš Tribunolą. Įsakyk sargybiniams, kad pa- 
sitrauktų. 

Foskaris akimirksniu įvertino situaciją. Matė, kad Ro- 
lando pasipriešinimas gali sukelti maištą visame mieste, 
Pro langus plaukė vis garsesnis minios ūžimas. 

— Tegu bus taip. Prašom paskui mane, Rolandai Kan- 
dianai. 

— Eisiu priešaky,— atsakė jaunuolis. 

Pasigirdo Leonoros balsas. Atsigręžė ir pamatė ją sa- 
vo motinos glėbyje. O pageltęs kaip vaškas motinos vei- 
das rodė tik menkus gyvybės ženklus. Pamatė apsiblau- 
susį, prislėgtą tėvą, o aplink jį tylinčius, nustebusius sve- 
čius. Visa ta scena giliai įsmigo į jo atmintį. 

— Rolandai! — sušuko sužadėtinė. 

Jau norėjo šokti prie jos, bet atsiminė, ką sakė Al- 
tieris, kuris užtikrino, kad, kilus maištui, bus nužudytas 
jo tėvas. 

— Po valandos, Leonora! Po valandos, mama! Po va- 
landos, mano tėve! ' 

Tuos žodžius tarė nepaprastai ryžtingų balsu, paskui 
staiga apsisuko vietoje ir nuėjo didžiųjų durų link. Ei- 
damas pro išsigandusius ir besitraukiančius svečius, jis 
aplenkė didįjį inkvizitorių. 

Paskutinį kartą išgirdo sužadėtinės šauksmą: 

— Rolandai! Rolandai! 

Stabtelėjo išblyškęs ir drebėdamas. 

Bet ko jam bijoti? Pasipriešinimas galėtų pražudyti 
jo tėvą... Taigi išgelbės jį. 

Peržengė slenkstį. Didžiulės suveriamos durys lėtai 
užsidarė paskui jį. 


V 


DEŠIMTIES TARYBA 


Dešimties Tarybos posėdžių salė buvo kunigaikščių 
rūmuose. Ten pat įrengta ir valstybės inkvizitorių salė. 

Foskaris įėjo į Tarybos salę ir atsisėdo raižytame me- 
džio krėsle priešais dešimt kitų krėslų, iš kurių vienas 
stovėjo neužimtas: tai buvo Dovilo krėslas. 

Dešimties Tarybos devyni nariai sėdėjo savo vietose 
sustingusiais veidais, paslaptingi kaip stabai. 

— Ponai! — pradėjo Foskaris— Jūs jau seniai žinote 
apie slaptas Rolando Kandiano pinkles. Savo širdyje jį 
jau prakeikėte, 

Dauguma susirinkusiųjų pritarė galvos linktelėjimu. 

— Trūko mums tik progos, bet dabar sučiupome jį 
nusikaltimo vietoje. Svarbiausias kaltintojas yra minia, 
kuri susirinko prie rūmų ir piktai niurna prieš piktadarį. 
Ar ne tiesa? 

Susirinkusieji vėl tylėdami linktelėjo galvas. 

— Ponai,— kalbėjo. toliau didysis inkvizitorius, — rei- 
kia skubėti. Dar šiandien turime pašalinti gresiančios re- 
voliucijos pavojų. Rolandas Kandianas sukėlė žvejus, Ro- 
landas Kandianas kurstė sukilimą prieš patriciatą. Rei- 
kia žaibiško sprendimo. Perkūnas ir baisus, ir grasus dėl 
to, kad neduoda savo aukai laiko pabėgti. 

— Tai balsuojam! — tarė Mocenigas, vienas Dešimties 
Tarybos narys. 

— Vieno iš mūsų nėra, — tarė išgarsėjęs savo žiauru- 
mu Grimanis. 

— Tai tiesa, — pritarė keli kiti — Negalima balsuoti. 

Altieris nusišluostė nuo veido prakaitą. 

Foskaris su beširdiška šypsena tęsė toliau: 

— Vieno iš mūsų nėra, bet tuojau sužinosite dėl ko. 
Turiu jums paaiškinti, kodėl garbingo Dovilo krėslas tuš- 
čias, 

— Gal dėl to, kad jis yra Rolando sėbras! — riktelėjo 
Mocenigas. 

— Prieš pradėdami kalbėti apie Dovilą,— tęsė toliau 
didysis inkvizitorius, — turime sutvarkyti formalumus, ku- 
rių reikalauja įstatymai, 

Foskaris pakilo iš savo krėslo ir atidarė didžiules du- 
ris, bet ne tas, pro kurias įėjo į posėdžių salę, o kitas, 
pro kurias einama į visai tuščią dar vieną salę. 

Toji salė buvo skirta liudininkams, tik ten jų niekas 
niekada nematė. Nė vienas nestodavo didžiojo inkvizito- 
riaus šaukiamas. Bet įstatymas reikalavo liudininkus pa- 
kviesti. 

Foskaris atsistojo prie tuščios salės slenksčio ir pa- 
keltu, iškilmingu balsu pašaukė: 

— Tegul tas, kuris Respublikos labui išdavė Rolandą 
Kandianą, įeina čia ir paliudija taip, kaip jam liepia są- 
žinė. 

Palaukęs valandėlę, grįžo į savo vietą. 

Tačiau sėsdamas staiga išgirdo teisėjų sujudimą. At- 
sigręžė į juos ir nustebęs sustingo vietoje. 

Prie durų stovėjo moteris. Tai buvo kurtizanė Impe- 
rija. 

Prisiartino prie teisėjų stalo visiškai išblyškusi, susi- 
jaudinusi. 

Altieris išbalo kaip šmėkla. 

Kiti teisėjai laukė ne tiek nustebę, kiek nerimdami, ką 
jiems duos šitas nelauktas pasirodymas. 

Foskaris greitai atsikvošėjo ir tarė: 

— Tai jūs įskundėte Rolandą Kandianą? 

— Taip, aš. 

— Taigi papasakok, ką matė tavo akys, ką girdėjo 
tavo ausys. Kalbėk laisvai ir be mažiausios baimės. 

Mocenigas, tas pats, kuris sakė, kad Dovilas — Rolan- 
do bičiulis, pakilo iš vietos ir paprašė žodžio: 

— Pasakok, ponia! Bet, prieš pateikdama kaltinimus, 
atsimink, kad vienas žodis gali nuvesti Rolandą ant eša- 
foto. 

Mocenigas atsisėdo. Keletas teisėjų vėl linktelėjo gal- 
vas, 

Imperija sudrebėjo visu kūnu. Išraudo, paskui išblyš- 
ko, paskui vėl staiga jos veidą užliejo raudonis. Sudėjo 
rankas ant krūtinės taip, tarytum būtų norėjusi sulaikyti 
širdies plakimą. 

Audra, kuri siautė kurtizanės krūtinėje, buvo baisi. 
Baisi buvo naktis, kada padarė piktadarystę, baisi buvo 
rytojaus diena. Matyte matė jaunuolio suėmimo sceną 
ir paskutinę valandą, nebežinodama ką daranti, išbėgo iš 
rūmų į gatvę. 

„Vienu savo žodžiu gali pasiųsti Rolandą ant ešafo- 
to!" 

Tie žodžiai skambėjo jos ausyse kaip laidotuvių var- 
pai. Tik pagalvojus, kad tą gražiąją galvą nukirs bude- 
lis, jos širdis plyšo iš skaumo. Ir ji bus viso to kalti- 
ninkė! 

Jautė baisų įtūžį tiems žmonėms, kurie nori teisti Ro- 
landą. 

— O, jis turi būti pasmerktas? Turi žūti?! Ak! To 
niekad nebus! 

Tr jau norėjo pati save apkaltinti, papasakoti visą sa- 
vo pokalbį su Altieriu ir Bembu, parodyti, kad Rolando 
išdavimas neturi jokio pagrindo, kad jį sugalvojo du niek- 
šai, ištikti nesveiko pavydo priepuolio. 

Turi jį išgelbėti! Nors ir savo gyvybės kaina! 

— Kalbėk, ponia! Kalbėk pagaliau, — spyrė didysis ink- 
vizitorius. 

Altieris žiūrėjo į ją išplėstomis akimis ir norėjo atspė- 
ti iš jos akių, ar tik ji nėra pasiryžusi išgelbėti Ro- 
landą. 

Ji pakėlė galvą. Išblyškusios lūpos nervingai trūk- 
čiojo. 

Sulaikydama susijaudinimą, pradėjo: 

— Pasakysiu visą teisybę... taip... visą teisybę... vi- 
są, nors ir labai baisi ji būtų. 

Altieris pasisuko į ją, o paskui bejėgiškai susmuko 
krėsle. 

Imperija jau kiek tikresniu balsu pridėjo: 

— Pasakysiu visą teisybę, mano ponai... Viską išaiš- 
kinsiu... Tik išklausykite mane... 

Tą akimirką atsivėrė durys, ir dožų salės tarpduryje 
pasirodė Leonora. 

Žodžiai įstrigo Imperijos lūpose. Ji įsmeigė į merginą 
pavydu liepsnojantį žvilgsnį. 

— Kas drįso įeiti nepasiklausęs? — šiurkščiai riktelėjo 
Foskaris. 

Leonora sustojo viduryje salės. 

Atsigręžė į teisėjus, ištiesė rankas, priklaupė ir rau- 
dodama sušuko: . 

— Dovanokit man, ponai... noriu jį ginti... 

Ašaros, kurios riedėjo jos skruostais, darė ją ypa- 
tingai gražią. Akyse buvo matyti toks skausmas ir siel- 
vartas, kad net susirinkusių teisėjų širdys valandėlę su- 
virpėjo iš gailesčio. 

Visi nevalingai atsigręžė į ją. Tik vienas Altieris sė- 
dėjo nejudėdamas. Staiga jį apėmė nepaprastas pavydas. 
Jam šmėkštelėjo mintis, ar ne geriau persiverti stiletu, 
kad išvengtų tolesnių baisių kančių. 

Imperija palengva pasitraukė į salės gilumą. Leono- 
ra, matyt, jos visai nepastebėjo. Dėl skausmo ir sielvarto 
ji negalėjo domėtis niekuo kitu, tik Rolando byla. Tei- 
sėjus ji matė lyg pro kruviną rūką. Ir kol Foskaris spė- 
jo ją sutrukdyti, ji pradėjo kalbėti. 

— Kuo kaltinate? Ką pikta jis padarė? Po valandos 
jis turėjo sugrįžti... Valanda praėjo, o jis negrįžta... Po- 
nai, ponai! Tarp jūsų matau žmonių, kurie buvote jo bi- 
Čiuliai... Pone Mocenigai! Juk jis už tamstą kovėsi... Po- 
ne Grimani! Argi neviešėjote pas mano tėvą kartu su 
juo? O jūs, pone Morosinai! Juk jis išgelbėjo jūsų sūnų. 
Beveik visi buvote jo bičiuliai] O dabar susirinkote jo 
teisti... Kad apkaltintumėt ir pasmerktumėt mirti... Juk 
niekas gyvas iš jūsų rankų nepaspruko! Esate nepermal- 
daujami, be pasigailėjimo, ir jūsų kaltinimas yra lygus 
pasmerkimui. 

— Nusiramink, ponia, — tarė Foskaris, sulaikydamas 
savo šiurkštumą. 

— Leisk man kalbėti, — Leonora kalbėjo toliau vis drą- 
siau.— Atėjau čia jo gelbėti. Jeigu negalite jo išteisinti, 
tai žudykite mane, išplėškite iš krūtinės mano širdį ir 
nužudykite sielą. Nustebote? Tarytum Dandolų giminės 
duktė nesuprastų savo pareigos... Vienas iš mano pro-- 
tėvių išgelbėjo Tėvynę... taigi aš galiu išgelbėti savo vy-- 
rą. Turiu teisę. Noriu žinoti, kuo jį kaltinate, Noriu ži-- 
noti, kas jį kaltina! 

— Aš,— atsakė Imperija. 

Leonora krūptelėjo išsigandusi ir, atsisukusi į Impe- 
riją, permetė ją savo žvilgsniu, 

— Jūs? Kas jūs esate? 

Dabar Imperija pradėjo kalbėti jau visai susivaldžiusi. 

Visi teisėjai beveik pamiršo procesą ir kaltinamąjį. 
Nepaprastai susidomėję žiūrėjo į abi tokias gražias ir 
taip viena į kitą nepanašias moteris. 

Imperija vėl pradėjo kalbėti. Jos balsas skambėjo lyg 
nuostabiai graži muzika. Pro pusiau nuleistus akių vokus 
ji ugningai žiūrėjo į Leonorą. 

— Ponai teisėjai, išklausykite mane, kas aš esu... Aš 
vadinuosi Imperija. Aš čia veikiu tą pat, ką ir Romoje, 
ir visur... Esu vargšė puolusi moteris... verčiuosi tuo, kad 
pardavinėju savo gražumą, kad prekiauju juo... Suprask 
mane gerai, ponia, esu kurtizanė! 

Leonora pakratė galvą. 

Kad ta moteris buvo kurtizanė, Leonorai tai jokios 
reikšmės neturėjo. Jai tik rūpėjo, kad ta moteris išdavė 
Rolandą. 

— Taip,— pasakė Imperija,— tai aš išdaviau Rolandą 
Kandianą. 

Ir nusišypsojo. 

Leonora pasijuto taip, lyg išgyventų kažkokį fantas- 
tišką sapną. | 

Juto, kad ją turi prislėgti kažkas dar sunkesnis, negu 
ligi šiol kad slėgė. 

Ji dejuote sudejavo: 

— Jūs jį išdavėte?.. Jūs!.. Rolandą! 

— Taip, aš! Išdaviau Rolandą, kad jis kurstė prieš 
valstybę, kad turėjo tikslą išžudyti visus iš eilės žŽymiau- 
sius valstybės didikus. 

Kaltinimas buvo toks baisus, kad visi teisėjai krūp- 
telėjo. ' 

Leonora nusibraukė nuo veido plaukus. Sunkiausias, 
skausmingiausias šūksnis išsiveržė iš jos krūtinės. Tuo 
pačiu drebančiu balsu ji klausė: 

— O kur įrodymai? Duok man įrodymų... Ak! Tai niek- 
šiškumas! Jei gali taip daryti, tu nesi moteris... 

O paskui staiga su nauja energija sušuko: 

— Ponai teisėjai! Tai, ką ji kalba, yra gryniausias 
prasimanymas! Argi nepažįstate Rolando?! Įrodyk! 

— Įrodyt? — sušuko Imperija.— Įrodytt Aš pati ati- 
dengiau jo sąmokslą! Mačiau savo akimis, girdėjau savo 
ausimis... 

— Matei? Girdėjai? Kur tai įvyko? 

— Pas mane! — atsakė. 

Vėl skausmingai, iš. krūtinės gilumos sušuko Leono- 
ra: 

— Pas jus? Sakote, kad Rolandas lankydavosi pas jus? 

— O kas čia nuostabaus? Lankėsi pas mane kas va- 
karą... Truputį po vidurnakčio! 

Jauna mergina virpėjo visu kūnu. Juto, kad kažkoks 
rūkas aptraukia akis. Širdis mušė kaip kūjis, smilkiniuo- 
se ūžė. 

Ji pradėjo kalbėti taip skausmingai, kad net užkietė- 
jusios teisėjų širdys atsileido. 

— Pasigailėk, ponia! Nežaisk mano sopuliu! Aš trokš- 
tu teisybės. Pasakyk man, kad ne taip jūsų žodžius nu- 
girdau, kad nesupratau tų žodžių... kad Rolandas lanky- 
davosi pas jus... 

— Pas mane įvyko tai, kas turėjo įvykti, — šaltai tarė 
Imperija — Mano namuose Rolandas Kandianas praėjusią 
naktį -pradėjo savo piktadariškus užmojus, nužudydamas 
vieną iš jūsų tarpo, ponai teisėjai, 

Tylus susirinkusiųjų murmėjimas nuvilnijo per salę, 
visų akys įsmigo į tuščią krėslą. 

— Dovilas nužudytas! — riktelėjo Foskaris. 

Leonora atšoko, rankomis susiėmusi galvą, ir pažiūrė- 
jo į kurtizanę. 

Taigi nelaimė įvyko! Ir ta nelaimė ištiko ją! 

Girdėjo Leonora, kaip kurtizanė aiškino tos bjaurios 
„teisybės“ aplinkybes. 

— Dabar turiu, ponai, pasakyti, dėl ko Rolandas Kan- 
dianas puolė Dovilą, dėl ko praėjusią naktį Dovilas, o 
ne kas kitas, krito nuo galvažudiško jo stileto smūgio. 
Nelaimingasis Dovilas ir šiuo metu tebėra pas mane... 
mirštantis. Iki ryto turbūt numirs. Ir štai, kaip buvo. 
Rolandas Kandianas rado Dovilą mano rūmuose ir per- 
vėrė jį stiletu. Visi žino, kad iš visų mano meilužių Ro- 
landas Kandianas yra labiausiai mane įsimylėjęs, už vi- 
sus karščiausias ir pavydulingiausias, 

Leonora taip gailiai ir skausmingai sudejavo, kad visi 
susirinkusieji reagavo į tai su simpatija ir užuojauta, 

Sumišę, kaip nebyliai, teisėjai klausėsi to skausmingo 
dejavimo. 

Ir Imperija jo klausėsi visa savo siela. 

Pro truputį pravertas lūpas blizgėjo balti kaip perlai 
jos grobuoniški dantys. 

Iš jos krūtinės veržėsi užgniaužtas kurtus raudojimas. 

Tai buvo raudojimas moters, kuri dėl keršto aukoja 
savo meilę ir žudo mylimą žmogų, kad įskaudintų nepa- 
kenčiamą varžovę. 

Leonora, svaigdama iš skausmo, pasuko prie durų... Ją 
apėmė nepalenkiamas noras eiti kur nors toli, toli. Norėjo 
pabėgti, pasiekti pasaulio kraštą ir mirti su skausmingu 
sielvartu, kuris taip sunkiai ją slėgė. 

Stabtelėjo prie durų. 

Altieris varstė ją žvilgsniais. 

Imperija akylai sekė kiekvieną jos judesį, viduje gal- 
važudiškai džiūgaudama, 

Visi teisėjai įbedė akis į Leonorą. 

Atsivėrė durys. 

Leonora jaų. norėjo žengti per slenkstį, bet staiga, ne- 
tikros vilties pastūmėta, vėl atsigręžė. Altieris taip pat 
pažvelgė į duris ir išblyško kaip šmėkla be vietos, o Im- 
perija pajuto, kad iš baimės jos plaukai ant galvos šiau- 
šiasi. Pro duris į posėdžių salę įėjo pasiuntinys ir skar- 
džiu balsu pareiškė: 

— Ponai teisėjai, garbingasis Džovanis Dovilas ateina 
posėdžiauti kartu su jumis! 

Dovilas atvyko į Tarybą. 

Didžiausiomis pastangomis jis pakilo iš mirties pata- 
lo ir, keršto Įmperijai verčiamas, atvyko į Tarybos po- 
sėdį. 
Tas kerštas turėjo išgelbėti Rolandą. 

Ar Dovilas žinojo, kas įvyko po pasikėsinimo į jo 

2 . 

Atvyko į Tarybą, statydamas į pavojų jau ir taip vos 
besilaikančią gyvybę. 

Norėjo kalbėti... norėjo nuplėšti piktadarei kaukę, no- 
rėjo ją apkaltinti ir pražudyti vienu savo žodžiu. 

Ir tai pasakęs, jis jau galėtų ramiai numirti. Tada jis 
būtų tikras, kad Imperija bus pagrįstai nubausta, kad 
žus drauge sW ja, o Rolandas Kandianas bus išgelbė- 
tas, 

Į posėdžių galę įėjo keturi tarnai, nešdami didžiuliame 
fotelyje Džovanį Dovilą. 

Jo veidas jau buvo pažymėtas mirties ženklu. 

Bet jo žvilgsnyje.-dar buvo tiek jėgos, kad pervertų 
Imperiją, kuri, pamačiusi savo auką, stovėjo vietoje kaip 
prikalta. 

Visi teisėjai pakilo nuo savo krėslų ir apstoję pasi- 
lenkė ties mirštančiuoju. Tik vienas Altieris sėdėjo ne- 
judėdamas iš vietos, mėšlungiškai spausdamas savo sti- 
leto rankeną, ir pusiau nesavas žiūrėjo į Leonorą. 

Leonora visa savo esybe klausė, ką pasakys Dovi- 
las. 

Jis mostelėjo ranka. 

Teisėjai pasitraukė, prasiskyrė. 

Salėje įsiviešpatavo mirtina tyla. 

Buvo girdėti tik švokščiantis mirštančiojo alsavimas, 
kuris veržėsi iš krūtinės kaip paslaptingas ano pasaulio 
garsas. Pagaliau pasigirdo sunkus balsas: 

— Liudiju... kad... 

Ir žodžiai nutrūko... akys išvirto... 

— Kalbėk,— sušuko Foskaris— Kalbėk, teisėjau, nes 
po valandėlės pats stosi prieš Aukščiausiojo teismą. 

Dovilas dar rodė pastangų kalbėti. 

Vėl kilstelėjo fotelyje ir bandė sakyti: 

— Liudiju... liud... 

Mirties agonija iškreipė jo veidą, iš burnos išsiveržė 
kruvinos putos, ir, nuleidęs rankas, jis susmuko negy- 
vas. 

Plačiai išverstos akys, blizgėdamos baltymais, ir po 
mirties žiūrėjo į galvažudę. 

Foskaris pasilenkė ties lavonu, paskui išsitiesė ir iš- 
kilmingai pareiškė: 

— Ponai, Džovanis Dovilas jau mirė! 

Teisėjai tylėdami nuleido galvas. 

— Mirė eidamas savo pareigas — kalbėjo toliau šal- 
tu kaip ledas balsu Foskaris— mirties valandą jis paliu- 
dijo, kad ta moteris sakė teisybę. 

Po šių žodžių per visą salę nuaidėjo klaikus juokas. 
Visi atsisuko į tą pusę, kur jis pasigirdo, ir pamatė tra- 
giškai nusiminusią Leonorą. Jos rankos nerviškai trūk- 
čiojo, o iš lūpų skambėjo nepaliaujamas juokas: pakvai- 
šęs, laukinis juokas. 

Altieris išblyškęs ir apdujęs šoko paskui Leonorą. 

Posėdžių salėje liko vienas Foskaris. 

Kai jis paslaptingai šypsodamasis žiūrėjo į Dovilo la- 
voną, pasirengęs taip pat apleisti salę, šalia jo atsirado 
nuolankus ir kvailai besišypsantis Bembas. 

— Ar gerai pasitarnavau tavo garbei, pone? 

— Taip, Bembai,— atsakė Foskaris,— gerai pasitarna- 
vai šiam reikalui. Esi patikimas tarnas. Turėsiu tai gal- 
voje ateityje, kai... 

T Kai būsi Venecijos dožas ir Aukštųjų Valakų vieš- 
pats 

Staiga Šventojo Morkaus aikštėje pasigirdo muškietų 
šūviai, aikčiojimai ir minios staugimas. 


VI 


AUDRA 


Dožų rūmuose iš karto niekas nepastebėjo, kad nėra 
Leonoros. 

Paskendęs giliame susimąstyme, jos tėvas, Dandolas, 
negyvu žvilgsniu žiūrėjo į duris, pro kurias išėjo Ro- 
landas. 

Durys staiga atsivėrė, 

Dožas Kandianas džiaugsmingai krūptelėjo ir sušuko: 

— Sūnau mano! 

Bet vėl nutilo susimąstęs, baisios nuojautos apimtas: 
tarpduryje stovėjo Leonora. 

Buvo išblyškusi, akimis klaidžiojo po salę, vos laikėsi 
ant kojų. 

Tą pačią valandą gatvėje pasigirdo minios klegėjimas, 
iš Šventojo Morkaus aikštės sklido šūkiai, į kuriuos dožų 
saulėje susirinkę didžiūnai taip pat atsakė šūkiais. Apie 
penki šimtai riterių subėgo ant Milžinų laiptų. 

— Tegyvuoja Kandianas! Tegyvuoja laisvė! — šaukė 
minia, 

— Mirtis maištininkams! — sujudo svečiai. 

Dožas, nepaisydamas sumišimo, pribėgo prie Leonoros 
šaukdamas: 

— Mano sūnus! Kas atsitiko su mano sūnum? 

Dožė Silvija liko be žado, sugniaužtais kumščiais, o 
jos veidas bylojo neapsakomą skausmą. 

Ji atrodė taip verta pasigailėjimo, kad grėsmingai pa- 
kelti stiletai nusileido, o svečiai išsiskyrė prieš įdūkusią 
iš skausmo vilkę, kuri gynė savo kūdikį. 

Dandolas žiūrėjo į visa tai susimąstęs. Jis negalėjo 
suprasti, kas čia darosi. 

Nepaprastai gabus prisitaikyti, didelis egoistas, maty- 
damas, jog Kandianų giminė tą valandą nustoja savo reikš- 
mės, jau pradėjo galvoti, kaip nutraukti jam pavojingą 
Leonoros ir Rolando vedybų ryšį. | 

— Pone Dandolai —tarė Altieris— kilo revoliucija. 
Bet ta revoliucija bus fatališka visiems įtariamiesiems. 

Ir, bakstelėjęs pirštu į Dandolo krūtinę, tarė: 

— O tamsta esi įtariamas. 

Dandolas krūptelėjo. 

— Taip, esi įtariamas, — šiurkščiai kalbėjo Altieris— 
Juk išleidi savo dukterį už Venecijos priešo, už liaudies 
šalininko! 

Dandolas pajuto, kad yra žuvęs. 

Tada Altieris pašnabždėjo jam į ausį: 

— Dandolai, myliu panelę Leonorą! 

Į baisų prisipažinimą, juo baisesnį, kad buvo pareikš- 
tas tokią valandą ir čia tebesant alpstančiai dukteriai, 
Dandolas nieko neatsakė. Tačiau jo žvilgsnis buvo toks 
nuolankus, jog Altieris suprato, ką tas silpnas žmogelis 
galvoja. 

— Gerai, — pridėjo — nuvesk dukterį į saugią vietą. 
Atsakau už jos ir tavo likimą. 

Dandolas šiek tiek svyravo, pažvelgė į aplink stovin- 
čius ir pamatė rūsčius, įnirtusius veidus. Po langais dūko 
minia. 

Nuleido galvą ir dusliu balsu atsakė: 

— Užtikrinu jums mano dukters nuolaidumą. 

Altierio akys blykstelėjo džiaugsmu. Išsitraukė kar- 
dą, išbėgo į gatvę šaukdamas: ' 

— Pirmyn, patricijai! Kovokim už savo privilegijas! 

Apie šimtas didikų sekė paskui jį šaukdami: 

— Mirtis maištininkams! 

Tą pat valandą Leonora atgavo sąmonę ir atvėrė'akis. 

Pasijutusi tėvo glėbyje, sudejavo: 

— Tėve, mano tėve! Išvesk mane iš čia. Ak! Išvesk 
mane! | 

— Taip, taip, dukrele mano! Eik paskui mane! Bėkim 
iš čia. Tie namai yra prakeikti! 

— Tikrai prakeikti! 

— Ir prakeikta yra giminė, kuri juose gyvena! 

— Vesk mane! — pakartojo Leonora, nesusivokdama, 
ką sako.— Ak! Bėkim juo toliau! Kaip aš kenčiu! 

Visa drebėjo ir kialeno dantimis. 

Buvo išblyškusi, pageltusi kaip vaškas. 

Dandolas prilaikė ją ranka, o ji ėjo kaip automa- 
tas. 

Pro sukepusias nuo karščiavimo lūpas veržėsi mono- 
toniškas, sopulingas skundas: 

a Ak! Kaip aš kenčiu! Bėkim iš čia, tėve. Pasigai- 
lėk! 

Ir jau buvo beapleidžianti šiuos rūmus, kuriuose prieš 
kelias valandas jautėsi tokia laiminga. 

Tačiau staiga prieš ją atsirado Rolando motina Sil- 
vija. 

Pribėgo prie Leonoros ir prikimusiu nuo ašarų balsu 
sušuko: 

— Dukrele mano! Buvai verta jo. Taip. Eik su ma- 
nim. Eik! Atkeršysim už jį... Arba atkeršysim, arba drau- 
ge mirsim. 

Leonora pažvelgė į ją plačiai išplėstomis akimis. 

— Aš! Jūsų duktė? Aš? 

Rodėsi, kad dožė net negirdi, ką Leonora sako. Nieko 
ji nematė, nieko negirdėjo ir buvo tikra, kad Leonora, 
būtent Leonora, yra pasirengusi su ja mirti, jeigu to 
pareikalaus Rolando likimas. 

— Eime, dukrele mano... Sukelsim liaudį... Ir smog- 
sim ja kaip taranų... Užimsime rūmus... Per dvi valandas 
neliks akmens ant akmens iš šito niekšingo pastato... Iš- 
laisvinsime Rolandą... Mano sūnų... Tavo sužadėtinį... 

— Mano sužadėtinį! Jį! Ak, ponia, eik ir sužinok vi- 
są tiesą iš kurtizanės Imperijos. Pasiteirauk, kuri mote- 
ris labiausiai mylėjo Rolandą. 

Dabar vargšė motina suprato: Leonora atsižada Ro- 
lando. 

— Ir tu! — sielvartingai sušvokštė ji. 

Pakėlė sugniaužtus kumščius, lyg norėdama Leonorą 
prakeikti, bet staiga pradėjo leistis laiptais, kurių apa- 
čioje nerimo sukilėlių minia. Greitai ji nulipo žemyn, 
palaidais plaukais, rūsti kaip sopulio ir keršto genijus. 

Leonora, matydama ją išnykstant minioje, ištiesė į 
ją rankas ir pradėjo šaukti raudodama; 

—-.Motin! Motin! Neteisybę pasakiau, sumelavau! 
Mano širdis tik jam priklauso. Einu, einu! Išvaduokim jį! 

Norėjo vytis Silviją, bet jėgų nebeužteko, sukniu- 
bo ant Dandolo rankų, ir tėvas skubėdamas išnešė ją iš 
minios. 


VII 


PRAGARO POŽEMIUOSE 


Iš Dožų salės Rolandą nuvedė į Dešimties Tarybos 
salės prieškambarį. 

Čia jam Foskaris tarė: 

— Užeik čia. Po kelių minučių pašauksim. 

Rolandas valandėlę svyravo, bet paskui įėjo. Durys 
paskui jį lėtai užsidarė. Greitai pajuto, lyg koks mūras 
jį būtų atskyręs nuo viso pasaulio. 

Jis atsidūrė mažame, siaurame kambarėlyje, silpnai 
apšviestame pro lubų langelį. Kito lango nebuvo. Taip 
pat nesimatė jokio baldelio, jokios kėdės. 

Kambarėlis darė baisų įspūdį. 

Dabar kalinys pradėjo laukti. 

Praėjo penkios minutės... dešimt... dar dešimt ir pa- 
galiau visa valanda. 

Rolandas bandė atidaryti duris, bet jos buvo užra- 
kintos. 

Instinktyviai atsistojo prie durų, lyg norėdamas ne- 
gaišti nė vienos sekundės, kad išeitų, kai tik jas ati- 
darys. 

— Reikia laikytis šaltai: galėjo atsirasti kokia nors 
rimta kliūtis, sutrukdžiusi teismą. O pagaliau tamsoje gal 
man tik laikas ilgėja. 

Pradėjo skaičiuoti minutes pagal širdies plakimą. Pri- 
dėjo ranką prie krūtinės ir pajuto, kad širdis neramiai, 
smarkiai plaka. Pradėjo visaip ramintis, nes jautė, kad 
jį apima atkaklus noras šaukti, rėkti. 

Jo mažutėje celėje viešpatavo kapų tyla. Tai buvo 
kapas. Teisybė, tas kapas apšviestas iš viršaus, bet gal- 
būt dėl to jis atrodė dar nuobodesnis, 

Jis pradėjo vis labiau nerimauti... Mintimis nulėkė 
į sodą prie Dandolo rūmų, po aukštu kedrų, matė rūš- 

kaną Leonoros figūrą, girdėjo lakštingalos dainą. Staiga 
šviesa viršuje užgeso. Atsivėrė durys, ir Rolandas paste- 
bėjo plieno švytėjimą. Prie jo kojų pradėjo raitytis kaž- 
kokie didžiuliai žvėrys. Visi jie buvo apkaustyti plienu, 
pasišiaušusiais plieniniais dygliais. 

Iš karto jis lyg suglumo ir valandėlę sustingo vie- 
toje, bet greitai atsitokėjo ir užsiplieskė kelias valandas 
tramdytu pykčiu. Įdūkęs nusikeikė, bet tą pačią akimir- 
ką atšoko atgal, surikęs iš skausmo: abi rankos pasruvo 
krauju. 

Paslaptingos šmėklos vėl pajudėjo. Dabar jau pama- 
tė, su kuo turi reikalą: tai buvo dvidešimt vyrų, geleži- 
mi apkaustytų... dvidešimt geležinių vyrų, kurie tylėda- 
mi, palengva ėjo vis artyn prie jo. Rankose laikė atkišę 
medines ietis su plieniniais, panašiais į stiletus, galais. 
Visi ėjo į priekį glaudžia grandine, kuri sudarė baisų 
plieninį vienetą. Ėjo priekin, netardami nė žodžio. 

Rolandas taip pat nė nebandė šaukti ir vis stengėsi 
nutaikyti progą sučiupti už galo nors vieną ietį, bet kiek- 
vienas bandymas baigdavosi nauja žaizda jo rankose. 
Kritęs ant žemės, bandė pralįsti pro grandinę pažeme, 
bet kartu žemyn nusileido ir iečių galai ir palietė jo 
kūną. 

Pradėjo trauktis... Prisiglaudė prie mūro, ir jam ding- 
telėjo baisi mintis, kad po valandėlėls jau turės mirti. 

Tik staiga siena, į kurią buvo atsirėmęs, atsivėrė, ir 
Rolandas atsidūrė tamsiame koridoriuje, į kurį paskui 
ji įsiveržė ir plieniniai vyrai. 

Kraujais tekėdamas, pradėjo vėl trauktis. 

Plieninių vyrų spiriamas, nulipo vienais laiptais, pas- 
kui kitais ir vėl atsidūrė kažkokiame koridoriuje ir pa- 
galiau plieninių vyrų jau nebespiriamas, sustojo po silp- 
nai apšviestais skliautais. 

Išvydęs juos, Rolandas skausmingai sušuko: 

— Atodūsių tiltas! Atodūsių tiltas! 

Dabar jau suprato, kur jį tie plieniniai vyrai įstūmė. 
Jis stovėjo Atodūsių tilto koridoriuje. 

Tuo pačiu metu iš kito tilto galo pasirodė kita plie- 
ninių vyrų grandinė. Rolandas atsidūrė tarp dviejų ug- 
nių. Pašoko į šoną ir prisiglaudė, vos betilpdamas Ato- 
dūsių tilto sienos ankštoje siauroje nišoje, Staiga kažkas 
ant rankų uždėjo grandines. 

Abi plieninių vyrų grupės išnyko. 

Sustingęs, beveik nesavas iš susijaudinimo, priešais 
save pamatė akmeninį suolą, ant kurio sodindavo pa- 
smerktuosius įvykdyti jiems paskirtą bausmę. 

Čia pasmerktųjų nežudė, bet tos bausmės, matyt, bu- 
vo dar baisesnės negu pati mirtis. 

Stovėjo didžiai persigandęs, visas drebėdamas, alsuo- 
damas neapykanta ir pykčiu. 

Staiga tilto gale pasirodė grupė vyrų ir pradėjo ar- 
tintis prie jo. 

Jie nešė virvėmis suraišiotą vyriškį, kurio galva bu- 
vo uždengta juoda mirties skara. 

Pririšo jį prie akmens suolo, ir vienas vyras įsakė: 

— Nuimk skarą! 

Budelis išpildė įsakymą. 

Iš sukepusių Rolando lūpų išsiveržė nevilties šauks- 
mas: 

— Tėvas, mano tėvas! 

Užmiršęs, kad yra sukaustytas ir niekuo negali pa- 
dėti, vis dėlto pradėjo trankytis, bet, greitai netekęs jė- 
gų, susmuko ant žemės. 

Senis Kandianas taip pat pažino savo sūnų ir skau- 
džiai sudejavo. 

Tėvas ir sūnus žiūrėjo vienas į kitą, ir jų žvilgsniai 
spindėjo begaline meile vienas kitam ir neapsakomu siel- 
vartu. 

Staiga pasigirdo Foskario balsas; 

— Kandianai, tribunolas aukšta savo išmintim sutei- 
kia tau malonę — dovanoja gyvybę. 

Rolandas krūptelėjo ir nukreipė žvilgsnį nuo tėvo į 
inkvizitorių. 

Senis Kandianas pakėlė galvą ir paklausė: 

— Kokią teisę turėjo tribunolas teisti mane, neišklau- 
sęs mano paaiškinimų? 

Jo balsas skambėjo nuostabiai ramiai. 

— Tribunolui visų pirma rūpi Respublikos interesai — 
atsakė Foskaris.— Nuteisė tave, pasmerkė, o paskui do- 
vanojo gyvybę. Tačiau Taryba nutarė imtis būtinų prie- 
monių, kad padarytų tave nepavojingą. 

— Suprantu, — karčiai atsakė Kandianas,— nutarėt 
įmesti mane į kalėjimą, iš kurio jau niekad neteks pa- 

matyti dienos šviesos. Tebūnie taip] Tačiau būkite at- 
sargūs! Jūsų piktadarybės pagaliau įkyrės žmonėms! Ko- 
kią kaltę galite man primesti? Gal tą, kad gyniau liaudį 
nuo jūsų nepasotinamo valdžios troškimo, nuo jūsų be- 
gėdiškų įtarinėjimų? Gerai, keršykite man, bet kuo nu- 
sidėjo jums mano sūnus? Jam vos dvidešimt metų! Jei- 
gu jūsų širdyse liko nors kibirkštėlė žmoniškumo, tai 
pasigailėkite jo. Pasigailėkite vargšės merginos, kuri jo 
taip rauda. Tai paskutinis mano prašymas, ir už tą kai- 
ną aš sutinku baigti savo gyvenimą kalėjimo urve. 

— Kandianai,— šaltai tarė Foskaris— po valandos bū- 
si laisvas. 

Iš Rolando krūtinės išsiveržė džiaugsmingas šūksnis, 
grandinėmis sukaustytos rankos išsitiesė į senuką, o iš 
akių pabiro ašaros. 

— Tėve, mano nelaimingas tėve, tu esi laisvas! Fos- 
kari, būk palaimintas! 

Inkvizitoriaus lūpas iškreipė klaiki šypsena. 

Kandianas baimingai krūptelėjo, o jo veidas išblyško 
kaip numirėlio. 

Suprato. Žinojo, kokia laisve jį apdovanojo Dešimties 
Taryba, žinojo, kas paprastai daroma su tais, kuriuos 
nori padaryti nepavojingus. 

— Pone,— staiga' tarė Foskaris,— atlik savo pareigą! 

— Budelis! — suvapėjo Rolandas.— Ką čia veikia bu- 
delis, jei mano tėvas gauna laisvę? Ak, juk tai negir- 
dėtas bjaurumas! Pasigailėkit mano tėvo! Ak! Niekšai! 
Gelbėkit! Ne! Pasigailėkite! Pasigailėkite! 

— Rolandai,— sušuko senis Kandianas.— nežiūrėk į 
visa tai! 

Bet Rolandas žiūrėjo. 

Ir viską matė. 

Nuo baisaus vaizdo negalėjo atitraukti akių kaip už- 
kerėtas. Žiūrėjo ir viską matė. Iki pat galo... 


Kai tik Foskaris įsakė, budelis bematant priėjo prie 

Kandiano ir užmetė jam ant veido metalinę kaukę. 
: Kaukės viduryje, lygiai ties akimis, buvo. du trumpi 
plieniniai, dygliai. . 
:  Budelis pakišo ranką po pasmerktojo galva, o kita 
/stipriai prispaudė kaukę prie veido. . 

„ Pasigirdo skausmingas. dejavimas ir kriokimas. 

 Garsiai suaikčiojęs Rolandas neteko sąmonės. 


— 

Dejuojančiam Kandianui budelis nuėmė nuo veido 
kaukę. Iš išdurtų akių per išblyškusius skruostus tekėjo 
dvi kraujo srovės. 

Kandianas liko aklas. 

Žiauri operacija buvo atlikta taip vikriai, kad net 
kraujas neilgai tekėjo. Tik akių vokai skausmingai trūk- 
čiojo. 

Nuo visos tos baisenybės kraujas stingo gyslose. 

Nelaimingasis neregys, žiūrėdamas į šį pasaulį dviem 
kruvinomis akiduobėmis, bandė eiti, kliūdamas, ištiesęs 
priekin drebančias rankas ir klaikiai dejuodamas. 

Du vyrai pačiupo jį už pažastų ir išvilko iš  kuni- 
gaiščių rūmų. 

Prie kanalo kranto laukė luotas. 

I įį pasodino senuką. 

Luotas pasiekė kitą krantą. Čia iškėlė senuką; įlai- 
pino į dviem arkliais pakinkytą vežimą. Vežimas paju- 
dėjo iš vietos ir išbildėjo už miesto. Po ketių valandų 
sustojo kažkokiam kaimelyje. 

Čia ir iškėlė senuką. Kandianas pajuto, kad jį apvil- 
ko pašukinių rūbu lyg maišu, įdavė elgetos lazdą ir pa- 
sakė: 

— Turi elgetos krepšyje duonos ir dešimt sidabrinių 
talerių. Esi kaime, kuriame rasi gailestingų žmonių... Da- 
bar eik... Tegul tau Dievas būna vadovas... 

Kandianas, sustingęs iš skausmo ir nusiminimo, liko 
stovėti ant kelio. Girdėjo, kaip vežimas, pajudėjo iš vie- 
tos... ir greitai tolumoje nutilo ratų bildėjimas. 

Tada senukas nuleido ant krūtinės galvą, ir iš jo kru- 
vinų akiduobių pradėjo niedėti kruvinos ašaros. 

Rolandas, kaip buvo sakyta, neteko sąmonės tuo me- 
tu, kai beširdis budelis ėmėsi vykdyti jo tėvui baisią 
bausmę. ' 

Foskaris ir jo draugai kantriai laukė, kol jaunuolis 
atgaus sąmonę, ir niekuo jam nepadėjo. 

Tik gal po kokių dvidešimt minučių jaunuolis pra- 
vėrė akis ir nusiminęs pradėjo dairytis aplinkui. 

— Rolandai Kandianai! — pašaukė Foskaris. ' 

Jaunuolis nustebęs pažvelgė į jį, lyg nieko nesupras- 
damas. 

Foskaris pakartojo: 

— Rolandai Kandianai! Ar negirdi, kad į tave krei- 
piuosi? " : 

— Kas mane šaukia? Kur mano tėvas? 

— Rolandai Kandianai, turiu tau paskelbti vyriausio- 
jo teismo sprendimą! Klausyk... 

— Štai Leonora,— tarė šypsodamasis jaunuolis.— Žiū- 
rėk, tėve, kokia ji gražuolė. Jos žavumas nepalygina- 
mas! 

— Rolandai Kandianai! — dar kartą šūktelėjo didysis 
inkvizitorius. 

— Rolandai Kandianai, tribunolas dovanojo tau gy- 
vybę ir nuteisė tik kalėti iki gyvos galvos. Padarė tai 
prašomas tavo kilniaširdžio draugo Altierio. Rolandai 
Kandianai, esi nuteistas kalėti iki gyvos galvos. 

Atrodė, kad Rolandas visai negirdi jo žodžių. 

Jis žaidė kabėjusia ant kaklo aukso grandinėle, kaip 
mažas vaikas žaisleliu. 

— Paimkite jį — įsakė Foskaris. 

— Ar turi būti surakintas? — paklausė kalėjimo pri- 
žiūrėtojas. 

— Nereikia, — atsakė inkvizitorius. 

.— O į kurią celę turiu jį nuvesti? 

Foskaris pagalvojo ir po valandėlės tarė: 

— Į septynioliktą! 

Visi Foskario draugai, nors ir buvo apsipratę su bai- 
siausiais žiaurumais, bet, išgirdę inkvizitoriaus atsakymą, 
nustebę krūptelėjo. 

Rolandui nuėmė grandines. 

Prižiūrėtojas paėmė jį už rankos ir nusivedė. 


Jaunuolis ėjo visai nesipriešindamas, nė vieno žodžio 
netardamas. 

Tik kai perėjo tiltą, kai prižiūrėtojas atvedė jį į ce- 
lę, buvusią trečiame požemio rate, Rolandas pradėjo vi- 
su kūnu drebėti ir švelniai tarė: 

— Šalta man! Šalta! 

Jo celė buvo visiškai tamsi. Joje tvyrojo baisus tvai- 
kas. 

Tačiau prižiūrėtojas dėl to nė kiek nesijaudino. Įstū- 
mė Rolandą į celę, sutrinksėjo uždaromos sunkios durys, 
ir celėje jis liko vienas. 

Iš gyvųjų tarpo jis buvo išbrauktas. 

Net negalėjo suprasti, kokia didelė nelaimė ištiko. 

Tik drebėjo visu kūnu... ir tai buvo vienintelis ju- 
timas. 

VIII 


BANDIT AS 


Kai Rolando motina Šventojo Morkaus aikštėje puo- 
lė į minią, kilo baisus sumišimas, 

Ji sustojo minioje sutaršytais plaukais ir, rodydama 
pirštu į rūmus, šaukė. Bet pro šūvių garsus jos šauksmo 
niekas negirdėjo, niekas nesuprato. 

Inkstinktyviai pasiskubino į tą vietą, kurioje garsiau- 
siai buvo šaukiama „Tegyvuoja Rolandas Kandianas!“ 
Ten keletas dešimčių apdriskusių, purvinų, suodinų, su- 
prakaitavusių valkatų palengva traukėsi prieš žygiuojan- 
čius į juos kareivius. 

Jų viduryje sukinėjosi milžinas ir atrodė, kad jis yra 
visų tų valkatų vadas. 

Staiga vienas vyriškis, bėgiojęs nuo vienos kovojan- 
čiųjų grupės prie kitos, priėjo prie milžino ir tarė: 

— Užteks, Skalabrinai. Matai, kad viskas baigta ir 
kad žmonės išbėgiojo. 

Banditas pažvelgė į jį krauju pasruvusiomis akimis 
ir užkimusiu balsu paklausė: 

— O ponas Rolandas? 

— Dėl jo būk ramus. Dėkui tau, Skalabrinai. Jis ga- 
vo tai, ką norėjo. 

— Tai galima pasišalinti? 

— Taip, nes viskas jau baigta. Bet... palauk! 

Pamatė artyn einančią Silviją. 

— Ar matai tą moterį? — paklausė vyriškis, paėmęs 
banditą už rankos. 

— Matau. . 

— Ar pažįsti, kas ji tokia? 

— Ne! 

— Rytoj gausi šimtą talerių, jei iki to laiko tos mo- 
ters nebus tarp gyvųjų. Daryk, ką nori... Kanalas ar sti- 
letas... Gali pasirinkti. 

Bėganti minia juodu išskyrė. 

— Šimtas talerių! Geras uždarbis — tarė sau Skalab- 
rinas. 

Šoko prie Silvijos, ir tą pat minutę vargšė moteris 
sukniubo ant žemės nuo jo smūgio. Pataikė jai tiesiai į 

veidą. Paskui sėdo į gondolą ir nusiyrė nuo kranto. Bet 
tuoj sustojo... 

Kilęs mieste sumišimas palengva nutilo. Tamsi naktis 
savo juoda marška apklojo miestą kartu su Šventojo 
Morkaus aikštėje gulinčiais lavonais. 

Tą pačią naktį viename nedideliame namelyje prie 
lagūnų, kurios buvo lyg ir vartai į Adrijos jūrą, menkai 
apstatytoje lūšnelėje, lovoje, gulėjo moteris. Jos veidas 
buvo sutvarstytas. Prie moters stovėjo kažkokia kaimo 
mergina ir retkarčiais vilgė vandeniu jos lūpas, sukepu- 
sias nuo karščiavimo. 

Sužeistoji buvo Rolando motina Silvija, o jos slau- 
gytoja kaimo mergina, kuri gyveno toje lūšnelėje. 

Kambario kampe sėdėjo  Herkulio stuomens vyras. 
Tai buvo banditas Skalabrinas. 

Sėdėjo nejudėdamas ir tylėdamas. 

Kai bokšto laikrodis išmušė pusę ketvirtos ir kai pro 
langą įsiveržė auštančios dienos šviesa, Skalabrinas už- 
gesino žiburį. 

Silvija staiga sukrutėjo savo patale. 

Skalabrinas priėjo prie lovos ir keletą valandėlių žiū- 
rėjo į sužeistosios išblyškusį veidą. 

— Kaip manai, Žuana? — paklausė tylomis.— Papras- 
tai paviršinės žaizdos galvoje yra nepavojingos. Žinau 
tai iš patirties. 

Mergina palingavo galvą ir pašnibždomis tarė: 

— Ji, vargšė, sunkiau sužeista į širdį negu į galvą. 
Sprendžiant iš žodžių, kuriuos ji ištarė karščiuodama, 
manau, kad ją turėjo ištikti didelė nelaimė. 

Milžinas sudrebėjo ir pradėjo vaikščioti po trobelę, 
tyliai murmėdamas ir keikdamasis. 

Nors ir basas buvo, bet jo žingsnių garsas pažadino 
sužeistąją, ir ji atvėrė akis. Galvos kryptelėjimu pamojo 
Skalabrinui. Banditas nedrąsiai prisiartino prie lovos. 

— Pažįstu tave, — tarė Silvija,— tai tu išgelbėjai man 
gyvybę. . 

Silvija buvo rami: akyse nudžiūvo ašaros, susijaudi- 
nimas buvo aprimęs, savo gailestį ir sielvartą buvo nu- 
galėjusi. Visą savo valią sukaupė, galvodama, kaip ga- 
lėtų išgelbėti sūnų. 

Banditas nuleido galvą. 

— Kalbėk,— tarė švelniai, — aš turiu viską žinoti. Juk 
tai tu išnešei mane iš minios, kai apalpusi sukniubau. 

— Taip, ponia, tai aš... Kai dėl to, ar aš jums gy- 
vybę išgelbėjau.. Aš nebesuvokiu, kas su manim nuo 
vakar darosi. Bet papasakosiu viską. Tamsta išėjai iš rū- 
mų ir atrodei taip baisiai, kad net aš, kuris šiaipjau nie- 
ko nebijau, pajutau baimę. Net krūptelėjau. Ponia, šokai 
į minią, o kareiviai tuo tarpu pradėjo šaudyti. Su savo 
draugais organizavau pasipriešinimą, o paskui... pagrie- 
biau ponią ir atnešiau čia. 

Silvija nepaprastai ramiai paklausė: 

— Tai minia buvo niumalšinta? 

— Taip, ją nugalėjo ir numalšino. Apie šimtas krito 
šventojo Morkaus aikštėje, maždaug tiek pat skenduo- 
lių plaukioja kanaluose. Apie keturi šimtai sužeistųjų ir 
suimtųjų tapo vakarykščių riaušių aukomis. Baisiausia ty- 
la užgulė miestą. Negirdėti jokios dainelės, miestas kaip 
negyvas. 

— Tai minia neįsiveržė į rūmus? — vėl monotoniškai 
paklausė Silvija. 

— Argi įmanoma įsiveržti į rūmus? Iškelti tuos pra- 
gariškus vartust Jokiu „būdu! Bet pasakyk, ponia, kas 
esi... Kur jūsų namai?.. Aš jus parnešiu namo... 

— Tai kaip kilo maištas? — vėl klausė Silvija, tary- 
tum nenugirdusi paskutinių Skalabrino žodžių. 

— Kaip įvyko maištas? Hm! Žuana, nucik, „vaikeli, į 
savo kambariuką, pažiūrėk, ar nėra ten manęs ir vėl 
čia ateik, 

Mergina nuolankiai išpildė tą keistą įsakymą. 

— Kaip įvyko. maištas? — kalbėjo pusbalsiu milži- 
nas.— Aš pats, po velnių, negaliu suprasti. Žinau tik tai, 
kad gavau dvidešimt talerių ir po du talerius kiekvie- 
nam mano vyrui už tai, kad šauktume „Tegyvuoja Ro- 
landas Kandianas!" ir kad šaudytume į orą. 

Silvija klausėsi pasakojimo tylėdama, bet iš jos akių 
galėjai numanyti baimę, kuri ją buvo apėmusi. . 

— O ar žinai, ponia, ką žmonės kalba? Pasakoja, kad 
mūsų šūkavimas ir šaudymas buvo Rolando Kandiano sų- 
ėmimo priežastis... Juk tai didelė nelaimė! Jei taip iš 
tikrųjų būtų, aš niekaip negalėčiau sau dovanoti to ne- 
lemto žygio. 

— Taip iš tikrųjų ir yra! — tarė Silvija taip sielvar- 
tingai, kad Skalabrinas net atšoko išsigandęs. 

— Žinau tai labai gerai, nes pati buvau Tūmuose, kai 
jį suėmė, Mačiau, kaip geriausi jo draugai apleido jį, 


—- 

kaip jo išsižadėjo net sužadėtinė. Ir tu sukurstei maištą, 
kad įstumtum Rolandą į iš anksto paspęstas pinkles. Tu 
tai padarei! Palauk! 

Ir nebetverdama iš širdies skausmo, bandė pasikelti 
lovoje. 

— Kas, ponia, esi? — sušuko persigandęs Skalabrinas 
ir pradėjo atbulas trauktis nuo lovos, 

— Esu jo motina! Jo motina! — atsakė Silvija. 

Banditas atsiklaupė ant kelių... užsidengė veidą ran- 
komis, pradėjo mušti kaktą į žemę, o iš jo krūtinės ver- 
žėsi skaudus raudojimas. 

— Jo motina! Jo motina! Tai aš buvau jo arešto prie- 
žastis. Užmušk mane, ponia! Nužudyk mane! 

Rolando motina nustebo. 

Banditas pakėlė į ją savo ašarotas akis. 

— Matai, ponia, per ilgus banditiško gyvenimo me- 
tus savo ranka jau ne vieną žmogų esu nudėjęs. Toks jau 
mano verslas. Mano stiletas visuomet paruoštas patar- 
nauti tiems, kurie per silpni keršyti. Ne kartą esu vo- 
gęs. Ne sykį įsilaužęs į rūmus ir juos apiplėšęs. Tai taip 
pat mano verslas. Ir tik dabar, pirmą kartą savo gyveni- 
ime jaučiausi padaręs piktadarybę... 

— Pasiaiškink! — sausai tarė Silvija. 

— Tai Rolandas jūsų sūnus?.. 

— Kalbėk! Kalbėk! 

— Man gausiai sumokėjo už tai, kad įstumčiau jį į 
spąstus... Jis nugalėjo mane kovoje. Turėjo teisę mane 
užmušti. Aš jo vietoje nebūčiau dvejojęs nė valandėlės. 
Tačiau Rolandas dovanojo man gyvybę... 

— Ak, mano sūnus kilniaširdis— tarė pašnibždomis 
motina. 

Ir jau ne taip šiurkščiai pažvelgė į banditą, kuris 
karštai pasakojo apie kilnų Rolando poelgį. 

— O kas svarbiausia,— kalbėjo toliau susijaudinęs 
Skalabrinas,— dovanojo man gyvybę dėl to, kad, kaip 
pats pareiškė, nesu bailys. Kalbėjo su manim, kaip su 
kiekvienu padoriu žmogumi, kalbėjo taip su tokiu žmo- 
gumi, kuris kiekviename žingsnyje susiduria tik su ne- 
apykanta ir prakeikimų. Nuo tos valandos manyje įvy- 
ko kažkokia permaina. Dabar aš jau nesu senasis Ska- 
labrinas!. 

Pakilo nuo žemės ir pradėjo vaikščioti po trobelę: 

— O aš, užuot parodęs jam dėkingumą, padariau tai, 
kad jį galėtų suimti. Tai yra didžiausia piktadarybė ma- 
no gyvenime! Todėl, ponia, galite mane nužudyti! Abe- 
jojate! O tai dar ne viskas — dar sielvartingiau kalbėjo 
Skalabrinas,— esi motina to, kuriam privalau būti dė- 
kingas.. Manai, kad aš ponią išgelbėjau?! Tai sužinok 
skaudžią teisybę! Juk aš puoliau jus. aš pagrobiau jus 
už tai, kad jis man pažadėjo šimtą talerių... šimtą tale- 
rių už tai, kad ponią nužudyčiau! 

— Tai turėjai mane nužudyti? 

— Taip, ponia... Rolando motiną! Ar suprantate šio 
mano poelgio. niekšingumą?! 

— O kodėl manęs nenužudei? 

— Argi aš žinau? Aš nieko nežinau! Stovėdamas ant 
kanalo kranto... paskui jau luote, keletą kartų buvau 
bemetąs jus į vandenį, paskui jau trobelėje norėjau nu- 
durti stiletu. Bet vis nesiryžau! Negalėjau! Tamsta gu- 
lėjai apalpusi, užsimerkusi! Negalėjau su ponia pasielgti 
taip, kaip neseniai buvau pasielgęs su dešimčia net gerai 
ginukluotų vyrų... Ponios, beginklės, neišdrįsau paliesti 
nė pirštu. Matau, kad susimąstėte. Kodėl? Esu didelis 
piktadarys? Ar netiesa? Bjauritės manim? Ponia, mane 
prakeiki? . 

— Ne, man tavęs gaila! 

— Ponia, manęs gailiesi?! 

— Taip, ir atleidžiu tau! 

— Ji manęs gailisi! Ji man atleidžia! Taigi esama 
gerų žmonių pasaulyje! Kiek kartų dairiausi į dangų, no- 
rėdamas išvysti tenai Dievą, tačiau nieko nemačiau. Bet 
dabar žinau, kad Dievas yra, žinau, kad jis gyvena tokių 
žmonių, kaip jūs, širdyse. 

Bandito skruostais riedėjo ašaros. Graudžiai verkė, gal- 
būt pirmą kartą gyvenime, . 

Silvija priėjo prie jo ir paėmė už rankos. 

* Jis krūptelėjo. 

— Kuo vardu? — paklausė švelniai, 

— Skalabrinas. 

— Taigi Skalabrinai, ar nori atitaisyti skriaudą, kurią 
man padarei? 

„ — Kokiu būdu? 
— Ar nori padėti išgelbėti mano sūnų? 
— Ar noriu? Po velnių! Esu pasirengęs atiduoti už jį 


savo gyvybę! 


44 


— Ar nori tarnauti man iki tol, kol Rolandas bus iš- 
laisvintas? Ar būsi ištikimas man iki pikčiausios pagun- 
dos? Ar nori būti ranka, kurią aš valdysiu? Pagalvok ge- 
rai prieš atsakydamas, dėl to, kad reikės susidurti su 
baisiais dalykais. 

Banditas iškilmingai pakėlė ranką lyg priesaikai. 

— Nuo šios valandos esu jūsų tarnas! Liepk, o aš bū- 
siu visiškai paklusnus! Būsiu tavo vergas. Tik sakykit, 
nuo ko turiu pradėti. Ką turi pasiekti mano ranka? 

Rolando motina tyliu balsu tarė: 

— Visų pirma Leonorą Dandolo! 


IX 


LEONORA 


Pirmą savaitę po Rolando suėmimo, kankinama karš- 
čiavimo, nežinojo, kas vyksta aplinkui, buvo tarp gyvy- 
bės ir mirties. 

Pagaliau jaunas organizmas nugalėjo ligą. Ji pradėjo 
gyventi. 

Tr tėvas visą tą laiką negalėjo nusiraminti, vis buvo 
kaip nesavas, nuoširdžiai verkė dukters, o kai pavojus 
praėjo, jo džiaugsmui nebuva galo. 

Altieris, Leonorai sergant, visai nesirodė Dandolo na- 
muose. Tik po keletą kartų per dieną teiravosi apie jos 
sveikatą ir džiaugėsi arba liūdėjo, žiūrint, kokią žinią 
jam pranešdavo tarnai. 

Kai Dandolas įsitikino, kad dukters gyvybei jau ne- 
gresia pavojus, jis vėl grįžo prie savo egoistiškų planų. 
Euvo įsitikinęs, kad Leonora pamirš savo pirmąją mei- 
lę, kad ji prisitaikys prie jo pageidavimų ir sutiks įšte- 
kėti už Altierio. 

Praėjo du mėnesiai, ir Leonora, kaip sveikstantį ligonė, 
kas vakarą sėdėjo po didžiuoju kedru sode. 

Sėdėdama savo mėgstamoje vietoje, ji svajojo, bet 
niekas nežinojo, apie ką. Ji neverkė. Ji užsidarė savy- 
je. susikaupė ir tylėjo. 


45 


Kalbėdamas su ja, tėvas ne vieną kartą norėjo pri- 
minti dar nepamirštą dramą, bet kiekvieną sykį žodžiai 
įstrigdavo lūpose, 

Pagaliau kartą ryžosi. Paėmė Leonorą už rankos ir 
paklausė: 

— Apie ką galvoji, Leonora? 

Valandėlę pasvyravusi, ji atsakė: 

— Tėve, norėčiau žinoti, kas jam atsitiko. Man pa- 
lengvėtų. 

— Kam? 

— Kas atsitiko jo tėvui? 

— Išvažiavo iš Venecijos... Nežinia kur... 

— O jo motina? 

— Taip pat dingo... 

— Ak! 

Kiek patylėjusi, vėl tyliai paklausė: 

— O jis? 

— Rolandas Kandianas? 

Išgirdusi tą vardą, Leonora krūptelėjo ir mirtinai iš- 
blyško. Jos akyse atgijo praeities vaizdai. 

Staiga bokšto laikrodis išmušė vidurnaktį. 

Leonora pašnibždomis tarė: 

— Vidurnaktis! Šią valandą jis skirdavosi su manim 
ir eidavo pas tą, kurią mylėjo. 

Matydamas išblyškusios dukters nuliūdimą, senis Dan- 
dolas ryžosi pradėti kalbą apie tai, ko anksčiau nedrį- 
so. 

Jo veidas iškaito. 

— Negalvok daugiau apie tą žmogų, mano vaikeli! 
Jis apleido Veneciją... išvažiavo, nepasimatęs su tavim, 
nepadėkojęs tau! Nepasimatė net su ponu Altieriu, ku- 
ris gynė jį prieš tribunolą ir kuris išrūpino jam gyvy- 
bės dovanojimo malonę, kuris jį išlaisvino. Užmiršk jį, 
mano brangioji dukrele! Užmirk jį ir jo gimines! Tai pra- 
keikta giminė... 

— Išvažiavo! — dejuote sudejavo vargšė mergina. 

— Kadangi pasikėsinimas nepavyko, tai jam nebeliko 
ką daugiau čia veikti. Dėkok Dievui, kad netapai jo žmo- 
na. Mane šiurpu nukrato mintis, kas būtų buvę, jei 5ą- 
mokslą būtų susekę po kelių dienų. Tris dienas po arešto 

Altieris išrūpino jam laisvę su sąlyga, kad jis niekada 
nepasirodys „Venecijos Respublikos ribose. Iškilmingai 
prisiekė ir išvažiavo. Sunku dabar pasakyti, kur jis yra 
ir ką veikia. 

— Išvažiavo! — vėl pakartojo Leonora. 

O tėvas kalbėjo toliau: 

— Pasakojama, kad visa tai padaryti jį įkalbėjusi 
nenaudėlė moteris, kuri atvyko iš Romos, kad piktų intri- 
gų pinklės... ir vargšas jaunuolis į tas pinkles įkliuvo... 
Ir įkliuvo dėl savo geidulių... 

— Nutilk, tėve, nutilk! 

— Primenu tą dalyką, norėdamas jį pateisinti. Jo pik- 
tadarybės prasidėjo Dovilo nužudymu... nors tai jis pa- 
darė turbūt susitaręs su ta moterim... 

— Pasigailėk manęs, tėve, ir nekalbėk daugiau apie 
ai... Ar nematai, kad mane žudai... 

Ir Leonora, nervų priepuolio ištikta, sukniubo ant že- 
mės. 

Dandolas persigandęs apstulbo. 

Čiupo dukterį į glėbį ir jau buvo bešaukiąs: 

— Dukrele mano! Nusiramink! Tavo mylimasis tapo 
nelemto įvykio auka, ir todėl dabar jis dar labiau vertas 
tavo meilės. 

Tačiau susilaikė. 

Pasilenkė ties dukterimi išblyškęs, išsigandąs, drebė- 
damas, ir akyse jam pasivaideno apsiblausęs Altieris, ku- 
ris grėsmingai žiūrėjo į jį ir, rodos, kalbėjo: 

— Būk atsargus! 

-- Ak! — sušvokštė pro dantis nedoras tėvas, — dabar 
pasukau piktadarybių keliu. 

Kitą dieną, kai praėjo nervų priepuolis, Leonorą sun- 
ku buvo ir bepažinti. Jos veido bruožai tartum apmirė, 
Ji het nesigraudino. Leonora ėmė rūpintis, kaip ir se- 
niau, namais ir kasdieniniais reikalais ir jau niekad nėjo 
pasvajoti po kedru. 4 

Niekad nebandė kalbėti apie Rolandą. Visiškai abe- 
jingai priiminėjo visus, kas tik ateidavo aplankyti jos 
tėvo. 

MOTINA 


Silvijos pasikalbėjimas su Skalabrinu užtruko. Ji vis 
pusbalsiu kalbėjo, o Skalabrinas atsidėjęs klausėsi ir tar- 
pais atsakinėjo tik vienu kitu žodžiu arba rankos mos- 
tu. 

Į jo klausimą, kam turi pradėti keršyti, kaip žinome, 
Silvija atsakė: 

— Leonorai Dandolo! 

Neapkentė jos tą valandą visa širdimi. Jos akyse Leo- 
nora buvo nedora priesaikos laužytoja. 

Juk jos sūnus taip mylėjo tą merginą. Leonora jam 
atstojo visą pasaulį. Kalbėdamas apie ją, jis džiūgauda- 
vo kaip kūdikis, spausdavo motinos rankas, bučiavo jos 
veidą, baltus, kaip sidabras, plaukus, 

O tuo tarpu ta bailė, ta nesubrendėlė nusigręžė nuo 
jo pačią sunkiausią valandą. 

Viską išaiškinusi rimtai besiklausančiam Skalabrinui, 
ji tarė: 

— Eik, bet nežudyk jos! Ji turi žūti nuo mano ran- 
kos. Pristatyk ją man! Pradedam nuo jos! Eik ir netrukus 
duok žinią. 

— Po poros valandų sugrįšiu — atsakė Skalabrinas, 

Jis išėjo. 

Rolando motina atsisėdo kampe ir, pasirėmusi galvą 
rankomis, susimąstė, 

Praėjo porą valandų, bet Skalabrinas negrįžo, kaip 
buvo žadėjęs. Atėjo vidurdienis, o jo vis dar nebuvo. 

— Gal, ponia, ką nors užkąstumėt? — tarė įėjusi Žua- 
na. 

— Dėkui, mano vaikeli, — švelniai atsakė Silvija. 

— O gal reikia pakeisti veido kompresą? 

— Ne. Man veido jau neskauda. 

Žuana kiek pastovėjo, o paskui išėjo pati sau kal- 
bėdama: 

— Vargšė moteris... kaip man, jos gaila... 

Praėjo diena. Skalabrinas visai nesirodė. Nesirodė jis 
nei rytojaus, nei kitą dieną. 

uanos slaugoma, Silvija laukė keletą dienų. Pagaliau 
ją apėmė neviltis. Pirmas kelias dienas vis dar ramino- 

si nors silpna viltimi, kad jos sūnų gal paleis iš kalėji- 
mo. Galiausiai ir tos vilties neteko, ir tada. Skalabrino, 
kuris pasižadėjo būti jos dešiniąja ranka, dingimas pasi- 
darė jai ypač opus. 

Ką dabar ji galėjo beveikti? Pati viena kaip pirštas, 
sena, ligos ir nelaimės nukamuota, kaip ji begalėjo pra- 
dėti kerštauti? Prie savęs teturėjo Žuaną, jaunutę, vos 
keturiolikos metų mergaitę. 

Didžiausios nevilties prislėgta, didžiūnė dožė pradėjo 
raudoti. Bet greitai susitvardė, ir keršto troškimas bei 
noras išgelbėti sūnų vėl viską nuslopino, 

Vieną dieną Žuana pastebėjo, kad dožė rengiasi iš- 
eiti. 

— Kur, ponia, einį? — paklausė nedrąsiai. 

Silvija nieko neatsakė, tik mostelėjo ranka ir išėjo. 
Po valandos jau stovėjo priešais Foskario rūmus ir ty- 
kojo didžiojo inkvizitoriaus. 

Bet visą dieną nepasisekė su juo susitikti. Naktį vėl 
grįžo į savo trobelę. Žuana, ją pamačiusi, net sušuko iš 
džiaugsmo. Vargšė moteris į tai net dėmesio nekreipė, 
jos niekas nedomino. 

Kitą dieną ir paskui kasdien eidavo prie Foskario rū- 
mų. Rytą išeidavo ir sugrįždavo tik vakare. 

Žmonės stebėjosi nuolat matydami prie Foskario rū- 
mų nejudančią, kaip statula, moters, kurios veidas buvo 
uždengtas tankia gedulo skara, figūrą. 

Bet kiekvienas, kuris pažindavo anksčiau didingą do- 
žę, kuo greičiausiai baimingai nuo jos traukdavosi, bi- 
jodamas, kad niekas neįtartų turint su ja kokių nors rei- 
kalų. 

Dvi savaites ji tuščiai stovėjo prie Foskario rūmų. 
Pagaliau vieną vakarą, kai jau buvo beeinanti namo, dar 
labiau išblyškusi ir nusiminusi negu anksčiau, staiga prie- 
šais save išvydo didįjį inkvizitorių ir taip atkakliai pasto- 
jo jam kelią, kad tas nustebęs ir truputį nusigandęs su- 
stojo. 

— Foskari, atėjau tavęs prašyti.... 

Foskaris nekantraudamas kažką numykė. 

Silvija sudėjo rankas kaip tikrai maldai. 

— Išklausyk motinos prašymą! Sugrąžink man sūnų! 
Foskari! Nesi juk piktas žmogus. Jei tarsi tik vieną žo- 
dį, Rolandas bus laisvas. 

— Jūsų sūnų nuteisė Dešimties Taryba, ir aš čia nie- 
ko nei patarti, nei padėti negaliu, — atsakė šaltai inkvi- 
zitorius ir pasuko į stovinčią prie kranto gondolą. 

Silvija vėl pribėgo prie jo kūkčiodama, o jos skaus- 
mas buvo toks didelis, kad didysis inkvizitorius vėl stab- 
telėjo. 

Visa, kas tik slėgė skausmo ir nevilties apimtą mo- 
tiną, veržėsi iš jos lūpų. Pradėjo maldauti gailestingai, 
karštai, ilgai. Ir kai ji pabaigė, Foskaris, jau susigriebęs, 
atsigrežė į savo ginkluotus palydovus ir šaltai tarė: 

— Pašalinkit man iš kelio šitą moterį! Žiūrėkit, kad 
daugiau prie mano rūmų jos nebūtų! 

— Foskari! Foskari! — šaukė beviltiškai.-— Būk gailes- 
tingas! . 

Sargybiniai šiurkščiai ją nustūmė, o Foskaris įlipo į 
gondolą. 

Kitą dieną šukuodamasi pastebėjo, kad jau neturi 
nė vieno tamsaus plauko. Per vieną valandą visai pra- 
žilo. Dabar jau niekas nepažintų buvusios didikės. 

Pradėjo bandyti laimę, kreipdamasi į kitus Dešimties 
Tarybos narius. Jie buvo taip pat nepermaldaujami, tik 
kai kurie patarė jai kuo greičiau išvažiuoti iš Veneci- 
jos. 

Vieną dieną, kai nusikamavusi bevaisiais žygiais ir 
maldavimais, sunkiai ėjo gatve, netikėtai akis į akį su- 
sitiko su Bembu. 

— Bembas! — sušuko. 

Bembas pažvelgė į ją ir greitai nusisuko į kanalo pu- 
sę. Tačiau ant kranto buvo per daug žmonių, kad galė- 
tų įkūnyti savo mintį, kuri toptelėjo jam, kai pamatė 
Silviją. Pažiūrėjo tada į Rolando motiną, šyptelėjo ir mos- 
telėjo ranka, tarytum norėdamas pasakyti: 

— Pagaliau, ar apsimoka. 

Silvija vėl priėjo prie Bembo ir pradėjo nuolankiai 
maldauti. Juk jis buvo jos sūnaus bičiulis. Ne vieną kar- 
tą Rolandas bruko jam į rankas talerį, lyg atsilygindamas 
už gražiai sudėtą eilėraštį ar baladę. Ir kiek kartų jis 
sėdėjo pas juos už stalo, linksmai kalbėdamas ir juokau- 
damas. 

Bembas nudavė esąs labai susijaudinęs, keletą kartų 
net nusišluostė ašaras. O kai Silvija pabaigė savo skun- 
dą, jis nusišypsojo. 


— Stebitės, jog nesirūpinama jūsų sūnaus likimu. 
Keista, kad niekas dar neišaiškino poniai viso to prie- 
žasčių. Tai aš viską papasakosiu. Esu pasipiktinęs, kad 
žmonės tokie beširdžiai. Negaliu žiūrėti į tai, kad vals- 
tybės moteris laksto kaip elgeta ir gatvėse maldauja ga- 
balo duonos... 

Silvija, palenkta apsimestinio gailestingumo, žemai nų- 
leido galvą. Prisiminė, su kokiu įkarščiu galvojo apie kerš- 
tą pirmas kelias dienas po ištikusios nelaimės. Paskui 
Skalabrino dingimas visai pakirto jos energiją, o tie vaikš- 
čiojimai ir maldavimai ją visai nukamavo. 

— Sakau poniai, — kalbėjo toliau Bembas,— dabar jo- 
kia pagalba neįmanoma!.. 

Silvija krūptelėjo, apimta skausmingo naujos nelai- 
mės nujautimo. 

— Dešimties Tarybos inkvizitoriai neturėtų galios jū- 
sų sūnų iš kalėjimo išleisti. 

.  — Žinau — tarė ašarodama Silvija,— tai prieštarautų 
įstatymui. 

— Tai nesvarbu, — numykė, pakratęs galvą, Bembas. 

— O ką? — paklausė neramiai. 

— Mirusiesiems laisvė nereikalinga, — tarė Bembas, 

Silvija vos laikėsi ant kojų. Jos veidas išbalo, papil- 
kėjo kaip žemė. > 

Netarusi nė žodžio, ji pasitraukė ir dingo nakties tam- 
soje kaip šešėlis. 

Nuo to laiko niekas jos daugiau nematė nei prie rū- 
mų, prie Didžiojo kanalo, nei Šventojo Morkaus aikš- 
tėje. 

Tik viena Žuana būtų galėjusi pasakyti, kas su ja 
atsitiko. 


XI 


NEAPYKANTA 


Kai Rolando motina pasitraukė kaip šešėlis, Bembas 
patrynė rankas. Jo veidas nušvito pikta šypsena, ir jis 
tarė pats sau: 

— Dabar jau niekas nekliudys man papramogauti su 
mylimu Rolandu. Tėtis apakintas, mamelei jau mažai te- 

reikia, o jų sūnelis gyvas palaidotas. Pagaliau galiu at- 
lyginti jam už viską. Kančios už kančias! Prisikentėjau 
dėl jo. Prisikentėjau kaip koks prakeiktasis... Ir ponas 
Rolandas mokėjo gražiai į mane kreiptis... Vis sakydavo: 
„Tas vargšas Bembas!“ Parodysiu aš tau vargšą! Esu bjau- 
rus, teisybė! Esu nuobodus, šlykštus, bet tu, puikusis ka- 
ralaiti, atsimokėsi man už tai! Man, vargšui Bembui! Vi- 
si jūs, dožų ir kitų didžiūnų sūnūs ir dukterys, visi dre- 
bėkite prieš vargšą Bembą! Dabar aš jums parodysiu, ką 
moku! Ir tau, pone Rolandai, puoselėtoji lėlyte, ką galiu 
aš, vargšas Bembas! Pamatysite mane dirbantį, Jaučiu, 
kad pasieksiu didžių dalykų! Aš, vargšas kirminas, varg- 
šas Bembas! Neapkenčiu jūsų, puikuolių, jūsų kilmingo 
gimimo, jūsų, dorovingųjų ir gerųjų, ir ta neapykanta 
suteiks man jėgų ir dvasios pakilimo. Daug kentėjau dėl 
Rolando Kandiano, nes jam visada širdies gilumoje pa- 
vydėjau! Dabar tu man pavydėsi, gražuoli! Tu nematei 
mano skausmingų šypsenų, tu negalėjai suprasti, kaip 
ne vieną kartą mano širdis apsiliejo krauju. Dabar tu ken- 
tėsi, o aš juoksiuosi. Vaikščiojai šioje žemėje pasipūtęs 
savo didingumu ir laime... O dabar atėjo mano eilė! Tu 
dabar pažinsi skurdo gelmes, ir aš esu tavo pažeminimo 
kaltininkas. Aš esu viešpats, aš, VARGŠAS - BEMBAS! 
Saugokitės, vyručiai! 
Nusikvatojo ir dingo nakties tamsoje. 


XII 


SEPTYNIOLIKTOJI CELĖ 


Rolandas jau tris mėnesius sėdėjo septynioliktoje ce- 
lėje. Niekas nežinojo, kas su juo darosi. Vis dar buvo 
lyg nesavas. Bet jo pamišimas jau beveik praėjo. Jis tik 
nuolat skundėsi šalčiu. Vieną dieną prižiūrėtojas, pama- 
tęs, kad jis visas dreba nuo šalčio, davė jam antklodę. 
Paskui, guldamas ant šaltų akmeninių grindų, Rolandas 
visada įsisukdavo į tą antklodę. 

Dvasios kančių jis nejautė, o fiziškai stiprus kūnas 
lengvai pakėlė nelaisvę. 

Po trijų mėnesių Rolandas pradėjo po truputį atsikvo- 
šėti. Sėdėjo vieną kartą ant grindų ir valgė duoną. Tik 
staiga pabraukė ranka per veidą ir sviedė į šalį duonos 

ąsnį. 

— Kokia ta duona baisi! — tarė. 

Apsidairė aplinkui, greitai pakilo, pradėjo vaikščioti 
po celę ir pagaliau sušuko: 

— Ką aš čia veikiuė Kur esu? 

Tai buvo trumpas sąmonės blykstelėjimas. Greitai vėl 
neteko gebėjimo susivokti, kas jam atsitiko, vėl pradėjo 
valgyti duoną ir greitai užmigo. Dabar apskritai jis nuo- 
lat miegojo. 

Po kelių dienų jis vėl trumpai atgavo sąmonę, tačiau 
ji greitai užgeso. 

Vieną dieną, įėjęs į celę, prižiūrėtojas pastebėjo, kad 
kalinio, kaip paprastai būdavo, guolyje nėra. Nustebęs 
apsižvalgė ir viename kampe pamatė dvi blizgančias, kaip 
laukinio žvėries, akis. Tą pat akimirką kampe pasigirdo 
piktas murmėjimas. 

— Po velnių! — pagalvojo prižiūrėtojas.— Tas bepro- 
tis pasidarė pavojingas. 

oko prie durų ir visu smarkumu užtrenkė jas prieš 
kalinį, kuris, kaip padūkęs, puolė prie jo.- 

Rolandas atsimušė galva į duris ir susmuko, bet grei- 
tai pakilo ir įsikabino į jas, norėdamas atidaryti. Durys 
buvo stipriai apkaustytos. Tačiau Rolandas nagais dras- 
kė kietą ąžuolą. Stovėdamas koridoriuje, prižiūrėtojas gir- 
dėjo nežmonišką šauksmą: 

— Niekšingi bailiai! Pasinaudojo mano apalpimu, kad 
įmestų mane į kalėjimo celę. Niekšų gauja! 

Po valandėlės šauksmas „pradėjo tilti ir netrukus visai 
nutilo. 


Rolandas norėjo pasiekti durų langelį, bet langelis 
buvo taip aukštai, kad g.ečitai savo ketinimo turėjo atsi- 
sakyti. Pradėjo bėgioti po celę, daužyti galvą į sieną, 
kandžioti sava kumščius, draskyti nagais krūtinę ir šauk- 
ti: 

— Tai baisu] Baisu! Baisu! 

Ir iš tikrųjų tai buvo baisu, nes Rolandas dabar jau 
sąmoningai suprato, kad sėdi kalėjimo urve. Suprato, 
kad turės baigti savo gyvenimą gyvas palaidotas. Suvo- 
kė, kad Leonora jam yra amžinai žuvusi, kad niekada 

jau nepamatys jos akių, jos šypsenos, kad niekad nere- 
gės Venecijos su jos kanalais, nepamatys mėlynos jūros 
nei nuostabaus pajūrio dangaus, 

Ir susmuko visai nusikamavęs. 

Pasiutiško pykčio priepuolis praėjo, kraujas atleido 
smegenis... 

Nelaimingas kalinys vėl atgavo jėgas, galėjo galvoti, 
jausti ir kentėti. 

Pradėjo prisiminti viską, kas jam atsitiko... Negalėjo 
suprasti, kaip užgijo rankų žaizdos. Matyt, jau ilgai čia 
sėdi. Kodėl nieko neatsimena? Nejaugi?.. 

Taip. Matyt, buvo pamišęs. Jį apėmė išgąstis. Kama- 
vosi kelias valandas, pagaliau atsisėdo ant lovos krašto, 
atsirėmė ranka į pasmakrę, įsižiūrėjo į tamsios celės tuš- 
tumą ir vėl paskendo mintyse. 

Prižiūrėtojas įėjo į celę dabar jau su stiletu rankoje, 
bet, pamatęs Rolandą ramiai lovoje sėdintį, murmėjo po 
nosimi: 

— Matyt, jau nusiramino. 

Priėjo prie jo arčiau, įsižiūrėjo ir sušuko: 

—-Klausyk, drauguži! 

Rolandas nieko jam neatsakė. Atrodė, kad jis visai 
negirdi ir nemato prižiūrėtojo, kuris išėjo iš celės, lin- 
guodamas galvą. 

— Vargšas! — tarė sau.— Tas priepuolis jį dar labiau 
nukamavo. Kad nors būtų ramus, nes nemalonu jį už- 
mušti. 

Rolandas tuo tarpu stengėsi prisiminti visas aplinky- 
bes, dėl kurių atsidūrė kalėjime. Jo širdis plakė taip smar- 
kiai, kad atrodė, jog perplėš krūtinę. 

Praėjo mėnuo. Per tą laiką Rolandas keletą kartų tu- 
rėjo pasiutiško pykčio priepuolių, daužė duris ir garsiai 
šūkavo celėje, bet paskui vėl puldavo į nusiminimą. 

Vieną dieną jam toptelėjo, kad į tribunolą jo nešau- 
kia turbūt tik dėl to, kad laiko jį išėjusiu iš proto. To- 
dėl jis turi įrodyti prižiūrėtojams, kad jam vėl grįžo są- 
monė. 

Nuo to laiko pradėjo su jais kalbėti ramiai, net links- 
mai, pats juokavo ir prajuokindavo juos net iki ašarų. 

— Na, pagaliau esi ramus, — tarė vieną kartą prižiū- 
rėtojas. ; 

— Argi netiesa? — liūdnai nusišypsojo Rolandas. 

— Už tai gausi dovaną. 

— Taip? — sušuko džiaugsmingai Rolandas.— Dovaną? 
Kokią? 

— Religinį nusiraminimą. Vienas garbingas kunigas, 
kuris jau seniai tavimi domisi, yra įgaliotas tave aplan- 
kyti ir suteikti dvasios ramybę. 

— Kada jis ateis? 

— Šiandien. Tai didelė garbė ir malonė. Dauguma 
mano kalinių miršta, nesusitaikę su Dievu. 

Prižiūrėtojas išėjo, o vargšas kalinys susijaudinęs pra- 
dėjo vaikščioti po celę. 

Netrukus atsivėrė durys ir prie slenksčio pasirodė 
kunigas. 

Veidą buvo užsidengęs gobtuvu. 

Rolandas pribėgo prie jo ir nutvėrė už rankos. 

— Būk palaimintas už tai, kad aplankei vargšą kali- 
nį, kurį visi pamiršo. 

— Mano sūnau, — tarė kunigas.— Dėkok ne man, bet 
Sutvėrėjui. 

— Visų pirma, tėve mano, maldauju tave, kad pasa- 
kytum, kaip laikosi mano širdžiai artimi... 

— O nelaimingasis! — sušuko kunigas.— Tu galvoji ne 
apie Dievą, o apie nevertingus daiktus. 

Rolandas sugriežė dantimis. 

— Ponas Dievas manim nesirūpina. Tegul sau! Aš 
taip pat apie jį negalvoju. Jei tavo krūtinėje plaka žmo- 
gaus širdis, atsakyk man į klausimą. 

— Turbūt daug kentėjai? — tarė kunigas kažkokiu 
keistu tonu. 

— Staugiau kaip laukinis žvėris šitame mano karste, 
daužiau galvą į mūro sieną, verkiau, dejavau, šaukiausi 
žmoniško teisingumo, jutau, kad mane apima pasiutimas, 
laužiau savo nagus į geležinius šių durų apkaustus, ken- 
tėjau ir kenčiu kaip koks amžinai prakeiktasis. 

Kunigas gaudyte gaudė jo žodžius. 

— Taip — tarė pagaliau — matau, kad tikrai kentė- 
jai. 

Rolandas puolė ant kelių. 

— Gal pasigailėsi manęs,— tarė sulaikydamas aša- 
ras, — tu negali įsivaizduoti, kaip sunkiai šitoje vienu- 
moje slenka ilgos dienos, savaitės... Kaip kankina viena 
mintis apie artimuosius, kurie liko ten, pasaulyje, kurie 
kruvinomis ašaromis aprauda vargšą kalinį. 


— 

Kalbėjo tyliai, ramiai, žodžiai iš jo lūpų plaukė kaip 
kankinamo žvėries skundas, kaip kaukimas jauno šu- 
nelio, kurį ponas muša ir kuris nustebęs liūdnai žiūri į 
savo poną. 

— Įmetė mane į šitą pragarą, nepasakę, už ką, neiš- 
klausę manęs. Jeigu mane būtų nuvedę į Tarybą, tikrai 
būčiau išgelbėtas. Altieris,.. Mano draugas Altieris... ir 
kiti... 

— Altieris! — nutraukė jį kunigas. 

— Taip! Ar pažįsti jį? Sakyk! 

— Visai nepažįstu. 

— Tai nieko! Nueik pas jį... Pasakyk, kad buvai pas 
mane... pasakyk, jog esu visai palaužtas. Visi mano, kad 
išėjau iš proto, ir dėl to nešaukia i Tarybos teismą. Ta- 
čiau tu esi žmogus mielaširdingas ir teisingas, pasakyk, 
kad protingai kalbu. 

— Taip, taip. Tik nusiramink, 

— Būk palaimintas! — sušuko, imdamas kunigą už ran- 
kos.— Pasakyk man, kuo vardu esi, kad žinočiau, kam 
turiu būti dėkingas už išgelbėjimą. 

Kunigas pakilo iš vietos, lyg rengdamasis išeiti. 

— Pasilik dar valandėlę. Maldauju tave... man atro- 
do, kad mano kalėjimas nušvito, kai čia atėjai. 

— Turiu leidimą tik kelioms minutėms... paskirtas lai- 
kas jau praėjo... 

— Ak! Norėčiau...— čia Rolando žodžiai nutrūko, 

— Ko norėtum, bičiuli mano? — paklausė kunigas. 

Negeros nuojautos prislėgtu balsų Rolandas tarė: 

— Pasakyk man ką nors apie Leonorą... 

— Nieko nepažįstu... esu neturtingas kunigas... 

— Kurios bažnyčios? 

— Formoso Motinos Švenčiausiosios. 

Rolandas džiaugsmingai sušuko. Negalėjo atgauti kva- 
po. 

— Ji gyvena tik keli žingsniai nuo tavo bažnyčios. 
Leonora, Dandolo duktė. 

— Ak! Taip... 

— Matau, kad pažįsti ją! 

— Pasimatysiu su ja! Papasakosiu jai viską! Tačiau 
laikas bėga... Jau ateina prižiūrėtojas manęs iš čia iš- 
vesti. 

— O kada vėl ateisi? Pasakyk, kada? 

— Po kelių dienų... Vėliausiai po savaitės. Sužinosiu 
viską... 

Rolandas norėjo tarti keletą padėkos žodžių, tačiau 
ištarė tik kažkokius paskirus garsus ir nusiminęs akimis 
palydėjo išeinantį kunigą. 

Išėjęs į koridorių, kunigas atidengė veidą. Iš po gob- 
tuvo pasirodė išblyškęs, kaip šmėklos, Bembo veidas. 

— Įdomių dalykų galima stebėti taip po truputį tei- 
kiant pasmerktajam vilties ir nevilties... 


XIII 


DANDOLAS IŠGELBĖTAS 


Nuo aprašytų įvykių praėjo treji metai, Veneciečiai 
juos jau beveik pamiršo, ir tik tie, kurie per maištą 
ventojo Morkaus aikštėje neteko artimųjų, patylomis dar 
kalbėjo, kas ir kaip tada įvyko. 
Foskaris tapo dožu. 


Jis viešpatavo remdamasis teroru, nes laikėsi tokio 
principo: geriau, kai liaudis savo valdovo bijo, negu, kai 
jį myli. Kai kuriems didikams buvo patvirtintos senos, o 
kitiems suteiktos visai naujos privilegijos. Tarp jų buvo 
ir Altieris. 

Bembas nuolat lankėsi kunigaikščio rūmuose ir daž- 
nai turėjo su dožu slaptų pasitarimų. 

Rolandą suėmus, Imperija apleido Veneciją ir buvo 
kalbama, kad ji gyvena Florencijoje. Pagaliau vieną gra- 
žią dieną ji vėl pasirodė Venecijoje, apsigyveno Dovilo 
jai padovanotuose rūmuose ir savo puikybe bei gražumu 
pradėjo žavėti veneciečius. 

Savo rūmų kambariuose ji apgyvendino dvylikos me- 
tų mergaitę, kuri buvo nuostabiai panaši į ją. 

Vieną rugsėjo vakarą Leonora priėjo prie tėvo, ku- 
ris tiriamai žiūrėjo į ją, atkišo jam bučiniui sudėtas lū- 
pas ir tarė: 

— Labanakt, tėte! 

Dandolas ją sulaikė tardamas: 


57 


— Pasilik dar valandėlę, mano vaikeli! Norėčiau su 
tavim pakalbėti. 

Leonora ramiai atsisėdo ir laukė, ką pasakys tėvas. 
Buvo vis tokia pat graži, tačiau jau ne tokia gyva. At- 
rodė, kad dabar ji.buvo graži statula, bet ne pilnakraujė 
moteris. Niekas niekad nematė jos besijuokiančios, bet 
nepastebėjo ir verkiančios. Iš namų. ji visai niekur nėjo. 
Liovėsi lankiusi, kaip anksčiau, savo varguolius. Dabar 
ji jau ir vargšų ramintoja nebuvo vadinama, Atrodė, kad 
Leonora sąmoningai šalinosi viso pasaulio. 

— Kokios šaltos tavo rankos, dukrele — tarė tėvas, 
imdamas jos mažutes rankas į savo delnus. . 

— Rugsėjis šiemet nepaprastai šaltas, — atsakė ji. 

Abudu tylėjo. Pati Leonora niekad nepradėdavo kal- 
bėti. 

— Ar žinai, vaikeli, ką pagalvojau? — pradėjo tėvas. 

— Aš laukiu, kad man pasakysi, tėveli! 

— Pagalvojau, kad jau dvidešimtuosius baigei. 

Leonora tylėjo. 

— Dvidešimt metų,— tarė tėvas atsistodamas, Sudėjęs 
rankas užpakalyje, apžvelgė visą kambarį. 

— Dvidešimt metų mūsų laikų supratimu... tai jau ne 
pirmoji jaunystė. 

— Mano tėve! — pertraukė Leonora.— Jau kiek kartų 
bandai su manim šia tema kalbėti ir paskui pradedi apie 
Altierį. Kalbi apie mano jaunystę. Palikim tai ramybėje, 
mano tėve. Man jau nebėra neį jaunystės, nei senatvės. 
Verčiau pakalbėkim, tėve, apie tavo reikalus. 

— Klysti, mano vaikeli. Man rūpi tavo laimė| 

— Tada šitą reikalą galime išspręsti labai lengvai. 
Nenoriu kitokios laimės, kaip tik gyventi prie tavęs, ir, 
kai ateis paskutinė valanda, numirti gimtuosiuose na- 
muose. 

Tuos žodžius Leonora tarė taip rimtai ir griežtai, kad 
tėvas valandėlę sumišo. Bet vėl greitai susigriebė ir ta- 
Tė: 

— Tai apie Altierį nenori ir klausyti? 

— Nei apie jį, nei apie bet kurį kitą pretendentą, 
mano tėve. 

— Tai nenori ištekėti? 

— Ne, tėve. Niekuomet. 

Dandolas išblyško. Skubiai prisiartino prie Leonoros. 


— 

„— O jeigu pasakyčiau, kad nuo to pareina mano lai- 
mė. 

— Suprantu tave, mano tėve, tu esi nusigyvenęs, silp- 
nas. Altieris yra turtingas ir mane myli. Žinau, kad jis 
nori Mane pirkti už bet kokią kainą, kokią tik jam pa- 
skirsi. 

— Šiurkšti esi savo senam tėvui! — tarė Dandolas dre- 
bančiu balsu. 

Leonora nesidavė paveikiama ir kalbėjo toliau: 

— Kam nori mane paaukoti? Kodėl esi nepatenkintas 
tokiu gyvenimu? Esi savimyla, mano tėve! Tikėk manimi, 
kad neleisiu liesti mano širdies reikalų tavo savigarbai 
patenkinti. Leisk jai ilsėtis. Priešingu atveju sutraiškysiu 
ją kaip šitą stiklą! 

Tuos žodžius tardama čiupo Venecijos stiklo taurę ir 
suspaudė ją rankoje taip stipriai, kad sutraiškė, o stiklo 
šukės sužeidė ranką. Keli raudoni kraujo lašai sutepė jos 
pirštus. 

— Aš visai nekalbu apie savo ambicijas, — dusliai at- 
sakė Dandolas.— Tai mano gyvybės klausimas! 

— Tavo gyvybės?! 

— Žinok baisią tiesą! Jau treji metai Dešimties Ta- 
ryboje esu raudonai pažymėtas. Ir tik Altierio dėka iki 
šios dienos esu laisvas. Jeigų netekėsi už jo, aš žūsiu. 
Taigi tavo rankose mano gyvybė! Rinkis! Kalbu su ta- 
vimi taip, kaip prieš valandėlę tu su manim kalbėjai. 
Jeigu rytoj arba po kelių dienų mane suims ir įmes į 
kalėjimo urvą, jeigu aš pereisiu Atodūsių tiltą, tai visi 
pasakys, kad tai įvyko dėl išgamos dukters, kuri pasmer- 
kė savo tėvą mirčiai. 

Šiuos žodžius taręs, giliai susijaudinęs, jis išėjo iš 
kambario. 

Leonora sėdėjo savo fotelyje apstulbusi. 

Jos veidas išblyško. 

Bet ji neverkė. 

Rytą tėvas rado ją toje pačioje vietoje. 

Sėdėjo kaip negyva, kaip skausmo iškalta statula. Tė- 
vas priėjo prie jos, palietė ranka ir tylomis tarė: 

— Leonora! į 

Ji pakilo ir nustebusi pamatė, kad jau išaušo rytas. 
Nė nepajuto, kaip naktis praėjo. Praleido ją fotelyje. 

Dandolą išgąsdino jos vaido išraiška. Veidas atrodė 
tarytum kaukė, kurioje gyvos buvo tik akys. 

— Tėve mano, gali pasakyti Altieriui, kad sutinku 
už jo tekėti. 

Dandolas džiaugsmingai sušuko ir norėjo paimti ją už 
rankų. Bet ji ištraukė rankas, pakilo ir nuėjo į savo kam- 
barį. Norėjo vėl atsisėsti fotelyje ir pasinerti savo min- 
tyse. Tačiau ji nusilpo, skausmingai sukliko ir apalpo. 


XIV 


NORAS PABĖGTI 


Ilgai laukė Rolandas dorojo kunigo. Pradėjo iškalbi- 
nėti sau, kad abejingai priėmė jam teikiamą dvasišką 
ramybę. 

— Buvau negeras,— kalbėjo mintyse— Kai vėl ateis, 
paprašysiu, kad dovanotų. Vargšas atėjo pas mane su 
nuraminimo šviesa, turėjau jam būti dėkingas. 

Laukė kantriai dvi savaites. Išgirdęs menkiausią bil- 
desį ar šlamėjimą, bėgo sumišęs ir virpėdamas prie du- 
rų. Per tą laiką visai pritapo prie jo Leonoros vaizdas. 
Matė ją visur, kalbėjo su ja taip aiškiai, lyg ji būtų bu- 
vusi su juo. Ramino ją, stengėsi paguosti. 

Bet su laiku jį pradėjo vis labiau ir labiau apimti 
nerimas, Klausinėjo prižiūrėtoją apie kunigą, bet prižiū- 
rėtojas nieko tikra negalėjo jam pasakyti. 

Vieną dieną Rolandas paklausė: 

— Kaip seniai pas mane buvo kunigas? 

— Mažiausiai prieš metus, — nuskambėjo atsakymas, 

Taigi laukė ištisus metus. 

Rolandas pradėjo rautis plaukus, staugti kaip žvėris, 
paskui krito į lovą ir ėmė raudoti. 

— Matai, koks likimas! — pagalvojo prižiūrėtojas — 
Vėl apėmė. Kad tik nebūtų priepuolio. 

Po sielvarto priepuolio jį ėmė pasiutiškai pyktis, Šis 
priepuolis truko taip ilgai, kad išsigandęs prižiūrėtojas 
nutarė visai neiti į celę. 

Tik tada Rolandas suvokė visiškos vienumos sunku- 
mą. Net prižiūrėtojo, tiesioginio jo budelio, veidas dabar 
jam buvo žadėtojo rojaus vertas. 

Galbūt prižiūrėtojas nėjo į celę, vykdydamas iš aukš- 
čiau duotą įsakymą, nes jis ne tik nelankė Rolando, bet 
ir, paduodamas pro langelį maistą, nudavė, kad visai ne- 
girdi jo klausimų ir į juos neatsakinėjo. 

Galbūt buvo manoma, kad Rolandas per ilgai gyvena 
ir dar didesniais suvaržymais norima paskubinti jo mirtį. 

Viena aišku, kad iš karto žo žudyti nenorėta. Ieškota 
priemonių, kad nusibaigtų palengva, didesnėse kančiose 
negu nuo stileto ar kilpos. 

Tokiomis kalėjimo gyvenimo sąlygomis vienintelis Ro- 
lando išsigelbėjimas buvo Leonoros meilė. Sveikata jam 
tarnavo ir toliau. Pasivaikščiojimai po celę stiprino jė- 
gas, atsparumą visiems kalėjimo nepatogumams. 

Pamažu prisitaikė prie visų aplinkybių, pavyzdžiui, 
matyti beveik visiškoje tamsoje, skirti siekiančius jo au- 
sį garsus, kartais girdėti net kanaluose dainuojamų dai- 
nelių aidus. 

Vieną dieną, vaikščiodamas po celę, užkliuvo koja 
už fajansinės šukės, Atsiminė, kad, ištiktas pykčio prie- 
puolio, sudaužė ąsotį. Prižiūrėtojas paskum jam davė ki- 
tą. ' 

Į aštrų šukės kraštą skaudžiai susižeidė koją. Atsisė- 
do ant lovos krašto ir pradėjo raišioti kraujuojančią ko- 
ją audeklo skiaute, išplėšta iš apkloto. 

Staiga jo ausį pasiekė dainos garsas. Tas garsas plau- 
kė iš kanalo pusės. Matyt, pro šalį plaukė gondola. Dai- 
navo keliais balsais barkarolę. Aiškiai girdėjo, kad dai- 
navo moterys. 

Rolandas klausėsi sulaikęs kvapą. Ištiesė rankas į ne- 
matomus žmones, tokius artimus, bet kartu ir tokius to- 
limus. Ir dainelę pažino. Tai buvo jo paties Leonoros gar- 
bei sudėta dainelė. Rolando barkarolė išpopuliarėjo viso- 
je Venecijoje. Ir dabar, kada jos kūrėjas buvo gyvas pa- 
laidotas, jo dainelė buvo gyva žmonių lūpose. 

Begalinio skausmo balsas išsiveržė iš Rolando krū- 
tinės. 

— Ak! — dejavo kalinys, — kai buvau laisvas ir aš dai- 
navau apie meilę ir grožį. Ar galėjau tada tikėtis, kad 
mano daina kada nors bus man laidotuvių giesmė. Visi 
gyvena, kvėpuoja meile ir laime, saulė teka ir leidžiasi, 
tik aš vienas lėtai mirštu savo kape. O ji! Ji! Kaip skau- 
džiai ji turi kentėti! Ta diena ir jos širdyje turi atsiliep- 
ti karsto aidu, 


Pradėjo lakstyti celėje kaip laukinis žvėris savo nar- 
ve. Nejautė net sužeistos kojos skausmo. 

Ak! Kad taip išsivadavus iš šito pragaro! 

Ir pirmą kartą jam toptelėjo mintis apie pabėgimą. 

— Pabėgti! 

Pakelti akmeninių grindų plytą ir išeiti į Dievo pa- 
saulį! ' 

Koks stebuklingas sapnas! 

Iš karto jį prislėgė nusiminimas. Juto, kad pabėgti 
neįmanoma. Pabėgti... bet kaip? 

Kalėjo mažiausiai trisdešimt pėdų po žeme, mūrai bu- 
vo labai stori. Ąžuolinės durys stipriai apkaustytos gele- 
žimį. Už durų dieną ir naktį budėjo prižiūrėtojai. 

Pradėjo svajoti apie pabėgimą! 

Staiga pajuto, kad labai skauda sužeistą koją. Bet tas 
skausmas švystelėjo vilties spinduliu. Šoko prie sudužu- 
sio ąsočio šukių, surinko jas į krūyą — mažas ir dideles, 
plonas ir storas, aštrias ir bukas, susidėjo kaip didžiausią 
turtą menkame savo guolyje ir atsigulė ant jų lyg šykš- 
tuolis ant savo aukso. 

Tos fajansinės šukės tapo jam būsimosios laisvės sim- 
boliu. " 


* * * 


Darbo ėmėsi ne iš karto. , 

Pirmiausia turėjo apsiprasti su mintimi apie pabėgi- 
mą. Kai tik pradėdavo apie tai galvoti, širdis imdavo 
taip smarkiai plakti, jog atrodė, kad ir viso darbo nie- 
kaip negalės ramiai pradėti. 

Nustebęs dėl viešpatavusios celėje tylos, prižiūrėtojas 
vieną dieną paklausė kalinį, ką tai galėtų reikšti. 

Kalinys išsigando. Pakilo iš lovos ir baisiai susijau- 
dinęs pribėgo prie durų. Priepuolis buvo stipresnis negu 
kada nors anksčiau. Prižiūrėtojas nusiraminęs pasitrau- 
kė. 

Nuo to laiko Rolandas, kai tik išgirsdavo besiartinan- 
čius žingsnius, tuojau pradėdavo kaip pakvaišęs šaukti, 
ir dabar niekam neateidavo į galvą mintis eiti į jo celę. 

Tris mėnesius galvojo apie tai, kaip galėtų pasikasti. 
Palengva jam pasisekė beveik tiksliai nustatyti celės pa- 
dėtį. 

Pabėgimo planas buvo labai paprastas, bet kartu ir 
drąsus. Kalėjimą nuo kanalo pusės juosė tokia stora mū- 

ro siena, kad joje galima buvo išrausti aukštyn lyg ir 
šulinį. Laikydamasis dešinės, Rolandas greitai atsidurtų 
beveik ties vandens paviršiumi. O jeigu jau pasiektų tą 
vietą, tai prisikasti iki paties kanalo būtų vieni niekai. 
Išlindęs pro skylę, jis galėtų šokti tiesiai į vandenį čia 
pat prie Atodūsių tilto. 

1510 metų gruodžio 12 dieną Rolandas pradėjo raus- 
tis po didžiuliu akmeniu šiauriniame celės kampe. 

Vienintelis jo įrankis buvo sudužusio ąsočio šukės. 
Darbas, kurio ėmėsi, atrodė milžiniškas. Bėgo nuobodžios 
dienos, o kalinys kantriai lupinėjo cementą nuo akmens, 
rinko jo gabalėlius, trupino į smėlį ir barstė celės as- 
loje. 

Praėjo beveik keturi mėnesiai, kol pajudino iš vietos 
pirmą akmenį. Daug kartų, nusiminimo ir nevilties apim- 
tas, jis bandė mesti šį Sizifo darbą. Atsisėsdavo celės 
kampe ir, susiėmęs galvą rankomis, verkdavo ištisas va- 
landas. Bet paskui vėl su nauju įnirtimu šokdavo prie 
darbo. 

Pagaliau kruvinomis rankomis akmenį išvertė. Iš su- 
sijaudinimo tą dieną jau nebegalėjo toliau dirbti. 

Tik kitą dieną parito išverstą akmenį po lova ir ėmėsi 
kito, 

Dabar darbas ėjo jau sėkmingiau ir greičiau. Rolan- 
das įgudo sparčiau dirbti. 

Išėmęs antrą akmenį, pasiekė ištisinį mūrą, supluktą 
iš smulkios žemės, sumaišytos su akmenukais ir sukietė- 
jusių kalkių gabalais. Prarausęs šitą mūrą, galėjo at- 
sidurti kanalo dugne, o iš ten išnerti į vandens pavir- 
šių. . 

Dabar jau greitai išrausė tiek, jog galėjo dirbti sta- 
čias. Turėjo būti labai atsargus, kad nesukeltų įtarimo, 
Reikėjo nuolat budėtį, kad kiekvieną kartą, kai prižiūrė- 
tojas pažvelgdavo pro langelį į celę, iš kampo durų link 
spindėtų pasiutimu žvilgančios akys. 

Per trejus metus su septynioliktosios celės kaliniu vi- 
si apsiprato taip, kad niekas į jį ir dėmesio nekreipė. 
Tik kartais savo dūkimu ir šūkavimu jis primindavo, kad 
dar tebėra gyvas. Ir tos celės prižiūrėtojas retai kada 
pasiteiraudavo, kaip laikosi jo globojamasis kalinys. 

Kiekvienas, kuris gerai pažinojo Rolandą, dabar jo 
nebepažintų. Visai suliesėjo, paseno: akys blizgėjo kaž- 


kokia paslaptinga ugnele. Kai išlįsdavo iš savo požeminio 
koridoriaus visas žemėtas ir dulkėtas, pasakytum, kad 
tai ne žmogus, o kažkoks prieštvaninis padaras: pusiau 
žmogus, pusiau žvėris. Seniai jau nebeturėjo nei gaba- 
lėlio fajansinių šukių; kurios iš pradžių buvo vieninteliai 
jo įrankiai žemei kasti. Dirbdamas savo sunkų darbą, už- 
tiko daug akmenėlių, titnago gabalėlių, kuriuos rūpestin- 
gai atrinkinėjo ir vartojo vienus vietoj kastuvo, kitus 
vietoj kūjo, kalto ir t. t. 

Vieną dieną, rausdamas žemę, galvos aukštyje aptiko 
kažką kietą. Įtempęs visas jėgas, ėmė smarkiai dirbti. Pa- 
galiau labai nusiminęs suprato, kad įsirausė ne į kanalą, 
o į virš jo celės esančią kitą celę. Tas kietas daiktas ties 
jo galva buvo kitos celės grindų plyta. Vadinasi, visi 
apskaičiavimai, su kuriais pradėjo darbą, jį skaudžiai 
apvylė. 

Dvi dienas sugaišo, galvodamas, ką dabar daryti. Pa- 
galiau ryžosi. Tebūnie, kaip lemta, o iš savo celės turi 
išeiti, galbūt į kitą kapo duobę. O galbūt iš kitos celės 
bus lengviau išeiti į laisvę. 

Įlindo į savo urvą, įsirėmė galingais pečiais į akmens 
plytą ir pradėjo krapštyti jos pakraščiuose cementą ir 
kalkes. Pabandė plytą pakelti, bet ji nejudėjo iš vietos. 
Šitas bandymas pasisekė tik dvyliktą kartą: plytai paki- 
lus, atsivėrė anga į kitą celę. 

Pažvelgė pro tą angą ir akis į akį susidūrė su kažko- 
kiu vyru, kuris persigandęs ir apstulbęs žiūrėjo į ne- 
lauktą svečią. Rolandas gniaužė rankoje aštrų titnago 
gabalą, kurį jam pasisekė apdirbti kaip stiletą. Viena 
ranka prilaikė plytą, o kitoje rankoje spaudė savo tit- 
nagą, pasirengęs kiekvieną akimirką stoti į kovą. 


—XV 


PASMERKTOJO MIRTI CELĖ 


— Kas tu esi? — paklausė, kreipdamasis į tylintį vy- 
riškį. 

Paklaustasis iš karto nieko neatsakė. Atrodė jis ne- 
paprastai keistai, lyg koks laukinis, jo akys buvo baisios, 
bet kartu ir malonios. 

Atsiduso ir tarė: 

— Esu kalinys! 

Rolando veidas nušvito švelnumu. Pažvelgė į jį atjaus- 
damas kaip nelaimės draugą, tokį pat driskių, kaip ir 
jis, tokį pat apžėlusį ir purviną. 

— Kaip seniai tave čia pasodino? — paklausė. 

— Nežinau,— atsakė kalinys.— Nieko nežinau! Nieko, 
nieko! — kalbėjo vargšas užkimusiu ir dusliu balsu. 

Rolandas širdingai ištiesė ranką. 

Tas suliesėjęs vyras — nelaimės draugas, buvo toks 
pat varguolis, kaip ir jis, ir vertas užuojautos. 

Tačiau kalinys, lyg nepasitikėdamas, skubiai pasitrau“ 
kė. 

— Esu toks pat kalinys, kaip ir tu,— švelniai tarė Ro- 
landas — Kentėjau ir kenčiu, kaip ir tu. Kad ir kas bū- 
tum, bet mūsų likimo keliai susikirto. Argi nenori pri- 
pažinti manęs savo broliu ir paduoti man ranką? 

— Ar žinai, kas esu? — paklausė kalinys.— Esu dide- 
lis nusikaltėlis, kurio darbai kelia visuotinį pasibaisėji- 
mą. Vogiau, plėšiau, žudžiau žmones be jokio pasigai- 
lėjimo... Net čionykščiai prižiūrėtojai laiko mane kruvi- 
nuoju tigru. Matau ir jaučiu, kad visam pasauliui esu 
bjauriausias iš bjauriausiųjų. Tavęs turbūt kas nors ver- 
kia, dūsauja!.. Aš — neturiu nė vieno artimo visame pa- 
saulyje. Esu vienui vienas, tik piktadarybių atsiminimai 
vieninteliai mano draugai! Žiūrėk, šita mano ranka dar 
dėmėta nuo paskutinės piktadarybės! Ji dar krauju kve- 
pia. Paliesk ją, jei užtenka drąsos! 

Rolandas, netardamas nė žodžio, suspaudė kaimyno 
ranką. 

Iš susijaudinimo jam ištryško porą ašarų. Savo ran- 
kose laikė didžiulę, raumeningą kaimyno ranką. Kaimy- 
nas nuolankiai paklausė: 

— Nejaugi nejauti pasibjaurėjimo manimi? 

— Ne! 

— Neatstumi manęs? 

— Pamatysi! 

Tą žodį Rolandas tarė su lengva šypsena. | 

— Esi toks pats vargšas kalinys, kaip ir aš. Nura- 
minsiu tave. Žinai, kad žmogaus draugystė labai rami- 
na. 

— Tylėk, pone, tylėk! Tie žodžiai mane per daug jau- 
dina! 


— Vargše! Matyt, prisikentėjai daugiau už mane. 

— Labai meiliai kalbi su manim. Verčiau tylėk! 

Kalinys pasilenkė, užsidengė rankomis veidą ir pra- 
dėjo raudoti. 

Rolandas žiūrėjo į jį su pavydu ir šnabždėjo: 

— Koks jis laimingas! Jis dar gali verkti. Aš jau ne- 
turiu ašarų! 

— Na, na, — pradėjo garsiai. — Laikykis! Matai, aš vie- 
nas, niekieno nepadedamas, tokį požemio urvą išsika- 
siau... Dabar dirbsime abu... išsivaduosime iš šito pra- 
garo! 0 
— Ką sakai? — sušuko kalinys, džiaugsmingai krūpte- 
šėjęs. 

— Kartoju... vienas kitam padėdami, atgausim laisvę. 

Kalinys pašoko vietoje. 

— Kokiu būdu? . . 

Rolandas, užuot atsakęs, pakėlė plytą, kuri buvo nu- 
sileidusi. Po plyta žiojėjo juodi požemio nasrai, 

—- Ir visa tai pats padarei? — paklausė kalinys stebė- 
damasis. 

Rolandas nusišypsojo. 

— Turėjau padėjėjų — sudužusio ąsočio šukių. Paskui 
bedirbdamas užtikau aštrių akmenų. Matai, kad reikalas 
labai paprastas. Tik mano apskaičiavimai mane apvylė... 
dabar reikia pradėti iš naujo... 

Kaimynas pakratė galvą. 

— Pradėti iš naujo? Kam? 

— Kaip tai kam? Pasikastį po kanalo dugnu. 

— Tai neįmanoma! 

— Neįmanoma? Kodėl? 

— Klausyk! Šioje celėje esu tik kelios dienos. 

— O kur buvai anksčiau? 

— Kitoje celėje, kurios langelis išeina į kanalą. Di- 
delėmis pastangomis pasisekė man išlaužti porą geleži- 
nių skersinių. Jau galėjau prakišti galvą. Mačiau dožų 
rūmus, Atodūsių tiltą... kanalą... 

— Ir? 

— Ir buvau pasiryžęs pabėgti. Šokti į kanalą, bet iš- 
sižadėjau to sumanymo. Kanalas saugomas dieną ir nak- 
tį. Dieną iš viso pabėgti neįmanoma. Sargyba labai budri, 

ir jei tik koks neatsargus požemių kurmis iškiš iš van- 
dens galvą, tuojau žus nuo jos kulkos. 

— O naktį? 

— Naktį kalėjimo sargyba gondolose nuolat plaukio- 
ja aplink kalėjimą, palei pat jo sienas ir... seka... seka... 
Tikėk manim — kas jau čia pakliuvo, tas niekad nebe- 
išeis... 

Rolandas jau nebeklausė jo. Ta žinia jį visiškai pri- 
slėgė. Vėl sukilo jame maištas prieš neteisybę. 

Tuo tarpu kalinys kalbėjo toliau: 

— Pagaliau, jei tau ir pasisektų iš šito karsto pa- 
bėgti, aš prie to darbo neprisidėčiau. 

— Kodėl? 

— Nes greičiausiai būsiu pasmerktas mirtį. Šiuo metu 
teisėjai jau turbūt sprendžia mano likimą. Ryt ateis kas 
nors ir pasakys, kad budelis jau manęs laukia, 

— Budelis?] — pakartojo Rolandas visas virpėdamas. 

— Taip, budelis! Prieš dvi savaites, ištiktas pykčio 
priepuolio, smogiau prižiūrėtojui... Neužmušiau jo... Nel 
Tačiau buvo nusprendę, kad kėsinausi jį nužudyti. Per- 
kėlė tada mane į šitą celę, pasakę, kad tai — pasmerk- 
tųjų mirti celė... 

— Mano didžiulių darbų vaisius yra pasmerktųjų mir- 
ti celė, — pagalvojo Rolandas. 

Kalinys pasirėmė rankomis galvą, mąstydamas apie 
mirtį. 

Rolandas pažvelgė į jį ir tarė: 

— Laikykis! O gal dovanos gyvybę? 

— Ne, nel Šį kartą mane tikrai nužudys! 

— Sakai, šį kartą! 

— Taip, anąkart dovanojo man gyvybę, nors buvau 
tada myriop pasmerktas ir už mano galvą buvo paskirta 
dovana. 

Kalinio pasakojimo Rolandas klausė vis labiau susi- 
domėjęs. Pradėjo lyg prisiminti, kad šitą žmogų kažkada 
yra matęs. 

— Tai jau vieną kartą dovanojo tau gyvybę? 

— Taip... Už tai, kad jiems gerai pasitarnavau... jiems... 
Dešimties Tarybai... Ak, tas pasitarnavimas buvo visų di- 
džiausia mano gyvenimo piktadarybė... 

— Papasakok, kas buvo? — klausinėjo Rolandas sun- 
kiai alsuodamas. 

— O kam tau to reikia?.. Dabar jau tikrai reiks mir- 
ti... 

— Pasakyk, kodėl tavo patarnavimas buvo piktada- 
Tybė? 

— Dėl to, kad dėl manęs viena nekalta, garbinga šei- 
ma buvo nušluota nuo žemės paviršiaus. Bet verčiau ne- 
kalbėkim apie tai. Tegul jau nors ramiai numirsiu! 

— Dabar aš reikalauju, kad kalbėtum! — sušuko Ro- 
landas tvirtu ir griežtu balsu. 

Kalinys nusiminęs pažiūrėjo į Rolandą ir po valan- 
dėlės tarė: 

— Tu to nori? Reikalauji? Gerai! Prieš valandėlę ma- 
męs pasigailėjai. Tavo balsas skambėjo meiliai. Paten- 
kinsiu tavo prašymą. Tegul tai bus mano atgaila už nų- 
sidėjimus. Taigi tos šeimos tėvas buvo dožas. Dožas ir 
dožė turėjo gražų, šaunų sūnų. Bet kas tau?.. Ko sude- 
javai?.. 

— Kalbėk toliau! - 

-— Tyliau— tarė pašnibždomis kalinys ir pradėjo klau- 
syti. || 

Sukluso ir Rolandas. Koridoriuje buvo girdėti būrio 
vyrų žingsniai. 

Atsigręžė į savo požemio urvą ir tarė: 

— Dar sugrįšiu. 

Kalinys užmetė ant pakeltos grindų plytos savo ap- 
Kklotą ir pats ant jo atsisėdo. 

Tą pačią valandėlę atsivėrė celės durys. 

Į celę įėjo keli vyrai. Vienas iš jų buvo, matyt, raš- 
tininkas ir tribunolo atstovas. Rankose jis laikė kažkokį 
Taštą. 

Už jo stovėjo augalotas vyras su juoda skara ran- 
koje ir ginkluoti prižiūrėtojai. 

— Atsistok ir išklausyk Aukščiausiosios "Tarybos 
sprendimą! — tarė raštininkas. 

Kalinys atsistojo. 

Raštininkas paskubomis ir neaiškiai perskaitė nuo- 
sprendį. . 

— Gerai, — burbtelėjo kalinys klaikiu balsu— O ka- 
da nuosprendis bus įvykdytas? 

— Neklausei kaip reikiant. Tribunolas suteikia tau 
malonę pasidžiaugti gyvybe iki ryto. Daro tai dėl to, kad 
galėtum susitaikyti su Dievo gailestingumu — žmonės jau 
tau atleido. 

— Po velnių! Gražus atleidimas! — nervingai nusikva- 


tojo. 

— Ar nori kunigo? 

— Kam? 

— Ateis vienas. Pasistenk atsidėjęs išklausyti jo žo- 
džių. 


— Po velnių! Jei rytoj pabandys kas nors pažvelgti 
i mano celę, pasmaugsiu tokį akylandų! — piktai sumur- 
mėjo, nors ir atsiminė, kad Rolandas pažadėjo dar ap- 
silankyti. 

— Gerai, jau gerai! — tarė raštininkas.— Tada dvėsk 
kaip šuo! Budeli, pradėk savo darbą! 

Raudonai apsirengęs vyras su juodu maišu prisiartino 
prie pasmerktojo. 

Tą maišą užmetė kaip kokią skraistę arba drabužį. 
Buvo tai paskutinis išbraukto iš gyvųjų tarpo žmogaus. 
apdaras. 

Kalinį apvilko mirties marškiniais! Sudrebėjo šiurkš- 
taus audinio paliestas kūnas. Tuo rūbu apvilktas turėjo 
praleisti paskutinę naktį. 

Pajuto pirmąjį mirties dvelkimą. 

Nebeėmė paniekinamas juokas, kuriuo norėjo pasvei- 
kinti šį pirmą pasiruošimą mirties bausmei. Pradėjo visas. 
drebėti, o kai truputį atsigavo ir nusikratė baimės, celė 
buvo jau tuščia. 

Valandėlę tylėjo, paskui kimiai atsiduso ir pro išblyš- 
kusias lūpas prasiveržė skaudus skundas: 

— Ak! Reikės mirti! 

Dabar net menkas gyvenimas tamsioje celėje atrodė 
jam didžiausia laimė. 

— Ak! Gyventi! Dar gyventi! 

Priėjo prie durų ir maldaujamai ištiesė paskui išėju- 
siuosius rankas. 

Staiga pajuto, kad kažkas padėjo ant jo peties ran- 
ką. 

Atsigręžė ir pažino kaimyną. 

— Ak, tai tu — sušuko. — Man jau rytoj įvykdys mir- 
ties bausmę. 

-— Rytoj? 

— Taip. 

Rolandas išblyško. 

— Taigi tu mirsi. 

— Taip. O ko taip žiūri į mane? 

— Laukiu, ką papasakosi toliau. 

— Toliau? 

— Taip, apie tą laimingą šeimą, kuriai taip puikiai 
klojosi ir kuri dėl tavęs žuvo. 

— Tiesa! Taip... tėvui išdūrė akis... motina, matyt, mi- 
rė iš gailesčio... sūnų įmetė į urvą, o jo sužadėtinė... 

— Pasakok, kas atsitiko sužadėtinei? Pasakok grei- 
čiau! 

— Iš kur tu tą visą istoriją žinai? — paklausė nuste- 
bęs kalinys.— Kas tu esi? 

— Tuojau pasakysiu... Bet pirma pasakyk, kas tu esi? 

— Aš? Aš esu banditas Skalabrinas,— atsakė kalinys, 
kalendamas dantimis. 

— Skalabrinas... Skalabrinas..— bandė atsiminti Ro- 
landas.— Skalabrinas... Pagaliau nesvarbu! Pasakok man 
visą teisybę! Kuo nusikaltai dožui Kandianui, kuo pasi- 
tarnavai Dešimties Tarybai? Ką pikta tau padarė Silvija? 
Kuo nusikalto Leonora? O aš kuo nusipelniau tavo kerš- 
to? Pasakok, niekše! 

Rolandas sučiupo Skalabriną už rankos ir taip ją su- 
spaudė, kad net subraškėjo. 

Kalinys vis įdėmiau žiūrėjo į Rolandą. Rolandui išta- 
rus paskutinius žodžius, jis sudrebėjo, iš jo akių pasi- 
pylė ašaros, puolė ant kelių, pradėjo daužyti galvą į 
grindis ir galingų balsu raudoti; 

— Pažįstu, taip, pažįstu! Esi ponas Rolandas Kandia- 
nas! O, aš nelaimingas, kam buvo man lemta susitikti 
su jumis mirties valandą! 

Paskutiniai žodžiai giliai sujaudino Rolandą. Visai pa- 
miršo, kad jo nedalios draugas netrukus turės mirti. Dras- 
kęs širdį pyktis staiga atlėgo, o vietoj jo užplūdo pasi- 
gailėjimo jausmas. Atjautimas išlygino šiurkščią jo vei- 
do išraišką... 

— Atsistok! — švelniai tarė klūpančiam prie jo kojų 
Skalabrinui. 

— Ak, ponel — dejavo nelaimingasis,— i iš tavo kalbos 
balso numanau, kad vėl nori man atleisti. Kodėl esi toks 
geras? Kam tada prie Olivolo salos manęs nenužudei? 

Dabar Rolandas atsiminė milžiną, su kuriuo anuomet 
grūmėsi, nugalėjo ir kuriam dovanojo gyvybę. 

— Papasakok man viską, o pirmiausia pasirūpink pa- 
sakoti tik gryną teisybę. 

Atsisėdo šalia Skalabrino ir laukė. 

Skalabrinas žvilgčiojo į jį kaip laukinis, kuris stebė- 
josi lyg būtų pamatęs iki tol nematytus nuostabius, keis- 
tus žmones. 

— Kilnusis ponel — tarė liūdnai — Mirties valandą 
sunku meluoti. Pagaliau visa širdimi apgailestavau tai 
padaręs. 

— Apgailestavai? 

— Taip, tik jau per vėlai! Tačiau prisiekiu, kad ap- 
gailestavau nuoširdžiai. Puikiausiai atsimenu tą valan- 
dą, kai man pasakei: „Esi drąsus, už tai dovanoju tau 
gyvybę“. Nuo tos valandos buvau ir būsiu už tave pa- 
sirengęs mirti... Prisimink, pone! Tada aš iš karto no- 
rėjau pasikalbėti, bet nenorėjai manęs išklausyti. 

— Teisybė! Atsimenu, — tarė Rolandas, šluostydamas 
nuo veido prakaitą. 

— Norėjau tada pasakyti, kad ta moteris... kurią iš- 
vadavai iš mūsų rankų... 

— Ta kurtizanė! 

— Taip, ji... Tai ji buvo paslėpusi mus tame užkam- 
pyje tam, kad mes poną pagrobtume... Tik buvo už- 
drausta padaryti kokią nors jums skriaudą. 

— Pasakok, pasakok toliau! 

-  — Ta moteris, Matyt, norėdama įsitikinti, kaip atlik- 
sime jos įsakymą, ir pati atėjo į tą vietą. Mano vyrai, 
pamatę ją, susiviliojo jos brangenybėmis ir užpuolė ją. 
Kas buvo toliau, pats žinai. 

— Taip. 

— Šviesusis pone, nežinai tik to, kas įvyko rytojaus 
dieną, pono sužadėtuvių dieną. Taigi tą naktį, kai nuėjai 
su kurtizane, gatvėje mane užkalbino kažkoks vyriškis 
ir tarė: „Esi Skalabrinas, už tavo galvą paskirtas didelis 
atlyginimas. Ar nori gauti visišką malonę? Ir ar nori 
paskui uždirbti daug pinigų? Viskas pareina tik nuo ta- 
vo noro“. Žinoma, pasiskubinau su viskuo sutikti. Tada 
įsakė man nueiti iš ryto į Šventojo Morkaus aikštę, su- 
rinkti kuo daugiau savo žmonių ir šaukti: „Tegyvuoja Ro- 
landas Kandianas!“ Atsakiau, kad taip pašūkauti aš galiu 
ir be atlyginimo. „Gerai, — pasakė nepažįstamasis, — daryk, 
kaip išmanai!“ 

— O kas jis toks buvo? 

— Nežinau, kilnusis pone. 

Rolandas giliai atsiduso ir vėl prispyrė pasakotoją. 

— Kalbėk toliau! 

— Nepažįstamasis dar pareiškė, kad šūkaudami saliu- 
tuotume muškietų šūviais. Jeigu mūsų triukšmavimas at- 
kreiptų miesto sargybos akį, tai esą galite pradėti muš- 
tynes. Tai išgirdęs, aš sušukau: „Bravo!“ Ir čia, šviesu- 
sis pone, padariau tikrą piktadarystę. Mano šūkavimai 
ir šaudymai sukurstė žmonių susidūrimą su kariuomene: 
žmonės buvo numalšinti... tiek lavonų... O rytojaus die- 
ną pasklido gandas apie areštą... Ir tai dar ne viskas. 

— Kalbėk! — paragino Rolandas, šluostydamasis šaltą 
prakaitą. 

— Tą pačią dieną, kovos metu, tas pats nepažįstama- 
sis vėl priėjo prie manęs ir, parodęs kažkokią moterį, 
tarė: „Pagrobk ją ir nužudyk!“ Pagrobiau ją, gerbiama- 
sis pone, bet nenužudžiau... Kodėl? Pats nežinau! Apsi- 
verkiau iš džiaugsmo, kai pasisakė, kas esanti, 

— Na, nal., 

— Ta moteris buvo jūsų motina, 

— Mano motina? 

— Taip. Ji buvo atbėgusi į Šventojo Morkaus aikštę 
sukurstyti žmonių, kad jie išlaisvintų tave, šviesusis po- 
ne. 

Rolandui užėmė kvapą. 

— Brangioji mano motina! Kaip tu turėjai kentėti! 

— Kentėjo taip, kad net aš, pikčiausias banditas, lie- 
jau ašaras, Matydamas jos skausmą. 

Rolandas sudejavo, paskui padėjo savo likimo drau- 
gui ranką ant peties. 

— Palauk! Palūkėk! 

Iš akių jam riedėjo ašaros, bet atrodė taip, lyg visos 
neišlietos ašaros būtų grimzdusios į jo širdies gelmes 
sunkiais, karštais, kaip ištirpęs švinas, lašais. 

Tik šiek tiek nusiraminęs, vėl paprašė Skalabriną pa- 
sakoti toliau. 

— Dožės Silvijos sumanymas nuėjo niekais. Minia iš- 
sisklaidė, ir tavo motina atsirado mano trobelėje. Tada 
ji paklausė mane, ar negalėčiau padėti jai išlaisvinti tave 
iš kalėjimo. Pareiškiau, kad esu atsidavęs jai kūnu ir 
siela... 

Rolandas ištiesė kaliniui ranką. 

— Esi žmogus! 

Skalabrinas pažvelgė į Rolandą iš karto nustebęs, pas- 
kui nedrąsiai, tik pirštų galais palietė jo ranką. Jo akys 
pasruvo ašaromis. 

— Kilnusis pone, verti mane per daug gailėtis gy- 
"vybės... 

Ir vėl pasakojo toliau... 

— Išėjau vykdyti tavo motinos įsakymo. Pakeliui ma- 
ne užpuolė būrys plėšikų. Sučiupo, surišo rankas ir ko- 
jas ir įmetė į kalėjimą. Vėliau sužinojau, kad man do- 
vanojo gyvybę už tai, kad pasitarnavau šviesaus pono 
„sužadėtuvių dieną. Daugiau jau apskritai nieko negir- 
dėjau. Ir štai dabar, gerbiamasis pone, mano galva nu- 
siris nuo budelio kirvio smūgio. Tačiau numirsiu lai- 
mingas, nes tavo motina man atleido, o, šviesusis pone, 
"pasakei, kad esu žmogus! 

Po šių žodžių kalėjimo celėje įsiviešpatavo tyla. 

Skalabrinas savo viduje kovojo su mirties baime. Ro- 
landas taip pat pradėjo galvoti apie mirtį, nes, atmetus 
"pabėgimo galimybę, kalėti iki gyvos galvos jam rodėsi 
neįmanoma. Tik mirtis galėjo jį išvaduoti iš dvasios ir 
kūno kančių. 

— O, mirtie, mirtie — mano įšvaduotoja! 

Pradėjo galvoti, kaip galėtų pasidaryti sau galą. Ba- 
do mirtis... per daug kančių! Susidaužyti galvą į sieną... 
"gali susižeisti, o jokio mirties tikrumo... tas pat, persi- 
'pjovus venas aštriu titnagu... Ką daryti? 

Ne taip lengva kaliniui pasidaryti sau galą. 

Staiga Skalabrinas krūptelėjo persigandęs ir dųsliai 
:sušnabždėjo: 

— Greitai... ateis... budelis!.. 

Sudrebėjo ir Rolandas — staiga jo galvoje blykstelėjo 
keista mintis... tragiška, baisi, bet labai logiška. 

Pasilenkė prie Skalabrino ir tarė šypsodamasis: 

— Nusiramink! Nereikės tau mirti! 


XVI 


AGONIJA 


— Man nereikės mirti? — paklausė džiaugsmingai vir- 
pėdamas. 

— Ne,— nuramino dar kartą Rolandas. 

— Kilnusis pone, per daug baisų būtų įžiebti širdyje 

vilties liepsnelę ir paskui vėl pasinerti mirties tamsy- 
bėse. 

— Stok ir eik paskui mane! 

Skalabrinas paklausė ir nusekė paskui. svyruodamas.. 

Rolandas atsivedė jį prie akmeninės plytos, po kuria 
buvo anga į požeminį koridorių, pakėlė ją ir tarė: 

— Lisk! Tau koridorius ir mano celė, o man mirties. 
marškiniai. 

Skalabrinas sudėjo maldaujamai rankas ir papurtė 

alvą. 
š — Praeis gal keli metai, kol pastebės, jog mudu apsi- 
keitėme. Tuomet, pamatę, kad vietoj tavęs nužudė mane, 
greičiausiai dovanos tau gyvybę. 

— Kilnusis pone, gyvybė tokia kaina! Niekuomet! Ver- 
čiau ilgus metus kentėčiau kaip prakeiktas, negu tokių: 
keliu išgelbėčiau savo gyvybę! 

— O aš tau, Skalabrinai, sakau, kad noriu numirti. 
Nejaugi atsisakysi man padėti? Nenori? 

— Kilnusis pone! Verčiau dešimt kartų eiti į kartu- 
ves, negu matyti tave pašarvotą. 

Rolandas pagriebė Skalabriną už rankos: 

— Paklausyk! Tu kalėjime kenti. tik už save. Tau 
lengva pakelti bado, šalčio ir troškulio kančias. O aš jat 
mirštu nuo tos valandos, kai kalėjimo celės tamsa savo 
marška apgobė mano spinduliuojančią meilę. 

— Kilnusis pone! 

— Argi nesupranti, kad tik mirtis atpalaiduos mane 
nuo tų kančių ir kad jei nesutiksi su mano sumanymu, 
ieškosiu kito būdo pasidaryti sau galą. 

Banditas skausmingai sudejavo: 

— Ak! Tai baisu! 

— Taip, taip! Prisiekei mano motinai būti paklusnus. 
Ar ne taip? 

— Taip. 

— Taigi būk paklusnus! 

— Susimylėk, kilnusis pone! 

— Klausyk! Po šimts velnių! Nešdinkis iš čia! 

Ir įstūmė jį į požeminį koridorių. 

Skalabrinas išblyškęs ir drebėdamas dingo paslaptin- 
gos požemio landynės nasruose. Rolandas užtrenkė ply- 
tą. 

Iš gelmių pasigirdo Skalabrino atsisveikinimo žodžiai: 

— Sudie, kilnusis pone... sudiel 

Rolandas nieko neatsakė. 

Kai Skalabrinas dingo, Rolandas užsimetė juodus mir- 
ties marškinius ir laukė. 

Tą pat minutę pasigirdo duslus griausmas. 

“ Rolandas jo negirdėjo. 

Jis galvojo apie mirtį, pro jo akis slinko tėvo ir mo- 
tinos šešėliai, jis atsisveikino su visais jo širdžiai arti- 
mais žmonėmis ir su savo Mylimąja Leonora, 

Atsisveikindamas su ja, mintyse šnabždėjo: 

— Leonoral Leonora! 

Vėl nuaidėjo duslus dundėjimas. 

Dabar Rolandas jį išgirdo ir suprato, kad užeina aud- 
za. Pro jo akis praslinko tamsių debesų užgultos įsisiau- 
tėjusios jūros vaizdas, putojančių bangų mešamos ir į 
ikrantą daužomos gondolos ir luotai... 

Ir vėl jis paskendo mintyse apie mirtį. 

Po valandėlės mintys nunešė jį į sodą Olivolo saloje, 
po didžiuoju kedru, kur taip mėgo sėdėti su Leonora. 

Staiga išsitiesė ir, iškėlęs galvą, priėjo prie durų. 

Už durų buvo girdėti žingsnių garsai ir ginklų žvan- 
-gėjimas. Durys atsidarė... Rolandas kaip sapne pamatė 
»ginkluotus prižiūrėtojus, kareivius, o tarp jų raudonai 
-apsitaisiusį budelį. 

— Ar esi pasirengęs? — kažkas paklausė. 

— Jau, — atsakė Rolandas taip garsiai, kad net per- 
zėkė audros ūžimą. 

Sargybiniai apsupo jį, šalia atsistojo kunigas, ir ei- 
"sena su raudonai apsirengusiu žmogumi pajudėjo iš vie- 
"tos. 

Vėl nuaidėjo griaustinis, bet taip garsiai, tarytum ka- 
ėjimo sienos būtų sugriuvusios. Rolandas pamatė išblyš- 
kusius kunigo, budelio ir kareivių veidus. Visi pradėjo 
žegnotis, Aštrus sieros kvapas pasklido koridoriuje ir su- 
„simaišė su sunkiu, niekad nevėdinamų celių tvaiku. Per- 
"'kūnija pradėjo trankytis be pertrūkio. 

Sargybinių būrio apstotas, Rolandas peržengė savo ce- 
"lės slenkstį. " 

Greitai priėjo prie laiptų... Eiseną lydėjo kaskart gar- 
„sesnė ir kaskart baisesnė perkūnija. 

Atsiduso pilna krūtine, 


75 


Jį svaigino mintis, kad pagaliau jis jau ne kalėjimo 
celėje. 

Kai iš celės išėjo paskutinis sargybinis, pakilo ta ak- 
meninė plyta, ir požemio urvo angoje pasirodė išblyškęs, 
klaikus Skalabrino veidas. 

Žiūrėjo persigandęs į duris, pro kurias Rolandą iš- 
vedė ant ešafoto. Durys buvo atviros. Niekas jų neuž- 
darė, nes kalinio toje celėje jau nebebuvo.. 


„XVII 


ATODŪSIŲ TILTAS 


Buvo jau apie septintą valandą ryto, tačiau dangus 
dar juodavo, ir šviesa vos vos skverbėsi pro debesis. Tik 
retkarčiais dangus atsiverdavo, sublizgėdavo kraugerio 
žvėries akimis ir vėl apsitraukdavo rūškana tamsa. 

Dauguma egzekucijų būdavo vykdoma tarp kalėjimo 
sienų. Kai kada pasmerktuosius žudydavo ant Atodūsių 
tilto akmeninio suolo, nuo kurio ėjo siauras griovelis 
kraujui į kanalą nutekėti. Pagaliau kartais, norint vyk- 
dyti mirties bausmę viešai, ešafotas būdavo statomas Šven- 
tojo Morkaus aikštėje. 

Vedamas ant ešafoto, pasmerktasis visuomet turėdavo 
pereiti Atodūsių tiltą. Tas tiltas, panašus į sarkofagą, bu- 
vo nutiestas pro kanalą tarp Dožų rūmų ir kalėjimo. Jį 
dengė akmeninės arkos su skliautuotu stogu. Iš tolo darė 
kalėjimo koridoriaus įspūdį. Į jūros pusę išėjo geležiniais 
skersiniais užtaisytas langas. Pasmerktieji turėjo teisę ties 
tuo langu sustoti ir paskutinį kartą pasigrožėti puikiu 
Venecijos vaizdu. k 

Pagal seną paprotį visose bažnyčiose iškabintose len- 
telėse buvo skelbiama, kad garsiam banditui Skalabrinui 
nukirs galvą Šventojo Morkaus aikštėje. 

Bet tą dieną aikštė buvo visai tuščia. , 

Kanaluose nesimatė gondolų, jos stovėjo pririštos prie 
stulpų savo uostuose. 

Gatvės buvo tuščios. 


Gamtos galybei prabilus, žmogus menkėja ir nutyla. 
“O tą dieną siautėjo, ūžė ir kaukė baisi audra. Dangumi 
skriejo balti, lediniai debesys, perkūnija aidėjo kaip būg- 
nų sutartinė. Viesulai kaukte kaukė ir susiliejo į nuosta- 
bią giesmę su pavojų šaukiančių varpų garsais. Keliose 
miesto vietose nuo žaibų kilo gaisrai. Nušvito raudonos, 
kruvinos liepsnų pašvaistės. 

Rolandas pradėjo lipti laiptais. 

Priešais jį žingsniavo su kirviu ant peties budelis. 

Priekyje ir užpakalyje ėjo miesto sargybinių būreliai. 

Įsitikinimas, kad dabar jau mirs, kad pagaliau baigsis 
jo kančios, pridavė Rolandui energijos. 

Kai jau nulipo į pirmą aukštą, kunigas tarė: 

— Mano sūnau, išklausysi šventų mišių ir prisiartin- 
si prie Dievo stalo. 

Rolandas sudrebėjo. 

Prie komunijos nuims jam juodą veido apdangalą ir 
tada jį pažins. 

Sugniaužė kumščius ir ryžosi verčiau vietoje mirti, 
negu grįžti į celę. 

Vadas, kuris ėjo priekyje, atsigręžė ir tarė kunigui: 

— Garbingasis tėve, jei nepasiskubinsim, negalėsim 
įvykdyti egzekucijos. Pamaldos koplyčioje sukliudys ce- 
„remonialą Sventojo Morkaus aikštėje. 

Lyg atsakydamas į jo žodžius, blykstelėjo žaibas ir 
perskrodė orą. Kunigas išbalo. 

— Tai eime,— tarė — šventas mišias atstos malda, o 
"komuniją De profūndis! 

Budelis kryptelėjo galvą, ir eisena pradėjo eiti to- 
liau. Rolandas ramiai atsiduso: dabar jau buvo tikras, 
kad mirs. . 

Kai užlipo laiptais į viršų, eisena pasuko į Atodūsių 
tiltą, prie kurio lango pasmerktajam buvo leidžiama at- 
:sisveikinti su gimtuoju miestu. Kai tik sustojo prie lan- 
go ir šiek tiek atskleidė nuo veido juodą maršką, kad 
geriau įsižiūrėtų į Venecijos vaizdus, staiga sužaibavo 
ir sudundėjo perkūnija. Tą pat akimirką vienas sargybi- 
nis sušuko: 

— Tai ne banditas Skalabrinas! 

Sargyba nustebusi stabtelėjo ir apstulbo. 

Budelis pakėlė ranką, norėdamas nutraukti nuo pa- 
smerktojo veido juodą apdangalą. 

Rolandas skausmingai sušuko. Pats savo rankomis per- 
plėšė juodą maršką ir tarė: 

— Galva už galvą, budeli! Turi šiandien nukirsti ka-- 
liniui galvą, tai kirsk manąją! 

Visi apkvaito. 

Niekas nežinojo, kas yra šitas nuožmus, įnirtęs Žmo-- 
gus. 
Nespėjo jie atsigosti, kai Rolandas, naudodamasis su-- 
mišimu, nuvertė iš kairės stovėjusius sargybinius ir įšo-- 
ko į buvusią prie lango nišą. 

Mirti — tai mirti! Tačiau ne ant ešafoto| Žūsiu pas- 
kutinėje kovoje... mirtinoje kovoje su priešu... Žūsiu, su-- 
kapotas į gabalus, tačiau negrįšiu gyventi į kapą, į ka-- 
lėjimo celę! 

— Na, budelil Na, sargybiniai, ir tu, kunige! Kur jū-- 
sų ešafotas? Ko drebate? Jūsų yra pakankamai! Įsteng- 
site mane užmušti. 

— Paimkite jį! — sušuko tas pats balsas, kuris prieš. 
valandėlę ragino greičiau eiti — Paimkit jį gyvą! ' 

Rolandas nusikvatojo, ir du sargybiniai, kurie pribė-- 
go prie jo, susmuko vietoje nuo jo galingo smūgio. 

— Mirtis už mirtį! — draskėsi Rolandas.— Turėsiu gra- 
žias laidotuves. 

— Čiupkite jį! 

Keletas sargybinių pradėjo pulti Rolandą, kuris, kaip 
įnirtęs šernas, grieždamas dantimis, buvo pasirengęs ko- 
vai. 

— Čiupkite jį! — buvo įsakyta trečiąkart. 

Tačiau tą įsakymą nuslopino baisingas perkūno trenks- 
mas. Tiltas sudrebėjo iki pamatų. Dalis skliautų suplei-- 
šėjo. Ore pasklido sieros ir dūmų kvapas. 

— Bėkite kas galite! — nuskambėjo keli siaubo apim-- 
ti balsai, o juos palydėjo klaikus pasmerktojo kvatoji- 
mas.— Bėkite kas galite! Perkūnas trenkė į tiltą! Tiltas. 
dega! . 

Visi pasileido bėgti. Tilto gale, prie pat kalėjimo du-- 
rų, pasirodė apžėlęs milžinas, nuogais pečiais ir krūtinęe,. 
galingais kumščiais. Atrodė kaip tikra fantastiška bai-- 
sybė. Ant galvos laikė didžiulę akmeninių grindų plytą.. 
Bėgo sunkiai, garsiai alsuodamas, žvalgydamasis krauju. 
pasruvusiomis akimis ir kažką šaukdamas. 

Milžinas stabtelėjo ties langu, trenkė plyta į langą, 
ir tas su visais geležiniais skersiniais pliumptelėjo į van- 

denį. Tą pat akimirką Skalabrinas pačiupo per pusiaują 
Rolandą ir pro išmuštą langą išlėkė lauk. 

Nustebę sargybiniai, prižiūrėtojai ir budelis sustingo 
vietoje. Viskas įvyko žaibo greitumu... Visi išgirdo tik 
kanalo vandens, į kurį atsimušė du sunkūs kūnai, pliaukš- 
telėjimą. 

— Šauti! Greičiau šauti! 

Prapliupo muškietų šūviai, bet tuoj pat visi kareiviai 
atšoko nuo lango, springdamį tirštais, karčiais dūmais. 
"Ugnis persimetė į Dožų rūmus! 

Budelis nulipo nuo tilto paskutinis ir, persilenkęs pro 
dangą, pažvelgė į kanalą. 

Jis nieko nepamatė. Tiktai juodą vandenį, kurio pa- 
wiršių raižė raudoni liepsnos šešėliai, tik besidaužančias 
„į krantą herbais papuoštas gondolas. Pažvelgė į viršų ir 
Pamatė pilką, audros sudrumstą dangų. 

Nei Rolando, nei milžino vandens paviršiuje nebuvo. 


XVIII 


PASMERKTOJO LENTELĖ 


Rolandas juto, kad vanduo traukia jį į patį dugną. 
Kojų pirštais pasiekė dumbliną dugną. Buvo taip susi- 
jaudinęs, kad galėjo padaryti tokius dalykus, kurie ki- 
tomis sąlygomis būtų tikri stebuklai. 

Ausyse skambėjo, o galvoje sukosi tik viena vienin- 
telė mintis: 

— Kuo greičiau iškilti į vandens paviršiu... 

Kulkos pliaukšėjo į vandens paviršių... Rolandas plau- 
kė po vandeniu, palengva toldamas nuo Atodūsių tilto. 
Nepraėjo nė pusės minutės, kai pajuto nenugalimą norą 
pakilti į viršų ir įkvėpti oro. Apsivertė aukštielninkas ir, 
plaukdamas po vandeniu, pamatė daugybę vandens pa- 
viršiuje siūbuojančių gondolų. Vienu kojos pasispyrimu 
iškilo į viršų. Jo galva išlindo tarp dviejų šalia viena 
kitos stovėjusių gondolų. Užsikabino rankomis už abiejų 
gondolos kraštų ir visa krūtine pradėjo traukti audros 
jelektrintą orą. 

Pakėlė galvą į gaisro pašvaiste nušvitusį dangų ir su. 
baime žiūrėjo, kaip jį raižė žaibai. 

Kvaito nuo atgautos laisvės, grožėjosi miesto vaizdu, 
kuris po juodų kalėjimo sienų ir geležinių sukaustymų 
buvo toks saldus, malonus. 

Staiga šalia jo iš vandens išniro kita galva. 

Tai buvo Skalabrinas. Netarė vienas kitam nė žodžio.. 
Sunku buvo tokią valandą parinkti žodžius. 

Vėl pasinėrė ir vėl iškišo galvas į vandens paviršių.. 
Laisviau atsiduso, pamatę, kad tiltas nuo jų jau per porą 
šimtų žingsnių. 

Kanalo krantai buvo tušti. 

Vėl du kartus pasinėrė ir plaukė po vandeniu. 

Pagaliau iškilo už kanalo posūkio, palikdami Atodū-- 
sių tiltą, kunigaikščių rūmus ir kalėjimą. 

Skalabrinas įsikabino į pririštą prie stulpo luotą ir 
greitai įšoko į jį. Juo pasekė ir Rolandas, kuris tuojau, 
išsitiesė luoto dugne. Skalabrinas rūpestingai pridengė: 
jį odiniu luoto dangčiu. “ . 

Luoto viduje Skalabrinas rado apsiaustą, kurį tuojau: 
užmetė ant Rolando pečių. Paskui atsirišo luotą, pačiupo- 
irklą ir nusiyrė nuo kranto. 

Rolandas, gulėdamas luoto dugne, sekė kiekvieną Ska- 
labrino judesį ir, atskleidęs dangtį, žiūrėjo į raudona pa- 
švaiste nušviestą dangų, iš kurio srautais tekėjo lietus. 
Alsavo visa krūtine, traukė į save gyvybę. 

Ir vėl jo lūpos ištarė Leonoros vardą. 

Pradėjo kurti ateities planą. 

Pasieks Olivolo salą, pasirodys Leonoros tėvui, pasi-- 
matys su Leonora, drauge apleis Veneciją, susiras mo-- 
tiną, tėvą ir apsigyvens Milane arba Florencijoje. 

Ir visas pyktis, visa neapykanta nuslinko nuo jo šir-- 
dies. 

Negalvojo daugiau apie savo priešus ir nenorėjo ti-- 
kėti, kad jų turi. Spėliojo, kad tapo tik melagingo įskun-- 
dimo auka. Prieš apleisdamas Veneciją, pasižadėjo nu- 
žudyti Foskarį, kuris vadovavo senio Kandiano kanki-' 
nimui. || 

— Šviesusis pone,— staiga tarė Skalabrinas,— atvyko-- 
me į vietą. 

Rolandas pakilo iš luoto dugno ir pamatė neturtin- 
gųjų miesto dalyje stovinčią gondolą. Dabar prisiminė, 
kad prieš keletą metų šioje miesto dalyje jau yra buvęs. 

ir linksmai dainuodamas ją perbėgęs. Atsiminęs anuos: 
laikus, norėjo nusišypsoti, tačiau pajuto, kad lūpas vie- 
toj šypsenos iškreipė skausmo grimasa. 

— Užmiršau, kas yra juokas, — pagalvojo. ' 

Pačiupo keletą žvejo paliktų luote skudurų ir užsi- 
metė ant pečių. 

Greitai Skalabrinas su Rolandu sustojo ties mažučiu, 
apgriuvusiu nameliu, Siaurais, mediniais laiptais užbėgo 
į pirmą aukštą. Buvęs banditas pasibeldė į duris. 

Duris atidarė jauna moteris. 

Rolando ir jo draugo išvaizda, matyt, buvo labai įtar- 
tina, kad moteris išsigandusi atšoko nuo durų. 

— Kas esate? Ko norite? — paklausė tylomis— Mano 
vargingame namelyje nieko nerasite. 

— Žuana! — sušuko Skalabrinas,— argi taip labai pa- 
sikeičiau? 

Jo balsas virpėjo. 

Moteris išplėtė į jį dideles akis, kuriose spindėjo bai- 
mė ir nustebimas. 

— Jėzau Marija! — sušuko pagaliau.— Argi tai tu? 

— Eikim į vidų,— tarė Skalabrinas Rolandui. 

Rolandas įėjo paskui jį į trobelę. Ji atrodė gražiai, 
joje viskas buvo sutvarkyta labai rūpestingai ir sko-- 
ningai. Savo rūbą Žuana buvo papuošusi spalvotu kas- 
pinu, o jos kaklą puošė stikliniai karoliai. Stovėjo ne- 
judėdama, išbalusi, mėšlungiškai drebanti jos ranka ro- 
dė į prikaltą prie stalo lentelę su pergamento skiau-- 
tele. 

Rolandas pažvelgė į tą pusę, pastebėjo pergamentą ir 
priėjo prie stalo, 

Išgirdo tada kalbant Žuaną: 

— Nuplėšiau ją vakar Motinos Švenčiausiosios baž- 
nyčioje. 

Tai buvo Skalabrino viešos egzekucijos skelbimas. 

Po skelbimu buvo parašyta data: 

1515 METŲ LIEPOS 4 DIENA, 

Rolandas sustojo susimąstęs ir tyliai tarė: 

— Šešeri metai... 

Praėjo šešeri metai ir vienas mėnuo nuo tos. nakties, 
kai jis buvo areštuotas. 

šeri kančių, skausmo ir ašarų metai. 

Nebenorėjo tikėti, kad tiek daug laiko praleido ka- 

lėjime. . 

— Šešeri metai| — pakartojo. 

Ties stalu kabojo veidrodis. Pažvelgė į jį ir jam pa-. 
asirodė, kad mato nepažįstamą žmogų. Jo veidas buvo 
išblyškęs, paženklintas dviem giliomis skersinėmis raukš- 
Aėmis, lūpos sutrauktos, veido bruožai aštrūs ir šiurkš- 
tūs. 

Dar kartą pažvelgė į pergamentą ir perskaitė apačio- 
;jė parašus. 

Parašai buvo trys: 

DANDOLAS, didysis valstybės inkvizitorius. 

FOSKARIS, dožas. 

ALTIERIS, vyriausiasis kariuomenės vadas. 

Po tais parašais buvo Venecijos vyskupo prierašas, 
už pasmerktojo -vėlę. 

Pasirašė BEMBAS, Venecijos vyskupas, 

Rolandas tylėdamas atsisėdo prie stalo, atsirėmė al- 
'kūnėmis ir rankomis susiėmė galvą. 

Kažkokiu jam pačiam svetimu balsu giliai susimąstęs 
pradėjo kartoti: 

— Dandolas! Foskaris! Altieris! Bembas| 

Tą valandą jam rodėsi, kad pasmerktasis vadinasi ne 
"Skalabrinas, o.Rolandas Kandianas. 


XIX 


ŽUANA 


 Skalabrinas taip pat matė lentelę, kurią jam parodė 

JŽuana. Bet jis nekreipė per daug dėmesio, pažiūrėjo į 
ją abejingai ir niekinamai patraukė pečiais. Kai atslūgo 
„pirmasis įspūdis, pagriebė merginą į glėbį, pakėlė aukš- 
tyn ir, bučiuodamas jos veidelius, tarė: 

— Turbūt tikrai nesitikėjai mane šiandien pamatyti? 

— Meldžiausi taip karštai, — sušuko Žuana, apsipilda- 
:Mma ašaromis. | 

— Taigi nepamiršai manęs? Nekeikei manęs? 

— Tave pamiršti! Tave keikti! Juk ar ne tu priglobei 
:mane dar kūdikį? Buvai man vyresnysis brolis, tėvas, 

visa mano šeima. Kitiems buvai banditas, bet man visa-- 
da geriausias brolis. 

Milžinas atsisėdo ant suolelio, o Žuana ant jo kelių. 
Tyliai verkdama, žiūrėjo į „brolį“ su pasigėrėjimu, su. 
visišku atsidavimu. 

— Kaipgi tau pasisekė ištrūkti iš kalėjimo? Argi su- 
teikė tau malonę? 

— Malonę? — sušuko dusliu balsu Skalabrinas.— Aš. 
pats suteikiau sau malonę! 

— Kaip tai suprasti? 

— O taip, kad pabėgau iš kalėjimo. Jeigu budelis.: 
arba kuris kitas Dešimties Tarybos samdytas žudikas. 
žinotų, kad esu čia, tai jau po valandos mano galva rai- 
čiotųsi Šventojo Morkaus aikštės akmeniniu grindiniu. 

Žuana sudrebėjo. 

Prišoko prie durų patikrinti, ar kas nors nesiklauso- 
jų pasikalbėjimo, paskui jas rūpestingai uždarė ir, grįž- 
dama kaip maldai sudėtomis rankomis prie Skalabrino, . 
kalbėjo: 

— Pabėgai... šiandien rytą turėjo tave... Ak! Drebu 
tik pamanius, kad galėjo tai įvykti... Kaip galėjai... 

— Kaip? Neklausk manęs to.... Pats kaip reikiant ne- 
žinau, kaip visa tai įvyko... Bet, po velnių, mirštu iš. 
badol!.. 

' — O jis? — paklausė Žuana, rodydama pirštu į Ro- 
landą. 

— Jis? — pakartojo banditas, ir jo mintis aptemo. 

— Kas jis toks? 

— Tylėkl.. Palik jį ramybėje! Duok man valgyti. 

Butelį sudarė du kambariukai. Kambarėlis, kuriame 
dabar svečiavosi Rolandas, buvo miegamasis, o kitas,. 
mažesnis, į kurį Žuana įvedė Skalabriną, buvo virtuvė.. 
Mergina mikliai apsisuko su valgiu, ir Skalabrinas go-- 
džiai pradėjo valgyti, tarpais murmėdamas: 

— Koks geras daiktas balta duona! 

Numalšinęs alkį, milžinas susimąstęs pradėjo apžiū- 
žinėti Žuaną. Tik dabar pastebėjo jos apdaro grožį, nors: 
tas apdaras atrodė labai menkas. ir jį puošė tik stikliniai 
karoliai ant kaklo. 

Skalabrinas atsiduso: 

— Dėl Dievo! — saumurmėjo.— O vis dėlto gyvenimas 
puikus! Stačiai svaigstu, jausdamas, kad gyvenu. Klau- 
siu savęs, ar tikrai aš sėdžiu prie stalo, valgau ir geriu 
savo Mažutės Žuanos draugėje. 

— Vargšas! 

— O tie urvai! Geležiniai pančiai yra vieni niekai, 
palyginti su tais urvais! Sunku įsivaizduoti, kaip jis tiek. 
laiko galėjo ištverti! 

— Kas tas jis? 

— Tylėk! Pats papasakos, jeigu ras reikalą! Esu tik 
jo ištikimas vergas. Dieve mano! Kaip tu išaugai, kaip 
išgražėjai! Leisk dar kartą tave apkabinti. 

Žuana apsikabino milžino kaklą. 

Vėl, įsižiūrėdamas į ją, tarė: 

— Taip, esi gražuolė, Žuana! Pasakyčiau net, kad esi 
elegantiškesnė negu bet kada... 

Žuana pabalo. 

— Oho! Raudonas kaspinas plaukuose! Ir karoliai ant 
kaklo. 

Žuana nuleido galvą. 

Skalabrinas vis žiūrėjo į ją labai įdėmiai, 

Reikia pasakyti, kad meilės ryšių tarp jų niekada ne- 
buvo. Rado ją gatvėje dar visai mažą mergaitę... ma- 
tyt, motinos pamestą. Auklėjo ją kaip mokėjo, ugdė jos 
„nuoširdumą ir prieraišumą, o ji taip pat jį mylėjo kaip 
vyresnįjį brolį. 

— Turi mylimąjį? — paklausė staiga. 

Atsakė pašnibždomis: 

— Ne. 

— Na, jau prisipažink man... 

Žuana išbalo ir pradėjo verkti. 

— Suprantu! — tarė dusliai. — Vargšė mažutė! Vargšė 
Žuana! Be manęs, matyt, kentėjai didelį skurdą, ir turbūt 
dėl to priversta buvai... 

— Argi paniekinsi dabar mane? — paklausė kūkčio- 
«dama. 

— Aš? Tave niekinti? O kas jau aš toks, kad galėčiau 
tai daryti! Pagaliau, jei ir turėčiau teisę... Gali sau verkti, 
bet neprivalai manęs varžytis. 

Žuana nusišluostė akis ir tarė: 

— Koks tu geras esi, broliuk! 

„ — Na, nusiramink! Esu su tavimi ir gali palikti vėl 
tokia, kaip buvai. 

Žuana neigiamai pakratė galvą. 

— Visos mano nelaimės prasidėjo nuo tos valandos, 
kai ta mūsų šventoji apsigyveno šioje trobelėje. 

Nutilo ir pradėjo visa drebėti. 

Skalabrinas žvilgtelėjo į ją ir paklausė: 

— Apie ką kalbi? 

— Tik prisimink, — kalbėjo Žuana.— Prisimink tą, ku- 
rią parsinešei tą maišto ir kruvinos kovos naktį... tą, prie 
kurios pirmą kartą savo gyvenime verkei... atsimink... 

— Taip, taip, atsimenu... 

— Ar žinai, kas ji tokia buvo? Ji buvo dožo Kan- 
diano žmona, ano nelaimingo jaunuolio, kurį areštavo 
jo sužadėtuvių dieną, motina. 

— Žinau, žinau! Tik tylėk dėl Dievo! 

—- Vargšė moteris! 

— Kas jai atsitiko? 

— Mirė. 

— Mirė! — riktelėjo Skalabrinas išbaldamas. 

Atsidarė gretimo kambario durys, ir tarpduryje pasi- 
rodė Rolandas. Jis buvo išbalęs kaip lavonas. Bet kartų: 
buvo ir visai ramus, jo veidas nerodė susijaudinimo, 

Skalabrinas persigandęs pagriebė Žuaną už rankos. 

Rolandas uždarė paskui save duris ir atsirėmė į stak- 


tą. 

Tvirtu, bet labai maloniu balsu tarė Žuanai: 

— Pasakok man, kaip mirė mano motina. 

— Šviesusis pone! — sušnabždėjo maldaujamai milži- 
nas. 


— Pono motina! — skausmingai sušuko Žuana.— Tai, 
pone, esi?.. 

— Esu Rolandas Kandianas, mano vaikuti. Kadangi 
buvai prie mirštančios mano motinos, noriu, kad papa- 
sakotum visas jos mirties aplinkybes. 

— Šviesusis pone! Tai baisu! Nereikalauk to iš ma-- 
nęs... 
— Argi iš tikrųjų jau taip baisu? — paklausė, šluos- 
tydamasis nuo veido prakaitą. 

— Taip, tikrai! 

— Vis dėlto papasakok man viską... Sūnus turi žino- 
ti, kaip numirė jo motina. 

— Tai nori to, šviesusis pone? 

— Taip, noriu! Nepamiršk menkiausios aplinkybės... 

Žuana valandėlę susimąstė, lyg sutelkdama visus at- 
-siminimus. Paskui pradėjo: 

— Nuo kurio laiko turiu pasakoti? 

— Nuo to laiko, kai Skalabrinas apleido šiuos name- 
lius ir daugiau nebegrįžo. 

— Gerai... tebūnie ir taip... jei tik, pone, to nori... 
Mano pasakojimas bus liūdnas ir bus sunkų jį išklausy- 
“ti, Taigi ponia Silvija... 

Išgirdęs motinos vardą, Rolandas suvirpėjo. 

— Pone, o gal geriau būtų tai atidėti? — nedrąsiai 
„paklausė Žuana. 

— Ne, ne! Turiu viską žinoti ir jau šiandien... 

— Taigi ponia Silvija veltui laukė grįžtant Skalab- 
+rino. Kas su juo atsitiko? Tik po mėnesio sužinojau, kad 
jis buvo suimtas. Daug verkiau, bet ką galėjau padaryti 
savo ašaromis, kai... 

— Vargšė Žuana! — įsikišo milžinas. 

— Ponia Silvija neverkė, bet jos nebylus skausmas 
„draskė man širdį. Kasdien išeidavo švintant ir sugrįžda- 
x0 tik naktį. Ne vieną kartą ėjau drauge ir aš, kad ga- 
lėčiau prireikus jai padėti. Tada atrodė, kad visi žmonės 
į ją kreivai žiūri. 

— Taigi niekas nepasigailėjo mano motinos? — ramiai 
paklausė Rolandas. 

Žuana nuleido galvą. 

— Tie, kurie galbūt ir gailėjosi jos, nedrįso padėti. 

Rolandas primerkė akis, lyg norėdamas aiškiai įsi- 
vaizduoti visą merginos pasakojimą. Ir tarytum matė, 
kaip sena jo motina bėgioja po Veneciją visur sutinka- 
ma ir palydima neapykantos žvilgsnių, visur susidurdama 
su priešų mMiniomis. 

Ir ramiai vėl klausinėjo: 

— Ką ji veikdavo gatvėse? 

-— Vis sukinėjosi apie valdžios rūmus. 

— Suprantu! Jį norėjo išrūpinti man pasigailėjimą, 

— Vieną dieną priėjo prie Foskario,— kalbėjo toliau 
"Žuana, — tačiau sargybiniai ją nustūmė, 

— Juk Foskaris dabar yra Venecijos dožas? — pa- 
klausė Rolandas kažkokiu keistu balsu. 

— Taip. 


86 


— Gerai... pasakok toliau. 

— Vieną dieną, eidama paskui: ją,. pastebėjau kažko- 
kį vyriškį, kuris ją užkalbino. Ką jis jai pasakė, neži- 
nau. Tik kai ponia Silvija sugrįžo namo, pamačiau, kad 
jos veidas visai pabalo ir lūpos virpėjo. Neklausydama. 
mano karščiausių maldavimų, ji nėjo gulti ir visą naktį 
išsėdėjo fotelyje. Tik rytui švintant, padėjau jai atsi- 
kelti iš vietos. Ir atsiduso ji tada taip sunkiai, kad visą 
savo amžių neužmiršiu. Paguldžiau į lovą. Nusisuko vei- 
du į sieną. Maniau, kad užmigo, bet, priėjusi ant pirštų. 
galų prie lovos, pamačiau atviras jos akis. Ji vis karto- 
jo: „Nebėr gyvo! Nebėr gyvol... Viskas baigta!“ 

Rolandas vėl nusišluostė nuo veido prakaitą ir nera- 
miai pradėjo vaikščioti po trobelę. 

Nagus suleido į delnus. 

Paskui vėl atsirėmė į durų staktą ir paklausė: 

— Ar pažįsti tą vyriškį, kuris kalbėjosi su mano mo- 

— Taip, šviesusis pone! 

— Kas jis toks? — sušuko nekantraudamas Rolandas. 

— Bembas, dabartinis Venecijos vyskupas. 

Rolandas vėl, kaip ir pirmiau, primerkė akis. 

— Toliau?.. 

— Dabar liko liūdniausia mano pasakojimo dalis. 
Vaikščiodavau Venecijos gatvėmis pardavinėdama apel- 
sinus. ir citrinas arba rožes ir gvazdikus, žiūrint, koks 
būdavo sezonas. Iš to turėjau nors ir menką, bet nuola- 
tinį ir tikrą pelną, galėjau gyventi ir dar išmaitinti porą 
balandžių, kurie priprato prie manęs ir kasdien atlėk- 
davo palesti. Kai pas mane apsigyveno ponia Silvija, 
stengiausi daugiau uždirbti, bet mano pastangos ėjo nie- 
kais, ir mano uždarbis kasdien mažėjo. Greitai į mano tro- 
belę pažvelgė skurdas. O, ponia Silvija tiek mažai val- 
gė! Nors mažai mums reikėjo, bet vis tiek šiek tiek 
reikėjo. Vieną dieną buvau priversta atsakyti duoklę sa- 
vo balandėliams. Kurį laiką paskui dar atlėkdavo prie 
mano lango, bet, nieko negaudami, atprato mane lankyti. 
Skaudu man buvo su jais skirtis, verkiau gailiai... 

Žuana apsiašarojo. 

Skalabrinas sugniaužė savo didžiulius kumščius. 

— Mano reikalai kasdien vis blogėjo. Negalėjau su- 
prasti nesėkmių priežasties, bet mačiau, kaip mano klien- 

tai vienas po kito pradeda manęs šalintis, ir mano gėlės 
pintinėje vyto. Bet niekas nenorėjo pasakyti, kodėl sų 
manimi taip elgiasi. Tik vieną dieną gatvėje prie manęs 
priėjo moteris ir, baimingai dairydamasi aplinkui, pa- 
šnibždomis tarė: „Visi, kurie perka iš tavęs gėles, yra 
įtariami“. „Bet už ką? — paklausiau — Už ką?“ „Už tai, 
kad priglaudei galingosios Tarybos nuteisto maištininko 
motiną". Tai tarusi, moteris skubiai pasišalino. Stovėjau 
kaip stulpas, neatsigosdama iš baimės ir nustebimo. Ne- 
žinojau, nė ką pradėti. 

— O ar neatėjo tau į galvą atsikratyti ta moterim, 
kuri buvo tavo nepasisekimo priežastis? — paklausė ma- 
loniu balsu Rolandas. 

— Ne, šviesusis pone! — atsakė Žuana naiviai — Pri- 
sirišau prie ponios Silvijos ir pamilau ją kaip motiną. 
Nepažinojau savo motinos, tai saldu man buvo ją savo 
širdyje gaivinti. 

Rolandas pažvelgė į Žuaną, ir jo akyse sužibėjo aša- 
TOS. 

— Ką darei toliau? — paklausė vėl. 

Žuana žemai nuleido galvą ir rankomis užsidengė iš- 
kaitusį veidą... 

— Šviesusis pone, neklausinėk manęs apie tai — tarė 
tyliai, — daugiau neklausinėk apie nieką... nusidėjau... 

— Tu... nusidėjai... 

— Taip... Greitai mes visai baigėme pinigus. O juk 
turėjau duoti poniai Silvijai nors po truputį seno vyno... 
Ji taip mane mylėjo... vis savo dukterimi vadino... 

— Sakai, kad mano motina tave savo dukterimi va- 
dino? 

— Taip, šviesusis pone! Gal neverta buvau tokios dį- 
delės malonės... tačiau negalėjau atsispirti pagundai... Vie- 
ną vakarą, kai ponia Silvija visai neteko jėgų... reikėjo 
nupirkti ko nors jai pasistiprinti... Aš nebežinojau, ką 
daryti... O ji... maloniai man šypsojosi... Pasakė, kad pa- 
galiau visi jos vargai baigsis... Aš beviltiškai laužiau 
rankas, kandžiojau lūpas, stengdamasi susilaikyti nešau- 
kus... Tada visai netekau galvos... Ak! Šviesusis pone, 
neversk manęs pasakoti, kas buvo toliau. 

— Kalbėk, mano vaikeli, — tarė Rolandas taip švelniai, 
kad mergina pradėjo pasakoti toliau. 

— Išėjau į gatvę... buvo naktis... prie manęs priėjo 
kažkoks vyriškis... jaunas ponas. Grįžau namo... su vais- 

tais, vynu ir su maistu... Ak! Dovanok man, šviesusis po- 
ne, kad išdrįsau aprūpinti tavo motiną tokiu būdu uždirb- 
tais pinigais... 

Rolandas tylėdamas priėjo prie merginos, atsiklaupė 
prieš ją ant kelių ir su didele pagarba pabučiavo jos 
ranką. Jis apsiverkė ir raudojo kaip mažas vaikas. 

— Ką darai, šviesusis pone! — suriko Žuana.— Klūpoji 
prie vargšės palaidūnės kojų. 

— Taip! Laiminu tave, Žuana, mano šventoji, mano 
sesute, garbinu tavo gerą širdį... 

— Dėl Dievo, nebeištversiu! — sušuko Skalabrinas, 
skubiai atidarydamas langą. — Aš trokštu... 

Keletą minučių trobelėje buvo girdėti tik Rolando 
raudojimas. Jis vis laikė stipriai suspaudęs jos rankas. 
Mergina lyg ir suprato tą skaudų jausmą, kuris draskė 
jaunuolio širdį, nesistengė ištraukti savo rankų, tarytum 
nenorėdama jo įžeisti. 

Pagaliau Rolandas pakilo ir tarė: 

— Pasakok toliau, mano vaikeli! 

— Dabar, šviesusis pone, jau mažai ką beturiu pa- 
sakoti. Tavo motina kasdien vis labiau silpnėjo, jos jėgos 
baigė išsekti. Dariau viską, ką tik pajėgiau, jos kentė- 
jimams sumažinti. Kai netekdavau pinigų, jau žinojau, 
kaip jų gauti. Ir vieną 1510 metų vakarą, t. y. po metų, 
kai jus areštavo, ji užgeso ant mano rankų, jūsų vardą 
minėdama. Įdaviau jai į ranką mirtos šakelę, suvyniojau 
kūną į baltą drobulę ir palaidojau. Sugrįžusi iš kapinių, 
visą kitą dieną graudžiai verkiau... nes dabar jau nieko 
neturėjau pasaulyje... 

Rolandas ilgai tylėjo, o Žuana, prisimindama praėju- 
sius tokius skaudžius išgyvenimus, tyliai verkė... 

Pagaliau jaunikaitis nutraukė tylą. 

— Žuana, —tarė labai švelniai — dabar jau ne viena 
esi. Turi brolį. Tokia jau buvo mano motinos valia, kad 
tave savo dukterimi vadino. O dabar, Žuana, ir tu, Ska- 
labrinai, palikite mane valandėlę vieną... Turiu pažvelgti 
į savo sielos gelmes, turiu apsiprasti su visai naujų žŽmo- 
gumi, kuris šią valandą atgimė... 

Žuana su Skalabrinu nerimastingai pažvelgė į Rolan- 
dą ir patylomis išėjo. 


OLIVOLO SALOS SODAS 


Tik pavakare Rolandas užėjo į kitą kambarį, kuriame 
buvo Žuana su Skalabrinu. Čia jo laukė merginos pa- 
ruoštas užkandis. Jie vėl išsikalbėjo, ir Rolandas įdėmiai 
klausėsi Žuanos pasakojimo ar Skalabrino atsiminimų 
apie tai, kaip jis praleido dešimt metų kalėjime. 

Užėjo naktis. Audra visai nurimo. Atsirėmęs į palan- 
gę ir užvertęs galvą, Rolandas žiūrėjo į žvaigždes, tary- 
tum norėdamas iš jų atspėti savo likimą. 

Venecija po audros atgijo. 

Buvo girdėti, kaip šūkauja šviežio vandens pardavė- 
jai, kaip dainuoja gondoljerai, kaip juokiasi merginos, 
krykštaudamos su jaunikaičiais, 

Ir Rolandas, išgyvenęs tokių sunkių pojūčių dieną, 
pradėjo po truputį atsigauti. Pamažu karčiosios mintys 
pasitraukė į šalį, ir vėl mylimosios vaizdas visiškai pa- 
vergė jo širdį. . 

Išmušė vienuoliktą. 

Rolandas tarytum pabudo iš gilaus miego ir, atsigrę- 
žęs į Skalabriną, tarė: 

— Aš išeinu. Palauksi manęs čia. 

— Šviesusis pone, negali taip išeiti — tarė Žuana— 
Vos tik paeisi kelis žingsnius ir tave pažins sekliai. 

Ji sakė teisybę. 

Jo ilgi, susivėlę plaukai, tanki barzda ir skarmalai, 
kuriais apsirengė luote, be abejonės, tuojau atkreiptų 
praeivių ir visokių žudikų dėmesį. 

— Sėsk, pone, gal man pasiseks kaip nors padėti — 
kalbėjo toliau Žuana. 

Rolandas paklausė merginos protingo patarimo ir at- 
sisėdo ant kėdutės. Žuana, paėmusi žirkles, apkirpo jam 
barzdą ir rūpestingai sušukavo plaukus. Per keletą minu- 
čių jis pasikeitė taip, kad nė nepažintum. 

— O dabar dar drabužiai. — sušuko atidarydama di- 
delę skrynią.— Čia turiu drabužius vargšo Nino, kuris 
mirė tais pačiais metais, kai tu, Skalabrinai, buvai areš- 
tuotas. 

— Nino? — paklausė Rolandas. 

— Tai vienas mano draugas, — atsakė Skalabrinas— 

Vienas iš tų, kuriuos, pone, anuomet taip išgąsdinai Oli- 
volo saloje. 

Tuo tarpų Rolandas apsivilko Žuanos padovanotais 
jūrininko drabužiais. Dabar jo niekas nebepažintų. 

Atsisveikinęs draugiškų rankos mostelėjimų, Rolandas 
išėjo į miestą. 

Greitai perėjo jau aptuštėjusį miestą. Tik prie kanala 
aplenkė būrelį vyrų, kurie gyvai kalbėjosi apie dviejų 
baisių banditų pabėgimą iš kalėjimo. Tas atsitikimas mies- 
te buvo didelė naujiena. 

Eidamas Olivolo salos link, Rolandas pats savęs klau- 
„sė: „Kaip ir kodėl Dandolas tapo didžiuoju valstybės in- 
kvizitoriumi? Kada ir kodėl Leonoros tėvas pakeitė tas 
baisingas Foskario pareigas?“ 

Bet labai dėl to nesijaudino. | 

Po valandėlės jam į galvą atėjo kitas klausimas: „Jei- 
gu Leonoros tėvas tapo didžiuoju valstybės inkvizito- 
riumi, tai kodėl jis nepasinaudojo savo padėtimi ir ne- 
pasirūpino mano išlaisvinimu?“ 

. Stengėsi apie tai ilgai negalvoti, bet vis tiek nerimas 
užėmė jam kvapą, ir, norėdamas tą nerimą nuslopinti, 
manė: „Leonora man viską išaiškins“. k 

Pradėjo galvoti apie tai, kaip galėtų pasirodyti Leo- 
norai, nepadarydamas jai savo staigiu pasirodymu per 
„didelio įspūdžio. Susidarė vieną planą. Peršoks mūro tvo- 
rą, pasistengs pažadinti tarnaitę ir įsakys jai įspėti Leo- 
noros tėvą. O paskui jau savaime paaiškės, kaip reikės 
toliau elgtis. 

Kai jau perėjo paskutinį tiltą ir priėjo Olivolo salą 
beveik toje pačioje vietoje, kur prieš šešerius metus 
mugalėjo Skalabriną, jo širdis pradėjo smarkiai plakti. 
Tačiau ėjo toliau. Bet greitai iš susijaudinimo pradėjo 
visas drebėti taip, kad net ėmė linkti kojos, ir buvo pri- 
verstas atsisėsti ant bažnyčios laiptų. Pradėjo samprotau- 
ti: „„Pagalvosim šaltai. Iš džiaugsmo nieko bloga jai ne- 
atsitiks. Be abejonės, mūsų susitikimo įspūdžiai bus di- 
deli, bet juk liūdėti sunkiau, negu džiaugtis... o kiekviena 
dvejojimo ir gaišaties minutė bus žuvusi mūsų laimės 
minutė“, 

Taip galvodamas vis dar nesiryžo eiti į Dandolo na- 
mus, jautė, kad reikalo esmė ne ta, suvokė, kad jo ne- 
rimo priežastis buvo klausimas: „Kodėl dabar galinga- 
sis Dandolas nepaleido manęs iš kalėjimo?" 

Staiga atsistojo ir perėjo šventorių. Ėjo taip, lyg ei- 
tų ant ešafoto. Tokią baisią valandą, jeigu net dangus 
būtų griuvęs ant jo galvos, ši katastrofa atrodytų men- 
kesnė, negu ta, kuri jo po valandėlės laukė. 

— Kokia katastrofa? 

Nežinojo! O gal Leonoros nėra gyvos? Arba kas nors 
kita? Bet ką nors kita nedrįso nė įsivaizduoti. 

Staiga sustojo prie mūrinės Dandolo sodo tvoros. Pa- 
matė mažus vartelius, seno išsišakojusio kedro šešėlį. 
Vaizdas buvo taip gerai jam pažįstamas, 

Pagaliau visokios dvejonės išsisklaidė. 

Karštos meilės banga nusinešė viską... nerimą, nenu- 
sakomą baimę ir klausimus, į kuriuos stengėsi atsakyti, 
bet nerado atsakymo. 

Keletą minučių stovėjo sunkiai kvėpuodamas, visas 
virpėdamas. Susijaudino taip, lyg būtų tikras, kad, at- 
siradęs anapus tvoros, iš karto susitiks su Leonora. 

Porą sekundžių, ir jis jau buvo sode. 

Valandėlę stabtelėjo pilna krūtine atsikvėpti ir apsi- 
raminti. Apsidairė aplinkui. 

Sode buvo tuščia. Atrodė, kad jis visai apleistas. Vi- 
si takai apaugo žole, Gėlių krūmus baigė nustelbti lau- 
kinės žolės. 

— Ką tai galėtų reikšti? — pats savęs klausė. 

Nusišluostė nuo prakaito aprasojusį veidą, ir vėl pats 
sau tarė: „Jeigu jos nėra gyvos, turiu tai sužinoti, ir kuo 
greičiau". 

Ėjo ne visai tvirtais žingsniais. Tokio nerimo savo 
gyvenime dar nebuvo patyręs. Ėjo tiesiai į namus, visai 
nepaisydamas atsargumo, ir greitai pasibeldė į duris. Bet 
tą akimirką pats nustebo, kad jau stovi prie Dandolo 
namų ir beldžiasi į duris. Jam pasirodė, kad kumščio 
smūgiai į duris, skardžiai nuaidėję nakties tylumoje, bu- 
vo amžinai nepataisomi. Panoro būti vėl kažkur toli, to- 
li... Geriau būtų čia visai neatėjęs. 

Atrodė, kad niekas į jo beldimą neatsilieps, kad na- 
mai yra negyvenami, visiškai tušti kaip ir sodas... 

Bet ne... 

Iš vidaus pasigirdo besiartinantys prie durų žingsniai. 
Kažkas ėjo atidaryti durų. Tačiau šių žingsnių aidas bu- 
vo silpnesnis negu jo širdies dunksėjimas... Atrodė, kad 
štai ims ir numirs, pamatęs atbėgančią Leonorą. 

— Kas ten? — pasigirdo balsas iš vidaus. 

Rolandas įtempė visas jėgas ir visai tvirtu balsu tarė: 

— Su svarbiomis naujienomis. 

Durys prasivėrė, bet paliko užkabintos grandinėle. 
Blykstelėjo žiburys. Žibinto šviesoje Rolandas pažino se- 
ną Dandolų šeimos tarną. 

— Kas esi? — paklausė tarnas.— Kaip naktį įėjai į so- 
dą? Matyt, ne su gerais ketinimais. Patariu greičiau neš- 
dintis iš čia, kol dar sveikas! 

— Pone! — tarė Rolandas, maldaujamai sudėjęs ran- 
kas.— Nevaryk manęs! Pasiduodu tavo globai. Esu trem- 
tinys. Įėjau į jūsų sodybą nesiklausęs, bet kitaip pasielg- 
ti negalėjau. Argi nepasigailėsi manęs, vargšo tremti- 
nio? 

Tarnas atsidėjęs žiūrėjo į žmogų, kuris taip švelniai 
kalbėjo ir kurio žodžiai net širdį varstė. Jo veide buvo 
matyti didelė kančia, o akys spindėjo pagarba, todėl at- 
kabino grandinėlę ir įsileido nepažįstamąjį į vidų. 

— Įeik! Niekas negali pasakyti, kad visą gyvenimą 
buvęs gailestingas senis Pilypas staiga atsisakė priglausti 
tremtinį. Dieve duok, kad Venecija greičiau susilauktų 
geresnių laikų negu tie trėmimai, įskundimai ir kitos pik- 
tybės. Dieve galingasis, kam tiek nelaimių! ' 

Rolandas įėjo į vidų. Senukas vis skundėsi sunkiais 
laikais. Susijaudinęs Rolandas dairėsi aplinkui. 

— Visas drebi — pastebėjo senukas — esi išblyškęs 
kaip drobė. Nusiramink!.. 

Rolandas padėkojo senukui galvos linktelėjimu. Dan- 
timis kaleno. Vos susilaikė neraudojęs. 

Stovėjo Dandolų valgomajame. 

Tame kambaryje dažnai sėdėdavo su Leonora. Praei- 
ties vaizdus matė kaip ant delno. Graudulys dusinte du- 
sino. . 

— Sėsk! — tarė Pilypas.— Nusiramink ir pailsėk. Pri- 
siekiu Dievu, kad šiuose namuose niekas tavęs neieškos. 
Prisiekiu! 

Rolandas atsisėdo. 

Senukas pripylė vyno taurę, kurią Rolandas išgėrė 
vienų mauku. 

— O gal esi alkanas? — vėl paklausė senis Pilypas. 

— Ne, ne! Dėkui!..— atsakė lyg dvejodamas. 

Pamažu Rolandas pradėjo atsigodėti. Kai pagaliau jau 
beveik nusiramino, tarė: 

— Dėkui tau, pone, už vaišingumą! Pasakysiu visą 
teisybę. Atvykau į Veneciją pasimatyti su didžiuoju in- 
kvizitorium. Man pasakė, "kad šitie namai jo, tai palau- 
kiau nakties ir atėjau... 

— Apsirikai! — sušuko tarnas. 

— Kaip? Argi šitie namai ne Dandolo? 

— Šitie namai Dandolo, bet jis juose negyvena. Nie- 
kada net pažiūrėti neatvyksta. Gyvenu čia vienas ir sau- 
gau namus. O ponas Dandolas gyvena savo rūmuose prie 
Didžiojo kanalo. 

Rolandas lengviau atsiduso. 

Dandolas Olivolo saloje negyvena. Dabar viskas pa- 
aiškės. Linksmai sušuko ir vėl kalbėjo: 

— Tai dėl to šitie namai pasirodė man kaip negy- 
venami. O nuo kurio laiko Dandolas gyvena savo rū- 
muose? 

— Jau dveji metai. 

— O jo šeima, žinoma, gyvena... sų juo... 

— Jo šeima? Kokia šeima? 

Rolandas krūptelėjo. Jį išpylė šaltas prakaitas. Jis vos 
beištarė: . 

— O man sakė... kad Dandolas turi... dukterį... 

— Aha! Turbūt apie Leonorą kalbi? 

— Taip... ar jos nėra gyvos?.. 

— Nėra gyvos? — sušuko senukas.— Saugok, Viešpa- 
tie! Gyva ir sveika! 

Rolandas nebegalėjo išsilaikyti nesušukęs. Sukando 1ū- 
pas iki kraujo. Ta valandėlė jam atsiėjo daugiau negu 
šešeri kalėjimo ir kankynių metai. 

Tuo tarpu senukas abejingai pasakojo: 

— Senjora Leonora gyvena savo vyro rūmuose... Bet, 
pone, kas tau?.. 

Rolandas vienu ypu stryktelėjo ant kojų. Išblyškęs, 
pasišiaušusiais plaukais čiupo senį tarną už pečių ir pra- 
dėjo jį smarkiai kratyti. Paskui šaukė: 

— Sakai, kad Leonora ištekėjo? 

— Taip. 

— Kada? Ar seniai? Sakyk greičiau! 

— Jau dveji metai, — vapėjo senis. 

— Kas jos vyras? 

— Altieris! 

Rolandas pakėlė į viršų sugniaužtus kumščius ir pil- 
nas skausmo bei neapsakomo gailesčio akis. Paskui skaus- 

mingai sudejavo ir nežmoniškai suriko. Šlitiniuodamas, 
tarytum pakvaišęs iš skausmo, pasileido bėgti kaip pa- 
laužtas ąžuolas, nešamas nesulaikomo vandens srauto. 

Persigandęs, visas virpėdamas, senis klausė tolstan- 
čio skausmingo dejavimo ir šūkavimo, kuris greitai nu- 
tilo tolumoje. 

Ir vėl tuščiuose Dandolo soduose įsiviešpatavo tyla, 
kurią bandė sudrumsti tik lakštingala savo ilgesinga mei- 
lės giesme. 

Kas atsitiko Rolandui tą nelaimingą naktį? 

Kas galėtų į šį klausimą atsakyti? 

ogaus gyvenime pasitaiko tokių valandų, kurių nie- 
kaip negalima numatyti. 

Grįžo jis į Žuanos trobelę. 

Nei mergina, nei Skalabrinas nebuvo geri psicholo- 
gai. Bet Rolandas atrodė taip keistai ir buvo toks pri- 
slėgtas, kad Skalabrinui pasirodė, jog į trobelę įėjo grei- 
čiau žmogaus pavidalo statula, o ne gyvas žmogus. Ska- 
labrinas jį pamatęs džiaugsmingai sušuko. 

Visą naktį laukė jo nerimaudamas, o Žuana vis pri- 
kaišiojo, kad Skalabrinas nėjo kartu su Rolandu, arba 
nors nepasekė jo iš tolo. Į tuos priekaištus Skalabrinas 
atsakinėjo: 

— Juk ponas nori būti vienas, neturiu teisės varžyti 
jo laisvės. 

Belaukdamas Rolando, Skalabrinas negalėjo atsispirti 
nuovargiui, buvo nusikamavęs ir apie tris valandas mie- 
gojo, atsirėmęs ant stalo. Tuo tarpu Žuana taisė jo dra- 
bužius. Paskum apkirpo jam plaukus ir barzdą — visiškai 
pakeitė jo išvaizdą. 

Įėjęs į trobelę, Rolandas išgėrė be atsikvėpimo dvi 
stiklines vandens. 

Paskum, kreipdamasis į Skalabriną, paklausė: 

— Ar šiandien sekmadienis? 

— Taip, šviesusis pone! 

— Ar nenorėtum išklausyti šventų mišių Šventojo 
Morkaus bažnyčioje? 

Skalabrinas pažvelgė į jį nustebęs. Negalėjo įsivaiz- 
duoti, kad Rolandas nori pasimelsti, o pats netikėjo nei 
į Dievą, nei į velnią. Pagaliau jį nepaprastai nustebino 
ir tas keistas tonas, kuriuo Rolandas pateikė savo pasiū- 
lymą. Nežinojo, ka ir atsakyti. 

Vietoj atsakymo kažką sumurmėjo, iš to galėjai su- 
prasti, kad iš bėdos su pasiūlymu sutinka. 

— Kadangi turi padėkoti Dievui už išsivadavimą, ka- 
dangi ir aš privalau pasekti tavo pavyzdžiu, tai nueisiu 
drauge su tavim į katedrą, — kalbėjo toliau Rolandas. 

Žuana susiėmė rankas. 

— O jeigu judu pažins?! 

— Mūsų nepažins! 

Tai Rolandas pasakė taip įtikinamai, kad mergina pa- 
žvelgė į jį ir pradėjo šnibždėti: 

— Iš tikrųjų ir aš nepažinčiau jūsų. 

— Taigi nutariau, kad šiandien per mišias būsiu ka- 
tedroje. Tuo tarpu eik su manim. 

Abudu išėjo. 

Prieš areštą Rolandas pagal tų laikų madą nešiojo šiek 
tiek brangenybių. 

Visų pirma brangią aukso grandinėlę. 

Paskui brangakmeniais nusagstytą juostą. 

Pagaliau kardą, kurio rankena buvo papuošta rubi- 
nais ir deimantais, 

Ir dar mūvėjo žiedą. 

Grandinėlę Dešimties Taryba buvo padovanojusi, kai 
jis tarnavo prie Šventojo Tėvo pasiuntiniu, juostą dova- 
nojo tėvas, o žiedą — jo sužadėtinė Leonora, 

Grandinėlė, kardas ir juosta dingo arba suimant, arba 
kovos metu, kai jį įmetė į kalėjimą. 

Liko tik žiedas ant piršto. 

Per šešerius kalėjime praleistus metus šis žiedas bu- 
vo jam lyg koks fetišas, o matydamas deimanto švytė- 
jimą, įsivaizduodavo, kad į jį žiūri Leonora. 

Dabar žiedas liko vienintelis labai vertingas Rolando 
turtas. 

Išėjęs iš Žuanos trobelės, Rolandas pasuko Rialto pu- 
sėn. 

Rialtas tuo metu buvo visos Venevijos puikumo ir 
prabangos centras. 

Rialte stūksojo ilgas platus tiltas, ant kurio įsikūrė 
įvairios parduotuvės. Jose buvo pardavinėjami indiški 
kilimai, adytinės kaklaskarės, brangakmeniai, brangeny- 
bės, auksiniai įr sidabriniai dirbiniai. 

Nieko negalvodamas Rolandas įėjo į vieno pirklio 
parduotuvę, kurioje dar pirmosios jaunystės dienomis bu- 
vo šį bei tą pirkęs. Pirklys pažiūrėjo į jį tiriamai. Rolan- 

das žvilgsnį sutiko ramiai, nė nemirktelėjęs, ir nutraukė 
nuo piršto Leonoros sužieduotuvių žiedą. 

Kadangi žiedas buvo mažas, beveik įaugęs į pirštą, Ro- 
landas turėjo jį mauti jėga, ir deimantas net įdrėskė 
pirštą, iš kurio ištryško lašas kraujo. 

— Blogas ženklas! — pasityčiodamas nusijuokė pirk- 
lys.— Tas žiedas bus pono mirties priežastis. 

— Dėl to ir noriu jo atsikratyti. — atsakė Rolandas. 

Pirklys paėmė žiedą, atsargiai iškrapštė akmenį, pasvė- 
rė, apžiūrėjo pro padidinamąjį stiklą ir kitais būdais nuo- 
dugniai ištyrė, suvaidino komediją kaip ir visi pirkliai, 
norėdami nusiderėti, ir pagaliau pasiūlė Rolandui du šim- 
tus aukso talerių. 

Žiedas buvo vertas mažiausiai penkių šimtų. 

Rolandas, nesakęs nė žodžio, paėmė pasiūlytus du šim- 
tus aukso talerių ir atidavė juos Skalabrinui. 

Paskui abu nuėjo į drabužių parduotuvę. 

Reikia pabrėžti, kad tuo laiku du šimtai aukso talerių 
buvo nemažas turtas. Seniau, dar prieš kalėjimą, Skalab- 
rinas, gavęs du šimtus aukso talerių, būtų netrukęs pa- 
sprukti. Už tokius pinigus jis, nieko neveikdamas, būtų 
galėjęs gyventi ištisus metus. 

Ir dėl to, kai Rolandas įteikė jam pinigus, Skalabri- 
nas neapsakomai nustebo. Iš karto įo akys lyg rūku ap- 
sitraukė, o paskui, kupinos didžiausio dėkingumo, paki- 
lo į Rolandą. Kaipgi? Dabar jam, kaip ir kiekvienam 
kitam padoriam žmogui, jau galima patikėti tokią pini- 
gų sumą! Toks paprastas Rolando poelgis padarė Skalab- 
rinui didžiausią įspūdį. 

— Ar žinai, ką turi daryti? — paklausė Rolandas, at- 
sigręždamas ir žiūrėdamas į tuos, kurie triukšmavo Oli- 
volo pakrantėje. 

— Einu paskui tave, šviesusis pone! — tarė, springda- 
mas iš susijaudinimo, Skalabrinas. 

Parduotuvėje Rolandas išsirinko svetimų kraštų dvie- 
jų kavalierių drabužius. 

— Ar raiti keliausime? — paklausė Skalabrinas,. 

— Gal. Paimk ryšulį ir ateik pasitikti manęs prie Liū- 
to statulos. 

Skalabrinas paskubomis nuėjo. Rolandas taip pat nu- 
skubėjo į Šventojo Morkaus aikštę ir sustojo prie ale- 
goriško Liūto, išskėstais sparnais, statulos. Čia susirinko 
gausi žmonių minia. Visi žiūrinėjo, skaitė ir ginčijosi 

dėl iškabintos lentelės, kurioje buvo skelbiama apie Ska- 
labrino ir dar vieno ypač pavojingo bandito pabėgimą, 

Lentelės apačioje buvo aprašytos pabėgėlių žymės ir 
žadama šimtas talerių tam, kuris nurodys jų buvimo vie- 
tą. . 
Rolandas taip pat priėjo prie skelbimo ir akylai jį per- 
skaitė. 

— Su tokiomis aiškiomis žymėmis toli nenuvažiuosi, — 
tarė kažkoks miestietis. 

— Žinoma! — burbtelėjo Rolandas. 

Ir pats pagalvojo: 

— Kodėl gi lentelėje neminimas mano vardas? 

Po kelių minučių atvyko ir Skalabrinas. Abudu įėjo 
į bažnyčią ir prasistūmė pro žmones net iki pat didžiojo 
altoriaus, 

Mišios buvo jau prasidėjusios. 

Celebrantas stovėjo prie altoriaus. 

Skalabrinas bene pirmą kartą gyvenime patekęs į baž- 
nyčią, nustebęs dairėsi į susirinkusius žmones, kurie čia 
laikėsi lyg žiūrovai per vaidinimą. 

Rolandas įsistebeilijo į celebrantą: 

Šis, sudėjęs rankas, nusisuko nuo žmonių, priėjo prie 
evangelijos ir pradėjo versti mišiolo lapus. 

Rolandą nukrėtė šiurpas. Nežmoniškomis pastangomis 
turėjo suvaldyti jį smaugusį baisaus pykčio priepuolį. Jo 
akys pasruvo krauju... 

Mišias laikė Jo Eminencija Bembas, Venecijos vys- 
kupas. 

Rolandas buvo atspėjęs jį čia esant dar prieš tai, kai 
jį pamatė. Taigi šitas jo jaunystės dienų draugas, šitas 
lapė anuomet pašnibždėjo jo motinai kažkokius žodžius, 
kurie ją pražudė. 

Rolandas paėmė Sakalabriną už rankos. 

Ir kai Bembas dar kartą atsigręžė į tikinčiuosius, Ro- 
landas pašnibždėjo savo draugui: 

— Gerai įsižiūrėk į vyskupą! 

Skalabrinas įsmeigė žvilgsnį į Bembo veidą. 

Išblyško, sugniaužė kumščius. 

Rolandas nusivedė milžiną į šalį. 

— Na? Vyskupo išvaizda, man rodos, tave suerzino? 

— Taip, pone! — atkirto Skajabrinas. 

— Kodėl? 

— Na... todėl..: kad tas vyskupas... 


— 

— Kalbėk greičiau! 

— Tai jis anuomet sumokėjo man, kad suorganizuo- 
čiau šūkavimą: „Tegyvuoja Rolandas Kandianas!“ Tai 
jis parodė man šviesaus pono motiną, siūlydamas ją nu- 
žudyti. Į 

Blanki šypsena iškreipė Rolando lūpas. 

— Nuojauta manęs neapvylė— tarė jis— Ak, Bem- 
bai, .būsi tinkamai nubaustas kaip piktadarys ir išdavi- 
kas... akis už akį... kentėjimas už kentėjimą! Tačiau ko- 
kia bausmė galėtų atlyginti už sunaikintą mano širdyje 
tikėjimą draugiškumu?.. 

Šugrįžęs į Žuanos trobelę, Rolandas atsigulė kelias 
valandas pailsėti; norėjo atsigauti fiziškai ir įprasti val- 
dyti miegą, kaip jau buvo įpratęs valdyti savo jausmus 
ir veiksmus. 

Pavakare jis išėjo į miestą, įspėjęs Skalabriną, kad 
gali nesugrįžti net kelias dienas. 

Iš tikrųjų nesirodė visą savaitę. 

Sugrįžęs nepasakojo, ką jis visą tą laiką veikė, o tik 
tarė Žuanai: 

— Išvažiuojame po kelių dienų. Skalabrinas grįš ta- 
vęs paimti. Ar sutinki? 

— Kur jis mane gabens? 

— Ten, kur aš būsiu. 

— Būsiu pasirengusi kelionei. 

— Gerai. Štai truputis pinigų tavo reikalams. 

— Šviesusis pone... 

— Jau esu pasakęs, kad tavimi pasirūpinsiu. Neverk. 
Pamiršk praeitį, nes nuo šios valandos turi brolį, kuris 
rūpinsis tavimi ar arti, ar toli būdamas, 

Apsirengę svetimšalių drabužiais, kuriuos nusipirko 
krautuvėje, juodu pasirengė kelionei. Atsisveikinę su 
mergina, apleido miestą. | 

Rolandas atsigulė po gondolos baldakimu ir, norė- 
damas labiau susikaupti, užmerkė akis. Skalabrinas už- 
ėmė vietą gondolos priešakyje. 

Su gondoljeru, matyt, buvo jau iš anksto susitarta, 
nes kai tik juodu susėdo į gondolą, tuojau pasuko į va- 
karus. Už miesto gondoljeras išskleidė burę, ir gondola 
pasileido įstrižai lagūnos, palikdama Veneciją. 

Tik vakare gondola sustojo prie kranto. 


XXI 


KELIAS Į TREVIZĄ 


Išlipęs iš gondolos, Rolandas toliau ėjo sausumos ke- 
liu ir apie vidurnaktį pasiekė nedidelį Mestros miestelį. 
Pernakvojo „Sidabrinio dangaus" viešbutyje ir, saulei te- 
kant, klausinėjo savininką, ar negalėtų čia, netoliese, nu- 
sipirkti porą arklių. 

Viešbučio savininkas atsakė: 

— Mano viešbutyje yra apsistojęs kažkoks ponas, ku- 
ris kaip tik nori parduoti porą puikių žirgų. Nebežinau, 
ką ir daryti, nes jis mano visam laikui apsigyventi Ve- 
necijoje. Jeigu norite, prašom eitį su manim... 

Rolandas pritariamai linktelėjo galvą ir nuėjo paskui 
viešbučio savininką į geriausią jo numerį. 

Prieš įeidamas į ano žymaus pono kambarį, viešbu- 
čio savininkas atsigręžė į Rolandą ir tarė: 

— Nesistebėkit to pono elgesiu: jis yra labai turtin- 
gas ir turį savo užgaidų. 

Sulig tais žodžiais viešbučio savininkas pabeldė į sve- 
čio duris ir kartu su Rolandu įėjo į vidų. 

— Šviesusis pone! — tarė laikydamas rankoje bere- 
tę,— čia yra žmogus, kuris norėtų pirkti arklius. 

— Kvaily! — atsakė didikas. — Kaip drįsti trukdyti ma- 
ne dėl tokių niekų! Ar negalėjai kreiptis į kurį nors 
mano sekretorių. 

— Maniau, kad bus geriau kreiptis į patį kilnųjį 
poną! 

— Gerai, gali sau eiti. Mano pone,— tarė atsigręžda- 
mas į Rolandą (viešbučio savininkas išgaravo kaip kam- 
paras), — dovanok už mano pagrįstą pyktį... Argi tai ne 
piktadarybė trukdyti tokį žmogų, kaip aš, ir kaip tik tą 
valandą, kai kalbuosi su Bachu ir Venera! Tačiau pono 
veidas man patinka. Tegul mane kulka perveria, bet, 
gerbiamasis pone, atrodai kažkaip nuostabiai, taip, lyg 
neseniai būtum iškastas iš po žemės... Tačiau esi ne šmėk- 
la, o tikras gyvas žmogus. Prašom į mano draugiją. 

— Dovanokit, pone,— atsakė Rolandas,— bet aš sku- 
bu. Prašom tik pasakyti, ar galite parduoti porą arklių, 
ir kokia jų kaina? 

— Kokia kaina? Kaina? — sumurmėjo nepažįstama- 
sis.— Tuojau paaiškės. Nors atrodau turtingas, bet švais- 
tytis turtais negaliu. 

Sulig tais žodžiais atsisėdo prie stalo, kuris, nors dar 
buvo ankstyvas laikas, jau lūžo nuo įvairiausių valgių. 
Prie šeimininko vietas užėmė dvi moterys, kurios savo 
išvaizda panašėjo į kurtizanes. Jų nuogas rankas puošė 
apyrankės, plaukai buvo palaidi, o krūtines dengė tik 
ploni marškinėliai. 

Rolandas tylėdamas laukė atsakymo. 

— Mano pone,— kalbėjo toliau nepažįstamasis, taiky- 
damasis į paštetą. Įsidėjęs porciją, pastūmė jį moterims.-— 
Pagaliau galiu tau parduoti porą geriausių arklių — Nep- 
tūną ir Plutoną. 

Matyt, šis žmogus buvo mitologijos gerbėjas. 

— Matai, pone, — kalbėjo toliau — noriu apsigyventi 
Venecijoje. Gražioje Venecijoje, kuri nežino, kas yra 
arkliai, kur saldus gondolų sūpavimas gaivina poetų įkvė- 
pimą... kur galima siausti Neptūno keliais vadinamais 
kanalais, kurie mūsų sielose žadina nuostabius sapnus, 
kurie... Po velnių!.. Argi dabar jau neišbrisiu iš tos poe- 
tiškos klampynės? Čijara, taurelę falerno, mano vai- 
keli! 

Viena moteris pripylė taurę vyno. Nepažįstamasis iš- 
gėrė ją vienu mauku. Paskui lūpomis apčiulpė juodus, 
tirštus ūsus, patenkintas atsiduso ir kalbėjo toliau: 

— Trumpai tariant, savo apsilankymu noriu pagerb- 
ti Veneciją, kuriai tik šito gražumėlio tetrūko. Mane kvie- 
čia mano garbingasis bičiulis — Bembas. 

Rolandas krūptelėjo. 

— Ir kiti garbingi Venecijos vyrai — kalbėjo toliau — 
tarp jų puikusis ir šaunusis Foskaris, pats Venecijos do- 
žas. 

Rolandas suraukė antakius. 

Tačiau niekuo neišdavė savo minčių. 

Nepažįstamasis, išsikalbėjęs ir nustebęs, kad visi su- 
minėti vardai nepadarė Rolandui atitinkamo įspūdžio, su- 
murmėjo: 

— Po velnių šitą žmogystą! Šitas žmogus arba nuo 
velnio grįžta, arba pas jį keliauja! 

Atsilošė fotelyje ir, norėdamas visiškai sugniuždyti 
klausytoją, pridėjo: 

— Gerbiamasis pone, mudu pamiršome vieną forma- 
lumą, kuris žmonėms paprastai padeda sueiti į gerą pa- 
žintį... Mudu dar neprisistatėme vienas kitam. Norėdamas 
pataisyti šią klaidą, pradedu pirmas: esu Pjetras Are- 
tinas. 

Ir iškilmingai pažvelgė į Rolandą. 

Tas nė nekrustelėjo. . | 

— Taip, Pjetras Arėtinas, — pakartojo nusivylusiu bal- 
su.— O tu, gerbiamasis pone? 

— Aš esu tik praeivis ir noriu pirkti porą arklių. 
Ar, pone, norį man juos parduoti? 

— Prisiekiu šilkine mano Čijaros krūtine! Noriu par- 
duoti Neptūną ir Plutoną, tuos puikius žirgus, kurie tu- 
rėjo garbę nešti poną Pjetrą Aretiną iš Feraros į Man- 
tują, iš Mantujos į Veroną, iš Veronos į Paduą, iš Pa- 
dua į Mestrą. Pirmą kartą sutinku tokį mirtingąjį, ku- 
ris taip šaltai sutinka žinią, kad turi garbės pažinti šau- 
nųjį Pjetrą Aretiną. O gal esi svetimšalis? 

— Taip, esu svetimšalis. 

— Dabar suprantu! Bet mano garbė siekia ir už Ita- 
lijos sienos. Turbūt iš toli kilęs? 


— Iš labai toli. 

— Tokiu atveju pon6 nežinojimas nėra nuodėmė. Pa- 
lūkėk, aš padeklamuosiu keletą savo kūrinių. 

Rolandas neigiamai pakratė galvą. 

— Skubi, išblyškęs ir nuliūdęs žmogau! Leisk pasa- 
kyti, kad jeigu po kokios savaitės keliausi po Mestrą, 
tai dar mane čia rasi ir, jei manim domėsiesi, galėsim 
susitikti. Prieš patikėdamas garsaus Aretino gyvybę silp- 
nam kevalui, vadinamam gondola, vežančia keleivius į 
Veneciją, dar esu nutaręs aplankyti kalnų taką prie Pi- 
javos, esančios tokiame aukštyje kaip ir Trevizas. Nors 
ir labai skubi, tačiau pasakysiu trumpai drūtai, kad per- 
leidžiu tau Neptūną sų Plutonu už penkiasdešimt dukatų. 
Turiu nuostolių, tačiau jų nepaisau, nes man patinki. 

Rolandas išsiėmė penkiasdešimt dukatų ir padėjo ant 
stalo priešais Pjetrą Aretiną. Kol šis skaičiavo pinigus, 
Rolandas atsisveikino su juo lengvu galvos linktelėjimu 
ir jau buvo tarpduryje, bet staiga vėl grįžo į kambarį 
ir paklausė: 

— Pone, sakei, kad esi Foskario draugas? 

— Taip... ir kitų garbingiausių Venecijos didikų... 

— Pavyzdžiui, ir vyskupo Bembo? 

— Taip. Jei reikės rekomendacijos, be baimės kreip- 
kis į mane. Būsiu labai patenkintas, galėdamas patarnau- 
ti, nes turi šaunų paprotį mokėti be derybų. Sutinki? 

— Gal.. 

Rolandas išėjo. 

Po penkiolikos minučių jis jau jojo su Skalabrinu į 
Trevizą. Neptūnas ir Plutonas buvo stiprūs, geri žirgai. 
Apie antrą valandą po pietų jie prijojo Trevizą. Čia 
Skalabrinas pasistiprino gausiais pietumis, o Rolandas pa- 
sitenkino tik stikline vyno. 

Paskui vėl leidosi į kelionę Šiaurės link. 

Retkarčiais Rolandas klausinėjo sutiktus kaimiečius, ir 
jie suteikdavo reikiamų žinių. Kelias buvc nelygus, kal- 
nuotas. Juo toliau jojo, juo neramiau Skalabrinas dairė- 
si aplinkui. Rolandas tuojau pastebėjo tokį keistą savo 
draugo elgesį. 

Saulei leidžiantis, prijojo kažkokį nedidelį sodžių. 

— Ar pažįsti šį sodžių? — paklausė Rolandas Skalab- 
riną. 

— Taip, kažkada esu buvęs. 

— Taip? O kaip jis vadinasi? 

— Nerveza, 

— Nerveza? — dusliai sušuko Rolandas. 

Sulaikė arklį ir pradėjo žvalgytis į kalno papėdėje 
susispietusius nedidelius namelius. Netoliese čiurleno 
sraunus kalnų upelis. Skalabrinas nedrįso kalbinti susi- 
kaupusio Rolando. Tik girdėjo, kad jis kažką neaiškiai 
kalba. Pagaliau Rolandas nušoko nuo arklio ir, davęs 
ženklą Skalabrinui, kad jo palauktų, pėsčias nuėjo į so- 
džių. 

Prie pirmo kraštinio namelio, ant akmeninio suolo, 
sėdėjo sena sodietė su verpste rankoje. 

Rolandas pasuko prie jos, bet paskui staiga sustojo 
ir, perbraukęs ranka per veidą, pats sau tarė: 

— Ar turėsiu drąsos ją paklausti?.. 

Nuleido galvą. 

Žengė dar keletą žingsnių. Moteris jį pamatė ir įdė- 
miai ėmė į jį žiūrėti. Jis vėl sustojo. Nebeužteko drąsos 
ją užkalbinti. 

Staiga pasklido žaidžiančių vaikų balsai. Sulojo šu- 
nys. Rolandas išgirdo skardų vaikų juoką. 

— Kas čia galėtų būti? — neramiai sukluso. 

Staiga iš šoninės gatvelės pasipylė garsiai šūkaujan- 
čių vaikų būrys. 

Juokėsi, šūkavo ir dainavo kažkokią vaikišką daine- 
lę. Vaikai, matyt, buvo apspitę kažką lėtai einantį, bet 
Rolandas iš karto nieko neįžiūrėjo. Drebančia širdimi pa- 
suko į vaikų būrį. 

Tuo tarpu vaikai ėmė dar labiau triukšmauti ir su- 
stojo ratu. Rato viduryje stovėjo ilga žila barzda senu- 
kas, visiškai sulinkęs, liesas, skarmalais apsirengęs. Sto- 
vėjo, pasirėmęs lazda, ir tarpais grūmojo išdykusiems 
vaikams. Jis šūkavo užkimusiu balsu, o vietoj akių bu- 
vo matyti tuščios akiduobės. Vaikų nukamuotas, išjuok- 
tas, jis norėjo piktai pulti savo skriaudėjus, tačiau kojos 
sulinko, norėjo šaukti, bet balsas neklausė ir iš lūpų iš- 
siveržė tik skaudus dejavimas. Plačiai išskėtė rankas... 
Vaikų gauja išlakstė.. Senukas pakėlė lazdą, bet ji iš 
sustingusios rankos iškrito. Kažkoks vaikiščias pakėlė ak- 
menį ir paleido į senuką. Akmuo pataikė tiesiai į veidą, 
ir senukas drebančiomis rankomis pradėjo šluostytis pa- 
sipylusį kraują. 

Pataikęs akmeniu, vaikiščias pradėjo linksmai šokinė- 
ti ir pasiėmė kitą akmenį. Staiga pasigirdo baisus riks- 
mas. Vaikiščias pajuto, kad kažkas jį stipriai suspaudęs 
pakėlė į viršų. Valandėlę Rolandas laikė jį iškėlęs virš 
galvos, lyg norėdamas trenkti į namo sieną. 

Bet paskui pastatė išdykėlį ant žemės ir švelniai ta- 
rė: 
— Bėk, vaikeli! Paskubėk, nes po valandėlės aš jau 
nebegalėsiu susilaikyti. Bėk! 

Vaikiščias persigandęs pažvelgė į Rolandą ir, matyt, 
suprato baisią jo žodžių prasmę, nes šaukdamas ir verk- 
damas pasileido bėgti kiek tik įkerta. Išsigandę išlakstė 
ir kiti vaikai. 

Po kelių minučių ant kelio stovėjo tik senukas, besi- 
šluostantis ranka kruviną veidą, ir Rolandas, kuris žiū 
rėjo į jį kaip į kokį baisų reginį, matomą vien sapne, 

Kažkoks vyriškis priėjo prie Rolando ir paklausė: 

— Ar, pone, Paklydėlį pažįsti? 

— Kokį Paklydėlį? | 

Vyriškis pirštu parodė į senuką... O tas senukas bu- 
vo dožas Kandianas... Rolando tėvas... 

Rolandas parkrito apalpęs. 

Po kelių minučių atgavęs sąmonę, Rolandas pamatė, 
kad jis atneštas į sodiečių trobą ir pasodintas krėsle. 

Priešais jį stovėjo tas pats vyriškis, kuris paklausė 
apie senuką, ir nustebęs žiūrėjo į jį. 

Rolandas pakilo iš krėslo, ir pirmas jo žvilgsnis krito 
į senį Kandianą, kuris ramiai sėdėjo ant suolelio ir šyp- 
sojosi. 

— Pone, — tarė kaimietis— esu šio kaimo seniūnas. 
Matydamas, kad šiuo seniu domiesi, paliepiau jį atvesti 
čia. 

Rolandas nusigręžė nuo tėvo ir tarė: 

— Pasakyk man, ar esi žmogus? Ar turi savo širdyje 
nors truputį gailesčio; Jei taip, tai palik valandėlę mu- 
du vienus. 

Seniūnas nusilenkė ir išėjo. 

Tada Rolandas priėjo prie senuko. 

— Tėve! — prabilo pusbalsiu. 

Neregys pakreipė galvą, lyg norėdamas geriau išgirs- 
ti, bet jo veidas liko negyvas, kaip ir buvo. 

— Tėve! — pakartojo Rolandas. 

— Baisiai įkyrūs ir pikti tie vaikai, — kalbėjo senų- 
kas.— Visai negaliu išeiti į gatvę, nes tuojau pradeda 
mane mušti. 

— Tėve! — dar pakartojo Rolandas drebančiu balsu. 

Ir paėmė senuką už rankos. 

— Nėra pasaulyje teisybės, — sušnabždėjo senukas, 

— Yra teisybė, nes štai aš grįžau pas tave! Tėve ma- 
no... Išklausyk manęs... savo sūnaus... Argi neatsimeni 
savo sūnaus... Rolando? Argi šitas vardas tau nieko ne- 
sako? Rolandasį?.. 

Senukas ramiai klausėsi, bet iš veido nebuvo matyti, 
kad jis ką nors suprastų. Pagaliau atsakė: 

— Neturiu sūnaus... Niekada neturėjau vaikų... Visi 
tai žino... Be to, vaikai ir nemyli manęs. Laido ir muša 
akmenimis... 

Rolandas puolė priešais senuką ant kelių. 

— Tėve, mano tėve! — dejavo.— Argi nepažįsti ma- 
no balso? 

— Tavo balso? — kalbėjo senukas— O kas toks esi? 

— Esu tavo sūnus... Rolandas. Išklausyk manęs, tėve, 
įsiklausyk į mano balsą. 

— Niekad neturėjau sūnaus — atšovė senis Kandia- 
nas.— Geras esi, pone... Kad ir kas būtum, laiminu tave:.. 
Glostai mano veidą... šluostai nuo jo kraują... taip ma- 
nęs dar niekas neguodė... gerą širdį turi, pone... 

Rolandas atsistojo. 

Jis apkabino rankomis senuko galvą ir pradėjo kal- 
bėti švelniai, gailiai: pasakojo, kaip jis ilgus metus ken- 
tėjo kalėjime, kaip neteko Leonoros, papasakojo visus 
savo širdies sopulius ir visą laiką verkė. . 

Tačiau niekas negalėjo sudrumsti senuko ramaus vei- 
do. Stebėjosi tik, kad kažkoks nepažįstamasis taip skun- 
džiasi ir verkia. 

Skausmingas Rolando pasakojimas nebegalėjo sujau- 
dinti vargšo pamišusio senelio. 

Rolandas staiga susivaldė. 

Jo veidas apsiblausė rūsčia neapykanta. Jis nutilo. 

Sudėjęs' rankas ant krūtinės, žiūrėjo į tėvą, kuris pa- 
mažu, kaip mažas vaikas, ramiai užmigo. 

Rolandas stebėjo senelio veido raukšlės, stengėsi at- 
spėti iš jų visas senelio išgyventas kančias, dėl kurių jis 
pamišo. ų 

Greitai nuo jo veido išnyko neapykantos išraiška: jis 
vėl pasidarė rimtas ir šaltas kaip marmuras. 

Tada Rolandas atidarė gretimo kambario duris ir pa- 
šaukė seniūną. 

— Pone seniūne,— tarė dabar jau įprastu šiurkščiu bal- 
su.— Tą senelį pasiimu su savim. Ar nebus kokių nors 
kliūčių? 

— Jokių, — atsakė kiek pasitraukdamas seniūnas.— Ma- 
tyt, pone, turi tokią teisę. Tik norėčiau, kad tą teisę man 
įrodytum. . 

— Neturiu jokių įrodymų, — atšovė Rolandas.— Bet už- 
tikrinu, kad tą teisę turiu. 

— Betgi... 

—-Tylėk! — piktai tarė Rolandas, imdamas seniūną už 
rankos.— Ištisus šešerius metus leidai šitą senelį kankin- 
ti. Atidavei jį viso sodžiaus vaikų ir net suaugusiųjų 
pajuokai. Dėkok Dievui, "kad pasitenkinu tik jį pasiim- 
damas ir nereikalauju tinkamo atpildo už tai, ką jis pas 
jus kentėjo. Džiaukis, kad ant jūsų galvų nekrinta pra- 
keikimas! 

— Daryk, pone, kaip išmanai! — sušuko seniūnas.— 
Pagaliau mes to žmogaus ir nepažįstam. 

— Gerai, — burbtelėjo Rolandas, jau nurimdamas. 

Greitai visai susivaldė ir kalbėjo toliau: 

— Dabar pasakyk man, iš ko šis senelis jūsų sodžiuje 
gyveno? 

— Visuomenės šelpiamas, pone, — atsakė seniūnas. 

— O ką vadini visuomenės šelpimu? — paklausė Ro- 
landas, šluostydamasis nuo veido prakaitą. 

— Hm! Argi, pone, nežinai... Vaikščiodavo iš namų 
į namus... vienur gaudavo gabalėlį duonos, kitur tvar- 
te — nakvynę... taip, paprastai sakant, elgetavo. O, mes 
esame gailestingi... Esu tikras, kad kitur jis būtų iš ba- 
do miręs, o pas mus tik labai retai neprivalgydavo... 

Rolandas visa krūtine sunkiai atsiduso. 

Priėjo prie tėvo ir paėmė jį už rankos. 

— Ar nori eiti su manim? — paklausė taip švelniai, 
kad net seniūnui atėjo į galvą, jog šitas žmogus savo 
gyvenime turbūt labai daug kentėjo. 

Senis Kandianas nukreipė į sūnų savo tuščias aki- 
duobes. 

— Ar jau reikia iš čia išeiti? 

— Taip! 

— Ar jau negirdėti vaikų riksmo ir juoko? 

— Ne! 

— Na, tai einam greičiau, Einam! 

Rolandas paėmė tėvą už parankės. 

— Atsiremki manęs, tik stipriau... aš nepavargsiu... 
esu stiprus... 

Tr išėjo su seneliu iš trobos. 

Priešais trobą jau buvo susirinkę apie porą šimtų 
sodiečių, daugiausia moterų, kurie susidomėjo vaikų pa- 
pasakotu įvykiu. 

Bet Rolandas nieko nematė. Jam tik tėvas rūpėjo. 

Nustebusių žmonių būrys lydėdamas prasiskyrė. 

Kol Rolandas su tėvu pasiekė tą vietą, kurioje paliko 
Skalabriną, jau buvo naktis. Pijavos tarpukalnėje dvelkė 
žvarbus vėjas... Kalnų upelis murmėdamas šokinėjo per 
uolas. Rolandas nusiėmė apsiaustą ir apsiautė juo savo 
tėvą, pasodino jį ant arklio, paėmė arklį už pavadžio ir 
tarė: 

— Keliaujam! 

— Šviesusis pone! — atsiliepė Skalabrinas.— Imk ma- 
no arklį, oc aš eisiu pėsčias. 


— 

Rolandas griežtai pakratė galvą, ir Skalabrinas nedrį- 
so daugiau siūlyti savo patarnavimo. 

Jie pajudėjo iš vietos. Rolandas ėjo šalia savo tėvo 
arklio, laikydamas jį už pavadžio... ėjo į naktį... tam- 
sumą... audrą... 


Ko k * 


Trevize Rolandas davė Skalabrinui kažkokį įsakymą, 
ir tas greitomis išvyko į Mestrą ir Veneciją. Pats Ro- 
landas apsigyveno kukliame viešbutyje, nupirko tėvui 
padorius drabužius, užsakė gausią vakarienę, per kurią 
jam patarnavo. Po vakarienės senis Kandianas užmigo 
kaip kūdikis, sekamas budrių motinos akių. Kitą dieną 
Rolandas leido tėvui ilsėtis net iki popietės, Pats tuo 
tarpu nusipirko nedidelį vežimėlį ir pasikinkė arklį. Bal- 
ną įsidėjo į vežimėlį, pasisodino šalia savęs tėvą ir taip 
pat išvažiavo į Mestrą. Atvyko į Mestrą gana vėlai ir 
apsistojo mažame viešbutyje, kuris buvo priešais „Si- 
dabrinio dangaus“ viešbutį. 

Praėjo trys dienos. Visą tą laiką Rolandas nė vienos 
valandėlės nesiskyrė su savo senuoju tėvu. Ir vis kal- 
bėjosi. Daugiausia kalbėjo tik Rolandas, o pamišęs ne- 
regys atsakinėjo arba „taip“ arba „ne“. 

Trečią dieną į viešbutį atvyko Skalabrinas ir Žuana. 

Tada Rolandas išėjo į miestą. Pačiame miesto pakraš- 
tyje užtiko išnuomuojamą nedidelį namelį su sodu. 

Tuojau sudarė nuomos sutartį ir užmokėjo už pus- 
metį į priekį nuompinigius. 

Paskui sugrįžo į viešbutį ir į išnuomuotą namelį per- 
kraustė Žuaną su tėvu. 

Pats su Skalabrinu pasiliko viešbutyje. 

— Žuana, — paklausė Rolandas perkraustydamas tė- 
vą,— ar pažįsti šį senelį? 

— Ne. 

— Tai mano tėvas! — atsakė trumpai. 

Žuana susiėmė rankas. 

— Dožas Kandianas! — ištarė. 

— Ne, Žuana, tai neregys... Tai Kandianas neregys... 
Kandianas pamišėlis... Kandianas tremtinys! Kandianas, 
bandito Rolando tėvas. Tėvas to, kuris pabėgo iš kalėji- 
mo urvo, kuris svajoja, kaip nukristi ant visos žmonijos 

audringų perkūnu, trenkti taip, kaip anuomet perkūnas 
trenkė Atodūsių tiltą. 

Žuana klausė jo žodžių drebėdama iš nerimo. 

Rolandas pasipurtė, lyg norėdamas išsklaidyti tamsias 
mintis. 

— Žuana, — tarė švelniai, — pavedu tau globoti mano 
tėvą. Ar supranti mane? Tas žmogus kentėjo baisias kan- 
čias. Man matant, tam žmogui išdūrė abi akis, šešerius 
metus jis gyveno išmalda, iš didelio sielvarto neteko pro- 
to... tas Žmogus yra mano tėvas ir jį pavedu tavo globai. 
Tu esi šiame pasaulyje vienintelė, kuriai galiu patikėti 
šitą paskutinį savo lobį. Ar supranti mane, Žuana? 

— Suprantu, šviesusis pone— atsakė susijaudinusi 
Žuana. 

— Taigi patikiu jį tau. Ar prižadi man saugoti jį ir 
rūpintis juo taip, kad iš jo iškankintų akių daugiau ne- 
išriedėtų nė viena skausmo ir rūpesčio ašara? Pasakyk 
man, Žuana, ar galiu išvykti ramus? Ar gali man tai pa- 
žadėti? 

Žuana atsiklaupė ir tarė: 

— Gerbdama šventą atminimą tos, kuri vadino mane 
savo dukterim, budėsiu prie jo dieną ir naktį... ir, kol gy- 
va būsiu, tikrai nė viena ašara nenuriedės jo veidu. Grei- 
čiau laimės ir džiaugsmo ašara nuplaus jo sielvartą... 

Rolandas pakėlė merginą, prispaudė ją prie krūtinės, 
broliškai pabučiavo ir tarė: 

— Esi mano brangi ir mylima sesuo... Aš taip pat 
prisiekiu, kad tavo liūdesiui ir rūpesčiams atėjo galas, aš 
įmuosi užtikrinti tau laimę. 

Paskutinę naktį Rolandas praleido prie tėvo. 

Jis dar kartą bandė kalbėti su juo švelniai, tyliai, iš 
lėto. 

Žodžiai, kuriuos Rolandas kalbėjo tėvui, buvo iš tik- 
rųjų iškilmingi ir baisūs. Jo akys degė neapykanta. 

Auštant išėjo iš tėvo kambario, atsisveikino su Žua- 
na, grįžo į viešbutį, krito į lovą ir užmigo giliu miegu. 

Atsikėlęs sėdo ant arklio ir drauge su Skalabrinu iš- 
vyko į Trevizą. 

Kaip ir pirmos savo kelionės metu, perjojo miestą 
ir pasuko Pijavos link. 

Pasiekęs Nervezos kaimą, pasuko iš didžiojo kelio 
mažu keleliu į kairę, įjojo į pušyną ir iš čia pradėjo 
kopti į kaino šlaitą. 

Skalabrinas, sekdamas iš paskos, keletą kartų nera- 
miai apsidairė. Rolandas tai pastebėjo. 

— Ar žinai šitą kelią? — paklausė Rolandas, kai juo- 
du išjojo iš miško. 

Skalabrinas, kaip ir anąkart, dusliai atsakė: 

— Taip, šviesusis pone, kažkada esu čia buvęs. 

— O kur jis veda? 

— Į tarpukalnę ties Pijava. 


XXII 


TARPUKALNĖ TIES PIJAVA 


Rolandas nušoko nuo arklio ir paliepė tą patį pada- 
ryti savo kelionės draugui. Arklius pririšo prie senos 
pušies kamieno, Skalabrinas neramiai žvalgėsi aplinkui, 
vis klausėsi ir vis labiau nerimavo. 

— Šviesusis pone, prašom manimi tikėti, kad būtų 
daug geriau pasukti kitu keliu. 

— Kodėl? Noriu apžiūrėti šią Pijavos pakrančių tar- 
pukalnę. 

— Pijavos tarpukalnę? — sušuko išbalęs Skalabrinas, 

— Taip. Apie ją esu labai daug girdėjęs. Net tas po-- 
nas, iš kurio pirkau arklius, pasakojo, kad ją verta pa- 
matyti. Sakė, kad galima pasigėrėti nuostabiais vaizdais. 

— Nežinau, ar jau tos pakriūtės gali būti tokios gra- 
žios. Aš nemačiau jokio jų gražumo, tačiau jos labai. 
pavojingos. 

— O kuo gi ten rizikuojama? Ar tuo, kad, neatsar- 
giai žengęs, nuriedėsi į bedugnę. Bet mūsų arkliai pa-- 
pratę keliauti kalnų keliais. 

— Ne apie tai kalbu, šviesusis pone! 

— Tai apie ką? Ar bijai, kad įkrisim į kokį urvą? 

— Nežinau, bet spėju... O pagaliau, šviesusis pone, 
yra tokių urvų, kurių iš tolo reikia vengti. Tikėk ma- 
nim. Geriau padarysim, jei tuo keliu toliau nejosim. 

. — Galiu pamanyti, kad tu iš tikrųjų bijai... 

— Taip, pone, bet bijau ne dėl savęs... o tik dėl ta- 

vęs! . 

— Tai pasakyk, koks pavojus man gresia. Atrodo, kad 
šią apylinkę gerai pažįsti. Pasitikiu tavo žiniomis, bet ir 
pats noriu ją arčiau pažinti... 

— Pone, privalai saugotis mano buvusių sėbrų— 
springdamas ištarė Skalabrinas. 

— A-a! Na, tai paaiškink man smulkiau. 

Skalabrinas vėl pradėjo baugiai dairytis. 

— Aš klausau, — tarė Rolandas.— Pasakok! Nebijok! 

— Jūsų šviesybe... aš nebijau... Tiktai... kad... Pagaliau 
papasakosiu viską. Taigi, pone, gerai atsimeni, kuo ver- 
čiausi tada, kai mudu pirmą kartą susitikome... 

— Taip... buvai banditas. Ko nuleidai galvą? Tavo 
verslas buvo toks pat geras, kaip ir karaliaus, vyskupo 
arba inkvizitoriaus. Tikėk manim, kad pikčiausi banditai 
ne Pijavos urvuose lindi. 

Tuos žodžius Rolandas. ištarė tokiu tonu, kad Skalab- 
rinas nepajuto, kaip krūptelėjo: iš karto nutilo, bet su- 
sigriebęs vėl kalbėjo. 

— Nesuprantu kaip reikiant tavęs, pone, bet viskas, 
ką sakai, giliai mane jaudina ir atveria man akis į pa- 
saulį ir žmones. Man atrodo, kad, kol tavęs nepažinau, 
buvau tik žmogaus pavidalo laukinis žvėris... 

— Ar todėl, kad turėjai kovoti dėl būvio? Nusira- 
mink! Tu vogei tik pinigus, bet yra daug tokių žmonių, 
kurie vagia daugiau negu pinigus. Pažįstu tokį žmogų, 
kuriam pavogė sužadėtinę. Tikėk manim, kad jam būtų 
buvę daug lengviau, jeigu jam būtų pavogę visus daiktus, 
kuriuos jis turėjo... Pažįstu žmonių, kurie vienus ar kitus 
nušluoja nuo žemės paviršiaus daug sėkmingiau, negu 
tie, kurie vartoja stiletą arba šaunamąjį ginklą. Vaikš- 
čioja tarp žmonių iškėlę galvas, nes yra visų gerbiami, 
Todėl sakau: nėra ko tau kaisti dėl praeities... Kovojai 
su supuvusiu pasauliu, kaip mokėjai... gal žiauriai, bet... 
Pasakyk man atvirai — ar žudydavai? A? 

— Hm! Taip, kartais... žudikus, kurie mane persekio- 
davo ir kurie per daug lipo ant kulnų. 

— Juk tu pasiuntei dvylika merginų namo, nenuplėš- 
damas jų garbės. 

— Taip, pone! Elgčiausi niekšiškai, jei būčiau pasi- 
naudojęs jų silpnybe. Neįžeidžiau jų nė vienu šiurkščiu 
žodžių, jokiu nepadoriu veiksmu. 

— O Bembai! Foskari! Altieri! Kodėl negalėjot pasi- 
mokyti, koks turi būti žmogus, iš bandito, kurio nelai- 
kote žmogumi! 

Skalabrinas susimąstė. Rolandas žiūrėjo į jį simpati- 
Zzuodamas. ' 

— Kalbėk toliau, — paragino švelniai. 

— Jau pasakojau, kad buvau gaujos, kuri veikė Tre- 
vizo ir Padua apylinkėse, vadas. Ši apylinkė yra trikam- 
pio, kurio vienoje viršūnėje stovi Venecija, pavidalo. 
Valtimi išplaukdavome pro Lido sąsiaurį ir išsikeldavo- 
me ties pat Pijavos įlanka. Savo grobį gabendavome upe 
aukštyn met iki Nervezos kaimo. Šis kaimas yra tų kal- 
nų, kuriuose buvo įsikūrusi mūsų vyriausioji būstinė, pa- 
šlaitėje. 

— Taigi buvai kaip tikras armijos vadas: turėjai lai- 
vyną, pėstininkų ir net kalnų raitelių!.. 

— Taip! Mano armiją sudarė beveik tūkstantis gerai 
ginkluotų, drąsių, bet kokiam žygiui tinkamų vyrų... 
Rolando akys blykstelėjo ugnimi, bet greitai vėl už- 
geso. | : 
— Aš, — kalbėjo toliau Skalabrinas,-— buvau vadas tik 
vienos gaujos, kurią sudarė apie penkiasdešimt vyrų. 

— Tai turėjot dar ir vyriausiąjį; vadą? — smalsiai pa- 
klausė Rolandas. 

— Ne, tik padėdavom vieni kitiems, dalydavomės gro- 
bį: net žvejai, kurie būdavo mums palankūs ir mums 
padėdavo, gaudavo savo dalį. 

— Sakai, kad tavo gauja slapstydavosi Pijavos pa- 
kriūtėse? 

— Niekad nesislapstė: ten tik susitikdavome. Mes vi- 
si gyvenom miestuose. Daugelis gyveno Venecijoje. 

— Iš tavo pasakojimo dar nematau pagrindo bijoti 
einant toliau į kalnus. 

— Šviesusis pone, dabar turiu priminti ir apie šio- 
kius tokius asmeninius reikalus, bet bijau, kad per daug 
įkyrėsiu... 

— Priešingai. Man tai ypač įdo:nu... Kalbėk toliau... 

— Taigi mano gaujai priklausė toksai Sandrigas, pra- 
mintas to kaimo, iš kurio buvo kilęs, vardu. Jis labai 
sumanus, drąsus ir beveik toks pats stiprus, kaip ir aš. 
Sugyvenome labai gražiai, tik kartais jis užsidegdavo 
neapykanta, kad nėra gaujos vadas. Vieną dieną atsitiko 
nuostabus dalykas. Įvyko tai bene prieš trylika metų, 
t.y. septyneri metai prieš mano suėmimą. Vieną rytą... 
stovėjau Kaip tik toje pačioje vietoje, kur tu, pone, sto- 
vi. Laukiau sugrįžtant ekspedicijos, kuriai vadovauti bu- 

vau pavedęs Sandrigui. Staiga pamačiau jį sugrįžtantį. 
Kartu su jo žmonėmis ėjo nuostabiai graži moteris. Tu-, 
riu prisipažinti, kad jos išvaizda susižavėjau, nors šiaip- 
jau niekad į jokią moterį nekreipdavau dėmesio. Atrodė, 
kad dėl to nuotykio ji visai nesirūpino, ėjo su Sandrigo 
draugais linksma ir juokavo. Įsivedėm ją į vieną mūsų 
urvą. Kartu įvedėm ir jos pusiau gyvą iš baimės tarnai- 
tę. Čia moteris pareiškė norinti pasimatyti su gaujos 
vadu. 

— Jis stovi priešais — atsakiau — Prašom nebijoti. 
Nieko pikta čia jums neatsitiks. 

— Visiškai nebijau! — atsakė tiriamai apžiūrinėdama 
mane. 

Jos įžūlūs žvilgsniai mane krėste nukrėtė. 

— Atiduosiu visas brangenybes, kurias turiu su sa- 
vimi, tik su sąlyga, jeigu dar šiandien leisite man toliau 
keliauti. Aš skubu į Romą. 

— Galiu paleisti ponią tuojau! — atsakiau. 

— Ne. Esų pavargusi ir noriu valandą pailsėti. 

— Ta moteris padarė man nepaprastą įspūdį. Būčiau 
paleidęs ją, visiškai nieko iš jos neimdamas. Tačiau ma- 
pratau, kad, norėdamas išgelbėti keletą jos brangenybių, 
galėčiau ją pačią pražudyti. Pati nusiėmė apyrankes, bran- 
gius karolius ir, nusviedusi juos ant žemės prie mano 
kojų, sušuko: 

—- Pasiimk! 

Aš atšokau ir tariau Sandrigui: 

— Tai tau, bičiuli. Aš nieko neimsiu. 

Tačiau ir Sandrigas neigiamai pakratė galvą. Jis pa- 
rodė ranka į brangenybes savo draugams. Tie tuojau puo- 
lė brangų grobį ir stumdydamiesi pradėjo jį dalytis. Tada 
Sandrigas žengė porą žingsnių į priekį ir, padėjęs ranką 
ant stileto rankenos, tarė: 

— Man nereikia brangenybių... noriu šitos moters! 

— Sandrigai,— atsakiau aš — to niekuomet. nebus! 

— Šiandien aš jokių įstatymų nepripažįstu— atsakė 
jis karštai. 

Kraujas mušė man į galvą, ir aš griebiausi stileto. 

Visi draugai apstojo mudu ratu ir pradėjo murmėti, 
kad reikia panaikinti mano įsakymą apie moters garbės 
neliečiamybę. Tada nepažįstamoji prasiveržė pro ratą ir, 
atsistojusi tarp mudviejų, paniekinamai sušuko: 

— Matau, kad neapsieis be to, jog kuriam nors iš 
dviejų šiandien nepriklausyčiau. Gerai! Sutinku! Tas, ku- 
rio šiandien būsiu, galės didžiuotis, kad valandą buvo 
tokio sutvėrimo, kaip aš, viešpats, ypač kai sužinos, kas 
aš tokia. Taigi renkuosi... Privalot pripažinti man pasi- 
rxinkimo teisę. 

-- Sutinkam iš kalno! — sušuko sutartiniu choru ma- 
no draugai. 

— Taigi pati pasirenku meilužį! Sutinkat? 

— Taip! Sutinkam! 

— O paskui mane paleisit? 

— Taip! | 

Sandrigas taip pat pritariamai linktelėjo galvą. Ti- 
kėjosi, kad nepažįstamoji gražuolė pasirinks jį. Jis šven- 
tai tuo tikėjo. Ir aš taip maniau. Kišdamas stiletą į makš- 
tį, pasitraukiau porą žingsnių į šalį. 

— Ar nepabodo, šviesusis pone, mano pasakojimas? — 
staiga paklausė Skalabrinas. 

. — Oi, ne! Jau sakiau, kad man tai be galo įdomu. 
Klausydamas tavo pasakojimo, jaučiuosi taip, lyg skai- 
tydamas puikiausią Ariostro rašinį. Pasakok toliau! 

„ Palyginimas su Ariostru Skalabriną sujaudino. Jis vėl 
pradėjo pasakoti: 

 — Taigi dabar nepažįstamoji pradėjo apžiūrinėti iš 
eilės visus aplink ją sustojusius vyrus. Mačiau, kad kiek- 
vienas mano draugas, kai ties juo apsistodavo žavus ne- 
pažįstamosios žvilgsnis, blyško, keitėsi iš veido. Puikus 
jos žvilgsnis sustojo akimirką ir ties Sandrigu. Tada pa- 
jutau, kad ir aš pradedu balti. Pagaliau priėjo prie ma- 
»ęs, paėmė už rankos ir tarė: 

“ — Štai kurį pasirenku... 

— Ak, pone, niekas per visą gyvenimą nebuvo ma- 
nęs taip sujaudinęs, kaip šie moters žodžiai. Sandrigas 
klaikiai sušuko ir kaip pakvaišęs išbėgo iš urvo. O aš, 
apkvaitęs nuo netikėtos laimės, pačiupau į glėbį tą ža- 
vingąją būtybę ir nešte nusinešiau į kitą urvą. Apkabino 
ji nuostabiomis rankomis mano kaklą, o galvą padėjo 
ant peties. Susijaudinęs visas drebėjau. Svaigau nuo aist- 
10s... Nepasakosiu, ką išgyvenau tą valandą. 

+ Jai išeinant paklausiau vardo ir siūliau savo patar- 
navimus. Norėjau būti jos vergas. Ji garsiai nusikvatojo 
ir tarė: 


114 


— Niekad gyvenime nepasilinksminau taip, kaip šian- 
dien! 

Skalabrinas staiga nutilo. Atsiduso, po nosimi nusi- 
keikė ir palengva pradėjo: 

— Išgirdęs tokį atsakymą, sustingau. Vadinasi, ji tik 
suvaidino aistros komediją ir, matyt, dar tyčiojosi . iš 
manęs. Pagaliau neturėjau teisės reikšti jai kokių nors 
pretenzijų. Ji pasitraukė... 

— Ir niekad nesužinojai jos vardo? — paklausė Rolan- 
das. 

— Niekad! 

— Ir niekad daugiau jos nematei? 

— Rodos, vieną vakarą Venecijoje lyg ją mačiau. 
Bet iš tikrųjų turbūt ne ji buvo. . 

— Sakai, Venecijoje? 

— Taip! Bet dar kartą sakau, kad turbūt apsirikau. 
Man bent taip atrodo. Nuo to laiko jau praėjo šešeri 
metai. : 

— Šešeri metai? Taigi ta moteris... 

— Ji buvo kūrtizanė, kuri „sumokėjo man, kad švie- 
sųjį poną pagrobčiau... Bet... aš tikrai apsirinku... Aš ne 
vieną ir ne du kartus vieną ar kitą moterį palaikiau ja. 
Matyt, kad ir tą kartą, kaip ir kitais, klydau... 

— Gerai, gerai... pasakok toliau! 

— Tai jau ir viskas, šviesusis pone! Noriu tik pasa- 
kyti; kad nuo tos dienos Sandrigas prisiekė manęs ne- 
kęsti, kol gyvas bus. Kadangi dariau mūsų žmonėms di- 
delę įtaką, tai jis manęs bijojo. Bet kai mane pasodino 
į kalėjimą, jis tapo gaujos vadu ir dabar veikia šituose 
kalnuose. kaip ir mano vadovavimo laikais. Taigi, jeigu 
pakliūsime į jo nagus, jeigu pamatys, kaip esu ponui 
ištikimas, visas jo kerštas kris ant pono galvos. Tai, ką 
kitados troško padaryti su manim, šiandien padarys su 
mumis abiem. 

— Tai Sandrigas, sakai, anuomet buvo Venecijoje, tą 
vakarą, kai įvyko maištasį.. 

— Taip, pone. Ir dabar man rodosi, kad... 

— Kas? 

— Kad... Ak, niekšas... Dabar esu tikras, kad mane 
suimant jis buvo tarp žudikų. 

— Taigi tavo arešto priežastis buvo jo kerštas? 

— Taip. Dabar atsimenu. Aš šaukiau ir stebėjausi, kad 

taip staiga jis dingo. Spėliojau, kad jį drauge su manim 
areštavo. Niekšas! 

— Taigi jis suvaidino tam tikrą vaidmenį jo geriau- 
sio bičiulio Bembo parengtoje komedijoje! 

— Dabar prisimenu daugybę aplinkybių... Stebiuosi 
tik, kodėl man tai niekad neatėjo į galvą, kai sėdėjau 
kalėjime... 

— Kalėjimas yra atminties ir minčių karstas! — dus- 
liai ištarė Rolandas. 

— Taip, taip, dabar viską puikiausiai suprantu. 

— O Sandrigas? 

— Taigi aną vakarą Bembas atvyko pas mane San- 
drigo nurodymu. Dabar man aiškėja visa intriga... At- 
spėju... Tie du niekšai pardavė mūsų gyvenimą: pono ir 
mano. 

— Ar dabar dar patarsi man iš čia trauktis? . 

— Ne, šviesusis pone! — atsakė piktai Skalabrinas.— 
Jokim toliau, gal Pijavos pakriūtėse sutiksim Sandrigą. 
Tuo pat metu iš tolo kažkas nčaiškiai šūktelėjo. 
Rolandas su savo draugu pradėjo įdėmiai klausyti. 
Po pirmojo šūktelėjimo nuaidėjo antras. 

— Aidas sklinda iš Juodojo Urvo,— tarė Skalabrinas. 
—- Einam prie Juodojo Urvo! 

— O arkliai? 

— Sugrįžę rasim juos čia. Vesk! 

Skalabrinas pasileido į priekį, o paskui jį skubiai nu- 
sekė Rolandas. Pradėjo kopti uolėtais šlaitais. Ėjo siauru, 
laukiniais kalnų augalais apžėlusiu taku. 

Dar kartą, bet dabar jau daug arčiau, pasigirdo tas 
pats šūktelėjimas. 

Po penkių greito ėjimo minučių Skalabrinas sustojo 
ir davė ženklą Rolandui laikytis visiškos tylos. Pats pra- 
skyrė krūmų šakas, kurios sudarė tankią, beveik neper- 
einamą užtvarą ir tylėdamas parodė ranka į keistą sce- 
ną, kurios nebylūs liudininkai dabar juodu buvo. 

Kairėje juodavo plati urvo anga. Tai ir buvo Juodasis 
Urvas. Dešinėje stūksojo stati uolų siena, už kurios ga- 
lima buvo numanyti esant gilų tarpeklį, kurio dugne 
sroveno kalnų upeliūkštis. Nuo uolų sienos iki tarpeklio 
krašto buvo apie trisdešimties pėdų platumo aikštelė. 

Prie urvo angos, prie medžio, buvo pririštas vyras. 
Priešais jį sėdėjo kitas vyras ir, atrodė, baigė kvosti be- 

laisvį. Už jo pečių stovėjo dyylika nuo galvos iki kojų 
apsiginklavusių stiprių vyrų. 

Rolandas tuojau pažino pririštąjį prie medžio vyrą. Jis 
buvo žinomas poetas Aretinas, Pamatęs kvotėją, Skalab- 
rinas sugniaužė kumščius. Jis pažino savo priešą Sand- 
rigą. 

Gaujos vadas kalbėjo: 

— Ei, pone Aretinai! Toks žmogus, kaip tu, vertas 
trijų tūkstančių talerių. Tai menkniekis! 

Belaisvis visai išblyškęs protarpiais skaudžiai dejavo. 

— Pone,— kalbėjo kalendamas dantimis— Iš kur aš 
paimsiu tris tūkstančius talerių? Pražuvau! Jau nebėra 
manęs gyvo. 

— Pone poete! — tarė banditas pajuokiamai šypsoda- 
masis.— Urve stovi stalas. Ant jo rasi rašalo, popieriaus 
ir plunksną. Gali rašyti eiliuotai ar proza — kaip nori- 
Gali pasirinkti. 

Vado sąmojingumas prajuokino visus banditus. 

— Nurimkit,— įsakė Sandrigas.— Taigi parašysi savo 
bičiuliams Venecijoje laišką. Juk jie taip myli tave, po- 
pagalvok, koks būtų didelis nuostolis Venecijai, jei dėl 
trijų tūkstančių talerių turėtum atsisveikinti su gyvybe. 

Belaisvis baimingai suriko, 

— Taigi — kalbėjo toliau su nedrumsčiama ramybe 
Sandrigas.— Pone, parašysi savo bičiuliams laišką, kurį 
vienas iš čia stovinčių ponų nugabens į Veneciją: dvi 
dienos į ten, dvi dienos atgal, iš viso keturios. Visokiems 
netikėtumams pridėsim dar keturias, tai bus aštuonios 
dienos. Šiandien ketvirtadienis, devinta valanda vakaro. 
Jei kitą ketvirtadienį tuo pačiu laiku nebus man pakloti 
trys tūkstančiai talerių, labai apgailestaudamas turėsiu 
garbę persmeigti tave stiletu. 

— Nebėra manęs gyvo! — vėl tarė belaisvis beveik 
alpdamas. Staiga erškėčių šakos, sudarančios užtvarą ap- 
link aikštę, prasiskyrė, ir anoje pusėje pasirodė Rolandas, 
kuris vienu šuoliu atsidūrė priešais Sandrigą. 

Tą pat akimirką priešais banditus atsirado Skalabri- 
nas ir sušuko: 

— Matau, kad pramogaujat be manęs! Matyt, nelau- 
kėt! 

— Skalabrinas! Skalabrinas! — sušuko nustebę ban- 
ditai. 

Pamatęs Rolandą, Sandrigas pašoko su stiletu rankoje. 
Išgirdes draugus minint Skalabriną, nusikvatojo klaikių 
juoku ir puolė priešą. Bet nespėjo. Skausmingai surikęs 
krito vietoje. Rolandas puolė jį ir suspaudė savo gele- 
žiniame glėbyje. Sandrigas paleido iš nutirpusios rankos 
stiletą ir parpuolė ant kelių. 

Kiti banditai, kurie, pamatę Skalabriną, džiaugsmingai 
sušuko, dabar puolė Rolandą, norėdami jį apsupti iš visų 
pusių. 

— Nė iš vietos! — riktelėjo Skalabrinas.— Pirmas, ku- 
zis išdrįs žengti žingsnį į priekį, tuojau atsidurs Pijavos 
dugne. 

Skalabrinas atsiraitojo rankoves ir pasirengė pulti. 

Banditai aprimę pasitraukė. . 

Visa tai įvyko per porą sekundžių. | 

Ir pririštas prie medžio Pjetras Aretinas, ir nustebę 
banditai žiūrėjo į nepažįstamąjį, prie kurio kojų gulėjo 
ir iš skausmo raitėsi Sandrigas. 

Rolandas, prispaudęs banditą prie žemės, šypsojosi: 
jis atrodė toks stiprus ir vikrus, kad visa tai padarė be 
mažiausių pastangų. 

Nutvėrė Sandrigą už gerklės, atvilko prie tarpeklio 
krašto ir, pakėlęs jį aukštyn, laikė ties praraja. Nustebę 
ir baimės apimti banditai pradėjo tarp savęs su pasigė- 
rėjimu šnibždėtis. 

' Skalabrinas puikiai žinojo jų psichologiją, todėl jie 
dabar jam jau nerūpėjo. 

Pakibęs ties bedugne, Sandrigas sušuko: 

— Pasigailėk! 

Rolandas pastatė jį ant žemės ir tarė: 

— Atrišk belaisvį. : 
 Sandrigas apsidairė ir buvo matyti, kad nori geriau 
įsižiūrėti į Rolandą. Bet pastarojo žvilgsnis paveikė jį 
taip, kad, tramdydamas savo įsiutimą, numojo ranka ir 
atrišo belaisvį. | 

Išlaisvintas Aretinas išskėstomis rankomis puolė prie 
išvaduotojo. 

Rolandas sulaikė jį rankos mostu. 

„. — Turiu su ponu pasikalbėti. Užeik į urvą ir keletą 
minučių palauk. 

— Kad ir kelias valandas, kiek tik tau reikia, kilnu- 
sis pone, mūzų globėjau, Apolono išvaduotojau... Nesa- 
me dabar Pijavos pakriūtėse, o Parnase, ir kaip bitelės. 
skraidome nuo vieno žiedo prie kito. 

Pjetras Aretinas galbūt dar ilgai būtų kalbėjęs, jei 
Skalabrinas nebūtų įstūmęs jo į urvą. 

Dabar Rolandas priėjo prie banditų ir šiurkščiai ta- 
rė: 

— Matėte, ko esu vertas. Kas nori, kad būčiau jūsų 
vadas? 

— Visi! Visi! 

— Gerai. Susitiksime šioje vietoje šiandien vidurnak- 
tį. O dabar galite skirstytis. Atsiveskite ir tuos, kurių 
čia dabar nebuvo. Pasakykit, kad atėjo žmogus, kuris 
padės jums laimėti ir įgyti didelį turtą, kuris. kiekvieną 
iš jūsų trokšta padaryti ponu. Eikite ir grįžkite vidur- 
naktį. 

Banditai pradėjo džiaugsmingai sveikinti Rolandą, o 
paskui ramiai, net nepažvelgę į Sandrigą, prieš kurį dar 
neseniai drebėjo, išsisklaidė po kalnus. 

Buvo beeinąs ir Sandrigas. 

Rolandui davus ženklą, Skalabrinas padėjo jam ran- 
ką ant peties ir tarė: 

— Dabar... vadas nori su tavim pasikalbėti. 

Paminėjus žodį „vadas“, Sandrigas pakėlė galvą, pas- 
kui staiga išsiveržė iš Skalabrino rankų, klaikiai nusi- 
juokė, šoko į bedugnę ir dingo iš akių. 

Iš karto nustebęs Skalabrinas pasilenkė pažiūrėti ir 
pamatė savo priešą, kuris nepaprastai drąsiai ir mikliai 
kabinėdamasis už uolų ir krūmų leidosi beveik stačiu 
skardžiu į tarpeklio dugną. 

— Daug sumokėčiau šią valandą už tai, kad rankoje 
turėčiau gerą šautuvą, — tarė Skalabrinas. 

Iš apačios pasigirdo klaikus Sandrigo juokas, ir viskas 
nutilo. 

— Man patinka visa ši istorija — sumurmėjo Skalab- 
rinas. 

Atrodė, kad Rolandas nieko nemato ir negirdi. Sudė- 
jęs rankas ant krūtinės, jis kažką galvojo. 

Po valandėlės papurtė galvą ir dėjo į urvą. Skalabri- 
nas uždegė žibintą. . 

Ten iš tikrųjų rado stalą, popieriaus, rašalo ir plunks- 


"Pamatęs Rolandą, belaisvis sušuko: 

— Aš, rodos, neapsirinku. Pone, esi tas svetimšalis, 
kurį prieš kelias dienas pažinau Mestroje ir kuriam par- 
daviau geriausią porą savo arklių? 

Rolandas linktelėjo galvą. 

— Ak! — kalbėjo toliau Aretinas— Koks baisus su- 
manymas man šovė į galvą — aplankyti Pijavos pakriū- 
tes! Visą mano bagažą pagrobė, sekretoriai pabėgo, ir 
aš pats tik per plauką likau gyvas. Laimei, kaip fantas- 
tiškas paladinas, pone, atsiradai čia... 

— Manai, kad aš poną paleisiu? — nutraukė jį Ro- 
landas. 

— Argi ką kita esi sumanęs? — sušuko Pjetras Areti- 
nas išbaldamas. 

— Tai pareina nuo tavęs. 

— Ką turiu daryti? Sakykit? Aretino dėkingumas n nė- 
ra tušti niekai. 

— Pirmiausia įsidėmėk, gerbiamasis, kad priklausai 
nuo mano valios, kad kiekvieną valandą galiu tave įduo- 
ti tiems, iš kurių nagų išplėšiau. Įsidėmėk, kad taip elg- 
damasis, aš išsižadėjau didelių pinigų. 

Belaisvis susiraukė, jo akyse blykstelėjo rūškana lieps- 
nelė, bet vėl užgeso. 

— Ko nori iš manęs? — paklausė.— Savo kilniaširdiš- 
kumu mane stebini daugiau negu prieš valandėlę tas ban- 
ditas savo grasinimais. 

— Noriu, — tarė Rolandas, — pasiūlyti sąjungą su ma- 
nim, 

Belaisvis pakėlė galvą. 

— Jaučiau, pone, kad esi geresnis, negu galima buvo 
spėlioti pirmą kartą pamačius. Argi galėjau apsirikti? Iš 
tavo užsispyrimu dvelkiančio veido, iš judrių antakių, 
iš grobuoniškų žandų, iš vilko galvos sprendžiu, kad trokš- 
ti veikti. Pone Pjetrai Aretinai, jeigu nesi tik poezijos 
kūrėjas, jei esi toks, koks iš tikrųjų atrodai, pasikalbė- 
kime. Pjetrai Aretinai, jei nenori su manim kalbėti, tai 
gali sau eiti. Taigi dabar pasakyk, ar eini sau, ar pasi- 
liekį? 

— Pasilieku,— pasakė Pjetras Aretinas. 

Jo veide išnyko ironija. Jis surimtėjo. 

PJETRAS ARETINAS 


Rolandas atsidėjęs žiūrėjo į Pjetrą Aretiną. Dabar jis 
jau nebuvo išsiblaškėlis ir plepus poetas. Priešais Rolan- 
dą stovėjo stiprus, energingas vyras, o jo veidas spin- 
dėjo nepalaužiama valia ir narsumu. 

Rolandas tai tinkamai įvertino. 

Tai buvo vilkas, žmogus vilkas, su vilko apetitu ir 
gudrumu, 

— Pone, —tarė Pjetras Aretinas— Labai vertinu tai, 
kad pastebėjai manyje daugiau negu paprastą eilėraščių 
rašinėtoją. Savo ruožtu turiu pasakyti, kad jau Mestroje, 
pone, tavo išvaizda mane suintrigavo. Tavo veide slypi 
kažkas baisinga, bet kartu esi vertas didžiausio pasiti- 
kėjimo. Pasakysiu, kas esu ir kuo norėčiau būti. Nesu 
plačiai žinomas žmogus, bet turiu nedidelio miestelio, 
kuriame esu gimęs, vardą. Neturiu turtų, neturiu tėvo, 
motina mirė ligoninėje, kurioje gydėsi su tokiomis pat 
palaidūnėmis, kokia pati buvo. Pats visokiais būdais ver- 
čiausi, dirbau net paprastu tarnu. Štai kas aš esu. O da- 
bar pasakysiu, kuo norėčiau būti. Esu pakankamai in- 
teligentiškas ir manau, kad labai neteisinga, jei negaliu 
plačiai ir turtingai gyventi tik dėl to, kad esu žemos kil- 
mės. Pasaulyje viskas kvaila ir beprasmiška, nes sostus 
yra užėmę idiotai ir tik todėl, kad jų tėvai paveldėjo 
titulus. Aš titulo neturiu, tačiau vienodai noriu naudotis 
didybės ir grožio saule. Aš nereikšmingas, be pinigų žmo- 
gus, noriu būti turtingas, galingas, garbinamas. Sio pa- 
saulio galingieji! Galiu su jais susilyginti, iki jų pakilti. 
Kunigaikščiai ir karaliai, drebėkite prieš mane! Noriu, 
kad viešpačiai kalbėtų su manim kaip lygūs su lygiu! Toms 
svajonėms įgyvendinti turiu tik dvi rankas, šitas dvi tvir- 
tas rankas! 

Tuos žodžius tardamas, pagrasino stipriai sugniaužtais 
kumščiais. 

— Štai šitomis rankomis jau nužudžiau ne vieną di- 
dybę, palenkiau ne vieną galybę. Kiti žudo stiletais, o 
aš juoku. Mirkau plunksną į rašalą, bet rašau ne rašalu, 
o nuodais. Mano ginklas — rašytas šmeižtas — visur sie- 
kia ir yra toks galingas, kad niekas neatsilaiko. 

Aretinas valandėlę nutilo, giliai atsiduso ir vėl kal- 
bėjo: 

— Nejaučiu žmonėms neapykantos, bet save myliu 
labiausiai. Trokštu laimės išimtiniam sutvėrimui, kuriuo 
aš esu. Pirmiausia siekiu materialinės laimės. Neturiu nei 
draugų, nei priešų. Gėriuosi tik savimi. Jei kuris žmo- 
gus stoja prieš mane, visų pirma savęs klausiu, ar gali 
jis būti man kuo nors naudingas. Jeigu taip, tai tampu 
jo bičiuliu. Jei kas nors mane varsto žvilgsniais, klausiu 
savęs, ar gali jis man kada nors pakenkti, ir jei taip, 
tampu jo priešu. Štai koks aš esu ir koks noriu būti! 
O tu? 

Rolandas negalėjo iš karto atsakyti ir paklausė: 

— Kokiam galui atverti širdį svetimšaliui, kuris ga- 
li pasirodyti tau įtartinas. Tai yra tavo klaida. 

Aretinas nusišypsojo. 

— Pone, esu nepaprastai tingus, toks tingus, kad sva- 
joju turėti tarnaičių, kurios įdėtų man į burną mėgsta- 
mus vaisius, kurios darytų tai nelaukdamos, kol pasa- 
kysiu, ko aš noriu. Mano svajonių svajonė — tai galėji- 
mas nieko neveikti. O apie tai svajoju todėl, kad stip- 
rūs ir energingi žmonės privalo turėti savo žinioje silp- 
nų, kurie už juos dirbtų. Tačiau nors ir esu toks tingi- 
nys, turėjau rūpintis sąlygomis, kuriomis galėčiau įsigy- 
ti turto, vadinasi, turėjau dirbti. Dirbau atsidėjęs dešimt 
metų, naudodamasis dviem priemonėmis: pirmoji — rašy- 
mo menas, tokio žodžio, kuriuo įsiteikiama, meilikauja- 
ma ir kuris užnuodija gyvenimą, vertės žinojimas, ant- 
roji priemonė — sugėbėjimas suprasti žmones iš veido, 
pažinti sielą tų, su kuriais bendrauji. 

— Tai mano veidas sužadino pasitikėjimą? 

— Taip. 

— Pone Aretinai, šią valandą turi visas galimybes 
savo svajonėms išpildyti. Atsimokėdamas pasitikėjimu už 
pasitikėjimą, turiu pasakyti tik viena: tavo planams i8y- 
vendinti trūksta vienintelio dalyko — drąsos! 

— Kaip tai? — paklausė Aretinas nustebęs. 

— Taip, drąsos! Esi bailys! Ši aplinkybė gali tau“ la- 
bai daug pakenkti. Jeigu nenori skaitytis su pasauliu, 
tai reikia Mokėti viską niekinti, o mirčiai žiūrėti stačiai 
į akis, nes mirtis yra tik aukščiausio laipsnio tingulys. 

— Ak, pone! Koks didis ir.baisus esi! Vienu užsimą- 
jimu, galima sakyti, iš pirmo susitikimo, atveri giliausias 

mano sielos slėptuves. Taip, esu bailys! Taip, bijau mir- 
ti. Tik viena mintis, kad galiu pasitraukti iš gyvenimo, 
kuris yra toks gražus ir turtingas, žadina manyje nenu- 
„galimą baimę. Viską darau, norėdamas šios silpnybės 
atsikratyti. Tyčia dalyvavau muštynėse, savo valia buvau 
Medičio „stovykloje, bet... niekas, o niekas nepadėjo. Bi- 
jau, ir... niekas negali manęs nuo baimės išgydyti. Ži- 
nau puikiai, kad tai didžiausias mano gyvenimo .kliuvi- 
nys. Dėl tos baimės, nepažabojamos baimės, esu skur- 
-džius. 

Aretinas klektelėjo ant suolelio ir rankomis užsiden- 
gė veidą. . ' 

Rolandas padėjo ranką ant jo peties. 

— Ar tiki mano drąsumu? — paklausė švelniai. 

— Taip, pone, esi nepaprastai drąsus, esi toks drąsus 
Žmogus, kuriam mirtis — gerovė. 

Dabar Rolandas sudrebėjo. 

— Stebiuosi, kodėl, pone, sutinki toliau gyventi, jei 
gyvenimas — sunkumas, ir kodėl nedarai galo egzistavi- 
mui, kuris tau baisus! 

Blanki šypsena nuslinko Rolando veidu. 

— Taigi, ar tiki mano drąsumu? Ar niekada tau ne- 
buvo atėję į galvą sujungti savo bailumą su kieno nors, 
kuris paimtų tave po savo globos sparnu, drąsumu? 

— Ką nori tuo pasakyti? Nedrįstu suprasti tavo min- 
čių... 

— „Noriu štai ką pasakyti... Vyksti į Veneciją. Iš to, 
ką apie tave sužinojau, numanau, kad ten greitai su- 
kelsi prieš save neapykantos audrą. O kas bus tada su 
tavo materialine laime, apie kurią tiek daug svajoji? Kam 
tada visos tos pastangos, jeigu nieko nebus įmanoma įgy- 
vendinti? 

— Dėl Dievo, pone, mane baugini! Taip tiesiai kalbi 
apie tokius dalykus, apie kuriuos aš nedrįsau nė pagal- 
voti. 

— Na, o jeigu kas nors panorėtų rūpintis tavo gyvy- 
be dieną ir naktį, jeigu imtųsi nuolat budėti, kad paša- 
lintų iš kelio visokius pavojus, jeigu atsirastų toks ant- 
xas Aretinas, drąsus ir stiprus, ką tada darytum? 

— Ak| — sušuko Aretinas, ir akyse blykstelėjo džiaugs- 
mo. liepsnelė—.Kokį kilnų sapną aiškini man! Tuomet 
būtų visiška, nesuvaržyta laisvė... visiškas savarankišku- 
mas... tuomet visas pasaulis būtų po mano kojomis... tuo- 
met ir aš nedrebėčiau! 

— Tai gerai... Visa tai aš tau dovanoju. 

Pjetras Aretinas pašoko iš vietos. 

— Būk atsargesnis, pone! Nežadink manyje apgaulin- 
gų vilčių — sušuko vos beaigaudamas kvapą. 

— Kadangi turi dovaną viską atspėti iš žmogaus vei- 
do,— kalbėjo šaltai Rolandas, — tai atspėk iš mano veido, 
ar tuščiomis kalbu, ar rimtai, 

— Taip, didis pone, visiškai pasiduodu tavo globai. 

— Taigi nuo šios valandos liaukis bijojęs bet ko šia- 
me pasaulyje. Keliauk sveikas į Veneciją. Atlik tai, kas 
lemta, ir nieko nebijok. Aš tave globosiu. Būdamas kartų 
arba ir toli nuo tavęs, visada būsiu su tavimi. Tavo prie- 
šai bus mano priešai. Iš anksto pasmerkiu juos sunai- 
kinimuį. 

— Bet kuo aš galiu atsilyginti? Tokios globos niekas 
pasaulyje negali atlyginti. Prancūzijos karalių galiu ap- 
dovanoti sonetu, net žiauriausią valdovą — balade. Tie 
galiūnai, kad ir kokie garsūs ir galingi būtų, žinotų, kad 
yra tinkamai atlyginti. Tačiau, gerbiamasis pone, jaučiu, 
kad už juos esi galingesnis ir didingesnis... Tai ką galių 
tau dovanoti?.. 

Rolandas prisikišo prie Aretino ausies ir pusbalsiu 
tarė: 

— Kad atsilygintum už suteiktą globą, prašau už- 
megzti artimus ryšius tik su keturiais žmonėmis, tačiau 
įsidėmėk, kad turi tapti jų artimiausiu draugu, turi pa- 
žinti juos iki smulkmenų, turi sužinoti apie juos viską — 
kas jiems patinka, kas juos išblaivo, kokį liūdesį išgyve- 
na, kokių turi slepiamų rūpesčių... Vien žodžiu, viską, 
o viską... 

— Ak! — atsiduso Aretinas,— tų žmonių likimas ne- 
pavydėtinas... Jų laukia baisus smūgis... 

— Ar sutinki? 

— Taip! Tik kuo vardu tie žmonės? 

— Didysis inkvizitorius Dandolas! — tarė Rolandas ir, 
pats tą vardą ištaręs, nubalo. 

— Gerai! O dar kas? 

— Vyskupas Bembas! 

— Gerai! Toliau? 

— Vyriausiasis vadas, generolas Altieris! 

— Na, ir ketvirtas pasmerktasis? 

— Venecijos dožas Foskaris! 

XXIV 


DIDYSIS INKVIZITORIUS 


Tą atmintiną dieną, kai Rolandas su Skalabrinu išsi- 
gelbėjo, pabėgdami iš kalėjimo, kaip tik tuo metu, kai 
užėjo neaimenama miesto istorijoje audra, kai perkūnas 
trenkė į Atodūsių tiltą ir kilo gaisras, ugnis buvo persi- 
metusi ir į kunigaikščių rūmus. 

Per šią audrą Lido uoste nuskendo trys Respublikos 
laivai, sudužo daugiau kaip du šimtai gondolų ir luotų, 
o perkūnija nepagailėjo daugybės didelių rūmų, pavyz- 
džiui, ir rūmų prie Didžiojo kanalo. 

Anuo metu Didysis Venecijos kanalas buvo tas pat, 
kaip Paryžiaus Grandi arba Italijos bulvarai. Jis priminė 
lyg ir saloną, kuriame rinkosi visos miesto viršūnės. 

Rūmai, kuriuos prisiminėme, buvo gražiai restauruoti. 

Jų architektūra išlaikė šiurkštų stilių, puikus fronto- 
nas buvo išdabintas garsios Venecijos patricijų giminės 
herbais. 

Tai buvo senieji Dandolų rūmai. 

Leonoros tėvas, pakviestas eiti didžiojo inkvizitoriaus 
pareigas, netrukus po dukters vestuvių ėmė rūpintis, kaip 
grąžinti seniesiems rūmams jų bųvusį šaunumą. 

Didžiulėse ir puikiose rūmų salėse kas mėnesį turėjo 
rinktis visa Venecijos diduomenė, pati viršūnė. 

Aną audringą naktį didžiojo inkvizitoriaus asmens tar- 
nai išsiskirstė po savo kambarius, kurie buvo viršutinia-. 
me aukšte. Uoste stovėjo pritvirtintos keturios puikios 
to didžiūno gondolos. Tada visi turtingi veneciečiai lai- 
kė didele garbe turėti po kelias gondolas. Tai buvo viena 
iš senoviškos Venecijos grožybių. 

Dandolų rūmai, atrodo, paniro į gilų miegą. 

Tiktai vienas Žmogus neužmigo iki ketvirtos ryto. 

Jis palengva vaikščiojo po savo kabinetą. 

Tai buvo didysis inkvizitorius. 

Jo plaukai buvo visai balti, 6 veidas — išvagotas gi- 
lių raukšlių. 

Ir kiek valandų jis taip vaikščiojo? 

Matyt, jau seniai, nes iš judesių atrodė visai pavar- 
gęs. 


125 


Tarpais sustodavo, perbraukdavo ranka veidą, šnabž- 
dėjo kažkokius žodžius be ryšio ir vėl vaikščiojo, o lau- 
ke tuo tarpu vis siautė audra. 

— Staukite, viesulai... trenkite, perkūnail.. — šnabždė- 
jo Dandolas.— Švilpaukit, viesulai... sukitės... ūžkite... Ne- 
nuslopinsite audros, mano širdyje šėlstančios!.. 

Staiga Žybtelėjo žaibas ir trenkė griaustinis, atitrūko: 
sienos luitas: perkūnas trenkė į rūmus. 

Dandolas stabtelėjo ir sumurmėjo: 

— Kodėl netrenkė į mane? 

„ Pasigriebė žibintą ir pasileido per tuščias rūmų sa- 
lės. 

Pagaliau stabtelėjo didžiojoje iškilmių salėje apati-, 
niame aukšte. Paskui jau lėtai ėjo pro daugybę statulų 
ir kitokių meno dirbinių: brangių vazų, raižinių, mozai- 
kų. 

Padėjo žibintą ant stalo ir susmuko fotelyje. 

— Dar viena naktis! — tarė sau beveik balsu— Dar 
viena nemigo naktis. Vaikštau, stengiuosi nuslopinti iš 
vidaus plaukiantį skausmingų dejonių balsą, bet neįsten-- 
giu, ir tas balsas nuslopina audros kaukimą. Ak, tos de- 
jonės! Jos plaukia iš kalėjimo požemių, plaukia iš ten, 
kur kankinasi nelaimingas kalinys... Nuėjęs į kunigaikš- 
čių rūmus, net bijau pereiti per tą salę, kurioje jį mačiau: 
paskutinį... Įlipęs į savo gondolą, bijau, kad ji nenuneštų. 
manęs po Atodūsių tiltu. Ak, kad pagaliau taip įvyktų! 
Kad vieną gražią dieną mano laivas atsimuštų į juodas 
kalėjimo sienas! Kad iš tikrųjų išgirsčiau tai, ką girdžiu 
savo vaizduotėje. Ak, kaip baisu būtų! 

Dandolas staiga išsitiesė. Jo veidą išmušė šaltas pra- 
kaitas. 

— Šešeri metai! Šešeri metai, kaip dejuoja tas nelai- 
mingas jaunuolis tik dėl to, kad pamilo garbėtroškos. duk- 
terį... mano dukterį... 

Apsiblaususiomis akimis apsižvalgė aplinkui. 

— Kas man iš tos prabangos, kurioje dabar skęstu. 
Kam atstačiau savo tėvų rūmus ir grąžinau jiems buvusį 
šaunumą, jeigu pats esu didžiausias skurdžius iš visų 
skurdžių. Kadaise tuose rūmuose gyveno tikri Venecijos 
Respublikos didvyriai Dandolai; čia gyveno vienas Dan- 
dolas, kuris visą savo gyvenimą studijavo Laisvės Kons- 
tituciją, čia švarios ir kilnios sielos svajojo apie gėrį ir 


grožį. Dandolų vardą suteršė tik viena piktadarybės dė- 
mė, ir tą piktadarybę padariau aš. 

Ant stalo mažuose rėmuose stovėjo miniatiūra. 

Paėmė į rankas ir pradėjo į ją įdėmiai žiūrėti. 

— Mano duktė! — tarė pašnibždomis. 

Paskui staiga pastatė miniatiūrą į seną vietą ir bai- 
mingai pasitraukė į šalį. 

— Dangaus galybės, — tarė labai nusiminęs.— Kad ji 
žinotų! O jeigu ji atsistotų priešais mane ir sušuktų: — 
Niekše! Žinau visą teisybę! Rolandas neišvykęs iš Ve- 
necijos. Jis lėta mirtimi miršta kalėjimo urve! 

Baimingai apsidairė aplinkui. 

Namuose pradėjo bruzdėti tarnai: išaušo rytas. 

— O jei mane kas nors girdėjo? — sumurmėjo pik- 
tai. 

Paskubomis apibėgo keletą gretimų salių ir lengviau 
atsiduso: salės buvo tuščios. 

Sugrįžo į iškilmių salę ir pakėlė vieno lango užuolai- 
dą. Pažvelgė į kanalą. 

„ Buvo apie septynias. Audra tebešėlo. Kanalo pakraš- 
čiais nė gyvos dvasios. Didžiajame kanale pritvirtinti luo- 
tai daužėsi vienas į kitą. 

Dešinėje, tolumoje, raudonavo mėnulis. 

Dandolas įsmeigė akis į rūškaną šviesą. 

„— Gali pamanyti, kad liepsnoja kunigaikščių rūmai, — 
tarė pašnibždomis, 

Bet greitai jo žvilgsnis nuklydo toliau. 

— Pagaliau, kas man rūpi! Tegul sudega viskas, te- 
gul tik užgęsta tos liepsnos, kurios degina mane. 

Staiga išblyško. 

Išgąstingas žvilgsnis apsistojo ties kažkuo jam, ma- 
tyt, ypač baisingu. . 

.  — Ak! — sunkiai vaptelėjo.— Negali būti! Aš iš pro- 
to einu! Tai neįtikėtina. 

Purviname, putojančiame Didžiojo kanalo vandens pa- 
viršiuje pamatė dvi galvas. 

Dviejų vyrų galvas. 

Du vyrai įsikorė į pakraštyje stovintį luotą. 

Stipriai pastumtas luotas pasileido pirmyn ir dingo 
audringo lietaus rūke. 

Visą reginį uždengė miglos mMarška. 

Dandolas išgąstingai sušuko, burbtelėjo kažkokį var- 
dą ir susmuko apalpęs. 

* * * 


Atgavęs sąmonę, pamatė aplink sustojusius tarnus, ku- 
rie buvo paguldę jį į lovą. 

Jis atsikėlė. 

— Nebijokite! Nieko ypatinga... paprastas apalpimas... 
Palikite mane vieną! 

Tarnai bematant išpildė įsakymą. 

Dandolas atsisėdo prie stalo, atrėmė į jo kraštą gal- 
vą ir pradėjo šnibždėti: 

— Ką dabar man daryti? O, jis! Ką jis dabar mano 
daryti? 

Visas išblyško ir drebėjo kaip drugio krečiamas. 

Jam kilo baisus klausimas. 

Jis pažino Rolandą. 

Jeigu jo nesuims, tai Dandolas žuvęs. 

Įėjęs į kabinetą, tarnas pranešė: 

— Jo Ekscelencija, vyriausiasis vadas generolas Al- 
tieris prašo neatidėliojant išklausyti. 

Dandolas rankos mostu paliepė įleisti generolą į ka- 
binetą. 

Po valandėlės Altieris jau stovėjo priešais jį. 

Dandolas nudavė, kad yra visiškai ramus. 

— Atėjau pranešti tau labai svarbią žinią — tarė Al- 
tieris,— Rolandas pabėgo iš kalėjimo, 

Dandolas apsimetė labai nustebęs. 

— Pabėgo! Ką pasakysi? Padūkai! Negaliu patikėti, 
kad kas nors galėtų pabėgti iš Venecijos kalėjimo. 

— O vis dėlto tai įvyko — tvirtino Altieris, šaltu, kaip 
paprastai, tonu.— Šiandien rytą turėjo būti nužudytas 
banditas Skalabrinas. Pabėgo kartu su juo. Tvirtinama, 
kad Rolandas Kandianas įsikasė į Skalabrino celę. Ma- 
tyt, juodu susitarė. Kai sargyba, vedusi pasmerktąjį, su- 
stojo ant Atodūsių tilto, sargybos vadas pastebėjo, kad 
vedamas žudyti ne Skalabrinas... Tai buvo Rolandas! 

— Neįtikėtina! 

— Tvirtinu, kad tikrai taip buvo! — atsakė Altieris, 
sunkiai alsuodamas.— Staiga pasirodė Skalabrinas. Jis ne- 
šėsi sunkią akmeninę plytą, puolė sargybą, abudu prasi- 
veržė pro ją ir šoko į vandenį. Tai matė visi sargai, 
budelis ir kunigas. Ir jų visų parodymai mane įtikino. 
Bet tiek to! Blogiausia tai, kad Rolandas išėjo į laisvę. 

— Jis laisvas! 

— Taip, jis dabar laisvas! Skubėjau pasakyti tau, 
Leonoros tėvui, didžiajam inkvizitoriui, visos apsaugos 
vadui. Noriu sužinoti, ką darysi, kad išvengtum nelai- 
mės? Galima pamanyti, kad svyruoji? - 

— Nesvyruoju, bet esu išsigandęs. Žinia tokia nejti- 
kėtina, kad jeigu ją būtų pranešęs kas kitas, o ne tu, 
niekaip nepatikėčiau. 

— Taip! — sumurmėjo Altieris dusliu balsu.— Čia tik- 
rai esama kažkokios nesąmonės. Tai verčia mane atsisa- 
kyti kilniaširdiškumo. Mes privalome bet kokia kaina 
vėl sučiupti Rolandą... privalome. 

Savo žodžius užbaigė griežtu rankos mostu. 

— Pagaliau atsitiko blogas dalykas. Dabar reikia jį 
atitaisyti. Tai pareina nuo tavęs. Įsakyk apieškoti visą 
Veneciją. Tegul uždaro Lido uostą. Tegul budriai saugoja, 
kad joks laivas neišplauktų iš uosto. Nėra ko paisyti, nes, 
jeigu neklystu, tarp mudviejų ir jo prasideda mirtina dvi- 
kova. Toks štai reikalas, pone didysis inkvizitoriau! Į 
darbą! 

Sulig tais žodžiais Altieris atsistojo, truputį stabtelėjo, 
lyg paskubomis svarstydamas įvairius planus, ir paskui 
staiga padavė Dandolui ranką. 

— Nusiramink, pone, — tarė Dandolas,— per porą die- 
nų abu pabėgėliai bus prikalti prie sienos niūrioje kaimo 
bakūžėje. 

Altieris išėjo. Tada Dandolas skausmingai sudejavo: 

— Vis dėlto turiu tai padaryti! Ta nauja piktadarybė 
yra neišvengiama! Ir aš privalau suimti Rolandą Kan- 
dianą... Aš pats... 

Dandolas ilgai kovojo pats su savimi, vis norėjo nu- 
siraminti, pagaliau, jau pusėtinai aprimęs, įsakė pašaukti 
į kabinetą apsaugos viršininką. 

— Jau laukia! — atsakė sekretorius. 

— Jau! — dusliai ištarė Dandolas. 

Viršininkas įėjo. 

— Ar žinai, kas įvyko? — paklausė didysis inkvizito- 
rius. 

— Taip, iš kalėjimo pasisekė pabėgti dviem kali- 
niams. Vienas iš jų šįryt turėjo būti nužudytas. Atvykau 
gauti įsakymų. 

— Papasakok man viską smulkiai, — tarė Dandolas. 

Visą laiką, kai apsaugos viršininkas stengėsi kuo gra- 

Žiau ir vaizdžiau viską nupasakoti, Dandolas galvojo tik 
apie tai, kad likimas lemia jam pačiam suimti Rolandą. 

— Kad tik nepabėgtų už Venecijos sienų! Kas žino? 
O gal jau pasisekė jiems pabėgti! 

Krūptelėjo ir nustebęs pažvelgė priešais save. Kabi- 
nete įsiviešpatavo tyla. Apsaugos viršininkas susimąstęs 
žiūrėjo į Dandolą. Jam keistai atrodė, kad didysis inkvi- 
zitorius taip ilgai tyli. 

— Pasakok toliau — atsitokėjęs vėl įsakė didysis ink- 
vizitorius. | 

— Jau viską pasakiau. Laukiu įsakymo, 

— Įsakymo!? 

— Ar leisite man, šviesusis pone, šiuo atveju pasielg- 
ti, kaip norėsiu? 

Dandolo veidas nušvito iš džiaugsmo. Bet, vėl nuri- 
anęs, jis tarė: | . 
“ — Taip, bet su sąlyga, kad kas valandą man praneši 
apie paieškų eigą. Tai labai svarbu. Tuodu pabėgėliai 
yra labai pavojingi žmonės. Pagaliau lyg pats nežinai, 
kas juodu tokie? A? 

' — Tai garsusis plėšikas Skalabrinas, kurį suėmėme 
prieš šešerius metus. 

— O kitas? — paklausė Dandolas su tokiu perdėtu abe- 
jingumu, kad net apsaugos viršininkas nustebo. 

— Kitas? Tai Rolandas Kandianas, šviesusis pone. 

— Taip, dabar eik ir žiūrėk... Neužmiršk, kaip sakiau, 
pranešinėti man apie paieškų sėkmę. 

"Apsaugos viršininkas atsisveikino su didžiuoju inkvi- 
zitoriumi ir skubėdamas išbėgo. Jis buvo įsitikinęs, kad 
jau turi rankose didelį turtą. 

Praėjo trys dienos, ir kiekviena jų Dandolui kainavo 
daug kančių. Beveik kas valandą priiminėjo agentus, ku- 
xzie atvykdavo su žodiniais arba raštiškais pranešimais. 
Raštu pranešinėjo pats apsaugos viršininkas, o žodžiu — 
įvairūs agentai, kuriems tik ir terūpėjo pasižymėti, ir, 
jeigu laimė nusišypsos, pakišti viršininkui koją ir patiems 
jo vietoje atsisėsti. 

Nuo kiekvieno pranešimo Dandolą išpildavo šaltas pra- 
kaitas. 

Sąžinės priekaištai vis sunkėjo... jų sunkumas baigė 
jį visai prislėgti, ir jis karštai troško, kad Rolandui pa- 
sisektų laimingai pasprukti. Jis pats mielai išvestų jį už 

Venecijos Respublikos ribų, jei tik kur pakeliui su juo 
susitiktų. - 

Apsauga krėtė visą miestą. " 

Visi buvo įsitikinę, kad pabėgėliai nuskendo kanale 
ir kad jų lavonus vanduo nunešė net į prieplauką. " 

Po kelių dienų su tokiu spėliojimu buvo linkęs sutik- 
ti net pats Altieris. 

Ir vėl Dandolas nemiegojo visą naktį. "Nuostabu, | kad 
Rolando mirtis jam suteikė ramumo ir daugiau pasitikė- 
jimo savimi. Jis daug labiau bijojo ir kankinosi, atsiminęs. 
Rolando kančias kalėjimo požemiuose. Jeigu mirė... tai 
daugiau nesikankina. Pats stengėti kuo ryškiau tai įsi- 
vaizduoti. Juk Rolandas mirė ne dėl jo kaltės. Toks jau 
buvo jo likimas. 

Ir lengviau atsiduso, Sąžinės priekaištai pradėjo tilti,. 
veidas vis linksmėjo. 

Visai netikėtai vieną naktį tarnas pranešė, kad kaž: 
koks agentas prašo jį išklausyti. Paliepė įleisti agentą į 
kabinetą. 

Po valandėlės jis, rodydamas deramą pagarbą, jau 
stovėjo priešais inkvizitorių. 

Agentas atrodė bjauriai: jo žemas veidas. atspindėjo 
žemiausius polinkius, įdubusios, stiklinės akys švysčiojo 
įžūlumu ir nepasitikėjimu. 

Dandolas pažvelgė įjį su nepasitikėjimu. 

. Agentas dar žemiau nusilenkė ir tarė: 

— Šviesusis pone, jau turiu savo saujoje Rolandą su, 
Skalabrinu! 

Dandolas išblyško, bet neištarė nė žodžio. 

Tik valandėlę patylėjęs, užkimusiu balsu pasakė: 

— Pasakok! 

— Pradėdamas pasakoti, nuolankiai prašyčiau Jūsų 
Ekscelenciją vieno dalyko... “ 

— Sakyk! 

— Maldauju Jūsų Ekscelenciją įsidėmėti, kad tik aš 
vienas susekiau tuos, kurių visa Venecijos apsauga vel- 
tui ieško! 

— Atsiminsiu! — burbtelėjo Dandolas. Ir tarė tai tokiu 
keistu tonu, kad jeigu agentas būtų numanęs, kokie jaus- 
mai padiktavo šį žodį, tai tikriausiai būtų sudrebėjęs iš. 
baimės. Tačiau jis nieko nenumanė, ir jo širdį apėmė 
džiaugsmas, kad netrukus už ištikimą patarnavimą gaus 
didelį atlyginimą. 


131 


— Visas reikalas labai paprastas,— pradėjo pasako- 
ti. — Prisiminiau, kad Skalabrinas pirmiau labai dažnai lan- 
kydavo vieną jauną merginą, vardu Žuana, kuri, matyt, 
buvo jo meilužė. Taigi sutemus nuvykau į tą vietą, įsi- 
krausčiau į namelį, kuriame gyveno ta mergina, susira- 
dau vietą už jos kambario sienos, prasigręžiau pertvaroje 
skylę ir... viską mačiau, viską girdėjau. 

Valandėlę jis nutilo, lyg laukdamas pritarimo savo 
žodžiams ir vėl pasakojo: 

— Mačiau Skalabriną, girdėjau, kaip jis kalbėjosi su 
mergina. Žinoma, tas piktadarys labai pasikeitęs. 

— Na, o kitas? 

— Jo nebuvo. Iš pokalbio supratau, kad ir jis turi 
greitai ateiti. Dabar bus jau visai lengva su jais susido- 
roti: suimsime Skalabriną ir tą merginą, o paskui tro- 
belėje patykosim, kol ateis Rolandas ir jį čia pat už apy- 
kaklės pačiupsim... ' 

— Taip! Taip! Reikalas... visiškai paprastas! — tarė 
Dandolas. 

Iš baimės jam pasišiaušė plaukai. 

— Ar netiesa, šviesusis pone? — paklausė agentas, iš- 
didžiai išsitiesdamas. Nors ir labai paprastas tas planas, 
bet tik aš, tik aš vienas jį sukūriau. 

— Atsiminsiu! — sumurmėjo Dandolas, draskydamas 
nagais krūtinę. 

Ir karščiuodamasis pridėjo: 

. — Tikiuosi, kad jau davei žinią savo viršininkui ir 
kad tas namelis jau apsuptas. 

Agentas reikšmingai mirktelėjo. Nusilenkė ir pusbal- 
siu tarė: 

— Jūsų Ekscelencija, tokiam skurdžiui, kaip aš, retai 
laimė šypsosi. Todėl labai sunkų išsilaikyti, nepasinau- 
dojus gal vienintele gyvenime proga siekti geresnio bū- 
vio. Jei būčiau visa tai pranešęs viršininkui, tai jis, o ne 
aš, būtų paskubėjęs susigriebti laimėjimo laurus! 

Dandolas nusišluostė išprakaitavusį veidą ir ramiai pa- 
klausė: 

— Tai savo viršininkui nieko nesakei? 

— Ne, Jūsų Ekscelencija! 

— Ir niekam iš draugų? 

— Juo labiau! 

— Tik tu vienas tai žinai? 

— Tik aš... Jūsų Ekscelencija! 

— Taip... ir ašl 

Dandolas pakilo iš vietos, perėjo kambarį ir sustojo 
priešais agentą. 

— Parodysi man tą namelį! 

— Jūsų įsakymu, Ekscelencija! 

Dandolas apsisiautė apsiaustu ir drauge su agentu iš- 
ėjo iš rūmų. 

— Ar reikės atsiųsti gondoljerą? — paklausė vienas 
tarnas. 

— Nereikia, — atsakė Dandolas, 

Įsėdo į gondolą ir tarė agentui: 

— Trkluok! 

Džiaugdamasis netikėtu savo iškilimu, agentas pradėjo 
vairuoti gondolą. 

— Plauksim į Lido,-—- staiga tarė Dandolas. 

— Bet juk ne ten... 

— Tai nieko nekliudo. Plauk! 

Agentas klusniai išpildė įsakymą. Dandolas nesėdo po 
baldakimu, o pasiliko gondolos galūgalyje, šalia agento, 
kuris visomis jėgomis irklavo. Didysis inkvizitorius pa-- 
skendo savo mintyse. 

Buvo klaiki naktis. Kanaluose tuščia ir tylu. Kartais. 
Danlodas žiūrėjo į priešais stovintį atsitiktinį gondol- 
jerą. 

— Jau atplaukėm į uostą, Jūsų Ekscelencija, — tarė 
agentas. 

— Plauk toliau! 

Gondola pasileido tarp baržų ir laivų. Tie laivai bu- 
vo Venecijos Respublikos nuosavybė. Pagaliau nutolo nuo. 
pakraščio ir pasiekė beveik vidurį įlankos, kuri sudarė 
Lido uostą. Pagaliau gondola tiek nutolo, kad iš jos vi-- 
sai nebuvo matyti pakraštyje stovėjusių laivų. 

— Sustok! — staiga įsakė Dandolas, 

Agentas padėjo irklus. 

— Sėsk šalia manęs! 

— Ak, Jūsų Ekscelencija! 

— Sėsk, kad sakau! — tarė patylomis Dandolas beveik. 
užkimusiu balsu. 

Agentas bematant paklausė įsakymo, Buvo labai nu-- 
stebęs. 

— Klausyk, — kalbėjo inkvizitorius pusbalsiu, lyg bi-- 
jodamas, kad jo kas kitas neišgirstų — ar esi tikras, kad. 

tik vienas žinai, kur galima sučiupti tą Rolandą Kan- 
„dianą? 

— Visiškai... kuo tikriausiai... 

— Ir niekas tavęs nesekė? 

— Mano uždavinys kitus sekti... moku savo pėdsakus 
nuslėpti. 

— Puiku... o dabar paklausyk valandėlę manęs... Jei- 
gu taip paprašyčiau visiškai pamiršti tai, ką matei ir ką 
girdėjai?.. 

Dandolas kalbėjo kažkaip nusižeminęs. Agentas nuste- 
bęs pažvelgė į Dandolą. Jis būgštavo, kad gali negauti 
didelio atlyginimo... dėl kažkokios jam nesuprantamos 
paslapties. Ir pasiryžo nepigiai parduoti savo tylėjimą. 

— Ką norite tuo pasakyti, Jūsų Ekscelencija? — pa- 
klausė. 

— Noriu prašyti, kad visai pamirštum matęs Skalab- 
zriną, žinąs, kuriame namelyje galima būtų užklupti Ro- 
landą Kandianą,— nervingai atsakė Dandolas. 

— Bet, Jūsų Ekscelencija, argi pats nenorėjai pama- 
tyti tą namelį?.. 

— Ne, ne... reikalauju atsakyti, reikalauju aiškiai at- 
„sakyti, o ne klausinėti. Ar sutinki su tuo, ko iš tavęs rei- 
kalauju? 

— O ką už tai gausiu, Jūsų Ekscelencija? — drąsiai 
"paklausė agentas. 

— Visai sumaniai klausi. Taigi apleisti Veneciją. Nu- 
"vyksi į Romą, kurioje turiu gerų ryšių. Ten gausi vietą, 
kur kas aukštesnę, negu dabar užimi. Persikėlimo išlai- 
doms skirsiu vienkartinę pašalpą penkis tūkstančius ta- 
lerių. Išvyksi rytoj rytą!.. 

Dandolui kalbant agentas rengė tinkamą atsakymą. 

— Jūsų Ekscelencija, visai nenoriu apleisti Veneci- 
jos... Už jokius pinigus! Tai, ko reikalauji iš manęs, la- 
bai svarbu ir dėl to turiu gerai pagalvoti... 

— Kaip ilgai galvosi? 

„Jau turiu jį savo naguosel“ — pagalvojo agentas ir 
„atsakė: 

— Gal rytoj ir galėsiu atsakyti... Argi galima taip 
greitai tokiu svarbiu reikalu duoti tinkamą atsakymą. Ga- 
"lima ir palaukti... 

Dandolas nusišypsojo ir tarė: 

— Taigi, kad negalima. Ir visai neleistina. Taigi gal- 
vok, niekše, per amžių amžius! 

Ir pervėrė agentą stiletu, kurį laikė paslėpęs po ap- 
siaustu. 

Agentas susmuko kaip maišas, neatsiliepęs nė vienu 
garsu. Mėnulio prošvaistėje Dandolas pamatė mirtinai iš- 
blyškusį jo veidą... Nė nekrūptelėjo. Po valandėlės tylos 
įdėmiai apsidairė aplinkui. Prieplaukoje buvo visiškai 
tamsu ir tylu. Nedidelės bangos ritosi į krantą. Tolumoje 
raudoni žiburiai žymėjo tą vietą, kurioje stovėjo laivai. 
Dandolas pakėlė agento lavoną ir palengva nuleido į van- 
denį. Atsivėrė jūros gelmė ir vėl užsivėrė. Aplinkui pa- 
sklido lengvučiai bangų ratilai, kurie plėtėsi vis dildami 
ir pagaliau visai pranyko. 

Dandolas paėmė irklą ir pradėjo varyti gondolą. 

Įėjęs į savo rūmus, krito į lovą, ir pats sau tarė: 

— Dabar atlyginau Rolandui Kandianui skolą. Dabar 
galėsiu ramiai miegoti. 


XXV | 


ŠIRDIES GEDULAS 


Altierio rūmai stūksojo per kokius porą šimtų žings- 
nių nuo Dandolų rūmų. Tarp tų dviejų didžponių pastatų 
stovėjo dar vieni puikūs rūmai. Juose gyveno kurtizanė 
Imperija. 

Iš savo balkono Imperija kairėje galėjo matyti, kas 
darosi Dandolų namuose, o dešinėje — kas Altierio, tai- 
gi ir Leonoros namuose. 

Ištekėjusi už Altierio, Leonora apsigyveno kairiajame 
rūmų sparne ir beveik niekuomet iš jo neišeidavo. . Ap- 
linkui ją sukosi tik tarnaitės, pati rūpinosi vien namais, 
visai nesikišo į kitus reikalus ir nevaikščiojo į svečius. 

Kadangi buvo labai anksti, Altieris atsiuntė pas žmo- 
ną tarną, pranešdamas, kad nori su ja pasimatyti. 

Rolando pabėgimas jį labai sujaudino, sužadino dar 
ne visai išdilusius atsiminimus. 

Leonora kaip visada neatidėliodžma priėmė savo vy- 
rą, kai tik šis pranešė atvykstąs. Ji, nudavė, kad yra iš- 
tikima ir nuolanki žmona. Įėjęs į jos kambarį, generolas 

pamatė ją triūsiančią apie baltinius. Dvi tarnaitės jai pa- 
dėjo ištiesti audeklus, kuriuos ji atsidėjusi apžiūrinėjo, 
Altieris valandėlę žiūrėjo į šią idilišką sceną, o paskui 
rankos mostu paliepė tarnaitėms išeiti, 

Abudu susėdo minkštuose foteliuose. 

Leonora pastebėjo, kad jos vyro veidas dar labiau 
apsiblausęs negu paprastai. Tačiau tylėdama laukė, kad 
jis pradėtų kalbėti. Su juo kitaip ir nekalbėjo, kaip tik 
atsakinėdama į klausimus. 

Altieris taip pat tylėjo. Atėjo pas žmoną su pirmai- 
siais baisios naujienos įspūdžiais, būgštaudamas, kad gal 
ji jau viską žino, kad gal jau neberas jos po savo stogu. 
Jis tylėjo, nerasdamas tinkamų žodžių. Pamažu jį apėmė 
pyktis. Jam rodėsi, kad Rolando pabėgimas turi kokį 
nors slaptą ryšį su jo ir Leonoros nenatūraliais santy- 
kiais 


— Matau,— tarė dirbtinai šypsodamasis,— kad visuo- 
met esi pavyzdinga šeimininkė, kuria visos Venecijos mo- 
tinos pataria sekti savo dukterims, 

Ji tylėjo. 

Staiga jis pradėjo atakuoti: 

— Taip, tavo tėvas apdovanojo mane pavyzdinga šeį- 
mininke, bet norėčiau, kad jis būtų apdovanojęs mane 
ir gera žmona. Išklausyk manęs, Leonora. Mūsų sugyve- 
nimas juo toliau, juo labiau blogėja... 

— Ką gali man prikišti? Venecija nieko nežino... 

— Tai tiesa. Bet ar negaliu aš pasiskųsti?.. Argi mano 
kančių žmonės nežino?! 

— Dalyvauju visose tavo rengiamose pramogose, visur 
viešai su tavimi rodausi, ir niekas negali numanyti, ko- 
kie iš tikrųjų mudviejų santykiai. Dar prieš sutuoktuves 
tau visai atvirai pasakiau, kad tik vadinsiuosi tavo žmo- 
na. Tu su tuo sutikai, Tuomet abūudų buvome laisvi ir 
galėjome diktuoti savo sąlygas. Prisiekei gerbti mano kū- 
no laisvę, o aš pasižadėjau niekad neduoti pagrindo ma- 
nim skųstis. Savo žodį išlaikiau. Ką gi man gali prikišti? 
Sakyk! Esu pasirengusi pakeisti savo gyvenimo būdą. 
„Anąkart skkundeisi, kad retai drauge su tavimi teišeinu. 
Nuo to karto visuomet kartu su tavimi plaukioju gondo- 
la. Kažkada užsimanei perplaukti po Atodūsių tiltu. Aš 
nė vienu žodžiu neprasitariau, kad kalinių dūsavimai ir 
dejavimai, girdimi iš kalėjimo, drasko mano širdį. Visada 
buvau pasirengusi patenkinti tavo pageidavimus ir nie- 

kada nevengiau tavo draugystės. Ko šiandien iš manęs 
vėl nori? 

Altieris išblyško ir tarė: 

— Noriu, kad būtum mano žmona! 

— Ne, mano pone! Žinai, ką gali padaryti Dandolų 
giminės dukrai Tavo elgesys rodo slepiamą grasinimą. 
Verčiau atviras grasinimas negų nuduodama pagarba. Vie. 
nas Dandolas kadaise nudūrė armijos vadą, kai šis no- 
rėjo užimti dožų rūmus. Ką vienas Dandolas padarė vi- 
suomenės labui, tai juo labiau galiu padaryti aš, save 
gindama. 

— Vadinasi, jei aš bandysiu prievartauti, tu mane... 
nužudysi? 

— Nė vienos minutės nedvejodama. 

— O jeigu aš pulsiu tavo tėvą? 

— Gali sau daryti, kas tik patinka. Tai buvo pasku- 
tinis mano pasiaukojimas jam... Gali pašalinti jį iš už- 
imamos vietos. Mano tėvas man ne tėvas nuo tos valan- 
dos, kai pareikalavo tekėti už tavęs, puikiai žinodamas, 
kad mano širdis slypi po juodu gedulo šydu. 

Altierį nupurtė bejėgiškas įdūkimas,. 

Prie pykčio prisidėjo nevalingas nusistebėjimas. 

Leonora pakilo iš vietos, tuo lyg norėdama pasakyti, 
kad pasikalbėjimą laiko baigtą. 

Altieris įsitikino, kad visi jo žodžiai nuėjo niekais, 
kad liko vyrauti nepalaužiama Leonoros valia. 

Pakilo ir jis tardamas: 

— Jau antrą kartą prašau tavęs, Leonora, kad būtum 
mano žmona. Pirmą kartą prašiau mūsų pasivažinėjimo 
metu po Atodūsių tiltu. Siandien prašau labai svarbaus 
įvykio proga... 

Leonora krūptelėjo. 

Altieris nusišypsojo klaikiai, beširdiškai... 

— Taip, man atrodo, kad tas įvykis turėtų pakanka- 
mai sudominti mudu abudu. Pasakysiu tau tokį dalyką, ku- 
ris galbūt visiškai pakeis tavo požiūrį į mane. Aš puikiai 
nusimanau, kaip gali elgtis moteris, kuri lieka ištikima 
tebegyvenančiam meilužiui... 

— Ką sakai? — paklausė drebančiu iš nerimo balsu. 

— Gavome žinią, kad Rolandas Kandianas mirė... 

Leonora apstulbo, tarytum visa apmirė. Nubalo. Ro- 
landas ją apleido, o dabar mirė... Ir vėl jos širdis apsi- 
gaubė gedulu. 


Altieris išėjo iš Leonoros kambario murmėdamas: 

— Tik pusiau sumelavau: Rolandas arba nuskendo, 
arba tebėra gyvas. Pirmuoju atveju mano pareiškimas 
teisingas, antruoju atveju — pasistengsiu, kad taip pat 
būtų teisingas. Tai tik kelių valandų klausimas. 

Išėjus Altieriui Leonora parpuolė ant kelių ir ilgai 
ilgai verkė. Jau šešeri metai nebuvo šitaip verkusi, t. y. 
nuo tos dienos, kai tėvas pranešė, kad Rolandas pabėgo 
iš Venecijos. 


XXVI 


ARETINO SEKRETORIUS 


Praėjo du mėnesiai. 

Pjetro Aretino rūmai stovėjo taip pat prie Didžiojo 
kanalo. Nors dar neseniai jis gyvėno Venecijoje, dar tik 
dvidešimt dienų, bet jau spėjo išgarsėti. Iškėlė puikią 
puotą, į kurią sukvietė visus žymiausius poetus, tapyto- 
jus, patricijus ir artistus. Puotoje dalyvavo pats Ticianas. 
Savo rūmus Pjetras Aretinas įrengė nepaprastai ištaigin- 
gai. Nors teisybė, viskas buvo paimta į skolą, nė už vie- 
ną baldelį nebuvo mokėta, bet dėl to poetas visai nesi- 
rūpino. 

Vieną dieną priešais tuos rūmus iš gondolos išlipo du 
vyrai. Marmuriniais laiptais jie pakilo į vestibiulį. Jau- 
nesnysis ėjo priekyje. Jis buvo apsirengęs kukliais flo- 
renciečio drabužiais. Geltoni plaukai krito ant pečių. Mil- 
žiniško ūgio jo draugas ėjo visai susikūprinęs. Jis atrodė 
apysenio amžiaus, jo plaukus jau buvo palietusi žilė. 

Florencietis atrodė trisdešimties metų amžiaus, 

ĮTėjęs į brangiomis statulomis išpuoštą vestibiulį, ra- 
miai atsisėdo ir, nekreipdamas dėmesio į aplinką, pradėjo 
laukti audiencijos. Mat Aretinas, kaip žymus valstybės 
vyras, priiminėjo interesantus tik paskirtomis valando- 
mis. 

Netrukus išėjo tarnas ir įvedė florencietį į gretimą 
salę, kūr dvi moterys, nuduodamos didelį padorumą, "skam- 
bino gitaromis. 


Čia jis vėl turėjo palaukti. 

Greitai florencietį įleido toliau. 

Žilas milžinas liko laukiamajame, 

Kambaryje, į kurį įvedė florencietį, buvo keletas vy- 
rų ir moterų. Moterys pilstė vyną į stovinčias priešais 
vyrus gludinto stiklo taures. 

— Ko, pone, nori? — paklausė vienas vyriškis, gulėda- 
mas ant plačios kanapos. 

Florencietis vienu žvilgsniu apmetė visą salę ir visus 
joje buvusius žmones. Matyt, nepastebėjo nieko pavo- 
jinga, nes nedvejodamas atsakė: 

— Noriu pasimatyti su garbinguoju poetu, kuris gy- 
vena šiuose rūmuose. 

— Kalbėk, mano bičiuli, kalbėk! Stovi priešais Are- 
tiną. Ko pageidauji? 

— Specialiai atvykau iš Elorencijos pareikšti ponui 
pagarbą ir prielankumą. 

— Čijara! Margarita! — sušuko Aretinas— Ar girdi- 
te, išdykėlės? Paduokite tam jaunuoliui fotelį ir pripil- 
kite vyno! Tik palūkėkit, aš jus pamokysiu, kad patar- 
nautumėte kaip Aretinės. Ne veltui tuo vardu jus apdo- 
vanojau. Jūs turite būti vaišingumo deivės... 

Tai kalbėdamas Aretinas vis žvalgėsi į pakabintą už 
žlorenciečio diržo krepšelį. Matyt, gerai jis buvo prikimš- 
tas, jei Aretinas trenkė kumščiu į stalą ir sušuko: 

— Po perkūnais! Bajoraiti mano! Tu man patinki, dėl 
to neatidėliodamas noriu tave pasveikinti sonetu. 

— Pone, — atsakė florencietis— pirmiausia noriu pa- 
Ieikšti du dalykus: pirma, nesu ištroškęs, o antra, nesu 
bajoraitis. 

— Tai kas esi? 

— Esu poetas, bent stengiuosi juo būti. 

Aretinas suraukė antakius ir sumurmėjo: 

— Taip! Plunksna atstoja kardą!.. Labai gerai, kuo ga- 
liu būti naudingas? 

— Atvykau į Veneciją, tikėdamasis gauti šviesiojo 
pono sekretoriaus vietą. 

— O, o! — sušuko Pjetras Aretinas.— Skonio dalykas! 
O ką esi parašęs? Ar jau turi savo kūrybos bandymų? 

— Galiu įrodyti čia pat improvizuodamas baladę. 

Tuos žodžius tardamas, florencietis kukliai pasitraukė 
į šalį ir laukė sprendimo. 

— Ar neprieštarausitė? 

— Mielai klausysime,— atsiliepė iš tamsaus kampo vy- 
riškas balsas. 

Florencietis atsigręžė į atsiliepusiojo pusę, pažvelgė 
į jį ir nusišypsojo. 

— Tuojau, jeigu tik to nori, brangusis Bembai!l — ta- 
rė Aretinas.— Tačiau, ką pasakytų tavo tikintieji, jei pa- 
matytų tave čia besidomint sonetais ir baladėmis, kurios 
neturi nieko bendra su evangelija! Pradėk, jaunuoli, mes 
klausome... 

Florencietis valandėlę susimąstė ir paskui pareiškė: 

— Mano baladės tema — Trevizo apylinkės ir Pijavos 
pakriūtės. 

Aretinas krūptelėjo. 

— O štai ir jos pavadinimas, — kalbėjo toliau floren- 
cietis, — „Poetas ir banditas". 

— Intriguojantis pavadinimas, — atsiliepė keletas da- 
lyvių. 

Aretinas atsikėlė iš užstalės. 

— Klausyk, pone! Buvau pamiršęs, kad esu paskyręs 
labai svarbų pasimatymą. Jei būsi malonus užeiti rytoj, 
išklausysiu tavo baladę su didžiausiu malonumų, Taigi 
iki rytojaus, iki ryt ryto. Kad nereikėtų eiti per vesti- 
biulį, prašom išeiti pro šias duris. 

Pats atidarė svečiui duris ir pašnabždėjo jam į ausį: 

— Palauk manęs čia... 

Ir sugrįžo pas svečius. 

— Po velnių visos tos sueigos, esu visiškai išsiblaš- 
kęs: jau aštuonios dienos, kai neturiu laiko sukompo- 
nuoti sonetą, kurio manęs prašė kunigaikštis Feraris, ir 
pasakėčią, kurią noriu pasiųsti įo karališkajai didenybei 
karaliui Karoliui. Tik paklausykit manęs... 

— Vargšas mano brangusis Pjetras, labai man tavęs 
gaila, — atsiliepė salės viduryje sėdėjęs vyras. 

— Ką daryti? Reikia užsidirbti duonai. Poezija nėra 
kokia parapija, kurioje galėtum plačiai gyventi, nėra kar- 
dinolo skrybėlė, kurią gavai! 

— Iš Aretino malonės tapau kardinolu! — atsakė šyp- 
sodamasis Bembas. 

— Tiesa, turiu šiek tiek įtakos Vatikane. Šventasis 
Tėvas šykšti grynų pinigų, bet, teisybę sakant, titulus 
mielai dalija. 

Aretino svečiai pradėjo skirstytis. Paskui juos išėjo 

ir Bembas. Tada poetas išsiuntė iš kambario merginas ir 
greitai priėjo prie durų, už kurių paliko florencietį. 

— Eime,— tarė traukdamas jauną poetą į gretimą, la- 
bai kukliai įrengtą svetainę.— Čia nebijau, kad kas nors 
nereikalingas mus išgirstų, ir čia gali kalbėti visai ra- 
miai. Kodėl tavo baladė vadinasi „Poetas įr banditas" ir 
kodėl veiksmas vyksta Pijavos pakriūtėse? 

Poetas nusiėmė nuo galvos šviesų peruką: .Aretinas 
išvydo gražų, vyrišką Rolando veidą. 

— Tai tu! — sušuko nustebęs poetas. 

— Aš! Šitaip atlieku savo vaidmenį, norėdamas, kad 
tu savo atliktum. O pradžiai... 

— Kalbėk, pone, — tarė Aretinas. 

— Gerai. Pirmiausia kurį laiką turiu pabūti tavo sek- 
retorium. Paskui drauge su tavimi turiu patekti į kurti- 
zanės Imperijos puotą. Bet, bet... kaip ji dabar gyvena? 
Girdėjau, kad turi dukterį. Ar tiesa? 

— Tiesa, tačiau mažai kas tai žino. Taip, Imperija 
turi dukterį. 

— Kuo ji vardu? 

— Bianka. 

— Kelerių metų? | 

— Maždaug dvylikos — keturiolikos. 

— Gerai. Tu pasirūpinsi, kad per puotą aš pasimaty- 
čiau su Bianka ir kad įgyčiau kurtizanės pasitikėjimą. 

— Ir tai viskas, pone? 

— Tuo tarpu viskas. Rytoj vėl čia ateisiu. Priimsi 
mane savo sekretoriumi, o poryt drauge su manimi nu- 
vyksi į Imperijos ruošiamą pokylį. O toliau — pažiūrė- 
sim. Dabar turiu išeiti taip, kad manęs niekas nepaste- 
bėtų. Beje, būčiau pamiršęs: tas vyriškis, kuris atėjo su 
manim ir liko laukiamajame, bus tavo tarnas. Ir jis drau- 
ge su manim nuvyks į Imperijos rūmus. 

Tuos žodžius tardamas, Rolandas užsidėjo ant galvos 
šviesų peruką, kuris visai pakeitė jo energingo veido iš- 
raišką. 

Išblyškęs ir persigandęs Aretinas palydėjo Rolandą net 
iki slaptųjų durų kitoje rūmų pusėje. Kai Rolandas nu- 
ėjo, Aretinas nubėgo pas belaukiantį milžiną. 

Netikėtas Rolando apsilankymas jį baisiai išgąsdino. 

— Tai yra nepaprastai stipraus būdo žmogus. Aš bi- 
jau tik priešo puolimo, o dabar būgštauju žmogaus, ku- 

ris mane globoja. Ko jis dabar čia, Venecijoje? Kas jis 
toks? Su kokiais tikslais? 

Išėjęs į laukiamąjį, pamatė žilą, ramiai ant suolo sė- 
dintį milžiną. 

— Ar tai tu, bičiuli, nori būti mano tarnas? — pa- 
klausė. 

— Taip, ir kuo greičiau. 

— Jeigu nori, kad ir šią valandą. 

— Tokiu atveju prašom parūpinti man tarno drabu- 
žius. Pirvalau juos turėti vėliausiai poryt. 

— Kurtizanės Imperijos pokyliui? — paklausė Aretinas 
pusbalsiu. 

— Nežinau. Toks yra įsakymas, kurį. privalau pra- 
nešti... Beje! Aš nenoriu su kitais tarnais nakvoti. 

— Turėsi savo atskirą kambarį. 

— Būtų gerai, kad jo langai išeitų į Didžiojo kanalo 
pusę. 

— Eime, parodysiu, galėsi pats pasakyti, ar tinka. 

"Netrukus Skalabrinas, kurio Aretinas visai nepažino, 
jau buvo įsitaisęs mažame jaukiame kambarėlyje su lan- 
gu į Didžiojo kanalo pusę. 

Kitą dieną Aretinas supažindino savo du sekretorius 
su naujuoju sekretoriumi, kurį jam buvo atsiuntęs Džo- 
vanis Medičis. 

Naujasis sekretorius pasiliko poeto raštinėje. 

Kitą vakarą devintą valandą Aretinas įlipo į stovėju- 
sią priešais rūmus gondolą su purpuriniu baldakimu. Su 
savimi pasiėmė naująjį sekretorių ir tris skaisčiais dra- 
bužiais apsirengusius tarnus. Tarp jų buvo ir žilasis mil- 
žinas. Tokia gausi draugija — tai ne tuščias įnoris. Tar- 
nai kartu buvo ir sargybiniai, po iškilmingais drabužiais 
apsiginklavę kaip tikram karo žygiui. 

Gondola palengva plaukė Didžiuoju kanalu. 

Rūmų fasadas buvo labai apšviestas. 

Iš vidaus sklido muzikos garsai. 

Keliolika tarnų auksu siuvinėtais drabužiais išsirikia- 
vo gretomis nuo kanalo iki pat rūmų laiptų. Jų uždavi- 
nys buvo sveikinti atvykstančius pas kurtizanę svečius. 
Už tarnų eilių susirinkę visokie skurdžiai net išsižioję 
žiūrėjo į puotos dalyvius. 

Eidamas paskui Aretiną, Skalabrinas nežymiai davė 
ženklą vienam minioje stovinčiam skurdžiui. Tas atsakė 
tokiu pat ženklu. 

Aretinas, apsirengęs puikiu markgrafo Gasto dovanotu 
aksominiu švarku, užsidėjęs kunigaikščio Urbino dova- 
notą deimantais išdabintą beretę, su popiežiaus Leono do- 
vanota aukso grandine ant kaklo, užlipo rūmų laiptais, 
perėjo didžiulį vestibiulį ir įėjo į salę, pilną jaunų didž- 
ponių ir moterų, kurios nors ir buvo ne kurtizanės, bet 
visuomenėje užėmė neaiškią padėtį. 

Salės kampe tarp krūmų ir milžiniškų gėlių sėdėjo 
muzikantai su gitaromis ir liutniomis ir pritarė moterų 
dainavimui, dainoms apie meilę. Po salę sukinėjosi tarnai, 
vaišindami svečius uogienėmis, vynu ir gaivinančiais apel- 
sinų ir Citrinų gėrimais. 

Salė buvo apšviesta vaško žibintais. 

Puiki ir graži, kaip meniškai iškalta statula, Imperija 
priiminėjo svečius, kiekvienam maloniai šypsodamasi ir 
tardama gerą žodį. Ji spinduliavo džiaugsmu ir šitoje 
meilės šventėje buvo verta meilės karalienės vardo. 

Susirinkusieji įėjusį į salę Aretiną sutiko ir palydėjo 
smalsiomis pastabomis. Aretinas nuėjo tiesiai prie Impe- 
rijos. Rolandas mirktelėjo Skalabrinui, ir juodu taip pat 
drauge dingo iš salės. 

Pjetras Aretinas ir Imperija matėsi pirmą kartą. 

Apsikeitė tiriamais žvilgsniais. 

— Gerbiamoji! — sušuko Aretinas.— Dar nesu matęs 
tokios tobulos moters kaip tu. Pati Venera, pati šviesia- 
plaukė ir lieknoji Venera, negali prilygti tavo marmu- 
zinėms formoms. Todėl suteikiu tau Olimpo deivės ir 
dievų karalienės Junonos vardą. 

Junona ištiesė jam ranką ir tarė: 

— Taip, esu graži. Bet gerbiamasis poetas, ritmo ir 
auksinių eilių kūrėjas, turi daugiau teisių į dievų malo- 
nes negu aš. Man labiau tiktų būti Anakreonu negu Ju- 
nona, ir aš su didžiausiu malonumu džiaugiuosi savo gro- 
žiu tik pamaniusi, kad ponas jį apdainuosi. 

Abudu nusišypsojo, ir jau tos šypsenos buvo ištisa 
poema, . 

Aretinas atsisėdo šalia Imperijos: prasidėjo pokalbis, 
tikras žodžių turnyras. Aplink juodu susirinko beveik vi- 
si svečiai. Visi pradėjo maldaute maldauti Pjetrą Areti- 
ną, kad jis padeklamuotų ką nors iš savo kūrinių. Are- 
tinas atsistojo ir pradėjo deklamuoti su jam būdingų 
patosu baladę. 

Tuo tarpu prie sustojusių klausytojų priėjo kažkoks 
vyriškis. 

Tai buvo Grimanio sūnus. 

O jo tėvas priklausė Dešimties Tarybai ir garsėjo ne- 
palaužiamu būdų. 

Sūnus Džulijus Grimanis buvo karininkas, jam vado- 
vavo Altieris. 

Ir kai Pjetras Aretinas, lydimas audringų aplodismen- 
tų, baigė savo baladę, Džulijus Grimanis prabilo: 

— Tai tas plunksnagraužys plepa, kad mano tėvo 
šiurkštumas gali įžeisti dorovingiausio žmogaus padoru- 
mą?! 

Aretinas išblyško, tačiau apsimetė esąs ramus ir tik 
patraukė pečiais. 

— Pone Grimani! — sušuko Imperija — neužmiršk, kad 
poetas yra mano svečias! 

Salėje pasklido nepasitenkinimo šurmulys, ir visi prie- 
kaištingai sužiuro į Grimanį. 

Tačiau Grimanis, kuris, atrodo, buvo per daug išgė- 
ręs, į Imperijos pastabą atsiliepė įžeidžiamu juoku: 

— Jis gali būti kurtizanės svečias, nes ir jo motina 
buvo kurtizanė. 

Aretinas atsistojo, gražiai ir šauniai atlošė galvą ir 
tarė: 

"4 

— Pone, šmeiži moterį, kuri, tiesa, mirė palaidūnių 
ligoninėje, tačiau... Tavo šmeižtą nušluoju vieša pagarba, 
kurią reiškiu mirusiajai. 

Ir toliau kalbėjo: 

— Mano pone, aš kurtizanės sūnus, bet turiu kara- 
lišką širdį, tuo tarpu esi inkvizitoriaus sūnus ir turi 
samdomo žudiko širdį. Todėl pats nenoriu tavęs bausti, 
pavedu tai savo tarnams. 

Nors ir labai drąsiai laikėsi Aretinas, bet širdis dre- 
bėjo iš baimės. 

Taręs šiuos žodžius, jis nusisuko nuo Grimanio, kuris 
išblyškęs iš įsiutimo, šoko prie Aretino šaukdamas;: 

— Niekše! Pasistengsiu, kad padvėstum prieglaudoje 
kaip ir tavo palaidūnė motina! 

Susirinkusieji įsikišo į ginčą ir pradėjo šaukti: 

— Neteisus esi, Grimanį! 

Nustūmęs svečius į šalį, vėl šoko prie Aretino, kuris 
visai nubalo. 

Tik staiga Grimanis pajuto ant savo pečių dvi gele- 
žines rankas, kurios neleido jam nė krustelėti. 

Tai buvo senas, sulinkęs, žilaplaukis, stiprus kaip Her- 
kulis Aretino tarnas milžinas. Sulaikęs Grimanį, atsigrę- 
žė į savo poną Aretiną ir paklausė: 

— Pone, kur turiu dėti šitą poną? 

— Pasodink jį į gondolą,— atsakė Aretinas atsigau- 
damas, — tik, žiūrėk, nesužeisk jo. 

Pasklido garsus juokas ir audringi plojimai. Milžinas 
tarnas apkvaišusį iš pykčio ir gėdos Grimanį išnešė iš 
salės. Tuo tarpu Aretinas kreipėsi į Imperiją: 

— Turėjau išmokyti savo tarnus tokių pareigų, kurios 
man pačiam be reikalo gaišintų brangų laiką. Jeigu pa- 
čiam būtų reikėję išgabenti poną Grimanį, būčiau sugai- 
šęs kelias minutes ir negalėčiau žavėtis jūsų gražumu... 
Tokios nuodėmės niekuomet negalėčiau sau dovanoti. 

Aretinas puikiai išsisuko iš tos painios padėties. Šis 
nuotykis apgaubė jį galios bei šaltakraujiškumo aureole 
ir daug ką įtikino, kad jis yra labai gudrus žmogus. 

Pramoga tęsėsi toliau. 

Šokančiųjų poros sukosi lėtu, meilingu ritmu. 

Aretinas kalbėjosi su Imperija. 

— Kas tave atviliojo į Veneciją, pone Aretinai? — 
paklausė Imperija. 

— Pirmiausia norėjau pamatyti jus, ponią, be to, bu- 
vau gavęs savo bičiulio Bembo laišką. 

— Tai jį gerai pažįsti? 

— Žinoma. O jūs? 

— Tai vienas iš čionykščių mano bičiulių — atsakė 
Imperija. 

Galima buvo jausti, kad ji šitai pasakė, tramdydama 
neapykantą ir baimę. Paskui, lyg kažką prisimindama, pa- 
mojo vienam tarnui ir tarė: 

— Pakviesk ponią Mariją. 

— Tai esi nutaręs Venecijoje apsigyventi? — kalbėjo 
toliau — Visas miestas kalba apie puikius tamstos išsi- 
nuomuotus rūmus ir apie dar puikesnį jų vidaus įren- 
gimą. . 

— Mano rūmai nė dešimtąja dalimi negali prilygti pui- 
kiems tavo rūmams. Matyt, pats Ticianas dalyvavo ap- 
tariant jų dekoravimą. Taip, apsigyvensiu Venecijoje ir, 
tikiuosi, ilgam laikui. Venecija patinka man todėl, kad 

yra nuostabus miestas: jos blizgantys kanalai atrodo kaip 
sapnas. 

— Ee to, žmogus čia galį jaustis visai ramus, — stai- 
ga pertraukė Imperija.— Venecija yra lyg koks sustip- 
rinimas, iš kurio nebaudžiamas gali šaukti į kovą šio pa- 
saulio galinguosius. 

— Gražiai atspėji, ponia, mano mintis;— tarė pusbal- 
siu Aretinas— jei panorėsi, galėsime abudu užkariauti 
Veneciją. 

— Mielai sutinku su tokiu pasiūlymuų,— tarė šypsoda- 
masi Imperija — Bet pasakyk man, kas tas vyriškis, ku- 
ris drauge 'su tavim įėjo į salę? 

— Ponia, matyt, turi galvoje mano sekretorių - Pao- 
1ą? 

— Ak, tai jis sekretorius; — tarė palengva Imperija. 

Tuo tarpu prie jų priėjo kažkokia senyvo amžiaus 
moteris. 

— Ponia, mane šaukeį? 

L — Taip, Marija... Ką veikia Bianka? "Per pokylį rei- 
kia į ją atkreipti ypatingą dėmesį. Manau, kad muzikos 
garsai jos kambario nesiekia. 

— Ne, ponia. Panelė Bianka miega kaip angelas, nors 
iš vakaro ir jautėsi trupųtį nusilpusi. 

— Nusilpusi! — sušuko Imperija išbaldama.— Ir nieko 
man apie tai nesakei? . 

— Nedrįsau... Pramoga... 

— Kas man ta pramoga? Esu tikra, kad Bianka ir 
dabar nesveika, sakyk... 

— Ponia, — atsakė moteris.— Teisybė, kad panelė tru- 
putį nesveikuoja.. Bet dėl to nėr ko per daug rūpin- 
tis... 

— Dovanokite,— tarė Imperija drebančiu balsu;— po 
valandėlės grįšiu. 

— Ponia, — paklausė Aretinas,— ar iš to, ką girdėjau, 
turiu manyti, kad tos panelės sveikata yra didžiausias 
jūsų turtas? 

— Brangesnis už gyvybę! 

—. Matyt, ponią si mergaite sieja kažkokie artimi ry- 
šiai? 

' — Ji yra mano duktė — atsakė Imperija su naiviu iš- 
didumu. 

— Tai esi labai mylėjusi, jei taip brangini tą kū- 
dikį — tarė Aretinas. 

Imperija patraukė pečiais. 

— Taip, kartą gyvenime mylėjau, tik vieną kartą, ir 
ta meilė buvo baisių mano kančių priežastis. Tas kūdikis 
neturi nieko bendra su ana mano meile. Myliu ją tik dėl 
jos pačios. 

— Tikiuosi, ponia, kad nesipriešintum, jei nurodyčiau 
gerą gydytoją. 

— Jei tik Bianka yra nesveika, pakviesiu jai gydy- 
toją, nepaisydama jokios kainos. 

— Noriu pasiūlyti tokį gydytoją, kuris nereikalaus 
jokio atlyginimo, nors savo sugebėjimais to ir užsitar- 
nautų. Jis yra mano gydytojas... mano sekretorius, apie 
kurį neseniai kalbėjome. 

— Gerai, Eime, 

Šypsodamasi svečiams, drauge su Aretinu perėjo sa- 
lę ir greitai pasiekė nedidelį kambariuką, kurį muzikos 
garsai tik vos tesiekė. 

— Palauk čia. Jei Bianka nesveika, tuojau sugrįšiu. 

— Aš tuo tarpu susirasiu savo sekretorių. 

Įmperija išėjo. Po kelių minučių sugrįžusi, kambariu- 
ke rado Aretiną jau su savo sekretoriumi ir milžinu tar- 
nu, 

Atrodė labai susijaudinusi. Pribėgo prie sekretoriaus. 
— Pone Paolai,— tarė, — esi gydytojas? 

— Taip. Laukiu ponios paliepimo. | 

Išgirdusi jo balsą, Imperija krūptelėjo. Bet greitai su- 
sivaldė. 

— Eime,— tarė. 

Perėję kelis kambarius, pasiekė kambarėlį, kuriame 
ant plačios kanapos gulėjo dvylikos metų mergaitė ir 
tyliai dejavo. 

Paolas nebuvo gydytojas, bet to ir nereikėjo, kad su- 
prastų, jog mergina rimtai nesveikuoja. 

Imperija apkabino Bianką ir pradėjo ją karštai bu- 
čiuoti. 

— Kas tau, vaikeli, skauda? — paklausė.— Neslėpk, 
pasisakyk. Šitas ponas yra garsus gydytojas ir atėjo ta- 
vęs pagydyti. 

Mergaitė, išsisukinėdama nuo bučinių, užsispyrusi tvir- 
tino: ' 

— Aš esu visiškai sveika, mamyte. Prisiekiu, 

Tačiau čia pat skausmingai sudejavo. 

— Pasakyk, brangioji, ar tau neskauda vidurių? — 
klausinėjo Imperija. 

— Ne, mamyte... 

— Pasakyk teisybę. 

— Neskauda, prisiekiu. 

Paolas atsidėjęs stebėjo ir motiną, ir dukterį. 

Paskui pasišaukė Imperiją į šalį ir staiga paklausė: 

— Ponia, rodos, bijai, kad kas nors nebūtų dukters 
apnuodijęs. 

Imperija išgąstingai sušuko, bet spėjimą paneigė. 

— Pone,— tarė grąžydama rankas, — pasakyk man tei- 
sybę, ar mano duktė tikrai serga, pasigailėk! 

— Nusiramink, ponia. Ar pasitiki manimi? 

— Taip, taip... Nors ir nežinau, kodėl pasitikiu. 

— Tai gerai. Įsakyk išeiti tarnams, ir pati malonėk 
išeiti. . 

Imperija baimingai atsiduso. 

— Jei bijai, tai tuojau pat galiu užleisti vietą kitam 
gydytojui. 

— Ne, nel Aš pasitikiu. k 

Davus ženklą, visi tarnai, kurie buvo susirinkę prie 
Biankos, išėjo. Imperija priglaudė savo dukterį, pagla- 
monėjo, iz pati išėjo. Paolas tarė jai pavymui: 

— Pranešk Aretino tarnui, kad jis ateitų į gretimą 
kambarį ir būtų pasirengęs vykdyti paliepimus. Jei man 
ko reikės, tai tik jis galės viską, kaip reikia, atlikti. 

Visiems išėjus iš kambario, Paolas pradėjo stebėti mer- 
giną. 

Kai motina ėjo iš kambario, Bianka pakėlė galvą, pa- 
žvelgė į ją piktai ir pašnibždomis tarė: 

— Eik, eik! Grįžk į savo puotą. Grįžk pas savo vy- 
rus... Palik savo dukterį vieną... 

Paolas nusišypsojo, dabar jis jau žinojo Biankos ligos 
priežastį. 

Priėjo prie jos, atsisėdo greta ir, paėmęs už rankos, 
švelniai tarė: 

— Gal truputį pasikalbėsime, mano vaikeli? 

— Noriu likti viena. Aš nesergu, — nervingai atsakė 
Bianka. 

— Puikiai žinau, kad nesergi. Tau tik širdį skauda, 
ar netiesa? Pasakyk teisybę. Pasitikėk! Esu tavo geras 
draugas. Na, pažvelk į mane ir pasakyk, ar gali manimi 
pasitikėti kaip geradariu? 


Bianka pakėlė į jį savo akis. 

Rolandas nustebo, pamatęs, kad mergaitė nepaprastai 
graži. 

Bianka atrodė beveik kaip suaugusi mergina. Valakų 
saulė nepaprastai šildo, žadina meilę, ir Valakų mergai- 
tės bręsta kaip gėlės šiltnamyje. 

Bianka buvo labai panaši į motiną, tik jos veidas at- 
rodė švaresnis ir gražesnis, juodos akys sudarė idealų 
kontrastą galvutei. 

Tos klajojančios akys spindėjo neatspėjama, paslap- 
tinga Maišto ugnimi. 

Išauklėta buvo rūpestingai, turėjo keletą mokytojų, 
kurie mokė skaityti, rašyti, skaičiuoti. Grojo gitara. Mo- 
tina kurį laiką ją auklėjo ne prie savęs, tik paskui stai- 
ga pasiėmė į rūmus, kuriuose mergaitė pateko į tikrą 
nelaisvę. Beveik kiekvieną vakarą sutemus, kukliai apsi- 
rengusi, apsigaubusi gedulo skara, Imperija eidavo su 
dukterimi pasivaikščioti. Tačiau dieną Bianka visai neišei- 
davo iš rūmų. Imperija pavydulingai sekė, kad joks vy- 
riškis nepamatytų jos dukters. Ir mažai kas težinojo, kad 
ji turi dukterį. Tačiau, nors Imperija ir buvo atsargi, Bian- 
kos grožis jau spėjo sužadinti kai kieno aistras. 

Bianka ilgokai žiūrėjo į Rolandą ir paskui tarė: 

— Taip, man atrodo, kad tamstą galiu laikyti savo 
geradariu. Esi nepanašus į visus tuos vyrus, kurie lanko 
mano motiną. Tavo žvilgsniai ne tokie įžūlūs kaip jų. 
Man skaudu, kad aplink mano motiną nuolat sukinėjasi 
būrys vyrų... Aš svajoju apie mažučius namelius, ku- 
riuose ramiai gyventume tik mudvi vienos. 

— Tai neturi noro, mano vaikeli, dalyvauti puotose 
čia, rūmuose? 


— Aš bijau jų. Dar vakar "maldavau savo motiną,. 
kad to malonumo išsižadėtų. Nepanorėjo. Esu labai nelai- 
minga. 

Ir pradėjo verkti. 

— Iš tikro labai nelaiminga, — pakartojo Rolandas. 

Davė valią merginai išsiverkti. Jos ašaros greitai iš-- 
seko. 

— Vis dėlto savo motiną labai myli? 

— Taip, myliu ją... Ir gaila man jos... Man atrodo,. 
kad ji nelaiminga. Taip, myliu savo motiną ir,. jeigu rei- 
kėtų dėl jos pasiaukoti, padaryčiau tai nedvejodama. Ir. 

vis dėlto man atrodo, kad geriau būtų pasitraukti nuo 
jos. 

Rolandas krūptelėjo. 

— Kodėl? — paklausė— Jeigu myli savo motiną ir 
jeigu ji tave myli, tai kodėl norėtum ją pamesti? 

— Nežinau. Man čia trošku. 

— Gal nesi kaip reikiant laisva? 

— Ne dėl to. Man būtų vis tiek, ar gyvenčiau už- 
daryta, ar laisva. Čia aš trokštu, nes oras, kuriuo kvė- 
puoju, yra tvankus, nesveikas; man čia troškuų, nes spė- 
ju, jaučiu, kad vyksta tokie dalykai, kurie žadina pasi- 
baisėjimą. Kokie tie dalykai? Nežinau. Ir ta nežinia la- 
biausiai mane kankina. 

'. — Nusiramink, mano vaikeli... Tai,. kas čia vyksta, 
neturėtų tave stebinti! 

„Bianka pažvelgė į jį tiriamai. : 

— Pone, slepi tai, ką pats manai. Tavo balse jaučiu 
netikrumą. Nuleidai akis. Kodėl nesakai teisybės? 

— Todėl, kad tą teisybę reikia slėpti nuo tavęs, — at- 
sakė susijaudinęs Rolandas.— Ir nesistenk ją pažinti. Neik 
iš savo kambarių. Jei išgirsi duris atsiveriant, pasišalink. 
Jeigu išgirsi žmonių kalbą, užsikimšk ausis, jei paste- 
bėsi kokį šešėlį, užsidenk akis... 

— Ak! — sušuko Bianka.— Dabar matau, kad esi tik- 
ras mano bičiulis. 

— Taip, bičiulis... Dėl to neabejok! 

— Keliais žodžiais nusakei visą čionykštį mano gy- 
venimą. Visa tai, ką dabar man patarei daryti, aš jau 
seniai darau. Bet iki šiol visa tai dariau instinktyviai, 
nežinodama, ar taip elgiantis manęs laukia išganymas, ar 
pražūtis. Ak, pone, kad taip galėtum įkalbinti mano mo- 
tiną, kad apleistų Veneciją... Kol čia neatvykau, buvau 
tokia laiminga! 

- — O kur anksčiau buvai, mano vaikeli? 

— Gyvenau sodžiuje, Mantujoje. Motina atvykdavo 
aplankyti manęs du kartus per metus. Kokios laimingos 
tuomet mudvi būdavome! Lakstydavome po pievas ir 
miškus kaip seserys. Kai išsiskiriant pamatydavau jos 
ašaras, man širdis plyšdavo iš skausmo; atsisveikindama 
su manimi, ji nuoširdžiai verkdavo. Ir vis dėlto neteko 
man ten gyventi... 

— Tikėk, jog padarysiu visa, ką tik galėsiu, kad įti- 
kinčiau tavo motiną. , 


—— 

Bianką sunėrė rankas, 

— Būsime išgelbėtos-- ir viena, ir kita... Kada pa- 
kalbėsi su mano motina? 

— Kai tik galėsiu... Gal ir šįvakar... Bet geriau rytoj. 
Reikia gerai pagalvoti, 

— Esi labai geras. Man nesmagu, kad iš karto buvau 
nenuoširdi. | 

— O kuo buvai nenuoširdi, vaikeli? — paklausė Ro- 
landas. 

Bianka paraugio. 

— Ne viską pasakiau... Tačiau privalau... Vienas po- 

„vienas iš tų, kurie čia užeina... 

— Ir ką? 

— Vieną dieną, lyg tyčia, motina pasiėmė mane su 
savimi į Lido. Ten jį sutikome. Nors motina ir buvo la- 
bai pasislėpusi po vualiu, bet jis ją pažino. Priėjo prie 
mudviejų, ir aš pajutau, kaip nuo jo žvilgsnio šiurpas. 
perėjo visu mano kūnu. 

— Ar gali nusakyti, kaip atrodo tas žmogus? 

— Nepaprastai bjaurus. Tą dieną buvo užsimetęs aba- 
to apsiaustą ir apsiavęs lelijų spalvos kojinėmis... 

— Bembas! — sumurmėjo Rolandas, 

— Nepraėjo nė mėnuo ir pro prasivėrusias duris pa- 
mačiau jį. Įėjo įkaitusiu veidu, pradėjo kažką be jokio 
ryšio vapalioti... Beveik nieko iš jo žodžių nesupratau, 
bet baisiai išsigandau. Iš baimės net surikau. Subėgo 
tarnai, ir jis išėjo atsiprašinėdamas dėl to, kas įvyko per 
apsirikimą. 

— Oką pasakė motina, tai sužinojusi? 

— Nedrįsau jai visko papasakoti. Ir dabar nuolat bi- 
jau... kiekvieną kartą, kai tik tai atsimenu. 

— Nusiramink! — tarė Rolandas tokiu piktu balsu, kad: 
mergina net išblyško.— Apginsiu tave nuo to žmogaus! 

— Tai jį pažįsti? 

— Taip, pažįstu... — tarė Rolandas. 

Jo veidą iškreipė pikta, gal net žiauri grimasa. Bet 
jis greitai susivaldė ir vėl švelniai tarė: 

— Lik sveika, vaikeli, nieko nebijok ir dėkok Dievui, 
kad leido mudviem pasikalbėti. 

Bianka dėkodama nusilenkė jam, ir jos akys spindėjo 
dėkingumu. 


Rolandas atsidarė duris ir davė ženklą įeiti savo tar- 
nui milžinui. Kažką pasakė jam į ausį lyg įsakydamas. 

— Skalabrinai, įsižiūrėk į šią merginą. 

— Matau ją, pone! 

— Gerai įsidėmėk jos veidą. 

— Neapsiriksiu... pažinsiu ją tarp tūkstančio kitų mer- 
gaičių. 

— Gerai, — tarė garsiai Rolandas.— Dabar eik ir kuo 
greičiausiai atnešk man tai, ką žinai. 

Tarnas nusilenkė ir išėjo. 

Rolandas dar kartą atsisveikino su nustebusia Bianka 
ir pats išėjo, uždarydamas paskui save duris. 

— Na, ir kas? — nerimastingai paklausė Imperija. 

— Nėra jokio pavojaus... Jei nori pati įsitikinti, kad 
nemeluoju, įėjusi pasikalbėk su mergina. 

Imperija nuskubėjo į dukters kambarį. 

Dabar neva Aretino sekretorius, o iš tikrųjų Rolan- 
das, priėjo prie laukiančio poeto ir tarė jam pašnibž- 
domis: - 

— Pakviesk savo bičiulį Bembą į siauro ratelio po- 
kylį. Tame pokylyje būsime tik aš it tu. . 

O vienas sau pagalvojo: 

— Nuostabus likimo žaismas! Štai moteris, niekinga 
kurtizanė, kurios įnoris buvo gal svarbiausia visų mano 
nelaimių priežastis, štai ta moteris, kuri suardė mano 
gyvenimą, turi dukterį ir ją dievina... Aš sužinau tai, 
degu -kerštų, bet tą pat valandą, kai jau beveik viskas 
paruošta, į mano širdį skverbiasi pasigailėjimas, nes jos 
duktė — skaistybės ir nekalto grožio angelas. Užuot ją 
nužudęs, ryžtuosi jai pagelbėti ir ją išvaduoti... Kodd 
norėdamas keršyti iš anksto neišsiplėšiau iš krūtinės savo 
širdies, kuri taip greitai pamilsta ir užjaučia? 

Tuo tarpu iš dukters kambario grįžo Imperija ir pa- 
ėmė Rolandą už rankos. Spinduliavo džiaugsmu. 

— Ak, pone Paolai, esi iš tikrųjų retas gydytojas! 
Niekad dar nesu mačiusi savo dukters tokios sveikos ir 
taip trokštančios gyventi. Pone Aretinai, tavo sekreto- 
rius — didžiausia brangenybė! 

Imperijos rankos prisilietimas sukėlė Rolandui kažko- 
kį nejaukumą, net neapykantą, tačiau jis susitvardė. 

— Pasakiau, kad taip bus,— tarė džiūgaujančiai mo- 
tinai. — Dabar gali jau nusiraminti. 

— Žinoma. 

— O jeigu jai būčiau pasakęs, kad ji tik atrodo svei- 
ka? Kas būtų, jei pasakyčiau, kad tavo duktė iš tikrųjų 
serga? 

— Pone, mane gąsdini! — tarė Imperija išbaldama. 

— Gal, ponia, paskirtum man valandėlę pasikalbėti? 

— Mielai, nė minutės negaišdama. 

— Ne dabar. Mums trukdys šis triukšmas. Rytoj... 

— Per ilgai laukti! Dabar aš mirtinai sunerimusi. Ži- 
nai ką, pone. Sugrįžk vidurnaktį. Rasiu būdą atsikratyti 
svečių... maldauju... 

— Tegul bus vidurnaktį! 

Rolandas pasitraukė, o Imperija galvojo: 

— Kažkur esu girdėjusi jo balsą. Tas balsas mane 
šiurpu krečia. Kodėl šis žmogus man primena kažką bai- 
singą? 

Drauge su Aretinu Imperija įėjo į salę ir nepaprastai 
apsukriai pradėjo rengti savo svečius atsisveikinimui su 
jos vaišingais namais, nors ir buvo numatyta, kad puota 
baigsis tik vėlai naktį. 

Apie vidurnaktį rūmuose jau buvo tuščia ir tylu: ži- 
buriai užgeso, tarnai išsiskirstė po savo kambarius. Visa 
tai buvo padaryta per vieną valandą. 

Likusi viena, atsistojo prie durų ir pradėjo dairytis 
atvykstant Paolo. Buvo pasirengusi pati duris jam ati- 
daryti. 

Netrukus Paolas įėjo į prieškambarį. Imperija paėmė 
jį už rankos ir nusivedė į nuošalią svetainę. 

Rolandas buvo nepaprastai susijaudinęs. Kambarys, į 
kurį dabar pateko, buvo tas pat, kuriame prieš šešerius 
metus su Imperija kalbėjo pirmą kartą. 

Keršto geidulys pradėjo temdyti jo protą. 

Priešais jį sėdėjo moteris, kurios įnoris sugriovė jo 
gyvenimą. Buvo vieni tuščiame kambaryje... Išmušė at- 
gailos ir bausmės valanda! Rolandas sugniaužė kumš- 
čius... pakilo iš fotelio... įsitempė ir... jau buvo bepuo- 
ląs... 

— Papasakok, pone, apie mano dukterį — tarė švelniu 
balsu Imperija. 

Rolandas vėl atsisėdo į fotelį, ir kimus atodūsis išsi- 
veržė iš jo krūtinės. Mirties šmėkla išnyko... priešais sa- 
ve matė tiktai motiną. 

— Kodėl būgštauji dėl dukters? Kas jai gresia? — pa- 
klausė, visomis jėgomis kratydamasis ateities šmėklos. 

— Ar aš žinau! Taip karštai myliu savo kūdikį! Ji 
yra visas mano gyvenimas! Dėl mažiausio pavojaus še- 
šėlio netenku pusiausvyros! Ak, jeigu jos netekčiau? 

— Nemanau, kad tik šito bijai. 

— Ką nori tuo pasakyti? — sušuko Imperija. 

— Biankos stiprus organizmas. Ji graži. Ak, kokia 
graži... Gal net per daug graži. Ar netiesa? Norėtum, kad 
duktė niekada nebūtų vyrų pasigėrėjimo objektas? 

— Vis dėlto ji kada nors turi ištekėti! 

— Ne dėlto būgštauji! Puikiai žinau. Jeigu atsiras pa- 
dorus, ištikimas jaunikaitis, jeigu jis norės su ja kurti 
bendrą gyvenimą, tai juk nedarysi kliūčių. Bet jeigu ta- 
vo duktė kris į akį kuriam nors iš tų padarų, kurių vien 
tik žvilgsnis įžeidžia... 

— Pone, ma::+ gąsdini... 

— O gal ji jau sužadino kurio nors iš tų padarų gęi- 
dulį... . 

Imperija žiūrėjo į Rolandą, visa drebėdama iš ne- 
rimo. 

— Jeigu jau tai įvyko, tai vargas tamstos dukteriai! 
Vampyras tykoja šių rūmų tamsiame kampe... Jis yra 
ištroškęs jauno kraujo... Nori padabinti savo bjaurumą 
jos spindulingu grožiu, jos saulėta jaunyste nušviesti sa- 
vo gyvenimo patamsius. Švaistosi aplinkui... patylomis... 
palengva. Žino, kad auka nepaspruks iš jo pinklių. Ma- 
tyt, jau turi sugalvojęs puolimo planą, ir vargšė mer- 
gaitė gali žūti. 

Imperija išgąstingai sušuko, 

— Kas tau? Juk tai tik prielaida. Be to, esi prie 
savo dukters. Kas galėtų išdrįsti ją pulti, matydamas ša- 
lia jos motiną? Jeigu tik motina nėra susitarusi su niek- 
šu... Jeigu tik motina, susijusi su tuo niekšu kokia nors 
tamsia paslaptimi, nebus priversta šį niekšišką susitari- 
mą vykdyti. 

Imperija pribėgo prie durų pažiūrėti, ar kas nesiklau- 
so, ir vėl lyg nesava greitai grįžo prie Rolando. 

— Kas viską papasakojo? — dejuote sudejavo.— Ko- 
kia pragariška galia pasakė tau, kad mane su... vampyru 
sieja liūdna paslaptis. t 

— Nežinau, apie ką, ponia, nori kalbėti — atsakė Ro- 
landas šaltai — Aš tik tiriu, klaidžioju apgraibomis, ir 
daugiau nieko. Man atrodo, kad ir nenorėdamas, atspėjau 
visą teisybę. 

— Tai visai nieko nežinai? 
— Nieko! — atsakė ramiai. 
a „Imperija lengviau atsiduso. Bet čia pat Rolandas pri- 
ėjo: 

— Aš nieko nežinau, bet jei nori, kad duktė nežūtų, 
privalai man viską papasakoti. 

Rolando širdis vėl užvirė pykčiu. Stengėsi kiek tik 
išgalėdamas susivaldyti. 

— Pasakysiu viską, ką tik galiu pasakyti, — atsakė Im- 
perija, 

— Taigi — ramiai tarė Rolandas, — pasistengsime su- 
tvarkyti mūsų pasikalbėjimo temą. Po velnių! Prisiekiu, 
visai nemaniau, kad teks įsivelti į tokį painų reikalą. 
Vargšė mažutė mergaitė! Tokia jauna, skaisti! 

—- Skaisti! — atsiduso Imperija, 

— Taip! Ji nekalta, bet likimas jai lėmė kentėti už 
kitų piktadarybes. 

Kurtizanė sudejavo. 

— Ak! Kas esi? Niekas su manimi dar nėra kalbėjęs 
taip stačiai, įsakmiai. Niekas niekuomet dar nėra atspė- 
jęs mano minčių. Juk tamstą matau pirmą kartą savo 
gyvenime. Kas esi? Aš noriu žinoti! 

Tai sakydama Imperija atsidėjusi žiūrėjo į Rolandą, 
lygino jo ir to žmogaus, kuris nejučiomis pradėjo ryškėti 
jos atmintyje, veido bruožus. 

— Esu kuklus pono Aretino sekretorius — atsakė Ro- 
landas.— Mokiausi Pizoje ir Florencijoje. Jaunystę pra- 
leidau tyrinėdamas filosofinius klausimus. Tai dabar man 
padeda suprasti žmones. Mane savo prielankumu pa- 
gerbė ir garsusis Džovanis Medičis, kuris pasiuntė pas 
naująjį poną. Skyrėsi jis su manim, tik labai mylėdamas 
poną Aretiną. 

Atrodė, kad visa tai Rolandas pasakė labai atvirai. Im- 
perija palengva nusiramino. 

— Esu pasirengusi viską papasakoti. 

— Prmiausia turi manimi pasitikėti ir pasakoti be jo- 
kios baimės. . 

— Pasistengsiu— atsakė nurausdama. Ji pastebėjo, 
kad „ponas Paolas“ atspėjo, jog ji nori kalbėti tik tai, kas 
jai atrodė tinkama. 

— Man atėjo į galvą viena mintis, su kuria tikiuosi 
sutiksi. Jeigu Biankai ir gresia kažkoks pavojus, tai turi 

būti pasaulyje žmogus, kuriam skirta ją visuomet ir vi- 
sur ginti! 

— O kas jis toks? — paklausė Imperija nustebusi. 

— Na, jos tėvas, — tarė geraširdiškai Rolandas. 

— Jos tėvas?! 

— Kodėl ponią tai stebina? Esu tikras, kad jeigu jis 
viską žinotų, nedvejodamas savo dukrai padėtų. Kad vie- 
nas kitą kaip reikiant suprastume, leiskite man kalbėti 
visiškai nuoširdžiai. Žinau, jog esi protinga ir turi gerą 
skonį. Esi moteris, mūsų visuomenėje vadinama kurtiza- 
ne. Tačiau spėju, kad Biankos tėvas negali būti koks 
nors tamsus prasčiokas... Be abejonės, jis užima kokią 
nors aukštą vietą ir turi daug įtakos. 

Šie Rolando žodžiai buvo įžūliausia ironija... Imperija 
tuojau suvokė, kokia jos padėtis, ir tarė: 

— Noriu būti visiškai atvira, nors mano atvirumas 
gal bus ir ciniškas, nes kalbama apie Biankos išgelbė- 
jimą. 

— Kalbėk, ponia, aš maldauju, kad įtikintum mane, 
jog neturiu teisės šiuo klausimu ką nors viešai skelbti ar 
spręsti. Be to, esi aukščiau visokio cinizmo. 

Imperija mesuprato, ar šie žodžiai buvo kilniaširdis 
komplimentas, ar kruvinas šmeižtas. 

— Na? — paklausė Rolandas šypsodamasis, 

— Nežinau, kas yra Biankos tėvas. 

— Man labai gaila. Kaip galima nežinoti žmogaus, 
kurį mylėjai valandą, gal dieną, gal metus, nežinoti žmo- 
gaus, į kurį gal atsigimė kūdikis? Moteriai, kuri turi šir- 
dį ir protą, toks dalykas tikrai baisus. Tuo mane įtikino 
viena nelaiminga moteris, kurią kadaise, mažiausiai prieš 
dvejus metus, sutikau Trevizo apylinkėje, viename kai- 
me, rodos, Nervezoje. Tas kaimas yra Pijavos kalnų pa- 
šlaitėje. 

Imperija pašoko iš vietos ir klajojančiomis akimis įsi- 
spitrino į Rolandą. 

—- Ta moteris — kalbėjo visiškai ramiai Rolandas — 
vieną kartą užklydo į Pijavos pakriūtes. Žodis po žodžio 
įsikalbėjome. Ji buvo žavingai graži kaip ir tamsta, mė- 
go nepaprastus nuotykius. Tada ji man ir papasakojo 
vieną savo nuotykį. 

— „Kokį nuotykį?.. 

— „Vieną kartą, jau gana seniai, ta moteris keliavo į 


156 


Romą. Pakeliui ją užpuolė plėšikų gauja ir nusivedė į 
aklą užkampį... kuris vadinosi Juodasis Urvas. 

I Imperija blyško ir kaito. Rolandas neatitraukė nuo jos 
akių. 

— Ten jai atėjo į galvą nepaprastas sumanymas — 
atsiduoti gaujos vadui, Herkulio sudėjimo vyrui. 

Imperija klaikiai suriko. Rolandas nudavė nieko ne- 
girdėjęs ir kalbėjo toliau: 

— Ir štai, likimo ironija! Moteris, kuri galėjo susi- 
laukti kūdikio iš kunigaikščio, didiko, susilaukė dukters 
iš bandito... 

— Gana! — sušuko Imperija — Tavo susitikimas Pija- 
vos kalnuose su kažkokia moterimi yra pramanytas. Šitaip 
apie mane nori kalbėti... 

— Apie tamstą?.. Nuostabu!.. 

— Tai apie mano nuotykį pasakoji! Tik kaip apie jį 
sužinojait Nesuprantu, kodėl pasakoji... 

— Apsirinki, ponia. Jeigu šis nuotykis pasitaikė tau, 
tai kodėl toks pat negalėjo pasitaikyti kitai moteriai? 

Imperija papurtė galvą ir jaudindamasi tarė: 

— Norėjai žinoti, kas yra Biankos tėvas... Dabar jau 
žinai. Biankos tėvas banditas, tačiau aš nežinau, kuo jis 
vardu, ir niekad nenorėjau žinoti... Nežinau, ar jį bepa- 
žinčiau, jei kur sutikčiau. Matai, kad nemelavau, saky- 
dama, jog nežinau, kas yra Biankos tėvas. | 

— Tokiu atveju nesitikėsime tėvo paramos vargšės 
mergaitės apsaugai nuo bjaurių dar bjauresnio Bembo 
pasikėsinimų. 

Išgirdusi šiuos žodžius, Imperija nepaprastai nustebo 
ir sušuko: 

— Bembo! — tarė ji, griebdama Rolandą už rankos.— 
Kas taų pasakė apie Bembą? Kas pasakė, kad aš jo bi- 
jau? 

— Pati! Tiesa, nepaminėjai jo vardo, tačiau ta užuo- 
mina apie vampyrą, su kuriuo tave sieja kažkoks susi- 
tarimas... Supratau, kad kalbi apie jį... Argi apsirikau? 

Įmperija atsiduso: 

— Ne, neapsirikai.. Viską tuojau atspėji. Ak! Dabar 
jau iš tikrųjų tavęs bijau. 

— Būgštauji be jokio reikalo. Jeigu taip yra iš tik- 
rųjų, tai mums lieka tik atsisveikinti... 

— Ne, ne! Pasilik! Jeigu aš ir jaučiu baimę, nepaisyk 
manęs. Pagaliau visai nesvarbu, jei su manimi kas blo- 

ga atsitiks, kad tik dukrelė nuo nelaimės būtų apsaugo- 
ta. Taip, aš bijau Bembo! Jis yra matęs Bianką! Tai jo 
geidulys švaistosi aplink mano rūmus. Tai su juo mane 
jungia pragariškas ryšys, kurį nujautei! 

Lengvutis šiurpas nukratė visą Rolando kūną. Juto, 
kad dabar kurtizanė yra jo rankose ir kad jų kalba ar- 
tėja prie kulminacijos. 

— Koks ryšys? — trumpai paklausė — Atsimink, jog 
per daug jau man esi pasakiusi, kad išdrįstum nepasakyti 
visko. Aš pats atskleisiu visą tiesą, nors ir kokia ji būtų, 
bet tuomet gailėsiesi, kad pavėlavai pati man ją visą 
papasakoti. 

— Būsiu paklusni, — dejuote sudejavo Imperija.—- Kas 
toks esi? Ko nori? Aš negaliu atspėti, tik jaučiu, kad esi 
labai ryžtingas ir galingas... 

— Aš klausau... prašom kalbėti! 

— 1509 metais pamilau vieną vyriškį, vienintelį, kurį 
savo gyvenime tikrai mylėjau... Pažvelgusi į savo širdies 
gelmes, ir dabar jaučiu, jog jį tebemyliu. 

Imperija grikštelėjo dantimis ir toliau kalbėjo: 

— Myliu jį, bet kartu ir nekenčiu. Tik klausyk: pati 
pasiaukojau tam žmogui. Norėjau priklausyti jam ne tik 
kūnu, kuris buvo suterštas, bet ir širdimi, kuri nebuvo 
sutepta jokiu geiduliu... Tačiau jis paniekino mane, ap- 
spjaudė, apšmeižė... Jis mylėjo kitą merginą... 

— Kuo vardu buvo tas vyriškis? 

— Rolandas Kandianas! 

— O mergina? 

— Leonora Dandolo. 

— Gerai. Kalbėk toliau! — iškošė pro dantis Rolandas, 
suleisdamas nagus į delnus, kad fizišku skausmu nuslo- 
pintų dvasios kančias. 

— Ryžausi atkeršyti. Turėjau meilužį Dovilą. Meilužis 
užklupo mane kaip tik tą akimirką, kai išpažinau savo 
meilę Rolandui Kandianui. Nužudžiau Dovilą. 

Rolandas krūptelėjo. 

— Man bestovint prie nužudyto meilužio, pasirodė 
Bembas, kuris buvo viską matęs ir girdėjęs. Nusivedė 
mane į kitą salę, kurioje radome Altierį, tuometinį strė- 
lininkų kapitoną, dabar generolą, Venecijos Respublikos 
karo jėgų vyriausiąjį vadą... 

Imperija dusdama valandėlę nutilo. Viduje ji stebė- 

josi, kaip lengvai išsipasakojo tokias baisybes žmogui, 
kurio visai nepažinojo. 

— Altieris ir Bembas tada pareiškė, kad už padarytą 
žmogžudystę man gresia kartuvės arba galvos nukirti- 
mas. Išgąstis apėmė mane, kas bus su mažąja Bianka. 
Mintis apie ešafotą mane krėste nukrėtė, o Bembas, tai 
pastebėjęs, tarė: „Turi tik vieną kelią išsigelbėti“. 

— Kokį? — paklausiau svaigdama iš džiaugsmo. 

— Apkaltinti Džovanio Dovilo nužudymu kitą asme- 
nį! Jei reikės, mudu paliudysime, kad sakai tiesą. 

— Bet ką aš turiu kaltinti? Ką tokį? 

— " Rakndą Kandianą! 

— Niekuomet! 

— Tokiu atveju eisi ant ešafoto, o Rolandas susituoks 
su savo Leonora. 

— Išgirdusi šiuos žodžius, suliepsnojau pasiutusiu pyk- 
čiu. Pagalvojusi, kad su juo bus laiminga Leonora Dan- 
dolo, visai pašėlau. Sušukau, kad sutinku viską padaryti. 
Tada Altieris padiktavo man įskundimo tekstą, kurį tuo- 
jau surašiau. Surašytą skundą Bembas įmetė į urną Sven- 
tojo Morkaus aikštėje. Baisus tai buvo darbas, ar ne- 
tiesa? 

— Iš tikrųjų baisus. Tamstą pakurstė pavydas. Bet 
kodėl Bembas prikibo prie Rolando? 

— Nežinau, Gal ir jis veikė iš pavydo, tik kitokio... 

— O Alltieris? 

— Jis mylėjo Leonorą! 

Rolandas piktai suraukė kaktą. 

— Ir kas tuomet atsitiko Rolandui Kandianui? 

— Įmetė jį į kalėjimo urvą. 

— Ir ten jis iki šios dienos sėdi? 

— Ne! Jo jau nebėra gyvo. 

— Iš kur žinai? 

— Norėjo su kitu kaliniu pabėgti. Abudu nuskendo 
kanale... Gal ir gerai, kad taip įvyko. Bent nereikia dau- 
giau jam kentėti. 

— Žinoma! Taip geriau. Bet kaip galėjai ramiai gy- 
venti visą tą laiką, kai jis kankinosi kalėjime? Įdomu, 
kaip visą tą laiką jauteisi? 

— Pati nežinau, — atsakė krūpčiodama.— Ne vieną kar- 
tą norėjau prisipažinti, bet vis bijodavau budelio... Ne 
vieną kartą galvojau, kaip galėčiau jį iš kalėjimo išlais- 
vinti, bet tai buvo neįvykdoma. Ak! Kiek nemigo naktų 

išgyvenau... Dažnai, labai dažnai, rodos, girdėdavau jo 
vaitojimus... Laimė, kad dabar jo jau nebėra gyvo. 

— Taip, laimė! Toliau! 

— Supranti, kaip dabar Bembas gali su manim elgtis. 
Gali suvokti, kad jau šešeri metai turiu būti jam paklus- 
ni kaip vergė. Kai tik bandau priešintis, jis man grasina. 
Ir aš kaskart vis labiau jo bijau! Bijau, kad kurią nors 
naktį jis ateis ir pareikalaus: „Arba duok man savo duk- 
terį, arba tavo galva nusiris nuo budelio kirvio“. 

Imperija prapliupo ašaromis. 

Rolandas pagalvojo: „Dabar Imperijos, Bembo ir Al- 
tierio vaidmenys man jau aiškūs. Bet Dandolasį Kas jį 
paakino su jais bendradarbiauti? O Foskaris? Kuo tam 
nusikaltau? Ak! Kantrybės, kantrybės!“ 

Valandėlę patylėjęs, tarė: 

— Neverk! Aš tavo dukterį išgelbėsiu! 

— Ak! Būtum angelas, atnešantis iš dangaus mano 
kalčių atleidimą. 

— Pabrėžiu dar kartą: išgelbėsių tavo dukterį. 

— Pasitikiu tavimi! Pasitikiu! 

Rolandas atsistojo. Visai nelauktai Imperija puolė prieš 
jį ant kelių ir pradėjo bučiuoti rankas. Rolandas ištraukė 
rankas, mostelėjo atsisveikindamas ir išbėgo į gatvę, pa- 
likęs kurtizanę, kamuojamą baisių dvasios kančių. 

Apsidairęs aplinkui, Rolandas pastebėjo prie kolonos 
žmogaus šešėlį. Pasuko tiesiai prie jo. 

— Tai tu čia? — paklausė. 

— Taip, šviesusis pone! — atsakė Skalabrinas. 

Dabar jis buvo apsirengęs ne Aretino tarno, o tur- 
tingo Venecijos miestiečio drabužiais. 

— Budėjau, pone! 

— O mūsų draugai? 

— Beveik visi savo vietose ir laukia tavo įsakymų. 

— Gerai. Kai visi susirinks, pranešk man... 

Šiuos žodžius tardamas atsirišo nuo stulpo gondolą ir 
įšoko į ją. 

— Ar turiu plaukti drauge? 

— Kaip nori. Naktis šviesi. Bus gera paplaukioti. 

Skalabrinas nustebęs dėl tono, kuriuo į jį prabilo 
Rolandas, įšoko į gondolą, paėmė irklą ir paklausė: 

— Kurlink plauksime? 

— Į Lido: ten daug vietos ir nereikės būgštauti dėl 
nereikalingų pašaliečių. 

Taręs tuos žodžius, išsitiesė gondolos dugne ir pra- 
dėjo stebėti žvaigždėmis nusagstytus dangaus skliautus. 
Venecija skendėjo visiškoje tylumoje; buvo girdėti tik 
Skalabrino irklo teškenimas į vandenį. 

Kai pasiekė uostą, Rolandas pakilo ir davė ženklą 
Skalabrinui liautis irklavus. 

— Tai sakai, kad tos moters niekad daugiau nema- 
tei? — paklausė Rolandas. 

— Kokios moters? 

— Tos, kuri Juodajame Urve atidavė tau, o ne San- 
drigui pirmenybę. 

— Ne, šviesusis pone, niekuomet daugiau jos nema- 
čiau. 

Valandėlę Rolandas tylėjo, ir Skalabrinas nebedrįso 
jo kalbinti. Paskui Rolandas vėl tarė: 

— Ar matei tą mergaitę Imperijos rūmuose? 

— Taip... aš ją pažinčiau iš tūkstančio kitų mergai- 
čių. 

— Ar žinai, kuo ji vardu? 

— Ne. 

— Tai aš tau pasakysiu: Bianka, 

— Atsiminsiu: Bianka. 

— Gerai įsidėmėk jos vardą, taip, kaip įsidėmėjai jos 
veido bruožus. 

— Buvai man įsakęs. 

— Aš? Nel Tai tavo paties reikalas. 

Skalabrinas nustebęs pažvelgė į Rolandą. 

— Beje, — pridėjo Rolandas, — būčiau pamiršęs labai 
svarbią aplinkybę: tos mergaitės motina yra Imperija. 

— Tuose rūmuose gyvenanti kurtizanė? 

— Taip, kurtizanė, kuri kadaise buvo pačiupusi ir ta- 
ve į savo meilės tinklą. 

— Pone šviesusis!., | 

— Kurtizanė, kuri kadaise buvo mano arešto pirmoji 
kaltininkė. Bet apie tai nekalbėsim. Taigi Bianka Impe- 
rijos duktė, bet kas mergaitės tėvas? 

— Nežinau, pone! 


11. Užs. Nr. 750. 161 


— Biankos tėvas vadinasi Skalabrinas! 

Buvęs banditas pašoko iš vietos taip, kad vos vos ne- 
apvertė gondolos. 

— Na, na! Kas gi tau? — sušuko Rolandas. 

— Dovanok, pone. Aš turbūt kaip reikiant nenugir- 
dau... ar ne taip? Juokiesi iš manęs... 

Milžinas drebėjo. Sunkiai susmuko gondolos gale. 

— Bianka tavo duktė,— rimtai pabrėžė Rolandas. 

— Duktė?! — suvapaliojo.— Tai aš... turiu... dukterį?! 

— Taip, dukterį! Bianka yra tavo ir Imperijos duktė. 

— Ką? Ta mergaitė, tokiomis giliomis, žvitriomis aki- 
mis — mano duktė? 

— Taip, Skalabrinai, ji tavo duktė! 

— Tas angelėlis?.. Mano duktė? Ak, šviesusis pone... 

Skalabrinas pradėjo verkti. 

Rolandas paėmė irklą ir pradėjo irkluoti prie kranto. 
Skalabrinas įsikniaubė į delnus ir niekaip negalėjo atsi- 
kvošėti nuo to įspūdžio, kurį jam padarė Rolando žinia. 
Viskas sukosi kaip sapne. Pakėlė galvą tik tuomet, kai 
gondola atsitrenkė į krantinę. Iššoko iš gondolos kaip 
pamišęs ir dingo tamsumoje. Jis troško vienumos, kurios 
reikia kiekvienam didelio džiaugsmo ar liūdesio valan- 
dą. 

Rolandas akimis palydėjo Skalabriną ir pamanė: 

— Vargšas — tiek metų vargo ir kančių, ir tik viena 
valandėlė tyro, tikro džiaugsmo. Verk, vargše, išpažink 
nakties glūdumoje savo laimę. Rytoj vėl tavęs laukia 
kasdieniniai rūpesčiai ir kentėjimai. 

Išlipęs iš gondolos, Rolandas siauromis gatvelėmis pa- 
suko prie Didžiojo kanalo. Juo artyn ėjo į numatytą vie- 
tą, juo lėčiau žingsniavo, lyg susikaupdamas vis labiau 
lenkėsi ir pagaliau visai nuleido galvą... Sustojo ties ge- 
nerolo Altierio rūmais. 

Rūškani jo žvilgsniai atsimušė į paskendusių tamsoje 
rūmų juodus langus. Pamažu apėjo rūmus ir vėl sugrįžo 
į tą pačią vietą. Atsisėdo ant krantinės akmens ir vėl, 
neatitraukdamas akių, žiūrėjo į rūmus. 

— Ko aš čia dabar atėjau?.. Ten miega ta, kurios ne- 
apkenčiu daugiau, negu anuomet mylėjau. Ten miega 
ta, kurią mylėjau visa savo širdimi. Altieris... Leonora... 
Meilė ir neapykanta, štai kas čia atvedė mane. Kaip ge- 
ras sąskaitininkas noriu viską susumuoti, kad kaip rei- 
kiant suvokčiau savo padėtį. Pradėdamas šį šiurpų ban- 

dymą, panorau suteikti kitiems laimės. Mano dėka šian- 
dien ramiai miega tos kurtizanės duktė: švelniu tėviškų 
žodžiu man pasisekė numalšinti jos vidinį maištą. Mano 
dėka šiandien pirmą kartą ramiai gali užmigti ir kurti- 
zanė, kuri suardė mano laimę. Mano dėka Skalabrinas 
pažino bekraštę tėvišką laimę, kurios man nelemta pa- 
žinti. Apsišarvavęs kitų laime, panorau pasinerti į savo 
nedalią. 

Dusliai sudejavo, užsidengė akis rankomis, tikėdamasis 
pirštais užčiuopti gaivinančią ašarų rasą. Bet akys buvo 
sausos. Jas išdžiovino karšta vidaus kentėjimų liepsna. 

— Vargše pažeistoji širdie! Plaki nerimaudama, nes 
netoli jauti kitą širdį, jos širdį... Norėjau susigraudinęs 
įsižiūrėti į namus, kuriuose gyvena Leonora, bet dabar 
jaučiu vien tik neapykantą. Tikėjau, kad bent ramiai 
kvėpuosiu tuo oru, kuriuo ji alsuoja. Apsirikau... nes iš 
mano krūtinės veržiasi tik raudojimas, ir manyje dar 
labiau pradeda šėlti neapykantos audra... ne tik neapy- 
kantos, bet ir sopulingos meilės audra. Vadinasi, aš, ne- 
laimingasis, dar tebemyliu ją... Iš tikrųjų... Bet ką ji apie 
mane mano? Ak! Jeigu apskritai žinotum, ką moterys ma- 
no! Bet... kodėl gi aš negaliu visko pamiršti ir ramiai už- 
migti“ 

Kartu su praeities vaizdais, kartu su tokia Leonora, 
kokia ji buvo prieš šešerius metus, kartu su maloniais 
ir skausmingais regėjimais, Rolando akyse iškilo Altie- 
rio figūra, Tada jo širdį užliejo bekraščio pavydo banga. 
Tačiau jis susivaldė ir nuėjo. Kova su savimi sustiprino 
jo dvasią. Jis tą kovą laimėjo, jis nepasidavė silpnybei 
ir tai jį skatino grumtis su savo likimu ir dar atkakliau 
kovoti. Vienišų klajonių po užmigusį miestą naktis buvo 
lemiamoji: tą naktį jo galvoje gimė aibės naujų ateities 
planų. 

Dabar pasuko kunigaikščių rūmų ir kalėjimo link. 

Šaunus, drąsus, nepalaužiamas, stiprios dvasios Rolan- 
das buvo ir idealistas, ir sentimentalus. Todėl nenuosta- 
bu, kad, būdamas taip arti prie Atodūsių tilto, panoro 
apžvelgti tą vietą, kur tiek daug kentėjo. 

Atsirišo gondolą ir nuplaukė prie kunigaikščių rūmų. 

Priplaukęs rūmus, pasuko po tiltu ir staiga pamatė, 
kad tiltas paramstytas stulpais ir šiaipjau sienojais, kurie 
sudarė tankius pastolius. 

Nusišypsojo ir pagalvojo: 


—— 

— Dabar turi taisyti perkūnijos ir Skalabrino apnai- 
kintą tiltą. 

Pririšo gondolą prie kyšančio iš vandens stulpo ir aki- 
mirksniu užlipęs pastoliais pasiekė Skalabrino išardytą 
langą. Nakčiai darbininkai lango angą buvo užtaisę ke- 
liomis lentomis. Prastūmęs tas lentas, Rolandas įlindo į 
Atodūsių tilto koridorių. Jį bematant išpylė šaltas prakai- 
tas, nes aiškiai pro akis praslinko visų matytų baisybių 
šmėklos. Būtent eilėmis sustoję plieniniai vyrai, kurie, 
grasindami nepermaldaujama mirtimi, atvarė jį čia iš po- 
žemių... paskui akmeninis suolas, kuris dabar nuo jo bu- 
vo vos per kelis žingsnius. Pamažu, lyg fantastiškai sap- 
nuodamas, pradėjo artintis prie to suolo, puolė prie jo 
ant kelių, prisiglaudė karščiuojančiu veidu prie šalto ak- 
mens ir ėmė šnabždėti kažkokią baisią priesaiką, kurią 
baigė žodžiais: 

— Būk ramus, mano tėve! 

Tada pasitraukė prie tilto lango, ir jo veidas vėl pa- 
sidarė ramus ir šaltas... Dairėsi aplinkui, klausėsi, sten- 
gėsi viską atsiminti, galvojo... 

Staiga krūptelėjo. Atsiminė, kad čia jį labai lengvai 
gali užtikti naktiniai sargai ir suimti. Ta mintis jį taip 
sujaudino, kad stvėrėsi stileto ir blizgančiomis akimis pra- 
dėjo žvalgytis nakties tamsoje. Tačiau greitai vėl nusi- 
ramino ir, patraukęs pečiais, įsikišo stiletą į makštį. Tą 
pačią akimirką iš kalėjimo pusės pasigirdo žingsniai. 

Kažkas įėjo į tilto koridorių. 

Iš tolo sumirgėjo silpnas žiburys. 

Rolandas pajuto rimtą pavojų, tačiau nesumišo, pa- 
sislėpė už suverstos rąstų krūvos ir, laikydamas kardą už 
rankenos, laukė. 

Tilto koridoriaus gale pasirodė du vyrai. 

Rolandas iš karto juos pažino. 

Vienas buvo Foskaris, o kitas — Bembas. 

Bembas laikė rankoje mažą žibintuvėlį. Abudu ėjo ty- 
lėdami. 

Rolando smegenis užplūdo neapykantos ir pykčio ban- 
ga. Vos vos laikėsi nepuolęs jų ir abiejų nenudūręs sti- 
letu. 

— Ne! Ne! — raminosi ir stengėsi nusišypsoti. — Tokia 
mirtis tiems niekšams būtų per daug garbinga. 

Dožas Foskaris stabtelėjo prie akmeninio suolo. Jo 
veidą aiškiai nušvietė Bembo žibintas. Atrodė šiek tiek 

pasenęs. Tačiau jo veido bruožai po senovei buvo aštrūs, 
stiprūs, kaip iškalti iš granito. Gyvenimas dar nebuvo 
išvagojęs jo veido senatvės raukšlėmis. Tik žvilgsnis pa- 
sidarė dar klaikesnis negu seniau. 

— Ak! Kodėl nepririšome prie šito suolo ir sūnaus? 
Kodėl neišdūrėme jam akių, kaip kad padarėme jo tė- 
vui. O geriausia būtų buvę, kad budelis jį tuomet be jo- 
kių ceremonijų būtų nukirtęs. Ak, Bembai! Didelę klai-: 
dą tada padarėm! 

Rolandas tuojau suprato, kad Foskaris kalba apie jį. 

— Be reikalo rūpiniesi ir būgštauji! — burbtelėjo Bem- 
bas.— Rolando Kandiano jau nebėra gyvo. 

Foskaris tiriamai pažvelgė į Bembą. 

— Betgi lavonas nerastas, nors liepiau gerai apieško- 
ti „visą kanalą. Dvi savaites su didele baime vis laukiau 

.„ veltui... Nerastas... 

— Turi žiioti, kad skenduoliai kanalu paprastai plau- 
kia net iki Lido, ten ir dingsta. Laidotuves atlieka gro- 
buonės žuvys. Aišku, kad lavono ir negalima rasti... 

Foskaris papurtė galvą. 

-- Tikėk manim, Bembai, tokie žmonės. kaip jis, ne- 
skęsta. Buvau jo celėje, savo akimis mačiau jo išraustą 
urvą. Baisus darbas, baisesnis negu pats pabėgimas. Ne, 
ne, jis neprigėrė. Per daug turėjo reikalų, kad galėtų 
žūti išsilaisvinimo valandą. 

— Nesuprantu! 

— Nesupranti! — riktelėjo Foskaris, griebdamas drau- 
gą už rankos.— Supranti, net labai gerai supranti! Vargas 
tau, Bembai! Vargas man! 

— Sakykime, kad jis gyvas, — tarė pašnibždomis Bem- 
bas,— bet juk turėtų žinoti... 

Foskaris gūžtelėjo pečiais, paskui, lyg norėdamas ki- 
taip pakreipti mintis, tarė: 

— Ar tas Medičio bičiulisė.. 

— Pjetras Aretinas? Jau atvyko ir stebina visą mies- 
tą savo plačiu gyvenimu ir atžagarumų, 

— Taip. Apie tai girdėjau. Manai, kad jis sugebės 
pakankamai gudriai ir mudviem naudingai sutvarkyti mū- 
sų reikalus su Džovaniu Medičiu? 

— Aretinas ypač inteligentiškas, o jo ištikimumas pri- 
klauso tik nuo užmokesčio. Už pinigus jis padarys viską, 
ką tik panorėsime. 

— Atvesk jį pas mane kuo greičiausiai. 

Dožas Foskaris dar kartą pažvelgė į akmeninį suolą, 
ant kurio anuomet išdūrė seniui Kandianui akis. Paskui 
susimąstęs, nuleista galva, praėjo pro pasislėpusį Rolan- 
dą, ir abudu išnyko už sunkių, apkaustytų rūmų durų. 

Tada ir Rolandas išlindo iš savo slėptuvės. Svaidyda- 
mas prakeikimus, pažvelgė į duris, pro kurias dingo jo 
nedraugai, priėjo prie lango ir, paskubomis apsikabinęs 
pastolių stulpą, nušliaužė į gondolą. Keliais smarkiais irk- 
lo smūgiais priplaukė krantą, pririšo gondolą ir skubė- 
damas nuėjo į Šventojo Morkaus aikštę. 

Greitai prie kunigaikščio rūmų atsirado žmogus, kuris 
pradėjo vaikščioti Didžiojo kanalo krantine. 

Tas žmogus, matyt, laukė Bembo, nes, kai šis išėjo iš 
rūmų, nusekė paskui jį. : 

Nors ir vėlyvas buvo laikas, bet Bembas nepasuko į 
namus. Palengva eidamas tarpais žvalgėsi į žvaigždėmis 
nusagstytą dangų. 

Pagaliau sustojo priešais Imperijos rūmus, 

Rolandas viską suprato! 4 

Bembas šlaistėsi apie namus tos, kurią mylėjo, jis no- 
rėjo pamatyti Rianką, kaip kadaise Rolandas — Leonorą. 

Sugalvojęs tokį palyginimą, Rolandas ironiškai nusi- 
šypsojo. 

Dabar jau visai atvirai priėjo prie Bembo. Pastarasis 
pamatė jį tik tuomet, kai susidūrė su Rolandu akis į akį. 
Staiga atšoko, pasitraukė, lyg norėdamas Rolandą pra- 
leisti. 

— Na, na,— sušuko Rolandas pašiepiamuų tonu.— Ma- 
tau, kad ne aš vienas dūsauju po gyvenančios šituose 
rūmuose gražuolės langais. 

— Po velnių su piršlybomis! — suniurzgė Bembas. 

— Ar tik nesi pamilęs ponią Imperiją? — kalbėjo to- 
liau Rolandas.— Maniau, kad tik poetai, kaip mano ponas, 
ir poetų tarnai, kaip aš, ieško nakties prieblandos ir žvaigž- 
džių šviesos pasvajoti apie savo mylimąją. 

— Tai Aretino sekretorius! — tarė sau Bembas, o pas- 
kui balsiai pridėjo: — Eik savo keliu, aš tau netrukdau. 

— Gerai sakai, tik aš esu parašęs dieviškosios Bian- 
kos garbei baladę ir svajoju surasti vertą klausytoją, ku- 
riam galėčiau ją paskaityti. 

Išgirdęs Biankos vardą, Bembas sudrebėjo, priėjo prie 
Rolando ir norėjo paimti jį už rankos, bet Rolandas ne- 
sidavė.- 

— Nesiliesk prie manęs! — suurzgė Rolandas tokiu 

piktų ir užkimusiu balsu, kad net pats jo garso išsigan- 
O... 

— Tas balsas!..— dusliai saumurmėjo Bembas, pasitrauk- 
damas porą žingsnių. 

Tačiau Rolandas greitai susivaldė ir toliau vėl ramiai 
kalbėjo: 

— Negi aš galiu žinoti, kad neturi vargšui poetui ko- 
kių nors piktų kėslų. 

— Paminėjai vieną vardą! 

— Bianką. 

— Taip! — sušvokštė Bembas, grieždamas dantimis.— 
Kokią teisę turi apie ją visai nesivaržydamas kalbėti? 

— O kokią teisę turi taip įžūliai manęs klausti? 

— Ar žinai, kas esu? — suniurzgė Bembas. 

— Puikiausiai! 

Bembas nustebęs net suriko. 

— Mano pone! — tarė Rolandas.— Užuot mane puolęs 
ir pradėjęs kivirčą, geriau ramiai su manim pasikalbėtum. 
Galėčiau pasakyti keletą įdomių dalykų. 

— Apie ką? 

— Apie Bianką. Ar netiesa, kad šita tema tavo šir- 
džiai mieliausia? 

Bembas ranka sugniaužė stiletą ir piktai pažvelgė į 
Rolandą. 

— Nesivargink, darydamas nereikalingą piktadarybę. 
Be to, įspėju, kad nesileisiu užmušamas, tavęs nors tru- 
putį neprismaugęs. 

— Pakvaišai, brangusis! — atsakė įsiutęs Bembas.— Su 
aukštu didžiūnu kalbi kaip su paprastu uosto žveju. 

— Nesigirk, pone Bembai, Tai man nesvarbu. Prieš 
valandėlę pasakiau: gana nereikalingų piktadarybių. Kai 
pamačiau tave griebiantis stileto, visai nupuolei mano 
akyse, Lyg nesupranti, kad tokie žmonės, kaip aš, ne- 
baudžiamai nežudomi, Mėnulio apšviestas tavo veidas 
parodė, kad manęs neapkenti. O juk nieko pikta nepa- 
dariau. 

— Ko iš manęs nori? — šniokštė įsiutęs Bembas.— Jau 
kurį laiką tavęs klausau ir dabar abejoju, ar tik ne su 
bepročiu turiu reikalą. 

— Nemeluok, bažnyčios didike! Bažnyčia draudžia me- 
luoti. Jeigu turėtum reikalą su bepročiu, seniai būtum 

pasitraukęs. Pasilikai dėl to, kad degi troškuliu iškvosti 
iš manęs daugybę aplinkybių. 

— Gerai, gerai! Nežinau, iš kur tavo galia atspėti ki- 
to mintis, tačiau manąsias skaitai kaip iš knygos. 

— Nieko nuostabaus! Turi tokį nuoširdų veidą, kad 
jame atsispindi visi, net patys slapčiausi, jausmai... Ta- 
čiau be reikalo kalbame niekus. Klausinėk mane, kvosk, 
nes degi nekantraudamas, aš atsakinėsiu visai nuošir- 
džiai. Na, tai ką nori žinoti? 

Bembą iš pykčio ir baimės net prakaitas išpylė. 

Stovėjo vaidinančio kažkokį žaismą priešininko aky- 
se. Iš anksto pasmerkė jį mirti, bet kliudė du dalykai: 
pirma — nežincio, ar yra už jį stipresnis, antra, norėjo 
sužinoti, kokiu tikslu tas nepažįstamasis prie jo priėjo. 

— Noriu žinoti, — tarė įsistebeilydamas į Rolandą,— 
pirmiausia noriu žinoti, kas toks esi. Sakaisi esąs Aretino 
sekretorius. Bet man atrodo, kad apsimeti. Iš tikrųjų esi 
kas kitas. 

— Žiūriu ir stebiuosi Jūsų Ekscelencijos dideliu įžval- 
gumu. Be abejonės, esi pirmas atkreipęs rimtą dėmesį į 
kuklų pono Aretino sekretorių. 

— Kas toks esi?! 

— Įsivaizduokim, kad esu šėtonas... 

— Šėtonas?! 

— Argi tai negalimas dalykas? Argi netiki antgamti- 
nėmis būtybėmis? 

Bembas persigandęs pažvelgė į Rolandą, pasitraukė ir 
drebančiu balsu pradėjo kalbėti: 

— Jeigu esi Negerojo pasiuntinys, tai laukiu iš tavęs 
tikro atsakymo... 

Rolando lūpas iškreipė paniekinama šypsena: Bembas 
buvo silpnesnis, negu jis manė. 

— O gal nori, kad būčiau angelas? Pagaliau gali pa- 
sirinkti. Ar ne vis tiek — žmogus, angelas, šėtonas... Pra- 
dėkim kitą šneką. 

— Tebūnie ir taip. Pasakyk, gerbiamasis, iš kur esi 
apie mane taip puikiai informuotas? 

— Stebėdamas viską sužinojau. Sekiau tave, vaikščio- 
jau iš paskos... 

— Tiek to! Tačiau kalbėjai apie Bianką ir apie tą?.. 
Tai paslaptis! 

— Pagaliau palietei iš tikrųjų pačiam įdomią temą. 
Pone, manai, kad tavo aistra Biankai yra paslaptis! Ko- 


168 


kie naivūs tie įsimylėjusieji! Žvalgydamiesi į žvaigždes, 
nepastebi prie savo kojų pasalūno, kuris seka kiekvieną 
jų žingsnį, pasižymi kiekvieną gestą, kiekvieną žodį. Ka- 
daise ir aš, vargšas vaikinas, mylėjau vieną merginą. Kaip 
ir tu, slankiojau apie jos namus, visai nesidomėjau, ar 
mano meilė kam nors nekliudo. Kaip ir tu, vieną nak- 
tį sutikau kažką beslankiojantį apie jos namus. Anas ki- 
tas... dingo. 

— O kas jam atsitiko? — paklausė Bembas mikčio- 
damas, 

— Jį nužudė. Visa laimė, kad tave seka toks žmo- 
gus, kuris netyko tavo gyvybės. Priešingu atveju tavęs 
jau seniai nebūtų gyvo. Aš gi net noriu tau padėti. 

— Man padėti? Kodėl? 

— Kas tau rūpi? Argi man nevalia, pavyzdžiui, pama- 
tyti Imperijos dukterį tavo glėbyje. 

Bembas net sudrebėjo iš džiaugsmo. 

Jam atrodė, kad nepažįstamasis viską puikiausiai ži- 
no. Pamiršo Rolando sarkazmą, jo ironiją ir karčius žo- 
džius. Pamiršo viską, net savo baimę. 

— Kaip galėtum man padėti? — tarė jam visai ra- 
miai,— ir ko norėtum už pagalbą. 

— Atsakysiu į abu klausimus, bet pradedu nuo ant- 
rojo — už pagalbą nieko nenoriu. 

— Per daug esi man geras! — tarė Bembas, 

— Būk ramus, esu atlygintas. Antra vertus, lieka tik 
klausimas, kuo galiu būti naudingas? 

— Aš laukiu... 

— Gerai. Galiu pagrobti Bianką ir atiduoti tau. 

Bembas vos susilaikė nesušukęs. Kraujas mušė jam 
į galvą ir bematant įsivaizdavo laikąs savo glėbyje be- 
jėgę merginą, atiduotą jo malonei ar nemalonei. 

— Man rodos, kad mano pasiūlymas tavęs nedžiugi- 
na, — tarė pašiepiamai Rolandas. 

— Ak! Kad tik tai padarytum! Tada reikalauk iš ma- 
nes ko tik nori! 

— Taip?! Jau sakiau, kad esu atlygintas... Ar sutinki 
su mano pasiūlymu? 

— Sutinku. 

— Gerai. Rytoj vakare devintą ateik prie Imperijos 
rūmų. 

— O jeigu ji mane pamatys? 

— Tai jau mano reikalas. Taigi iki rytojaus. Pasi- 
ruošk sutikti. Galbūt niekuomet daugiau neturėsi tokios 
progos. 

Bembas blausiu žvilgsniu apmetė Imperijos rūmus, o 
paskui dar kartą pažiūrėjo į Rolandą. 

— O kaip užtikrinsi mane, kad nepaspęsi man spąs- 
tų? — staiga paklausė. 

— Spąstų? O kam? Jei būčiau norėjęs tave nužudyti, 
tai turėjau visą valandą. 

— Tiesa, — sumurmėjo Bembas. 

— Tai sutinki? 

— Taip. 

Sulig tais žodžiais Bembas sparčiais žingsniais nuėjo 
savais keliais, o Rolandas, palydėjęs jį akimis, pasuko 
į uostą. 

Čia jis sustojo prie menko namelio ir pasibeldė į du- 
ris, kurios bematant atsivėrė, 

Tarpdury stovėjo Skalabrinas, Jis buvo nusiminęs, ne- 
ramus, susijaudinęs. 

— Pone,— tarė atsidusdamas.— Dovanok, kad taip stai- 
ga nuo tavęs pasitraukiau. Bet tavo žodžiai taip mane 
sujaudino. Mano galvoje pradėjo maišytis nuostabios min- 
tys... dabar viskas baigta. 

— Kokios mintys? — kiek galėdamas švelniau paklau- 
sė Rolandas.— Pasipasakok man. Neslėpk nieko... Aš pa- 
ilsėsiu po pasikalbėjimo, kurį prieš valandėlę turėjau. 

Skalabrinas palingavo galvą ir vėl atsiduso. 

Rolandas paėmė jį už rankos. 

— Argi jau taip ir nenori pasidalyti su manimi savo 
džiaugsmais ir rūpesčiais? Ar žinai, ką aš sapnavau? Sap- 
navau, kad išvežei savo dukterį iš Venecijos, kad apgy- 
vendinai ją toli nuo tigrų, nuo tų baisių žvėrių, kurie 
slampinėja patamsiaiš ir gaudo ore jauno kraujo kvapą. 
Apgyvendinai ją toli nuo motinos, kuri anksčiau ar vė- 
liau dėl savo naudos, ar dėl savo silpnybės būtų ją tiems 
tigrams atidavusi. O ką tu sapnavai? 

Skalabrinas tylėdamas palingavo galvą. 

— Šitaip svajodamas tu pagaliau pamilai Bianką ir 
pradėjai trokšti, kad ji pasakytų: „Esi geras, bet kodėl: 
nenori būti mano tėvas!“ Žinoma, tokiu atveju tu sušuk-- 
tum: „Dukrele, mano brangioji, iš tikrųjų esu tavo tė-- 
vas!" 

Skalabrino akys pasruvo ašaromis, 

— Rytoj vienuoliktą vakare pagrobsiu Bianką,— ne- 
lauktai tarė Rolandas. 

Skalabrinas pašoko iš vietos. 

— Pone, puikus tavo sumanymas! 

— Brangusis Skalabrinai, esame patyrę sunkęsnių da- 
lykų. Kartoju, kad rytoj pagrobsiu tavo dukterį. Ar visi 
mūsų draugai Venecijoje? 

— Beveik visi. . 

— Įsakyk jiems susirinkti dešimtą prie Imperijos rū- 
mų. Turiu duoti jiems nurodymų. 

— O aš ten turėsiu būti? 

— Ne... . 

— Kaip tai? Mano dukterį grobs, o manęs nebus? 

— Taip reikia. Sėdėsi gondoloje su žvejais, gausi duk- 
terį ir nuplukdysi ją į laivelį, kuris stovės uoste. 

Skalabrinas džiaugsmingai sušuko. 

— Kai Bianka jau bus laive, niekuo nesirūpink. Tik 
pasimatyk dar su manimi, o aš tikiuosi, kad patikėsi, jog 
nuoširdžiai rūpinuosi tavo dukters laime. 

— Tikiu tavimi, kaip tikėjau mažas būdamas į Die- 
vą! — atsakė Skalabrinas. 

Šiomis eilutėmis „Rolando meilės“ veikėjų nuotykiai 
nesibaigia. Jie toliau rutuliojami romane 
„KURTIZANĖ“. Šis romanas yra nepaprastos: 
intrigos, kuri ir toliau jaudins skaitytoją iki širdies 
gelmių, tęsinys. 


